
Prefaţă 


Pentru a înțelege premisele intelectuale ale Kabbalei 
sau ezoterismul ebraic, care sunt premise ale ezote- 
rismului sau ale metafizicii în general, trebuie să ne 
lăsăm pătrunşi de ideea că doctrinele sale au ca punct 
de plecare contemplaţia spirituală, inspirația pură sau 
„intuiţia intelectuală” şi nu activitatea autocrată a ra- 
țiunii. Când gândirea pur logică tinde, prin mijlocirea 
abstractului, să depăşească planul fenomenelor pentru 
a sesiza Principiul transcendent al acestora, ea este pusă 
în situația de a-şi recunoaşte limitele — trasate de con- 
diționările cunoaşterii distinctive — şi neputința sa de a 
le depăşi; nu pentru că le-ar recunoaşte întotdeauna, 
căci altfel nu ar exista sisteme filosofice, dar propriile 
piedici arată că nu este suficient să construieşti teorii 
pentru a sesiza Realul în sine. Doar doctrinele tradițio- 
nale şi, prin urmare, „inspirate“ merg dincolo de cercu- 
rile vicioase ale mentalului şi arată calea de ieşire spre 
Intelectul pur, universal şi „necreat”. 

Aşa cum ne învață Kabbala - şi, de asemeni, în ma- 
niera cea mai directă cu putință, neoplatonismul şi ve- 
dantismul — Spiritul rezidă în străfundurile sufletului, 
deşi îl transcende. Sufletul şi toate manifestările formale 
sau distincte, fie ele interne sau externe, izvorăsc din el, 
dar el este fără formă şi fără distincție ; în el, subiectul şi 
obiectul cunoaşterii nu sunt decât unul: Spiritul se cu- 

noaşte în întregime, este Cunoaşterea totală şi tot ce este 
cognoscibil în sine şi în lucruri. 

Gândirea nu este decât un plan de reflexie individu- 
ală şi formală a ceea ce poate fi cunoscut de Cunoaştere 
sau de Spirit; ea se mişcă întotdeauna între un subiect 
mental, sau cel care gândeşte, şi un obiect mental, sau 
ceea ce se reflectă în gândire. Dar ceea ce se reflectă în 
gândire, nu este asimilat de ea decât în forma sa men- 
tală, nu în forma sa concretă — fie corporală, fie subtilă — 
şi nici în realitatea sa supra-formală, spirituală şi univer- 
sală. Astfel, gândirea este o oglindă psihică şi rațională 
a tuturor lucrurilor inteligibile, oglindă ce nu devine 
niciodată ceea ce reflectă. Gândirea nu îi permite celui 
care gândeşte să asimileze, doar prin ea, realitatea obi- 
ectului mental : ea rămâne cunoaşterea simbolică a lu- 
crurilor, cunoaştere ce îl apropie pe gânditor de ele, dar 
nu îl identifică efectiv cu ele. Gândirea face să dăinuie 
încă dualismul între subiect şi obiect într-o asemenea 
măsură încât omul, care nu se cunoaste pe sine însuşi 
decât prin ea, nu se cunoaşte cu adevărat şi nu repre- 
zintă pentru el însuşi decât propria sa formă mentală, 
gândul sau imaginea pe care şi-o face despre sine. Acest 
dualism, inerent gândirii, este cauza îndoielii şi a erorii ; 
Spiritul, dimpotrivă, este unitatea reală a subiectului şi 
a obiectului de cunoscut, iar această unitate este certitu- 
dinea, adevărul cunoşterii. 

Adevărul nu ar putea fi găsit doar prin gândire, 
adică prin intermediul unei facultăți care, datorită na- 
turii sale dualiste, nu poate depăşi cu totul abisul pro- 
priilor îndoieli. În schimb, omul nu poate găsi Adevărul 
fără ajutorul gândirii, pentru că el este o ființă gân- 
ditoare şi dacă gândirea nu ar avea nici un raport cu 
Adevărul, omul nu ar avea nici o legătură conştientă cu 


el. Un lucru este sigur: noțiunea mentală de Adevăr 

există; gândirea îl opune erorii şi îl identifică cu con- 
ceptul de Real. Aceasta indică, ad extra, un raport între 
gândire şi Adevăr, „raport“ care, ad intra, nu este alt- 
ceva decât Spiritul. Spiritul este acela care conduce la 
Adevăr. Gândirea este linia de unire între om şi Spirit, 
dar se interpune între ei, în acelaşi timp ca un obstacol 
din cauza dualismului său „organic“, ale cărui expresii 
sunt îndoiala şi eroarea; de asemenea, gândirea nu ar 
putea să depăşească eroarea şi să se integreze în 
Adevăr fără a se conforma Spiritului şi, în final, să 


dispară în el. 
* 


„Să se lase cel rău de calea lui şi omul nedrept de 
gândurile lui şi să se întoarcă la YHVHi, care va 
avea milă de el, la Dumnezeul nostru care nu obo- 
seşte iertând. Căci gândurile Mele nu sunt gândurile 
voastre şi căile voastre nu sunt căile Mele, spune 
YHVH. Ci, cât sunt de sus cerurile față de pământ, 
atât sunt de sus căile Mele față de căile voastre şi 
gândurile Mele față de gândurile voastre.“ 

(Is 55, 7-9) 


Gândirea divină, Arhetip etern şi suprem al gân- 
dirii umane, are două aspecte esenţiale: pe de o parte ea 
este „Înțelepciune” metacosmică, iar, pe de altă parte, 
este „Inteligență” cosmică. Dumnezeu, prin Înţelepciu- 
nea Sa, cunoaşte Realitatea Sa nemanifestată şi infinită; 
prin Inteligența Sa, El cunoaşte Manifestarea Sa şi crea- 
tia care a ieşit din această manifestare: existenţa limitată 
şi trecătoare. Înţelepciunea Sa determină Arhetipurile 
increate; Inteligența Sa le manifestă ca realități spiri- 


! Tetragrama YHVH reprezinta in tradiţia ebraică numele sfânt 
al lui Dumnezeu. De doua mii de ani, rostirea acestui nume este 
interzisă evreilor iar pronunţarea lui nu mai este cunoscută. 

tuale şi supra-formale, care, la rândul lor, se acoperă de 
substanţă subtilă şi materie grosieră pentru a da naştere 
cerurilor şi pământului. 


„Precum ploaia şi zăpada ce coboară din cer şi nu se 
întorc acolo, ci udă pământul şi-l fac să rodească şi 
să încolțească plantele — pentru a da sămânță semă- 
nătorului şi pâine celui ce mănâncă, tot astfel este şi 
Cuvântul Meu care iese din Gura Mea: el nu se 
întoarce la Mine, fără rod, şi fără să fi împlinit Voia 
Mea şi planurile Mele.” (Is. 55, 10-11) 


Prin Gândirea Sa, care este prima Emanaţie a Fiin- 
tei Sale cauzale, prima radiere ontologică, Dumnezeu 
determină toate lucrurile. Prin Cuvântul Său, care este 
prima Lui Manifestare spirituală, El creează toate 
lucrurile şi revelează, în acelaşi timp, rațiunea lor de a 
fi. Cuvântul lui Dumnezeu este Actul Său creator, 
revelator şi răscumpărător. Toate adevărurile exprima- 
bile sunt în această Revelaţie divină. Coborând pe pă- 
mânt, acest Cuvânt, unul şi universal, se multiplică în 
„Limbi” sau Revelaţii diferite, ce se adresează diferi- 
telor părți ale umanității. Un singur Adevăr şi o singură 
Realitate răspund astfel, sub atât de multe forme sacre, 
capacității de înțelegere şi temperamentelor variate ale 
marilor „tipuri“ de colectivități umane. 

Ideea de Unitate transcendentă a religiilor, Unitate 
ce s-a manifestat la începutul timpurilor şi în vremea 
unei omeniri încă unită printr-o singură Tradiţie pri- 
mordială, a fost expusă în lucrările lui René Guénon! şi 
Frithjof Schuon şi în cele ale lui Ananda Coomara- 


! Vezi René Gu6non, Metafizică şi cosmologie indiană, Marea Triadă, 
Demiurgul, apărute, toate, în traducerea lui Daniel Hoblea, la Ed. 
Herald, Bucureşti, 2005 (N.tr.). 

swamy!; ei au arătat identitatea Principiilor esenţiale 
al diferitelor Revelaţii ortodoxe, i „entitate pe care o 
putem descoperi prin aprofundarea metafizică a dog- 
melor şi simbolurilor — expresii ce variază de la o religie 
la alta, dar care, în lumina Adevărului supra-formal şi 
universal, îşi pierd caracterul antinomic şi se confundă, 
în mod esenţial, în Unul. 

În acelaşi timp, pentru a depăşi eroarea dualistă, 
care poate găsi pretexte în aparențele contradictorii ale 
diverselor Revelaţii ortodoxe, nu trebuie nicidecum să 
estompăm contururile proprii fiecăreia, printr-un sin- 
cretism de fantezie ci, din contră, să le respectăm de la 
tradiţie la tradiţie; în fondul „unicității” fiecăreia dintre 
ele vom găsi Unitatea comună şi supra-formală a tutu- 
ror, „Singurul Tată şi Dumnezeu“. Lumina sa pur spi- 
rituală, creatoare şi mântuitoare este peste tot aceeaşi 
asemeni luminii soarelui ce se revarsă peste peisajele 
cele mai diferite. lată de ce, de îndată ce inteligența 
depăşeşte planul formal al dogmelor şi simbolurilor şi 
pătrunde în regatul Arhetipurilor lor informale, vedem 
cum Strălucirea lui Unu nu a fost sfărâmată decât într-o 
manieră extrinsecă în „Raze” revelatoare. Aceste „Raze”, 
mergând în direcţii diferite, colorându-se în lumini 
diferite, pleacă dintr-un acelaşi Centru pentru a revela 
aceleaşi Mistere şi a-i aduce pe cei care le asimilează la 
acelaşi Început şi Sfârşit al tuturor lucrurilor. 


+ 


A arăta, printr-o metafizică comparată a religiilor, 
identitatea lor transcendentă, este un mijloc de a co- 
munica cunoaşterea teoretică a adevărurilor care sunt 


! Vezi Ananda Coomaraswamy, Nimicirea de sine, trad. Alexandru 
Anghel, Ed. Herald, Bucureşti, 2005 (N.tr.). 

aduse din nou la „Unu fără al doilea“; un alt mijloc este 
acela de a expune învăţăturile unei singure docirine 
sacre — şi aceasta am încercat să facem în prezenta 
carte. Ne-am dat silința să găsim în iudaism acea phi- 
losophia perennis pe care am învăţat să o cunoaştem în 
tradițiile hindusă, buddhistă, sufită şi astfel am putut 
descoperi, într-adevăr, această înțelepciune, sub o altă 
formă, în izvoare evreieşti, aşa cum ea se regăseşte, de 
altfel, şi în sursele creştine. 

Am întreprins acest studiu, ale cărui rezultate 
credem că le putem oferi astăzi în spiritul universalității 
metafizice. Cu toate că tradiția ezoterică a Israelului, ani- 
mată de aceeaşi universalitate, face posibilă stabilirea 
unei punți spirituale între forma particulară şi exclu- 
sivistă a iudaismului! şi formele proprii altor religii 
ortodoxe, nu înțelegem să facem din metafizica compa- 
rată, în cadrul prezentei lucrări, dedicată doar Kabbalei, 
„receptarea” şi transmiterea Misterelor divine în sânul 
„poporului ales“. Lăsăm cititorului avizat grija de a 
stabili el însuşi analogiile reale între simbolismul învă- 
țăturilor kabbaliste şi cel al altor doctrine tradiţionale. 

Printre interpreţii contemporani ai Kabbalei vrem 
să menționăm pe G. G. Scholem, a cărui activitate de 


! Acest „exclusivism”, care neagă celelalte religii şi nu are o 
rațiune valabilă, în afară de cea a protejării formei tradiționale a 
Israelului — acest exclusivism, spunem noi, a fost frânt din când 
în când, chiar pe planul ezoteric al iudaismului, prin afirmații 
„universaliste” provenind de la unii mari reprezentanţi, precum 
Saadya, Maimonide (sec. al XII-lea), Yehudah Halevy; vom cita, 
legat de acest subiect, următoarea remarcă făcută de acesta din 
urmă în dialogul său Al-Kazari, compus spre 1140: „Creştinismul 
şi islamul sunt precursorii şi inițiatorii timpurilor mesianice; ele 
trebuie să pregătească oamenii pentru Domnia Adevărului şi a 
Dreptăţii... “ 

2 Vezi Bibliografia selectivă prezentată în anexă (N.tr.). 

aprofundare teoretică a permis obținerea unei viziuni 
globale a ezoterismului iudaic. Totodată, teoria kabba- 
listă necesită încă multe lămuriri referitoare îndeosebi 
la ceea ce depăşeşte planul cercetărilor istorice şi filo- 
sofice; dar suntem departe de a pretinde să epuizăm, în 
paginile care urmează, bogăția doctrinară a Kabbalei. În 
ceea ce priveşte această bogăție, ne vom concentra pe 
una din învățăturile esenţiale, aceea care tratează despre 
sephirothuri; este vorba despre cele zece Aspecte prin- 
cipale ale lui Dumnezeu, care ne vor ajuta, sub forma 
de „chei spirituale”, să înțelegem întreaga Sa Realitate. 

Se va remarca în lucrarea noastră că, în afară de 
metafizică şi cosmologie, problema cea mai însemnată 
rămâne misterul Numelui divin; ceea ce ne preocupă, 
nu este doar aspectul intrinsec al Numelui sacru, ci şi 
natura sa mântuitoare. În acelaşi timp, ne limităm să 
facem operă de teoretician şi nu intrăm deloc în ches- 
tiuni metodice, care nu sunt de resortul nostru. 

Este spus: „Caută şi vei găsi”. 

TORA ŞI KABBALA 


Toată Lumina pe care Dumnezeu a dăruit-o lui 
Israel se ascunde în Tora (Lege, Doctrină sau Direcţie); 
aceasta este cristalizarea şi permanenţa misterioasă a Re- 
velaţiei sinaitice. În Sinai, Prezența reală a lui Hokhmah, 
„Înţelepciunea” divină, i s-a înfățișat „poporului ales”; 
zice Zoharul!: 


„Israel a pătruns Misterul lui Hokhmah şi israeliţii au 
văzut pe muntele Sinai Slava (sau Prezenţa reală) a 
regelui lor (divin), faţă către față...” 


Or, trebuie să distingem între coborârea sau reve- 
larea primelor Table şi a Tablelor secundare din cadrul 
Torei. Zoharul ne învaţă că primele Table emanau din 


! Sepher ha Zohar, „Cartea Splendorii” este alcătuită din mai multe 
tratate, ce reprezintă în special comentarii kabbalistice ale Torei. 
Redactat în aramaică - o aramaică de altfel deformată — Zoharul 
este atribuit, printre alții, lui Rabbi Simeon ben Yohai (sec. al 
II-lea e.n.) şi şcolii sale, sau kabbalistului spaniol Moise de Leon 
(sec. al XIII-lea); din toată literatura ezoterică a iudaismului, 
Zoharul este lucrarea cea mai răspândită şi mai influentă; consi- 
derat de mulți mistici evrei ca fiind o culegere de texte inspirate, 
această carte a fost numită adesea Sfântul Zohar şi venerată în 
aceeaşi măsură ca Tora şi comentariul său canonic, Talmudul. — 
Vezi Zoharul, trad. Ilie Iliescu, Ed. Herald, Bucureşti, 2004 (N.tr.) 

Arborele Vieţii, dar că Israelul adorând vițelul de aur 
„nu a fost socotit vrednic ca să le primească”. Astfel 
Moise, urmând porunca divină, dădu poporului alte 
Table „care țineau de Arborele Binelui şi Răului”. Într- 
adevăr, Legea Tablelor secundare este formată din po- 
runci pozitive şi din precepte negative: „acest lucru este 
îngăduit, acesta este interzis“. Din ceea ce este permis 
decurge Viaţa, din ceea ce este interzis decurge Moartea. 
Primele Table, spune Kabbala, erau Lumina şi Doctrina 
lui Mesia, irumperea Mântuirii universale, Izvorul 
Vieţii eterne pe pământ. Tablele secundare reprezentau 
manifestarea indirectă sau „spartă“ a acestei Lumini; 
Hokhmah, Înţelepciunea pură şi mântuitoare nu era di- 
rect şi imediat accesibilă, ci ascunsă în spatele „văluri- 
lor” lui Binah, „Inteligența“ cosmică a lui Dumnezeu. 

Manifestarea Torei „necreate“ s-a schimbat, dar nu 
şi Esenţa ei, Hokhmah. Prezenţa reală a Înțelepciunii 
divine locuieşte în cea de a doua manifestare, ca şi în 
prima, cu diferenţa că, pentru cea de a doua, omul este 
împiedicat, prin intermediul lui Binah, „să întindă mâna 
şi să se prindă de Arborele Vieţii, să mănânce din el şi 
să trăiască veşnic”. Pentru a avea acces la Hokhmah, el 
trebuie „să muncească pământul“ sufletului său prin 
distingerea binelui de rău şi prin punerea în aplicare a 
Legii divine; el trebuie să cerceteze cu stăruință Adevă- 
rul ascuns în spatele literelor Scripturii. 

Această pătrundere spirituală a Doctrinei scrise (To- 
rah schebikhtab) este facilitată de Doctrina orală (Torah 
schebal pen), ultima fiind explicarea primei. Cele două 
Doctrine reprezintă cele două aspecte inseparabile — şi 
„simultane“ - ale Revelaţiei mozaice. Tora scrisă sau „|i- 
tera” statică serveşte ca punct de plecare imuabil pentru 
contemplarea spirituală a Adevărului revelat, contem- 
plare ce nu ar fi posibilă fără interpretarea tradițională 

a „literei săpate în piatră”; această interpretare, Doctrina 
orală, este „asemenea unui ciocan care sparge piatra” şi 
eliberează „scânteile” spirituale de Hokhmah care se află 
în piatră. 

Revelarea simultană a Torei scrise şi a Torei orale 
reiese din versetul Scripturii: 


„Şi tot poporul vedea trăsnetele şi flăcările şi sune- 
tul trâmbijţei şi muntele fumegând”. (Exod, 19, 18) 


Zoharul comentează versetul de mai sus spunând 
că acele Cuvinte divine se întipăreau în întunecimile 
norilor ce învăluiau Prezenţa reală a lui Dumnezeu, în 
aşa fel încât Israel le auzea - ca Doctrină orală — şi le 
vedea - ca Doctrină scrisă - în acelaşi timp; se mai 
precizează că fiecare cuvânt se diviza în şaptezeci de 
sunete - descoperind astfel cele şaptezeci de interpre- 
tări fundamentale ale Scripturii - şi că aceste sunete 
apăreau în ochii lui Israel ca tot atâtea lumini scânte- 
ietoare şi, în sfârşit, că preceptele Decalogului constitu- 
iau sinteza tuturor poruncilor, iar în momentul revelării 
lor Israel pătrundea toate Misterele conţinute în Scriptură. 


2 


Tora orală este transmiterea, din generație în ge- 
neraţie, a Misterelor şi a „interpretărilor“ conținute ca 
„sunete“ — cuvinte inspirate — sau „lumini scânteietoare” 
- viziuni spirituale — în Tora scrisă. Când în Aboth (I, 1) 
se spune: 


„Moise a primit Tora pe muntele Sinai, i-a transmis-o 
lui Iosua, Iosua celor din vechime, cei din vechime 
Profeților, iar Profeţii oamenilor Marii Sinagogi”, 

este vorba, după cum vom vedea, de Tora scrisă, dar şi 
de Tora orală. 


„Când Unul cel Sfânt, binecuvântat fie El, s-a arătat 
pe muntele Sinai, pentru a-i da Tora lui Israel, El i-a 
dat-o lui Moise în ordinea următoare: Scriptura (Tora 
scrisă), Mişnah, Talmud, Haggadah (toate desemnând 
în mod sintetic Tora orală)”!. (Exod R. 47, 1) 


Orice învăţătură orală ortodoxă, chiar dacă se pre- 
zintă ca o expresie personală a celui care îi învață pe 
alții, urcă până la „sunetele“ şi „luminile“ de pe Sinai. 


„Chiar şi ce era destinat unui discipol merituos să îi 
învețe pe alţii, în prezenţa învățătorului său, deja îi 
fusese spus lui Moise pe muntele Sinai” (p. Pea, 17a). 


Or, Haggadah sau Midraşurile haggadice sunt cele 
care formează legătura între instrucția talmudică sau 
publică şi învățământul secret al Kabbalei, „Primirea“? 
Înţelepciunii pure, rezervată elitei spirituale a Israe- 
lului. Haggadah duce de la „slujirea lui Dumnezeu“ la 
„cunoaşterea Unului cel Sfânt, binecuvântat fie El” . 


1 Tora scrisă, în sensul cel mai strict, constă în Pentateuh (Ha- 
mischah humschei Torah, cele „cinci cincimi ale Doctrinei” sau cele 
cinci cărți ale lui Moise) şi, în sensul cel mai larg, de asemenea, 
in „Profeții” (Nebiim) şi „Hagiografii” (Kethubim). Tora orală cu- 
prinde, pe de o parte Talmudul, „Studiul“ public sau comen- 
tariul exoteric al Scripturii (în care este, în general, cuprinsă 
Mişnah sau „Repetarea“” învăţăturii orale; Guemarah, „Adaos” 
sau comentariu la Mişnah; Midraşim, „Expunerile” rabinice, şi 
Haggadah, „Povestirea” tradiţională — istorică şi simbolică — care 
cuprinde părțile non-legislative din Guemarah şi din Midraşim); 
pe de altă parte, Tora orală cuprinde Kabbala, Comentariu ezote- 
ric al Scripturii, iniţierea în „Misterele Torei” . 

2 Cuvântul Kabbalah, care derivă din kabbel, „a primi” sau „a 
accepta”, a dobândit semnificaţia de „Tradiţie” secretă. 

„Ai dorinţa de a-L cunoaşte pe Cel ce ce a rostit şi 
lumea fost creată? Studiază Haggadah, căci prin ea 
vei ajunge să-L cunoşti şi pe Unul cel Sfânt, binecu- 
vântat fie El, iar tu te vei dărui cărărilor sale”. 
(Siphre Deut. XLIX, 85a) 


Doctrina orală interpretează Scriptura prin patru 
metode exegetice fundamentale care conduc până la 
Kabbala, sfera lui Sod, „Mister” sau, cum îl numeşte 
Talmudul, Pardes, „Paradis” al Cunoaşterii divine. Chiar 
cele patru consoane ale cuvântului Pardes (PRDS) sunt 
cele care desemnează cele patru metode de învățare: 
P=Peschat, „simpla” interpretare a Scripturii, ce ope- 
rează prin moduri de raționare elementare; R= Remez, 
„aluzie” cu sensuri multiple, ascunse în fiecare frază, 
fiecare literă, semn sau punct al Torei; D=Derasch, „expu- 
nere” omiletică a adevărurilor doctrinare, îmbrățişând 
toate interpretările posibile ale Torei; S=Sod, „Mister“, 
inițierea în Hokhmah, Înţelepciunea divină, ascunsă în 
Scriptură şi numită, ținând seama de învățătura sa, 
Hokhmah ha-Kabbalah, „Înţelepciunea Tradiţiei” ezoterice.! 

Această a patra metodă, care învață „Misterele 
Torei” (Sithre Torah), constă esențialmente în exegeza şi 
aplicarea spirituală a primului capitol al Genezei (Maase 
Bereşith, „Lucrarea Începutului”) şi a primului capitol al 
profeției lui Ezechiel, conținând viziunea Tronului divin 
asemeni unui „Car“ ceresc (Maase Merkhabah, „Lucrarea 
Carului”). Dar în afara acestor învățăminte fundamen- 
tale, relative la emanarea Principiului universal şi a re- 


! Metoda kabbalistică se foloseşte pentru exegeză, între altele, de 
Ştiinţa „literelor” şi a „numerelor”. Cele trei procedee mai dez- 
voltate ale acestei Ştiinţe sunt: Guematria, Ştiinţa valorii nume- 
rice a literelor, Notarikon, Ştiinţa literelor iniţiale şi finale ale 
cuvintelor şi Temura, Ştiinţa permutării şi combinării literelor. 

integrării în El, toată Scriptura serveşte drept punct de 
plecare pentru metoda exegetică pentru Sod. Cele zece 
sephirothuri, „Numerațiile” sau Determinările Aspecte- 
lor divine joacă, în această metodă, rolul de suport con- 
templativ, în timp ce Numele divine reprezintă în ea 
mijloacele operative, unindu-l pe kabbalistul ce le invocă 
după reguli inițiatice cu „Lumina din Sinai”, Prezența 
reală a lui Dumnezeu. 


După cum am văzut, Kabbala reprezintă esența 
doctrinară a Torei, depozitul — în sânul iudaismului — a 
„Misterelor ascunse de la începuturile timpurilor”. 
Dumnezeu a revelat aceste Mistere în Forme tradiţi- 
onale sau religioase multiple; dar această diversitate nu 
este decât expresia „bogăției“ infinite a singurului Ade- 
văr şi nu afectează cu nimic Unitatea Sa transcendentă 
şi imuabilă. Kabbala nu este deci altceva decât ramura 
iudaică a acestui „Arbore” universal al Înţelepciunii 
îndumnezeitoare pe care o regăsim în fondul tuturor 
Căilor Ortodoxe care duc la Cunoaşterea pură şi in- 
tegrală. Această cunoaştere a Adevărului divin a fost 
dată Patriarhilor lui Israel şi discipolilor lor de elită şi 
s-a cristalizat în cele din urmă în Revelația sinaitică. 
Moise i-a transmis-o lui Iosua, acesta celor din vechime, 
cei din vechime Profeților, Profeții oamenilor Marii Sina- 
gogi şi aceştia din urmă au transmis-o membrilor „lan- 
tului inițiatic” (Schal-scheeth ha-kabbalah). 

Acest „lanţ“ pare să fi rămas intact până în zilele 
noastre; el este destinat să lege din nou Înţelepciunea lui 
Adam de cea a lui Mesia. După întoarcerea poporului 

din Babilon, atunci când profeția lui Israel a ajuns la 
finele ei, Esdra a fost acela care a lăsat lumii iudaice, în 
forma definitivă, Tora cu legile şi misterele ei. Testa- 
mentul său spiritual a fost păstrat de către „oamenii 
Marii Sinagogi” sau Sopherim, „oamenii de litere” şi 
discipolii lor, membrii „lanţului tradițional“; aceştia 
le-au transmis Tannaim-ilor (sec. I-II] e.n.), adevărate 
autorități doctrinale, precum marii maeştri kabbalişti 
Akiba şi Simeon ben Yohai. După moartea ultimului 
Tannaim, Yehuda cel Sfânt, redactor al Mişnei scrise, 
Doctrina orală a fost predată de către Amoraim-i (sec. 
III-V), Doctorii Torei „care nu reprezentau o autoritate 
ei înşişi“, dar ei au repetat şi comentat tradiţiile 
Tannaim-ilor; învăţăturile lor suplimentare legate de 
Tora au fost reunite în Guemarah, „complementul“ sau 
comentariul la Mişna. 

Rabinii sau „Învățătorii” spirituali au continuat în- 
vățătura exoterică şi ezoterică al Amoraim-ilor, prin 
„expuneri“ (Midraşuri) şi inițierea în Mistere. De la 
împrăştierea poporului evreu în toată lumea, „lanţul 
Tradiţiei” secrete, păstrând punctul de legătură în Pă- 
mântul Sfânt, a parcurs Orientul Apropiat şi a coborât 
până în Yemen pentru a urca, prin Egipt, până în Africa 
de Nord şi a traversat cea mai mare parte a Europei. În 
timpul evului mediu, şi până în timpurile moderne, a 
devenit cunoscută învățarea Misterelor Torei şi practica 
metodelor kabbalistice. Culegerile cele mai importante 
ale Doctrinei ezoterice a iudaismului sunt Sepher Yet- 
sirah, „Cartea Formării”, a cărei cunoaştere urcă până 
la Avraam, şi Sepher ha-Zohar, „Cartea Splendorii”, care 
stă la baza expunerii noastre asupra Misterelor lui Israel. 


! Vezi Cartea formării (Sepher Yetsirah), trad. Alexandru Anghel, 
Ed. Herald, Bucureşti, 2005 

Aceste culegeri şi alte tratate mistice, care reprezintă 
autoritatea, s-au păst at până în zilele noastre şi ne 
permit să descoperim, în spatele literelor Scrierii sfinte, 
Kabbala sau „Primirea“ adevărată a Înţelepciunii divine. 

CONTEMPLAREA ASPECTELOR 
DIVINE 


I. Unitatea Sephirotică 


Sephiroturile, „Numere“ metafizice sau „Numera- 
tii” ale Aspectelor divine sunt cheile principale ale 
Misterelor Torei. Ele formează o ierarhie înzecită şi se 
numesc, enumerate de sus în jos: 

Kether — „Coroana“ (sau Kether elyon, Coroana su- 
premă); 

Hokmah — „Înţelepciunea“; 

Binah — „Inteligența“; 

Hesed — „Îndurarea” (sau Gedullah, „Grandoarea”); 

Din - „Judecata” (sau Geburah, „Forţa“ sau Pahad, 
„Teama”); 

Tiphereth — „Frumuseţea“ (sau Rahamim sau „Îndu- 
rarea”); 

Netsah - „Victoria“ sau „Statornicia”; 

Hod — „Gloria“ sau „Măreţia“; 

Yesod — „Temelia“ (sau Tsedeq „Dreptatea”); 

Malkhuth — „Împărăţia” sau „Domnia suverană” (sau 
Schekhinah, „lmanenţa” divină). 

Sephiroturile, spunem noi, constituie, în ansamblul 
lor, baza doctrinar. a eoterismului iudaic; ele sun: 
pentru Kabbala sau „Tradiţia“ mistică a iudaismului, 
ceea ce poruncile constituie pentru Tora ca lege exote- 
rică. Cele zece Sephirothuri reprezintă nu numai Arhe- 
tipurile spirituale ale Decalogului, dar deopotrivă Arhe- 
tipurile tuturor revelațiilor Torei. Ele sunt Determinările 
principiale sau Cauzele eterne ale tuturor lucrurilor; 
decada lor se repartizează în nouă Emanaţii sau Inte- 
lecții prin care Sephirah supremă, „Cauza cauzelor“, se 
face cunoscută ei însăşi şi Manifestării Sale universale. 

Dar trebuie ştiut că Dumnezeu nu se face cunoscut 
prin Aspecte multiple întrucât El este constituit, cu 
adevărat, dintr-un număr sau o mulțime oarecare. „El 
este Unul şi în afară de el nu există altul”!. Dumnezeu 
comportă în Totala Sa Realitate o infinitate non-divizi- 
bilă.de posibilități veşnice, pe care creaturile, „sepa- 
rate” şi limitate în mod iluzoriu, nu ar putea să le 
conceapă decât printr-o revelație distinctă şi sintetică 
totodată. Or, sephirothurile sunt tocmai cele zece 
sinteze revelate ale aspectelor fără număr şi fără limită 
ale unui singur Real; dar decada lor, care este sim- 
bolică, nu înseamnă că Dumnezeu ar avea o cantitate 
oarecare de atribute. El este dincolo de orice măsură şi 
infinit în Esenţa Sa, ascuns în Calitățile Sale ontologice 
şi revelate. Zoharul însuşi (Bo 42b) este cel ce relativi- 


Este una din formulele caracteristice monoteismului absolut al 
Tradiţiei iudaice: găsim această afirmare directă a Realității 
exclusive a lui Dumnezeu, între altele, în Isaia 44 şi 46, care 
repetă de mai multe ori că „nu există altul” (en od) decât El. Vom 
reveni, în mod special, în capitolul „Întoarcerea la Unu” asupra 
acestei doctrine esenţiale a iudaismului, doctrină care - să o 
spunem din capul locului - nu trebuie luată drept panteism, în 
sensul filozofic şi curent al cuvântului. 

zează caracterul numeric al sephirothurilor, subliniind 
că totul este în puterea lui Dumnezeu, 


„fie că El vrea să reducă numărul Recipienţilor (se- 
phirotici) şi să mărească (prin compensare) Lumina 
ce țâşneşte din ele, fie că i se pare preferabil con- 
trariul”. 


În definitiv, Decada sephirotică nu este altceva decât 
Unitatea divină însăşi, în măsura în care Ea se deschide, 
conform unuia sau altuia dintre modurile inteligibile, 
multitudinii create. 

Sephiroturile nu sunt, aşadar, multiple decât în apa- 
rență, în ochii multitudinii cosmice; în realitate, toate 
„Numerele“ sau Aspectele metafizice se integrează in- 
distinct în Unul, care este „fără număr“, pentru că El 
este „fără un al doilea”. Acest adevăr şi altele, ce rezumă 
Doctrina sephirotică, sunt exprimate în următoarea „lau- 
dă” kabbalistă, numită „Rugăciunea lui Ilie” (cuprinsă 
în Tigqune ha-Zohar): 


„Stăpân al lumilor! Tu eşti Unul, dar nu după număr 
(căci Tu eşti singurul Real). Tu eşti cel mai Măreţ 
dintre măreţi, cel mai Ascuns dintre ascunși. Nici un 
gând nu te poate concepe în Esenţa Ta (pură şi supra- 
inteligibilă). 

Tu ai dat naştere celor zece forme (supra-formale şi 
principiale) reprezentând Arhetipurile eterne ale 
tuturor lucrurilor, pe care noi le numim sephiroturi 
(„Numeraţii” sau Determinaţii pure), pentru a că- 
lăuzi prin Ele (care sunt Cauzele primare şi inteli- 
gibile) lumile necunoscute şi invizibile şi lumile 
vizibile. 

Tu însuţi Te învălui în Ele (dat fiind că eşti Cauză a 
Cauzelor) şi întrucât Tu rămâi în Ele (fiind Unitatea 
lor esenţială şi, în acelaşi timp, indivizibilă), armonia 

lor rămâne neschimbată. Oricine şi le-ar reprezenta 
ca fiind despărțite, va fi socotit ca şi cum ar despărți 
Unitatea Ta. Cele zece sephirothuri se dezvoltă gra- 
dual (se manifestă ierarhic)... 

Tu eşti cel care le călăuzeşti, în timp ce Tu nu eşti 
călăuzit de nimeni, fie de sus, fie de jos. Sephirotu- 
rilor Tu le-ai croit veşminte (manifestări spirituale), 
care servesc spiritelor omeneşti ca puncte de trans- 
misie (între lumea lor limitată şi Lumea Ta nesfâr- 
şită)... Tu ai ascuns Sephiroturile în trupuri... În an- 
samblu, Ele răspund (ca Arhetipuri) părților formei 
umane (care este „imaginea” microcosmică a Fiinţei 
cauzale şi a Aspectelor Sale)... 

Tu însuți nu ai chip, nici înfăţişare, în tot ceea ce, în 
Tine (în Toate Realitatea Ta) este pe dinăuntru (ne- 
manifestat) şi în afară (manifestat)... Nimeni nu Te 
poate cunoaşte cu adevărat (în Ipseitatea Ta veșnic 
ascunsă). Ştim doar că în afară de Tine nu există 
Unitate, nici deasupra, nici dedesubt... 

Fiecare Sephira are un Nume determinat, de la care 
îşi primesc numele şi îngerii, însă Tu (Esenţa incog- 
noscibilă) nu ai un nume determinat, pentru că Tu 
eşti Unul (singurul Real) care umple toate numele 
(în chip inefabil sau indistinct) şi care le dă toată 
valoarea reală; dacă Tu te-ai ascunde, ele ar rămâne 
ca nişte corpuri fără suflet. Tu eşti înțelept, dar nu 
de o înţelepciune limitată, Tu eşti inteligent, dar nu 
de o inteligenţă limitată. Tu nu ai nici un loc deter- 
minat (fiindcă Tu eşti singura şi unica Realitate). 
Dar toate acestea (ansamblul Manifestărilor Tale 
ontologice şi Manifestările cosmice) dăinuie pentru 
a face cunoscute omului Forța şi Atotputernicia Ta, 
pentru a-i arăta cum Universul este guvernat cu 
Rigoare şi Îndurare (cele două Principii ordonatoare 
fundamentale ale Existenţei create). Dacă se vor- 
beşte (în legătură cu Lumea sephirotică) de o „parte 

dreaptă” (simbolizând aspectul de Îndurare), de o 
„parte stângă” (exprimând aspectul de Rigoare), şi 
de un „centru“ (Ssintetizând cele două aspecte anti- 
nomice în „Coloana de Mijloc”, Principiul Armoniei 
Universale), nu este decât un mijloc de a desemna 
Cârmuirea Ta în Univers în raport cu acțiunile 
omeneşti şi nu pentru a arata că Tu (în Starea Ta 
esenţială şi non-cauzală) ai avea un anumit atribut, 
fie că este vorba de Rigorii, şi nici un altul care să nu 
fie al Îndurării; aceşti termeni (care desemnează 
diferitele sephirothuri sau Cauze primare, nefiind 
valabile decât din punctul de vedere subiectiv al 
efectelor cosmice) nu răspund nici unei realități 
(atribuibilă Esenţei Tale pure, în care nu există nici 
cauză, nici efect, nici vreun raport între două as- 
pecte oarecare, ci doar Unitatea Ta absolută, Non- 
dualitatea Ta)” . 


Realitatea obiectivă a sephirothurilor este Infini- 
tatea lor indivizibilă, Unitatea lor nelimitată, ce implică 
faptul că orice Aspect divin se identifică în cel mai înalt 
grad cu Totalitatea lui Dumnezeu şi, prin aceasta, cu 
toate Aspectele Sale; aceasta nu prin confuzie calitativă, 
ci prin fuziune esenţială. În Unitatea cauzală a sephi- 
roturilor sau Arhetipurilor supreme totul este tot, în 
mod ontologic, adică nu există nici o separare între pla- 
nurile de realitate ale Fiinţei divine şi, cu toate acestea, 
nu există nici o confuzie între calitățile lor respective. 
Totul este tot, dar fiecare sephira este ceea ce este, atât 
în Atributul ei etern, cât şi în reflectările sale tranzitorii 
şi multiple. În lumea Arhetipurilor totul este conceput 
într-o ordine divină perfectă de grade şi stări, de lumi 

mari şi mici, de ființe şi de lucruri, fără să putem vedea, 
in această ordine, inegalitatea lor, aşa cum se manifestă 
ea în Cosmos.! 

Chiar dacă fiecare Atribut al Fiinţei divine îşi are 
„Starea“ sa determinată, „numărul“ său particular în 
Unitatea cauzală a Sephiroturilor, şi dacă fiecare iradiază 
Totul în conformitate cu Modul său veşnic, toate Aspec- 
tele Sale nu sunt, prin esenţă, decât Lumina Sa unică şi 
indivizibilă. Ierarhia sephiroturilor, incluzându-le pe 
acelea ale posibilităților universale, se stabileşte, în ace- 
laşi timp, printr-o succesiune ideală la modul cel mai 
pur. Dintr-o singură şi eternă privire, El, Unul, vede 
totul, şi totul în El. Viziunea Sa este propria Sa Deter- 
minare, implicând-o pe aceea a tuturor Aspectelor Sale 
- dar aceasta în mod pur, unificator. 

În Fiinţa una şi necreată există, aşadar, determinare 
şi unitate a realităților, în timp ce în Existenţa duală 
şi creată aceleaşi realități se reflectă prin deosebire şi 
relationare. Doar la nivel de creație există separare şi 


1 Maister Eckhart spune: Arhetipurile tuturor lucrurilor sunt 
egale între ele chiar dacă ele sunt Arhetipurile unor manifestări 
inegale. Îngerul cel mai înalt în grad, sufletul şi musculița nu au 
în Dumnezeu decât un singur Arhetip (Fiinţa Sa, cu care se 
identifică toate Arhetipurile). .. Dumnezeu dă tuturor lucrurilor 
în mod egal şi în măsura în care aceste manifestări emană de la 
Dumnezeu, ele sunt egale; într-adevăr, îngeri, oameni şi toate 
creaturile care ies din Dumnezeu sunt, în primul rând, egale. Cel 
care va cerceta manifestările pornind de la Sursa lor primară, le 
va vedea pe toate egale. lar dacă ele sunt deja egale în timp, ele 
sunt, cu atât mai mult, egale în Dumnezeu, în eternitate. Dacă ne 
gândim la o musculiță, aşa cum este ea în planul divin, ea este 
mai nobilă decât îngerul cel mai înalt în ierarhia cerească în el 
insuşi (în calitate de creatură). În Dumnezeu toate sunt egale şi 
toate sunt Dumnezeu insuşi. (Vezi Meister Eckhart, Benedictus 
Deus, Tratate și Predici, trad. rom. Dan Dumbrăveanu și Stela 
Tiney, Ed. Herald, Bucureşti, 2003 - N.tr.). 


25 


succesiune efectivă a posibilităților, o anume ierarhie 
distinctă în care fiecare realitate le cuprinde în sine, 
într-o forma determinată sau activă, pe cele care izvo- 
răsc din ea şi, în mod receptiv sau pasiv, pe cele din 
care ea a ieşit. Cu toate acestea, din moment ce „ceea ce 
este vizibil nu este decât reflectarea a ceea ce este invi- 
zibil”, această „ordine în jos“ îi corespunde în mod ne- 
cesar „Ordinii în sus”, unde şirul posibilităților — aşa 
cum am spus - este stabilit într-o formă pur ideală şi 
principială, în singura „Gândire” divină, care transcende 
orice concepție rațională şi dualistă. Cu alte cuvinte, 
deosebirea şi relația ce caracterizează înlănțuirea cauza- 
lă a lerarhiei cosmice, se găsesc în Lumea Sephirothică 
„în putere”, ca Determinare pură şi Unitate ontologică 
a tuturor lucrurilor. Separarea existenţială a lucrurilor 
nu este actualizată decât în mod limitat şi tranzitoriu, 
şi, datorită înlănțuirii lor universale, se unesc din nou 
în Unitatea principială, „Punctul suprem“ din care au 
ieşit: 


„Începând de la acest Punct (cauzal până la cea mai 
infimă stare existenţială) avem de a face, extensie 
după extensie, fiecare servind drept veşmânt (mani- 
festare, efect sau „înveliş”) alteia, precum membrana 
ce îmbracă creierul (simbolizând cauza, centrul sau 
arhetipul). Fiind ea însăşi veşmânt (prin raportare la 
extensia precedentă, care este cauza sa imediată), 
fiecare fază (emanație sau manifestare) devine creier 
(principiu) pentru faza următoare (care este efectul 
său; deci totul este „creier“ sau principiu față de ceea 
ce îi este inferior şi „veşmânt” sau manifestare faţă de 
ceea ce îi este superior”. (Zohar Bereschith, 19b) 


Astfel sephirothurile însele par a se învălui unul pe 
altul, conform ordinii lor ierarhice şi într-un fel atât de 

intim, încât ajungem să nu recunoaştem decât un sin- 
gur Tot principial; dar în realitate, Unitatea lor este in- 
divizibilă. Este Totalitatea Puterilor divine care nu se 
exprimă prin aspecte particulare decât prin intermediul 
manifestărilor lor, în cadrul separării cosmice. Toate 
manifestările distincte, toate lucrurile variate nu sunt 
decât efectele şi „veşmintele“” simbolice ale sephirothu- 
rilor; ele sunt ierarhizate şi legate din nou de sephiro- 
thuri şi se resorb în Ele, în Unitatea lor care este cauza 
unică şi universală, singurul Dumnezeu. 

Lumina revelatoare, creatoare şi mântuitoare a 
Fiinţei divine se „refractă”, ca să spunem astfel, prin 
„Prisma” cauzală a Aspectelor Sale, sephirothurile, în 
multitudinea şi varietatea indefinită a manifestărilor uni- 
versale. Prin această „răsfrângere” a Luminii divine se 
stabileşte imensa ierarhie a gradelor onto-cosmologice, 
cu tot ce conțin ele. Aceste grade se rezumă în cele patru 
„lumi“ (Olamim), respectiv: 

Olam ha Atsiluth — Lumea Emanaţiei“ transcendentă, 
este cea a sephirothurilor; 

Olam ha Beriyah — „Lumea Creaţiei”, ideală şi spi- 
rituală, plină doar de Imanenţa divină (Schekhinah); 

Olam ha Yetsirah - „Lumea Formării” subtile, locuită 
de îngeri, genii şi suflete; 

Olam ha Asiyah - „Lumea Faptei”, senzorială sau 
corporală. 

Singura şi unica Emanaţie transcendentă a sephi- 
rothurilor coboară, ca şi Imanenţa pur spirituală şi 
supra-formală, în cele două lumi inferioare, subtilă şi 
corporală; aici Ea este „primită” şi exprimată în mod 

diferit, din cauza naturii multiple a Existenţei cosmice. 
Aici, Unitatea sephirothică apare ca o decadă de Arhe- 
tipuri, cauzând miriade de efecte existenţiale, fiecare 
fiind legat din nou, conform ierarhiei universale, de 
cauza sau de Sephira proprie ce o uneşte cu Entitatea 
indivizibilă a Aspectelor divine: Unul. El, care este Uni- 
tatea sau Infinitatea sephirothurilor, Se reflectă asupra 
fiecărui grad cosmic în toate modurile posibile, moduri 
care se întrepătrund, se opun unul altuia, se leagă iar, 
se armonizează şi se unesc din nou în El, Originea lor 
comună. O creaţie Îl exprimă sub aspectul unei anumite 
sephira, iar o alta sub un alt aspect; dar toate lucrurile 
manifestă, în fond, toate sephirothurile în acelaşi timp, 
fiecare lucru făcând-o în lumina propriului Arhetip. 
Mai mult, aceeaşi Emanaţie sau Manifestare divină care 
este trăită de o creatură sub forma Îndurării, se poate 
exprima, raportată la o altă creatură, sub forma Rigorii, 
urmând „raportul“ care există între una sau alta şi 
Cauza divină. Dumnezeu este Graţie într-o privinţă şi 
Rigoare în alta şi tot aşa pentru toate Calitățile Sale 
cauzale care se manifestă, în mod indefinit de variat, 
asupra tuturor gradelor şi în toate stările existenţiale, 
chiar dacă El este veşnic şi în mod nemărginit Unul, 
Invariabilul. 


„+. Când El şi-a manifestat Forţa pentru a guverna 
toată Creaţia Sa, El s-a arătat fiecăreia dintre 
creaturile Sale pe măsura capacității acesteia de a-L 
înțelege ... pentru ca El să poată fi cunoscut prin 
Atributele Sale şi perceput în mod diferit potrivit 
fiecărui Atribut... şi ca să se ştie că lumea (diferen- 
țiată) este susținută de Îndurare şi Rigoare (cele două 
Calităţi „senioriale“ care le îmbrățișează pe toate 
celelalte), care însoțesc lucrările (şi atitudinile bune 
sau rele) oamenilor. . . 

Dar, vai de omul care va îndrăzni să compare esenţa 
absolută a lui Dumnezeu cu unul din Atributele sale 
(particulare, care nu există decât din punct de ve- 
dere al „iluziei“ cosmice şi dualiste)! Şi dacă aşa 
stau lucrurile cu propriile Sale Atribute, cu cât mai 
mult este pentru formele omeneşti şi create care îşi 
au temeiurile „în țărână” (lob 6, 19)... 

Singura idee pe care omul îşi poate permite să şi-o 
facă despre Unul cel Sfânt, binecuvântat fie El, este 
aceea a Suveranităţii Sale asupra Atributelor par- 
ticulare sau asupra întregii creații. Chiar dacă Îl 
percepem sub aceste manifestări, nu rămâne prin 
aceasta, nici atribut, nici asemănare, nici formă în El 
însuşi (în Ipseitatea Sa pură şi nedeterminată); este 
precum marea ale cărei ape nu au nici formă şi nici 
nu pot fi pipăite în ele însele, dar pe care le capătă 
doar când sunt revarsă într-un anume recipient, 
numit pământ.” (Zohar, Bo 42b) 


Dumnezeu, în Realitatea Sa pură, este absolut non- 
dual, iar multitudinea Aspectelor sau Manifestărilor 
Sale, oricare ar fi Calitatea lor particulară, nu există 
decât în comparație cu emanatul, care se află în stare de 
„separare“ relativă şi iluzorie. Este cazul ființei umane 
şi individuale care nu îşi trăieşte propria esență 
necreată şi infinită decât prin Manifestările mediatoare 
ale sephirothurilor; iar acestea nu ajung până la ea 
decât prin intermediul Sephirei inferioare, Imanenţa sau 
„Slava“ divină ce se ocupă de creaturi „aşa cum o 
mamă are grijă de copiii ei”. 

Astfel Zoharul (ibid.) spune: 


„Dacă strălucirea Slavei Unului cel Sfânt, binecu- 
vântat fie Numele Său!, nu ar fi răspândită asupra 
întregii creații, cum ar putea El să fie perceput chiar 

şi de către înțelept? Ar fi rămas (în întregime) de 
necunoscut, iar cuvintele „tot pământul este plin de 
Slava Lui” (Isaia 6, 3), nu ar putea niciodată să fie 
exprimate cu adevărat”. 


Dar cu cât omul se apropie mai mult de Esenţa 
pură şi divină, pe atât trăieşte, în toate Manifestările 
sephirothice, Unitatea lor intrinsecă; fiindcă această 
Unitate nu este altceva decât Esenţa omului, „Sinele“ 
suprem: 


„toate Gradele (sephirothice) şi toate participările 
(existenţiale la singurul Real) sunt concentrate şi 
unificate în el, fără nici o separare”. 

(Zohar Bereschith, 18a). 


Unitatea infinită şi indivizibilă a sephirothurilor este 
rațiunea precisă pentru care kabbaliştii nu se puteau 
mulțumi cu o singură reprezentare a lerarhiei sephiro- 
thice. Din identitatea esenţială şi nelimitată a sephi- 
rothurilor rezultă, pe planul distinctiv, „raporturi“ ne- 
numărate între Aspectele lor statice şi, pornind de aici, 
posibilitatea contemplării lor dintr-o multitudine de 
„puncte de vedere” ce corespund acestor raporturi. 

Astfel, pentru a da câteva exemple fundamentale, 
putem contempla Unitatea sephirothică ad intra, consi- 
derând toate aspectele sale ca fiind conţinute în Kether, 
Sephira supremă care este identică cu En Soph, „Infi- 
nitul” pur. Ierarhia sephirothică este astfel reprezentată 
sub forma unor cercuri concentrice, dintre care cel mai 
exterior este înconjurat de Kether, iar cel mai interior 
conţine ultima sephira, Malkhuth (Fig. I). 

Kether 


Fig. I — Concentrare divină 


Din acest punct de vedere, „Cauza Cauzelor” sau 
„Voința supremă”, pentru a crea Cosmosul, îşi „concen- 
trează” „Gândul” (epitet al lui Hokhmah) asupra „Rega- 
tului” Său universal, Malkhuth; sau în alți termeni, Kether, 
Infinitul, se „contractă“ prin Tsimtsum, „strângerea“ sau 
contractarea sephirothică, până la actualizarea Substan- 
tei increate şi creatoare, Malkhuth, ce face să se nască în 
ea însăşi toate lumile Cosmosului. 

Invers, putem contempla „Lumea Emanaţiei” se- 
phirothice ad extra luând ca suport acelaşi simbolism al 
cercurilor concentrice, doar că, de data aceasta, situăm 
Kether în centru, şi pe Malkhuth la periferie (cf. Fig. II). 
În acest caz, Kether, Infinitul Se identifică cu „Punctul” 
sau „Centrul“ suprem, cel mai interior, care este învă- 
luit, în mod ierarhic, de către toate Emanaţiile Sale 
ontologice şi de Manifestările cosmice; Malkhuth, care 
înconjoară cercul cel mai exterior, conține, în calitate de 
Schekhinah sau Omniprezenţă divină, toată Creaţia. 
Astfel, văzut „spre interior“, Dumnezeu creează lumea 
prin „contracție“ sau „concentrare“ a Posibilităţilor Sale 

ontologice şi văzut „dinspre exterior”, prin „expansiu- 
nea” sau „iradierea” lor. 


Malkhuth 


Fig. Il —lradiere divină 


Aceste două reprezentări țin cont în special de două 
aspecte, centripet şi centrifug, ale Ierarhiei sephirothice, 
fără a lua în considerare „raporturile“ ce îi leagă pe 
membrii săi între ei, aşa cum arată un alt simbol cir- 
cular pe care îl reproducem în Figura III. 


Fig. III 
Uniunea celor Zece Sephirothuri în Inima lui Dumnezeu 

Aici, Centrul sephirothic este reprezentat prin se- 
phira „mediană“, Tiphereth, „Frumuseţea“ divină, nu- 
mită şi „Inima“ lui Dumnezeu, pentru că Ea leagă din 
nou, armonizează şi uneşte Rigoarea şi Îndurarea Sa, 
ca şi toate celelalte Aspecte opuse ale Sale, fie cele de la 
„dreapta” şi de la „stânga“, fie cele de „sus” şi de „jos. 

Cea mai clasică dispunere a sephirothurilor este cea 
din figura IV, chiar dacă există mai multe variante în 
privinţa „canalelor“ ce leagă fiecare sephira de celelalte. 
În conformitate cu această dispunere, Unitatea înzecită 
a sephirothurilor se prezintă ca o Ierarhie de trei triade 
ce se proiectează în recipientul lor comun, a zecea şi ul- 
tima sephira, Malkhuth, Cauza imediată a Cosmosului. 


Sa 
r 


9 
Yesod 


Fig.IV -Arborele Sephirothic 


Triada supremă, Kether-Hokhmah-Binah (Coroana- 
Înțelepciunea-Inteligența), este cea a Principiilor esen- 
tiale şi ontologice; a doua triadă: Hesed-Din-Tiphereth 
(Îndurare-Judecată-Frumuseţe) este cea a Principiilor 

cosmologice; a treia: Netsah-Hod-Yesod (Victorie-Glorie- 
Întemeiere) este cea a Puterilor cosmice şi a Actului 
creator; în sfârşit, Sephira Malkhuth (Regatul), aşa cum 
am spus deja, este Substanţa increată şi creatoare sau, 
privind sub un alt aspect, Imanenţa divină. De altfel, 
cele patru grade sephirothice sunt respectiv Arhetipu- 
rile celor „patru Lumi“, adică ale „Emanației” transcen- 
dente, ale „Creaţiei“ prototipice, ale „Formării” subtile 
şi „Acţiunii” senzoriale. Şi astfel, Unitatea înzecită a 
sephirothurilor se dovedeşte a fi „Ierarhia Cârmuirii” 
universale a lui Dumnezeu. 

Acelaşi simbolism prezintă Unitatea sephirothică 
sub forma altor trei triade ce ajung;tot la cea de a zecea 
sephira, Malkhuth, ele constituind „Modurile de Cârmu- 
ire” divină. Dumnezeu guvernează prin „Braţul Său” 
sau „Partea dreaptă”, care „conţine Viaţa şi Îndurarea”, 
prin „Brațul Său” sau „Partea stângă”, ce are în stăpâ- 
nire „Moartea şi Rigoarea” şi prin „Coloana din Mij- 
loc”, care echilibrează, armonizează şi face să dispară 
toate opozițiile în unitatea sa. „Partea dreaptă” sau în- 
durătoare cuprinde sephirothurile: Hokhmah, „Înţelep- 
ciunea” indistinctă, Hesed, „Îndurarea” unificatoare şi 
Netsah, „Victoria“ sau Puterea cosmică afirmativă. „Par- 
tea stângă” sau severă cuprinde Binah, „Inteligența“ 
distinctivă, Din, „Judecata“ ce separă o realitate de alta, 
şi Hod, „Gloria“ sau Puterea cosmică negativă. „Coloa- 
na de Mijloc” este constituită din Kether, „Coroana“ sau 
Unitatea lui Hokhmah şi a lui Binah; Tiphereth, „Frumu- 
sețea” sau unitatea lui Hesed, “Harul”, şi a lui Din, „Ju- 
decata”; Yesod, „Fundamentul” cosmic sau Actul crea- 
tor, unind cele două Puteri, afirmativă şi negativă, ale 
Cosmosului, adică Netsah, „Victoria“ şi Hod, „Gloria“; 
Malkhuth, „Regatul”, Unitatea inferioară şi receptivă a 
tuturor Emanaţiilor divine. 

Există un raport cvasi-organic între „lerarhia Câr- 
muirii” divine ce constă în „filiația” numerică a sephi- 
rothurilor şi „Modurile de Cârmuire” grupate după 
„înrudirile” respective ale Arhetipurilor. Emanaţia fiecă- 
rei sephira antinomice care vrea să-şi manifeste propria 
calitate printr-o Sephira inferioară, de asemenea înru- 
dită, trebuie să treacă din punct de vedere numeric prin 
cea care îi este opusă şi formează, în acelaşi timp, com- 
plementara sa. Astfel, când Hokhmah, „Înţelepciunea“ 
indistinctă, vrea să se manifeste ca Hesed sau „Îndurare” 
unificatoare, iradierea sa trebuie mai întâi să integreze 
aspectul său contrar, Binah, „Inteligenţa” distinctivă; iar 
când aceasta din urmă vrea să se manifeste ca Din sau 
„Judecată” ce separă un lucru de altul, emanaţia sa 
trebuie să treacă, în prealabil, prin Hesed, „Îndurare” 
unificatoare şi tot aşa; acest lucru este la fel de adevărat 
şi pentru cele două Puteri cosmice, afirmativă şi nega- 
tivă, Netsah, „Victoria”, şi Hod, „Gloria”, care, pentru a 
se manifesta în Creaţie, trebuie mai întâi să se unească 
în Yesod, „Fundamentul“ cosmic. 

Aceeaşi întrepătrundere a opoziţiilor se găseşte 
în „Coloana de Mijloc“, unde Kether, „Capul“ suprem, 
pentru a se putea revela prin intermediul lui Yesod, 
Actul Său creator şi mântuitor, trebuie să-şi „consulte“ 
„Inima” sa, Tiphereth. Ori ea, care este „Frumuseţea“ 
divină şi se odihneşte în cel mai fericit mod în „Fiinţă“, 
trebuie, pentru a-şi putea răspândi razele în lume, să 
iasă din sine însăşi şi să se exprime prin Forţele afir- 
mative şi negative ale Cosmosului concentrate în Yesod, 
„Actul”. În sfârşit, acesta din urmă nu ar putea să pro- 
ducă nimic fără a trece prin aspectul său opus şi 
complementar lui în acelaşi timp, Malkhuth, „Recep- 
tivitatea” divină; iar aceasta, în ciuda caracterului său 
infinit, nu ar putea face nimic să se nască, dacă nu ar 

găsi în sine însăşi posibilitatea sa antinomică, „finitul” 
care îi serveşte de receptacol. 

Fiecare sephira conţine,deci, fie germenele, fie influ- 
xul aspectului său opus şi se poate sau nu lăsa pătrunsă 
şi integrată de acesta, fără ca vreuna dintre ele să-şi 
piardă prin aceasta determinarea proprie şi imuabilă. 
Câtă vreme ne situăm în perspectiva unui punct de 
vedere distinctiv şi „multiplu“, care îi este specific 
ființei individuale, trebuie să considerăm sephirothurile 
sub unghiul „co-emanaţiei” şi al „cooperării“ lor eterne; 
dacă nu contemplăm decât una singură dintre ele, toate 
celelalte trebuie considerate ca fiind implicate în ea şi în 
lumina calității proprii acesteia. 

Această lege sephirothică, care împiedică „exce- 
sele” în manifestările unui Arhetip particular şi asigură 
echilibrul în toate domeniile Creaţiei, exprimă mai mult 
decât o simplă „armonie“ sau „echitate“ ontologică, căci 
aceasta nu există decât raportat la dualitatea cosmică; 
această lege are la bază, înainte de toate, Infinitatea 
non-divizibilă a sephirothurilor, în care toate antino- 
miile sunt dizolvate, de-a pururi, în Unu. 

Trebuie adăugat că Unitatea esenţială şi incorup- 
tibilă a sephirothurilor se dezvăluie nu numai prin 
„raporturile“ lor reciproce care se concentrează în 
„Coloana de Mijloc”, ci şi prin Lumina lor comună care 
„Circulă“ prin „canalele“ acestor raporturi şi se numeşte 
Da ath, „Ştiinţa“. Este vorba de Omniscienţa sau Con- 
ştiinţa universală a lui Dumnezeu, care nu constituie o 
sephira propriu-zisă, ci Prezenţa stării de cunoaştere a 
lui Unu în fiecare sephira în parte. Într-adevăr Da'ath se 
identifică cu orice Aspect al Conştiinţei divine, înce- 
pând cu primul „act de conştiinţă” al lui Kether, care 
este Hokhmah, Înţelepciunea sa pură, până la ultima 


reflex distinct şi creat al sephirothurilor. În acelaşi timp, 

considerată doar sub aspectul de „Omniscienţă”, Da 'ath 
devine, în ochii kabbaliştilor, un efect comun al lui 
Hokhmah şi Binah; fiindcă în acest caz ea este Cunoaş- 
terea divină ce nu se rezumă doar la actul contem- 
plării lui Unu, cum se întâmplă în cazul lui Hokhmah. 
În acest caz, Da'ath este Cunoaşterea ce țâşneşte din 
unirea lui Hokhmah, Înţelepciunea pur ontologică, şi a 
lui Binah, Inteligența onto-cosmologică, pentru a deveni 
Intelecție comună celor şapte sephirothuri inferioare, 
prin care este concepută, construită şi dominată Crea- 
tia universală. 

Dar, să ne amintim, după cum „Coloana de Mijloc”, 
„Partea dreaptă” şi „Partea stângă” a „Lumii Emanației” 
nu se adaugă în vreun fel Decadei supreme şi imuabile, 
nici Da'ath nu constituie deloc un al unsprezecelea ele- 
ment sephirothic. Iată de ce Sepher Yetsirah (I, 4-9) nu 
pregetă să repete: 


„Zece Sephirothuri din nimic (căci nu mai există 
alta, întrucât din punct de vedere al Kabbalei, ele 
sintetizează toate Aspectele lui Dumnezeu, chiar şi 
Esenţa Sa pură, care nu este un „aspect“ propriu-zis, 
ci Realitatea tuturor realităților): zece şi nu nouă 
(deşi Kether, sephira supremă, Esenţa pură, nu este o 
Emanaţie, ca celelalte nouă sephirothuri, ci Princi- 
piul non-emanat al oricărei Emanaţii, ea este cu- 
prinsă în Unitatea înzecită a sephirothurilor); zece şi 
nu unsprezece (fiindcă în afara Unităţii sephirothice 
nu există principiu divin)... 

Zece Sephirothuri din nimic (căci nu mai există 
alta); Măsurile lor (Calităţi sau Atribute) de zece nu 
au limite. .. 

Zece Sephiroturi din nimic (căci nu mai există alta); 
înfăţişarea lor are aspectul fulgerului, iar ținta lor 
este fără sfârşit... 

Zece Sephirothuri din nimic (căci nu mai există alta); 
tu vei lega din nou sfârşitul lor (ultima sephira, 
Malkhuth, Cosmosul universal pe care îl conţine) cu 
începutul lor (Kether), precum o flacără este legată 
de cărbune. Căci Domnul (Infinitatea non-divizibilă 
a sephirothurilor) este Unul şi El nu are un al doilea; 
şi înainte de Unu (singurul Real) ce numeri tu? 

Zece Sephirothuri din nimic (căci nu mai există alta); 
pecetluieşte-ți buzele pentru ca ele să nu vorbească 
(despre sephirothuri, atribuindu-le aspecte eronate), 
precum şi inima ta, ca ea să nu gândească (la sephi- 
rothuri fără să fie instruită cu adevărat); dacă inima 
ta se avântă, întoarce-te la Locul (Adevărului). . . 
Zece Sephirothuri din nimic (căci nu mai există alta): 
Un singur Duh al Dumnezeului cel Viu, binecu- 
vântat fie El şi binecuvântat fie Numele Său, Cel ce 
trăieşte în Veșnicie!. . . 


Opinia noastră asupra Unităţii înzecite a sephiro- 
thurilor ar rămâne incompletă dacă nu am cita rolul lor 
particular în ceea ce priveşte ființa omenească. Fără 
a ne opri aici asupra acestui subiect, pe care îl vom 
dezvolta în capitolul „Misterul Omului”, să remarcăm 
doar că sephirothurile sunt, în acelaşi timp, Arhetipuri 
ale fiinţei interioare, spirituale şi psihice, dar şi ale 
„veşmântului” exterior sau corporal al omului. Ele sunt 
Cauzele şi „Modelele“ tuturor luminilor intelectuale ce 
țâşnesc în spiritul său, ale facultăţilor şi virtuţilor pozi- 
tive ale sufletului său şi ale tuturor organelor şi mem- 
brelor principale ale trupului său. În toată Creaţia nu 
există ființă care să manifeste Calitățile divine într-o 
manieră atât de sintetică şi în acelaşi timp explicită, ca 

ființa umană. Omul este în Cosmos, ceea ce Unitatea 
sephirothurilor este în Lumea ontologică. Entitatea se- 
phirothică este „Faţa” lui Dumnezeu, omul este „chipul” 
Său. Toate sephirothurile, Unitatea lor esenţială, rapor- 
turile lor reciproce, ca şi manifestările lor cosmice, se 
reflectă în ființa umană şi în jocul posibilităților mul- 
tiple şi ierarhice. 

Unitatea sephirothurilor conţine cele patru Lumi, 
sus, iar omul le conţine aici, jos: „Lumea Emanaţiei” 
transcendente se ascunde în el, în „Sinele” său pur, 
Esenţa sa divină; cu „Lumea Creaţiei” prototipice se 
identifică spiritul său supra-individual şi universal, în 
timp ce sufletul său individual, când acesta îşi depă- 
şeşte limitele iluzorii, este coextensiv „Lumii Formării” 
subtile şi cereşti; în fine, „chintesența“ sa corporală, Avir, 
Eterul, este capabil să cuprindă în întregime „Lumea 
Acţiunii” senzoriale şi terestre. 

De altfel, fiecare sephira poate fi înfăţişată în relație 
particulară cu omul: 

Kether este esenţa sa pură şi divină; 

Hokhmah reprezintă capacitatea sa de a-l cunoaşte 
pe Dumnezeu; 

Binah, discernământul său între real şi ireal; 

Hesed, natura sa luminoasă ce aspiră necontenit spre 
Divin; 

Din, judecata sa veritabilă asupra tuturor lucrurilor; 

Tiphereth, frumuseţea sa interioară şi exterioară, se- 
ninătatea, iubirea sa; 

Netsah, puterea sa spirituală; 

Hod, forța lui naturală; 

Yesod, activitatea sa; 

Malkhuth, receptivitatea sa. 

În acelaşi timp, fiecare sephira este arhetipul unui 
membru sau organ principal al omului astfel încât uni- 

tatea sephirothică este numită Omul de Sus — Adam ilaa, 
pentru care Kether reprezintă creierul ascuns şi supra- 
inteligibil; Hokhmah — Creierul drept, care nu vede decât 
pe Unu; Binah - Creierul stâng, principiul oricărei 
distincții; Hesed — braţul drept sau îndurător; Din — brațul 
stâng sau severitatea; Tiphereth — Inima sau Trunchiul, 
simbolurile Frumuseții şi ale Iubirii; Netsah - Coapsa 
dreaptă, putere cosmică pozitivă; Hod — coapsa stângă, 
putere cosmică negativă; Yesod - Organul generator sau 
Actul creator; Malkhuth — Picioarele sau Corpul femeie, 
receptacolul „substanţial“ al Manifestărilor:sephirothice. 
În sfârşit, dintr-un punct de vedere special, cele zece 
„degete“ simbolizează Decada sephirothurilor. Tot ceea 
ce este real în om, în ființa, în spiritul, în sufletul şi în 
corpul său este prefigurat şi actualizat de către sephi- 
rothuri. Cu cât omul de jos se apropie mai mult, din 
punct de vedere spiritual, de Unitatea sephirothică, cu 
atât el este mai aproape de „chipul“ său infinit, Omul de 
sus, care nu este decât una cu Dumnezeu pentru veşnicie. 


II. IERARHIA SEPHIROTICĂ 


Kether-Coroana, numită şi Kether elyon, Coroana su- 
premă printre toate celelalte coroane divine, sephiro- 
thuri sau Principii universale, este întreaga Realitate 
increată şi infinită a lui Dumnezeu. Nimic nu este în 
afara ei. Neantul nu există, pentru că, dacă ar exista, nu 
ar mai fi neant ci realitate din Realitatea sa. 

Kether, singura Realitate, pe de o parte, rămâne as- 
cunsă în sine însăşi, în transcendenţa sa absolută şi, pe 
de altă parte, se manifestă ca Imanenţă increată, în sânul 
propriei sale reflectări tranzitorii, creația. 

Kether este Sinele, este Ipseitate pură, Esenţă supra- 
inteligibilă, Unitate fără urmă de dualitate. Este Reali- 
tatea fără condiţie, fără nici o determinare: în Ea, Dum- 
nezeu este ceea ce este dincolo de Fiinţă; căci Ființa nu 
face parte din Realul în Sine ci este prima lui afirmare. 

Kether sălăşluieşte în Esenţa sa, în Supra-Fiinţa sa, 
mai mult decât conştientă de Sine însăşi, fără să vrea 
ceva şi fără să acționeze în vreun fel, căci Esenţa sa este 
totul, în Ea totul este Tot fără cea mai mică restricție, 
distincție, opoziţie sau relație. Aici nu există nici subiect, 
nici obiect, nici cauză, nici efect; nu există decât Unu 
fără al doilea, Ipseitate fără alteritate, Totalitate indi- 
vizibilă. 

Kether, în Esenţa sa pură şi absolută, nu are aspecte; 
Ea este Realitatea etern misterioasă; nu există altceva 
care să poată fi comparat cu ea sau să i se poată asocia. 
Nu am putea vorbi despre ea decât cu condiția să ne- 
găm ceea ce Ea nu este sau să o situăm deasupra a Tot 
ce este inteligibil, deci să o desemnăm prin termeni care 
să fie negativi sau superlativi sau cel puţin interogativi. 

Astfel, Kabbala referindu-se la Kether în sine o nu- 
meşte: Ain, „Neant”, Absența oricărei realități deter- 
minate sau condiționate: Non-Fiinţa sau Supra-Ființa, 
Non-Cauza, Absolutul; En Sophi!, „Non-limită”, Infinitul; 
Raza de-Razin, „Misterul Misterelor”, Suprainteligibilul 
sau Supraconştientul; Mi, „Cine?”, „eternul Obiect al 
căutărilor”; Attika de Anikin, „Bătrânul Bătrânilor” sau 


1 Conform unei convenţii generale, transcriem cuvântul Ain 
Soph (Infinit) conform pronunţiei sale: En Soph. 

Principiul tuturor Principiilor universale; „Bătrânul ve- 
nerabil” sau Principiul suprem. Infinitatea absolută a 
Esenţei supreme, Ipseitatea pură a lui Kether exclude orice 
Alteritate şi, pornind de aici, orice cunoaştere a Ei: 


„Infinitul (En-Soph) nu poate fi cunoscut, pentru că 
nu am putea cunoaşte ceea ce nu are nici început, 
nici sfârşit... Ce este începutul? Este Punctul suprem, 
începutul a tot, ascuns în Gândirea (divină, sino- 
nimă cu Hokhmah, „Înţelepciunea” supremă ce emană 
din Kether), şi tot el este sfârşitul (oricărei ema- 
naţii)... Dar dincolo de el (în Kether, Infinitul pur) 
nu există sfârşit, nici al intenţiei, nici al luminii, nici 
al „făcliei“; toate luminile depind de ea (Kether), dar 
ea nu poate fi atinsă. Este o Voinţă supremă, mai mis- 
terioasă decât toate Misterele. Este „Neantul” (Ain, 
care este Absolutul) (Zohar, Pequdé, 239a). 


În acelaşi timp, Kether nu este doar Realitatea ce 
exclude tot ce nu este ea-însăşi, ci, de asemenea, cea 
care include totul pentru că nu există nimic în afara ei. 
Kether exclude, în calitate de Ain-,„Neantul”, tot ceea ce 
nu este ea-însăşi. Ea include, fiindcă este En-Soph, sau 
Infinitul, ce cuprinde, în Unitatea Sa fără margini, tot ce 
este posibil. Astfel, fiind în întregime dincolo de ființă 
şi de cunoaştere, în Esenţa Sa non-cauzală, singura Rea- 
litate, datorită Nelimitării Sale, capătă conştiinţa Posibi- 
lităților sale universale. Prin intermediul Fiinţei Sale 
cauzale, inteligentă şi inteligibilă, Ea se cunoaşte şi Se 
afirmă ca Principiu ontologic necesar şi unic: 


„Eu sunt Cel ce sunt” (Ehyeh ascher Ehyeh) 
(Exod 3, 14) 


„Eu sunt Cel dintâi, Eu sunt Cel de pe urmă şi afară 
de Mine nu este alt Dumnezeu! Cine este ca Mine să 

vorbească, să se facă cunoscut, să-Mi dovedească!. . . 
Este oare alt Dumnezeu în afară de Mine? Nu există 
o altă Stâncă (Fiinţă necesară), nu cunosc alta”. 

(ls 44, 6-8) 


„Înaintea Mea n-a fost făcut (nu s-a manifestat) nici 
un Dumnezeu şi după Mine nu va fi altul. .. Eu sunt 
Dumnezeu”. (ibid., 43, 10-13) 


În Unitatea absolută a Supra-Fiinţei Sale (Ain), Kether 
nu poartă nici o urmă a multiplului şi transcende Uni- 
tatea cauzală a Fiinţei Sale (Ehyeh) care conține, în En- 
titatea Aspectelor Sale inteligibile (adică, sephirothurile 
arhetipurile multitudinii cosmice: dualitatea în principiu. 
Dar Unitatea Fiinţei depăşeşte, în acelaşi timp, orice dua- 
lism prin Infinitatea Sa ce se integrează — etern şi fără 
nici o mişcare — în Esenţa pură şi non-duală: Supra-Fiinţa. 
Aşadar nu există sciziune în Unu, nici separare între 
Fiinţa şi Supra-Fiinţa sau Non-Fiinţa sa, dar nu există nici 
confuzie ierarhică între ele. Dacă Non-Fiinţa cuprinde 
în mod indistinct Ființa — a cărei Esenţă pură şi indetermi- 
nată este — ea nu „este“ totuşi, neavând nevoie să „fie“, 
pentru a fi reală; la fel, Fiinţa, deşi „fiind“ Non-Fiinţa, 
prin identitate esenţială cu ea, nu este acelaşi lucru cu 
Non-Fiinţa în determinarea sa primară şi ontologică. 

Kether este, aşadar, Principiul care se identifică în 
acelaşi timp cu Ain şi cu Ehyeh, fără a aboli ierarhia 
gradelor universale; cu alte cuvinte, Kether este En Soph 
care, în Omniposibilitatea Sa, cuprinde în sine atât 
Ființa, cât şi Non-Fiinţa, lăsându-i fiecăreia posibilitatea 
caracterului său propriu. De aceea, atunci când cerce- 
tăm această Unitate infinită care îmbrățişează totul, se 
vorbeşte de Kether sau de En Soph; şi când vrem să 
desemnăm unul sau celălalt din cele două Aspecte 
supreme ale Sale, ne referim fie la Ain, fie la Ehyeh. 

Identitatea lui Kether şi a lui Ain este în mod mis- 
terios revelată în introducerea la Decalog (Exod 20, 2% 
„Eu (sunt) YHVH, Dumnezeul tău“. Dacă suprimăm 
din cuvântul „Eu“, ANoKhY , literele A, N, Y care — con- 
form unei aplicaţii a permutării kabbalistice a literelor — 
formează ele singure cuvântul AYN (Neant), rămâne 
Kh (Kaph), inițiala numelui Kether, care indică, urmând 
Tradiţia ezoterică, faptul că sephira Kether este gradul 
universal suprem, Ain. Văzut ad intra, Kether nu diferă 
aşadar cu nimic de Ain; numai din punct de vedere 
„extrinsec“, al emanatului sau manifestatului se situ- 
ează, în calitate de Ehyeh sau Cauză ce nu acţionează, 
între Ain, Non-Cauza şi Hokhmah, „Înţelepciunea” divină, 
primă Emanaţie şi Cauză activă. 

Sub aspectul sau de Ehyeh sau „Cauză a Cauzelor”, 
Kether îşi are temeiul veşnic şi indistinct în Esenţa Sa 
absolută şi neschimbătoare, Ain; această sephira nu 
acționează, dar le lasă pe celelalte nouă sephirothuri, 
Emanaţiile şi Intelecțiile Sale ontologice, „Luminile” sau 
„Făcliile” sale să opereze în Numele său. Ea, care este 
Anokhi, „Eul” divin sau „Sinele” suprem al tuturor lu- 
crurilor, rămâne neafectată de Iradierile Sale şi de efec- 
tele lor cosmice. Ea conţine tot ceea ce este, ca Unitate 
în Unitatea Sa; şi fiecare lucru O conţine, în adâncurile 
sale cele mai tainice, ca Unul, Invariabilul. Ea este Iden- 
titatea esențială a tuturor lucrurilor cu Absolutul. Ea 
este Absolutul însuşi: „Unul fără al doilea”. 


2 


Hokhmah, „Înţelepciunea” sau prima Emanaţie di- 
vină, iese din „Neantul” mai mult decât luminos al lui 
Kether, ca un soare nesfârşit de strălucitor, ale cărui 

scântei fără număr, fără limită şi fără deosebire repre- 
zintă toate Aspectele inteligibile, tcate Splendorile sephi- 
rothice, toate Evidenţele singurului Adevăr. 

Hokhmah se mai numeşte, de asemenea, şi Maha- 
schabah, ceea ce înseamnă în acelaşi timp „gândire“, 
„meditaţie” şi „proiecție“. Este Iradierea Fiinţei divine 
în care se contemplă Ea însăşi, proiectând sau manifes- 
tând toate lucrurile prin „razele“ ieşite din „scânteile” 
Sale. Or, Misterul lui Hokhmah este că fiecare dintre 
„Scânteile” sale, care sunt esenţele sau arhetipurile lu- 
crurilor, alcătuiesc o unitate cu Fiinţa divină, Arhetipul 
universal: fiecare este Soarele infinit. 

În Hokhmah, Dumnezeu se cunoaşte pe sine ca tot 
ceea ce este, şi tot ceea ce este se cunoaşte ca Dumnezeu. 
Aici nu există nici o diferență de ființă şi cunoaştere 
între El şi o esenţă sau alta, deoarece Hokhmah este 
eterna rezolvare a opoziţiilor, nediferenţierea vreunei 
urme de dualitate, ultima unire a extremelor, fuziunea 
principială — fără confuzie ierarhică — a tot ceea ce este: 


„Nici chiar beznele nu sunt întunecare pentru Tine, 
iar noaptea luminează ca ziua”. (Ps 39, 12) 


Hokhmah este, în acelaşi timp, luminoasă şi obscură, 
inteligibilă şi suprainteligibilă. Ea iese din Fiinţa divină 
fără a ieşi totuşi din Ea; în infinitatea sa, Ea se ascunde 
în Kether — care, la rândul ei, este cuprinsă în Ain, Sinele 
absolut şi supraconştient — în acelaşi timp în care se 
exteriorizează în afara Lui, devenind conştientă de 
toate Posibilităţile sale ce pot fi cunoscute. În „punctul 
său de plecare”, Hokhmah nu este decât una cu „Mis- 
terul Misterelor” sau Incognoscibilul, deşi nu am putea 
defini modul ei de a „ieşi“ din Kether, nici pe cel de a 
„intra din nou” în ea. 

„Dacă ceea ce se găseşte în „Gândirea“ (divină, Hok- 
hmah) este ncînțeles, cum să nu fie astfel „Gândirea” 
însăşi? Nimeni nu poate să conceapă ce se găseşte în 
„Gândire“; cu atât mai mult este cu neputinţă să fie 
cunoscut Infinitul (pur: En Soph sau Kether), din care 
nu găsim nici o urmă şi la care nici un gând n-ar 
putea vreodată să ajungă. Dar din mijlocul nepă- 
trunsului Mister, odată cu prima țâşnire din Infinit, 
apare lucirea slabă a unei lumini invizibile, precum 
vârful unui ac; este partea ascunsă a „Gândirii” care 
chiar şi acum nu este cognoscibilă (în prima sa irum- 
pere). Ea nu poate fi cunoscută decât în momentul 
în care lumina iese din Ea, înflorind într-un loc 
impregnat de litere („loc“ identic „Lumii Creaţiei” 
prototipice, „literele” fiind sinonime cu Arhetipurile 
cosmice). 

(Zohar, Bereschith, 21, a) 


Hokhmah este numit „Tatăl“ (Principiu activ, deter- 
minant) sau „Tatăl Taţilor” (dar şi „Începutul”, prima 
Cauza dinamică, din care izvorăsc toate Emanaţiile 
cauzale). „Tatăl“ însuşi purcede din „Cel vechi şi sfânt 
(Kether sau Ain), aşa cum este scris (lov 28, 12); „lar 
Înţelepciunea (Hokhmah) iese din Ain” (literar: me-Ain, 
„de unde?”, termen prin care Kabbala desemnează 
Principiul nedeterminat şi inexprimabil al „Celui vechi 
şi sfânt“). Aşa cum am spus, Kether, în calitate de Ain 
sau Supra-Fiinţă, este Non-Cauza absolută, iar în cali- 
tate de Ehyeh sau Fiinţă, Cauza non-emanată şi inactivă: 
Hokhmah, prima sa Emanaţie, este cea care acţionează 
exteriorizându-se ea însăşi (din Kether), asemenea soa- 
relui care iese din noapte. 

Hokhmah (Gândirea divină) este Esenţa inteligibilă 
şi indistinctă a tuturor sephirothurilor ce izvorăsc din 
ea, ca şi a tuturor reflectărilor lor cosmice. Dumnezeu, 


46 


„gândind” sau „meditând“, proiectează în afara lui şi, în 
acelaşi timp, resoarbe Gândirea Sa, cu tot ce înseamnă 
ea; dar acolo unde El nu „gândeşte“ - unde se află 
eternul „Sfârşit al Gândirii”, în Ain, Non-Determinarea 
Sa şi Non-Cunoaşterea sau Supraconştiința -, acolo nu 
există nici creaturi, nici Arhetipuri: este „Neantul” a tot 
ceea ce nu este El. De asemenea, este spus că în 
Gândirea divină: 


„sunt închise Începutul şi Sfârşitul (a tot ce este 
emanat)... Când se manifestă, Ea are numele de 
„Tată al Taţilor” şi totul este închis doar în Ea, aşa 
cum este scris (Ps 104, 24): «Tu ai făcut toate lucrurile 
cu Înțelepciune»”. 


lar Zoharul (Terumah 155a) mai spune: 


„Dumnezeu a alcătuit omul prin Misterul Înţelep- 
ciunii (Hokhmah, care este esența sa inteligentă şi 
inteligibilă), şi El l-a format cu mare artă şi i-a 
insuflet viață, pentru ca el să poată pătrunde şi 
înțelege Misterele Înţelepciunii şi să cunoască Gloria 
(sau Prezenţa reală) a Stăpânului său (divin)”. 


Misterul esenţial al sephirei Hokhmah este Unul: ea 
nu cunoaşte decât Unul şi totul în Unu. De aceea ea este 
numită Fericirea sau „Edenul” veşnic, „Arborele vieții” 
şi „primele Table ale Torei” increate, ale cărei „pietre 
transparente şi strălucitoare de Lumină constituie Uni- 
tatea în care nu există nici o despărțitură”. Ea este 
dincolo de distincţia între bine şi răul, dincolo de orice 
„legături“ între o realitate şi alta; în ea, tot ceea ce este 
este infinit în Infinit. De asemenea, în contemplarea 
sephirei Hokhmah trebuie să transpunem, în mod ideal, 


A 


toate lucrurile manifestate în Arhetipul lor suprem. 

Astfel, reintegrând orice lucru în Perfecţiunea primă, 
Aspectul său divin, Infinitul său, totul devine una în 
Unu; şi Unul devine singurul Adevăr pentru spiritul 
omului. 


Înainte de a se manifesta lumilor, Ființa divină, 
prin Înţelepciunea Sa, Actul Său de Cunoaştere pură, se 
revelează Ei însăşi, adică propriei Sale Receptivități, 
„Inteligenţei“” Sale: Binah. Aceasta se află, asemeni vidu- 
lui sau întunecimii unei oglinzi ascunse, în Plenitu- 
dinea luminoasă a lui Hokhmah; ea iese din această 
lumină - în acelaşi timp în care Lumina iese din Întu- 
necimile mai mult decât luminoase ale Esenţei — pentru 
a o învălui în calitate de plan suprem de reflexie. Ca 
urmare, Hokhmah revarsă toate posibilităţile inteligibile 
ale lui Kether într-o singură manifestare nediferențiată 
în sânul lui Binah. Este Iradierea infinită a Înfățişării lui 
Dumnezeu, care intră în Vidul Receptivităţii sale fără 
limită, în Înfăţişarea „Oglinzii” sale supreme: Binah. 
Fluxul luminos şi beatific al lui Hokhmah merge de la 
Faţa lui Kether la Fața lui Binah, care îl reflectă şi îl 
proiectează — veşnic şi fără nici o mişcare — aşa cum ea 
îl primeşte, în Kether. Dar acesta nu este decât un limbaj 
simbolic pentru a spune că Kether, Hokhmah şi Binah 
sunt singurul şi unicul Dumnezeu care Se arată Sieşi: 
„Cel Vechi de zile văzut faţă către faţă... care nu poate 
fi definit altfel decât prin Unitatea” Fiinţei care subzistă 
prin Ea însăşi şi a Cunoaşterii care se cunoaşte prin Ea 
însăşi. lată ce spune Moise Cordovero în lucrarea sa 
Pardes Rimmonoim, „Grădina Rodiilor”: 

„Primele trei sephirothuri, şi anume: „Coroana”, 
„Înţelepciunea” şi „Imteligența” trebuie considerate 
ca o singură şi aceeaşi Realitate (Ele sunt identice 
prin fuziune esenţială fără confuzie ierarhică). Cea 
dintâi (Kether) reprezintă Cunoaşterea sau Ştiinţa 
(Conştiinţa divină în sine), a doua (Hokhmah) Cea 
care cunoaşte (Principiul activ sau determinant al 
Cunoaşterii) şi a treia (Binah) Ceea ce este cunoscut 
(Principiul receptiv şi care reflectă Cunoaşterea). 
Pentru a ne explica aceasta Identitate (ontologică şi 
cognitivă), trebuie să ştim că Ştiinţa (Conştiinţa sau 
Cunoaşterea) Creatorului nu este ca aceea a creatu- 
rilor; căci la acestea ştiinţa este distinctă de subiectul 
ştiinţei şi se referă la obiecte care, la rândul lor, se 
disting de subiect. Este ceea ce desemnăm prin cei 
trei termeni: gândirea, cel care gândeşte, ceea ce este 
gândit. Dimpotrivă, Creatorul este El însuşi, în 
acelaşi timp, Cunoaştere, Cel care cunoaşte şi Ceea 
ce este cunoscut. Într-adevăr, modul Său de a cu- 
noaşte nu constă în a aplica Gândirea sa obiectelor 
care sunt în afara lui; cunoscându-Se şi ştiindu-Se 
pe Sine, El cunoaşte şi percepe tot ceea ce este. Nu 
există nimic care să nu fie unit cu El şi pe care să nu 
Îl găsească în propria sa Esenţă”. 


Aceasta este şi sensul afirmației kabbalistice: 


„Cel vechi şi sfânt are trei Capete (sau Aspecte 
principiale: Kether, Hoklhmah, Binah) care nu formează 
decât o singură Realitate ontologică; sau: totul există 
în ele; toate Misterele sunt conţinute în ele; ele însele 
sunt conținute în Cel Sfânt, Cel mai Vechi între cei 
Vechi: totul este închis în El; El conţine totul”. 


În măsura în care Faţa Oglinzii supreme, Binah, este 
întoarsă către Fața Fiinţei pure, Kether, Ea nu formează 

cu ea şi lradierea ei, Hokhmah, altceva decât singura „Ma- 
re Față” (Arikh Anpin)! transcendentă-a lui Dumnezeu, 
care îmbrățişează, în infinitatea sa, Fiinţa şi Supra-Fiinţa. 
În acelaşi timp, Hokhmah, Înţelepciunea lui Dumnezeu, 
nu este conştientizarea eternă a Unităţii sale trans- 
cendente, ci şi Voința sa universală prin intermediul 
căreia El vrea să reveleze Fiinţei Sale indefinitatea 
reflectărilor imanente şi reflectărilor sale sau efectele 
cosmice, Fiinţa sa. 

Astfel, Hokhmah, Evidenţa supremă - fiind prea 
strălucitoare pentru a se putea revela lumilor într-o 
manieră directă — se înfăşoară cu „vălul“ increat sau 
Vidul universal al lui Binah, „Inteligența“ revelatoare şi 
creatoare. Prin ea, Claritatea Sa care, în sine, se ascunde 
în Obscuritatea Absolutului, apare ca Lumina inteli- 
gibilă sau Spiritul divin. Într-adevăr, Claritatea „Marii 
Feţe” este atât de sublimă încât ea se uneşte cu Supra- 
inteligibilul însuşi şi poartă numele de „Ce? (Mî)”: Ceea 
ce depăşeşte orice intelecție distinctivă şi constituie 
„eternul Obiect al căutărilor“ spirituale. Binah este cea 
care, în funcția de „Mamă” universală, distinge, în sânul 
Luminii indistincte şi strălucitoare a „Tatălui“, toate 
„Scânteile” sau „seminţele“ creatului, toate posibilitățile 
manifestabile. În acest act, pur cauzal şi etern, Binah 
este ca o prismă sau oglindă, spartă în miriade de 
„faţete”, fiecare reflectând „Marea Faţă” divină în felul 
său şi în care se oglindeşte, în plus, Conţinutul fiecărei 
alte fațete. Astfel, Dumnezeu Se contemplă în Binah, 
„Mama” universală, precum Unul în multiplu, în acelaşi 
timp El văzând reunite toate „spărturile” Oglinzii Sale, 
toate Aspectele Sale nenumărate în unitatea nediferenţ- 
iată a lui Hokhmah, „Tatăl“ transcendent. 


1 Zeir Anpin, lit.: „Faţa Scurtă” sau „Nerăbdătoare”. 

În timp ce Hokhmah, „Înţelepciunea” ontologică de- 
termină doar Ființa pură de orice lucru - Fiinţa care 
este una, indistinctă şi infinită — Binah, „Inteligența“ 
onto-cosmologică, îi determină Calitatea pură, Aspectul 
divin particular, Arhetipul propriu. Tot ea sintetizează 
toate aceste Arhetipuri în cele şapte sephirothuri ale 
construcției cosmice care emană din ea şi constituie 
Cauzele imediate ale Creaţiei. Prin urmare, posibili- 
tățile manifestabile ale Fiinţei divine nu trec direct din 
Hokhmah în Act cosmogonic, ci sunt mai întâi discer- 
nute sau determinate din punct de vedere calitativ de 
Binah şi „canalizate“ apoi prin cele şapte Principii cos- 
mologice, până la intrarea lor în „oceanul“ creat. 

Să precizăm că determinarea Calităţilor primare de 
către Binah nu trebuie confundată cu o distincție, aşa 
cum poate ea fi făcută de către o creatură oarecare: 
pentru că, în Binah, nu există nici urmă de multitudine 
sau diversitate efectivă: este multitudinea în fuziunea 
sa eternă şi esențială cu Unitatea nediferenţiată a lui 
Hokhmah. În Zohar se spune că Binah iese din Kether 
împreună cu Hokhmah şi că ele rămân împreună; că una 
nu se separă de cealaltă. „Ele nu se despart niciodată, 
aşa cum spune cuvântul Scripturii (Gen 2 10): „Un 
(singur) fluviu iese din Eden (suprem: Kether)”. Astfel, 
sephira Binah este Principiul oricărei distincţii, fără a 
suferi în sine însăşi o distincție efectivă: „deşi Mama 
supremă nu este nicidecum Rigoare, Rigoarea emană 
din Ea”. Binah este Unitatea în multitudine şi în Ea 
multitudinea se găseşte în Unitate. 

„Pentru Mamă (Binah), Bunăvoinţa (unificatoare) 
nu încetează niciodată”; este Yobel-ul (Jubileul) suprem, 
treapta mântuirii ultime. Altfel spus, Yobel-ul pămân- 
tesc sau „anul jubiliar” îl simbolizează pe Binah, Elibe- 
rarea de tot ce este manifestat; căci în acest an toți 

sclavii sunt eliberaţi, toate lucrurile revin în întregime 
vechilor posesori, toate datoriile sunt anulate şi nu se 
face nici o lucrare agrară sau viticolă. 


„Veţi sfinți al cincizecilea an şi veţi vesti, în ţară, li- 
bertatea pentru toți locuitorii săi. Şi acesta va fi 
pentru voi un Jubileu (Yobel)”. (Lev. 25, 10) 


Binah mai este numită şi „Locul încălcării făgă- 
duinţelor”, ceea ce semnifică, în cea mai înaltă formă, 
Treapta ştergerii oricărei urme cosmice —, ca şi „Locul 
pocăinţei” şi al „Ispăşirilor”, purificând şi eliberând de 
orice păcat, inclusiv cel al existenţei iluzorii în afara lui 
Dumnezeu. Eliberarea servitorilor stă în Puterea Sa, 
eliberarea tuturor, eliberarea vinovaţilor, purificarea 
totală; aşa cum este scris (Lev 26, 30): 


„Căci în ziua aceea (a ispăşirilor, unul din simbo- 
lurile lui Binah) se va face ispăşire pentru voi, ca să 
vă purificați; veți fi purificați de toate păcatele voas- 
tre în fața lui YHVH”. 


Când Arikh Anpin, „Marea Față” transcendentă a 
lui Kether-Hokhmah-Binah, se întoarce către posibilitatea 
creației, Ea se învăluie în „vălul“ septuplu al „sephiro- 
thurilor construcției” şi apare, prin el, ca Zeir Anpin,! 
„Mica Faţă” sau Principiul Imanenţei, căci finitul nu ar 
putea suporta contactul imediat cu Supremul. 


1 Zeir Anpin (lit.: „Faţa Scurtă” sau „Nerăbdător”) desemnează, - 
strict vorbind, cele şase sephirothuri active ale „construcției“ care 
se manifestă prin sephira receptivă, Malkuth, Imanenţa divină. 

„Trăsăturile“ sau Aspectele „Micii Feţe” a lui Dum- 
nezeu nu rămâi. inaccesibile, ca cele ale „Marii Fe;e”, ci 
sunt la îndemâna spiritului manifestat în calitate de 
Arhetipuri directe ale lucrurilor create. Din acest motiv 
„Mica Faţă” este numită Eleh, „Aceea” — Determinarea 
inteligibilă şi analogică —, în timp ce „Marea Faţă” este 
desemnată prin interogația Mi, „Care?” — Determinarea 
supremă care depăşeşte orice este inteligibil şi analogic, 
identificându-se în mod esenţial cu Nedeterminatul, 
Inexprimabilul. Dar, în realitate, cele două Feţe divine 
nu sunt decât una: este singurul Dumnezeu care se 
contemplă pe Sine însuşi, o dată „fără văl”, precum 
Arikh Anpin, şi „prin mijlocirea vălului”, apărându-şi 
Sieşi şi creatului ca Zeir Anpin. „Mica Faţă” depinde de 
Cel Vechi şi Sfânt (Kether pentru că le include pe 
Hokhmah şi Binah), cu care ea nu face decât Unu. 

„Mica“ şi „Marea Faţă” ale lui Dumnezeu constituie 
Unitatea cauzală a tuturor Arhetipurilor sau sephirothu- 
rilor, numită Elohim, „Dumnezei”: Eleh („Mica Faţă”) 
adăugată lui Mi („Marea Faţă” ce se întoarce către creat 
în calitate de îm) a format Eleh+Mi=Elohim”. În lumina 
acestui adevăr trebuie înţeles îndemnul lui Isaia (40, 26): 


„Ridicaţi-vă ochii şi priviţi cu luare aminte cine (MÌ) 
a creat (a făcut să apară) aceasta (Eleh)!“ 


Prima „trăsătură care apare pe „Mica Față” a lui 
Dumnezeu este Hesed, „Îndurarea” Sa. „Hesed vine 
(din punct de vedere calitativ) dinspre partea Tatălui 
(Hokhmah), dar ierarhic dinspre partea „Mamei“, Binah. 
Fluxul infinit şi indistinct al Beatitudinii pure, Hokhmah, 
nu rămâne ceea ce este decât în sânul Tri-Unităţii 
supreme, unde se mişcă — simbolic vorbind - de la o 
Faţă divină la altă Faţă divină, fără a suferi vreo modi- 

ficare. Când iese din „Marea Faţă” pentru a da naştere 
lradierii creatoare a „Micii Fețe”, Strălucirea Sa se 
„sparge“ în „prisma“ „Inteligenţei” supreme, în şapte 
Lumini sephirothice care, în acest timp, rămân insepa- 
rabile în „co-infinitatea”, ca şi în cooperarea lor. Fără 
această refracție extrinsecă a Strălucirii eterne şi nelimi- 
tate, Creaţia, ce prin definiție este limitată, nu ar mai 
putea fi efectuată; nu ar mai exista efecte cosmice, ci 
doar unica Realitate transcendentă a „Marii Feţe”. 

Hesed, „Îndurarea” sau prima Iradiere cosmologică 
a lui Dumnezeu, nu este deci Beatitudinea ce se odih- 
neşte în ea însăşi, ci „Fericirea Sacră” ce se dă „altuia“ şi 
după nevoile „celuilalt“: Ea este Dragostea în toate 
accepțiunile posibile, Nelimitarea Creatorului, atât timp 
cât ea realizează şi întâlneşte, cu o dulceaţă fără mar- 
gini, limitele creatului. Este Fiinţa necesară ce îşi dăru- 
ieşte Realitatea Sa ca Viață pentru tot ceea ce trebuie să 
existe şi care acordă oricărei manifestări eliberarea de 
limitele ei existenţiale. 

Aceste daruri ale Îndurării nu ar fi posibile fără 
determinarea simultană a limitelor sau condițiilor cos- 
mice; căci fără limite nu ar exista decât Infinitul, Beati- 
tudinea în sine. Pentru a se putea revela prin posibilită- 
tile sale manifestabile, Îndurarea trebuie să le limiteze; 
face aceasta prin intermediul Rigorii sau „Judecăţii“ 
universale, Din, pe care a moştenit-o de la Discernămân- 
tul suprem, Binah, şi care conține Din ca pe o sămânță 
întunecoasă în sânul luminozităţii sale. Când această 
sămânță se dezvoltă, ia aspectul unei sephira deosebite, 
care pare să o contrazică dar, în realitate, o completează 
pe cea din care a ieşit. 

Hokhmah determină Fiinţa Arhetipurilor, iar Binah, 
Calitatea lor; Hesed manifestă Unitatea şi Nelimitarea 


lor, iar Din „măsura“ manifestărilor lor distincte, fixând 

chiar prin aceasta limitările sau condiţiile fundamentale 
a tot ceea ce există. Din se manifestă şi ca Lege univer- 
sală, determinând ordinea Naturii cosmice, pentru ca 
aceasta să poată primi Hesed, „Îndurarea” sau Imanența 
(Statornicia) supranaturală, increată şi nesfârşită a lui 
Dumnezeu. 

Harul este numit „Braţul drept” al lui Dumnezeu, 
iar Legea este „Brațul Său stâng”. Prin aceste două 
manifestări, în acelaşi timp opuse şi complementare, 
Dumnezeu ţine în echilibru toată creația. Aceasta, de 
fapt, nu ar subzista nici doar prin Îndurarea Sa, nici 
doar prin doar Rigoarea Sa. Pentru că Hesed, Îndurarea, 
este Emanaţia continuă a Infinitului care nu ar putea 
avea raport cu Cosmosul limitat fără întrepătrunderea 
prealabilă cu Cauza oricărei limite: Din, Judecata sau 
Emanațţia discontinuă a lui Dumnezeu. Dacă am priva 
această Judecată universală de întrepătrunderea cu 
Îndurarea, Actul creator ar deveni imposibil, căci atunci 
nu am avea decât negarea oricărei negări a Infinitului, 
deci nimicirea a tot ce este finit. 

Fără Puterea afirmativă a Îndurării, care nu este 
altceva decât Prezenţa creatoare, conservatoare şi înăl- 
țătoare a lui Dumnezeu în sânul Cosmosului, Natura 
nu ar putea face să răsară nimic. Toate lucrurile, 
determinate în limitele lor de Rigoarea lui Dumnezeu, 
participă în mod intim, în realitatea lor pozitivă, la 
Îndurarea proprie naturii Sale. Aceasta este afirmarea 
pură a Transcendenţei Sale; „Raza“ luminoasă ce leagă 
toate efectele cosmice de Cauza lor supremă; „Axul” 
universal în jurul căruia gravitează toate lumile, ființele 
şi lucrurile. 

Hesed este dragostea lui Dumnezeu care a creat 
lumea precedându-i Rigoarea, Din. Dumnezeu, în Sine, 
este Beatitudine pură şi când Se apleacă asupra posibi- 

lităților creației Beatitudinea Sa devine „Bunăvoinţa Bu- 
năvoințelor”, Bunătatea, Milostenia: Harul. În Dumnezeu, 
Rigoarea nu este Mânie, ci un aspect indistinct al Adevă- 
rului Său care, la rândul lui, nu diferă de Beatitudinea 
Sa. Căci Adevărul Său este că doar El este; şi Realitatea 
Sa unică şi universală este Beatitudinea Sa. 

Dumnezeu a creat lumea prin Adevărul Său şi prin 
Beatitudinea Sa totodată. A creat-o pentru a afirma - prin 
Harul Său, manifestându-şi Adevărul ca Beatitudine — 
că totul este în El şi pentru a nega - prin Rigoarea Sa, 
glorificându-şi Realitatea ca Unicitate — tot ceea ce se 
află, iluzoriu, „în afara lui”. 

Rigoarea, negarea negării singurului Real, se mani- 
festă mai întâi ca Vid sau Obscuritate cosmică, exclu- 
zând orice creație distinctă în fața lui „Unu fără al 
doilea”. Dar Îndurarea sau afirmarea directă a Infini- 
tății divine — Ea fiind cea care îmbrățișează, pătrunde şi 
integrează orice limită - învinge exclusivismul Rigorii 
şi umple Vacuitatea cosmică şi tenebroasă cu Pleni- 
tudinea spirituală şi luminoasă a Imanenţei Sale, dând 
naştere tuturor ființelor şi lucrurilor create. Atunci Ri- 
goarea este transformată în „recipient” al Îndurării 
şi apare în Creaţia distinctă, ca „Măsură“ a limitelor 
existențiale, plecând de la determinarea lor primă până 
la ultima lor suprimare în Infinit. Îndurarea, în virtutea 
Nelimitării ei, deschide creatul fără limite definite, până 
la plenitudinea măsurii sale, în timp ce condiţiile 
existențiale nu încetează să fie aduse la îndeplinire de 
Rigoare; dar acolo unde măsura cosmică îşi atinge 
limita, Rigoarea, printr-o contractare extremă, face ca 
totalitatea creată să intre din nou în Originea sa pri- 
mară: „Îndurarea Îndurărilor”, Beatitudinea infinită a 
singurului Adevăr şi a singurului Real. 

Vedem astfel mai precis de ce Rigoarea divină — 
care, în definitiv, nu tinde decât să dizolve tot ceea 
ce, din creat, prin limitările sale naturale, se opune 
Îndurării infinite — nu poate fi identificată cu Mânia lui 
Dumnezeu. Aceasta nu este, de fapt, decât un aspect 
cosmic al Rigorii Sale. Din nu devine Mânie decât în 
vederea şi în sânul creatului, şi doar în măsura în care 
acesta se slăveşte ca „un alt Dumnezeu”, negând „sin- 
gurul Real”. Acolo unde creatul este doar expresia pură 
şi directă a Voinţei creatoare a lui Dumnezeu, el nu 
poate fi obiectul Mâniei Sale; acolo se află dimpotrivă, 
receptacolul Îndurării sale, care o umple de lumina 
increată şi beatifică şi este, în final, resorbită în Ea. 

Rigoarea lui Dumnezeu neagă ceea ce nu este El, 
singurul Real; Ea neagă neantul care, datorită Întregii 
Sale Realităţi infinite, nu există. Dar, pentru aceasta, 
trebuie ca Dumnezeu Însuşi să-i dea neantului inexis- 
tent o oarecare realitate ireală, aparenţa înşelătoare a 
unui „altul decât El”: iluzia existenţială. Este ceea ce 
operează prin intermediul lui Binah, Inteligența lui 
onto-cosmologică, care nu este altceva decât Receptivi- 
tatea sau Vidul său, Posibilitatea sa obscură, ininteli- 
gibilă şi antinomică, ascunsă în sânul Plenitudinii sale 
luminoase, unică şi unitivă, Hokhmah. Astfel, Binah apare 
ca fiind Cauza cea mai profundă a „răului“. Dar ar fi 
greşit să credem că în Dumnezeu, Unicul Bine, ar putea 
exista vreo urmă oarecare a răului, pentru că în El nu 
există urmă a vreunei limite. 

Binah nu determină „răul“ decât negându-l, în ace- 
laşi timp, prin „binele“ pe care ea i-l opune: ea afirmă 
binele prin Hesed şi neagă răul prin Din. Creând lumea, 
Dumnezeu nu o separă de El prin Rigoarea sa decât 
pentru a o uni cu El prin Îndurarea sa. Într-adevăr, 
Rigoarea nu separă doar creația de Creator, precum şi 

toate lucrurile, ființele create între ele, dar, în final, le se- 
pară şi de această separativitate existenţială, unindu-se 
cu Actul mântuitor al Îndurării, act ce le uneşte pe toate 
în Unul. 

Rigoarea nu este, aşadar, decât Îndurare în măsura 
în care se manifestă sub o aparenţă negativă; Ea este 
negarea negării Realului, deci afirmarea, Îndurarea Lui, 
şi, după cum am văzut, Îndurarea nu ar fi afirmare fără 
posibilitatea ei negativă: Rigoarea. De aceea Kabbala 
spune că: 


„acolo unde este Rigoare, este, de asemenea, şi În- 
durare, şi acolo unde este Îndurare este, de aseme- 
nea, şi Rigoare”. 


Îndurare şi Rigoare sunt, în mod esenţial, Unul care 
domină totul şi care — conform Zoharului (Beschallah 51, b) 
— poate fi comparat cu un: 


„rege care realizează în sine însuşi echilibrul şi 
armonia tuturor atributelor sale, atât de bine încât 
chipul său este întotdeauna strălucitor ca soarele şi e 
senin în integritatea şi desăvârşirea sa; dar atunci 
când judecă, el poate la fel de bine să condamne sau 
să achite. Smintitul, văzând chipul regelui strălucind, 
crede că nu are nimic pentru care să se teamă; dar 
înțeleptul spune: «chipul regelui este radios pentru 
că el este desăvârşit şi reuneşte bunăvoința şi drep- 
tatea; în splendoarea sa se ascunde judecata, iată de 
ce trebuie să fiu prudent»“. 


Un asemenea rege este Unul cel Sfânt. Rabbi Iuda a 
găsit această idee exprimată în cuvintele: 


„“«Căci Eu, YHVH, Eu nu mă schimb»; ca şi cum 
Dumnezeu ar spune: «În Mine, toate Atributele sunt 

armonios reunite; în Mine, cele două Aspecte, al 
Îndurării şi Rigorii, nu fac decât unul».” 
(Malahia 3, 6) 


Tiphereth, „Frumusețea“ lui Dumnezeu, este Uni- 
tatea lui infinită, fiindcă ea se revelează ca Plenitudine 
şi Armonie beatifică a tuturor Posibilităţilor sale. 
Atunci când acestea îşi au locul în Kether, în Identitatea 
lor supremă, în Tiphereth, ele apar tot ca atâtea Arhe- 
tipuri particulare şi fiecare se uneşte cu celălalt prin 
fuziune esenţială şi întrepătrundere calitativă. lată de ce 
Kabbala spune: 


„Atunci când Culorile (sau Calitățile Principiului) 
sunt amestecate, aceasta se numeşte Tiphereth". 


Arhetipurile sunt, mai întâi, Lumini pure şi indis- 
tincte, ce nu îşi primesc „culorile“ sau calitățile diferite 
decât în Din, „Judecata“ supremă; şi aceste culori divine 
se amestecă într-o Armonie desăvârşită în Tiphereth, 
Frumusețea care emană din Judecată. Căci Tiphereth este 
sephira mediatoare prin excelenţă, „Inima” lui Dumnezeu 
sau „Îndurarea” sa (Rahamim) care îmbrățişează şi fu- 
zionează tot ceea ce, în lumea Emanaţiei se află „în sus“ 
şi „în jos”, la „dreapta“ şi la „stânga“. Ea este numită 
„Soarele“ sau „Roata“ supremă, pentru că razele ei neli- 
mitate, leagă toate sephirothurile, sintetizându-le anti- 
nomiile într-un singur „centru“ sau „axă“. Frumusețea 
lui Dumnezeu se aseamănă, sub acest aspect unitiv, cu 
Îndurarea sa, Hesed şi, de asemenea, cu Tri-Unitatea sa 
supremă, Kether-Hokhmah-Binah. Dar ea diferă întrucât 
aceste posibilități indistincte ale lor apar în ea ca „Mă- 

suri” determinate şi riguroase ale tuturor lucrurilor. În 
Tiphereth, Arhetipurile — ieşind din „tenebrele” Jude- 
cății — se revelează în „formele“ sau „culorile“ prin- 
cipiale; numai ea realizează -— în eternitate şi fără nici o 
mişcare — întrepătrunderea acestor „forme” supra-forma- 
le: fuziunea lor într-o singură „Formă“ infinită, umplută 
de un ocean de lumină divin colorată. 

Cu alte cuvinte: în Frumuseţea lui Dumnezeu, toate 
Posibilităţile sale cauzale apar ca „Modele“ desăvârşite 
ale lucrurilor create şi aceasta sub aspectele cele mai 
opuse; în ea, Dumnezeu „decupează sculpturile Sale“ 
veşnice cu ultima precizie şi cu o artă desăvârşită ce 
reuneşte toate contrastele într-o supremă concordanţă. 
În Frumusețea lui Dumnezeu, toate Aspectele sale sunt 
ceea ce sunt, sub toate raporturile lor şi în toate reci- 
procităţile lor; fiecare sephira se deschide în ea şi, prin 
ea, în toată Plenitudinea şi Măreţia ei şi în întrepă- 
trunderea sa cu celelalte sephirothuri. Astfel, Tiphereth 
este numită Da'ath, „Ştiinţa” divină, Omniscienţa sau 
Conştiinţa deplină a lui Dumnezeu, aşa cum este scris: 


„Şi prin Da 'ath, cămările (sau „receptivitățile” spiri- 
tuale) sunt umplute de toate bunurile (sephirothice) 
preţioase (în aspectul lor cognitiv) şi plăcute (în as- 
pectul lor armonios)”. (Prov. 24, 4) 


Frumusețea divină este, totodată, Întuneric mai 
mult decât luminos; Plenitudine orbitoare a Fiinţei; Vid 
fără margini, pură Receptivitate; Îndurare nemărginită; 
Măsură riguroasă a tuturor lucrurilor; Dragoste şi Pace 
ce unesc totul cu tot; Viaţă, Bucurie şi Libertate; Şter- 
gere a limitelor în Infinit; Act mântuitor; Majestate. 

Toate aceste Aspecte, care nu descriu altceva decât 
cele zece sephirothuri, se întrepătrund şi alcătuiesc 

expresiile nelimitate ale „Micii Feţe”, care revelează 
Misterele şi Luminile „Marii Feţe” cuprinse în ea. Căci 
Tiphereth, singură, este „Mica Faţă” în întregime. Ea este 
„Regele“ sau „Fiul“ ce constituie Sinteza tuturor Ema- 
națiilor divine, ca şi a celor din care ea a ieşit şi a celor 
care îi urmează: toate apar ca fiind propriile ei Aspecte 
(a se vedea tabloul sephirothic, Fig. III si IV). 


„Fiul ia în stăpânire tot (ce emană din Kether), moş- 
teneşte totul (Arhetip particular) şi se răspândeşte 
(prin Iradierea sa centrală şi universală) pretutin- 
deni”. 


Principiul esențial al Frumuseții divine este Identi- 
tatea Absolutului (Ain) — ce exclude tot ceea ce nu este 
El — şi a Infinitului (En-Soph) — ce include tot ce este 
real; este Unitatea tenebrelor supra-luminoase ale Non- 
Fiinţei şi a Plenitudinii orbitoare a Fiinţei pure, Unitatea 
supremă şi cea mai misterioasă, care se revelează în 
Cântarea Cântărilor (1, 5) — spunând: „Sunt neagră, dar 
frumoasă... ”. 

Acest principiu esenţial al Frumuseții divine, ce 
iradiază şi Adevărul pur al singurului Real, eclipsând 
tot ceea ce nu este el însăşi, Beatitudinea sa nelimitată, 
în care orice lucru se scaldă ca într-un ocean fără țărm, 
nu este altceva decât sephira Kether, care cuprinde în 
ea, veşnic şi indistinct, toate Aspectele polare ale lui 
Dumnezeu. Când Kether se revelează, Aspectul Său in- 
finit şi unitiv se exprimă prin Hokhmah şi prin Hesed, iar 
Caracterul Său absolut şi exclusiv se manifestă prin 
Binah şi prin Din. Cele două feluri de emanații antino- 
mice sunt indispensabile în vederea creaţiei; am văzut 
că, pentru a crea, este nevoie, în acelaşi timp de Ade- 
vărul riguros şi de Beatitudinea generoasă sau, pe de o 

parte, de Măsura tuturor lucrurilor, Judecata calităţilor 
lor, Legea universală şi, pe de altă parte, de Nelimitarea 
Îndurării din care țâşneşte orice viaţă, orice bucurie şi 
orice libertate. Şi pentru ca aceste două opuse, în care, 
într-un fel sau altul, se concentrează toate Aspectele 
divine, să poată produce Cosmosul, este nevoie nu nu- 
mai de Identitatea lor absolută „sus“, dar şi de întrepă- 
trunderea şi fuziunea lor existențială „jos“. 

Această fuziune sau sinteză a tuturor Antinomiilor 
revelate ale lui Dumnezeu, pe care le rezumăm în cei 
doi termeni generali de „Îndurare” şi de „Rigoare”, se 
realizează în Tiphereth, „Frumuseţea“. În ea, Adevărul 
riguros că numai Dumnezeu este, nu diferă de Îndura- 
rea lui, ce uneşte totul cu El. În „Inima” lui Dumnezeu, 
Măsura eternă a lucrurilor este ca şi dizolvată în Inco- 
mensurabilitatea Îndurării sale mântuitoare. Când se 
manifestă Frumuseţea divină, acest Har se cristalizează 
în mod misterios, în „măsurile“ sau formele create şi 
radiază, prin ele, dând operei creației amprenta directă 
a Autorului său. 

Dragostea lui Dumnezeu care, în lucrarea sa univer- 
sală, este, în acelaşi timp, iradiere şi atracţie a Frumuseții 
sale, creează lumea după principiul Armoniei Posibili- 
tăților sale cauzale. Această Armonie, Tiphereth, deter- 
mină Forma principială sau ideală a Cosmosului. Este o 
Formă pur spirituală şi supra-formală: „Lumea Creaţiei” 
prototipice (Olam ha-Beriyah), pe care o putem numi 
„Sfera al cărei Centru este pretutindeni şi a cărei cir- 
cumferință nu este nicăieri”! pentru că este locuită doar 
de Schekhinah, Omniprezenţa infinită. Cât priveşte for- 
ma sferică, aceasta exprimă Plinătatea şi Armonia ce 


! În alți termeni, Lumea spirituală este cea care reprezintă obiectul 
veritabil al acestei formule folosite de Pascal. 

caracterizează Frumuseţea; trebuie să adăugăm că aici 
nu este vorba de o simplă sferă care nu are decâ: un 
centru, în conformitate cu ordinea spaţială, în timp ce în 
sânul Formei principiale, fiecare „punct” ce este grupat 
în jurul Centrului este, simultan şi misterios, Centrul 
însuşi: la fel, nu există decât un centru unic, dar fiecare 
„punct” al acestuia e un Arhetip spiritual, un Aspect 
imanent al lui Dumnezeu, care se contopeşte cu Omni- 
prezenţa sa; şi în fiecare „centru“ identic Centrului 
divin, toate „centrele“ se reflectă în „culorile“ lor parti- 
culare; există întrepătrundere, fuziune fără confuzie şi 
omniprezenţă a tuturor Arhetipurilor. Din această Pli- 
nătate sau Frumuseţe imanentă a lui Unu izvorăsc toate 
formele create, în frumuseţea lor şi perfecțiunea lor 
primară. 

Un lucru este frumos şi desăvârşit atunci când ma- 
nifestă, în cutare sau cutare mod armonios, plinătatea 
posibilităților speciei sale şi când această specie re- 
velează, într-un fel sau altul, un Arhetip spiritual sau 
Aspect divin în puritatea sa. Or, din moment ce oricare 
Aspect al lui Unu conţine şi exprimă, în felul său, toate 
Aspectele acestuia, fiecare manifestare perfectă a unei 
specii „deiforme” dezvăluie, în lumina propriei sale 
calități, Plinătatea Posibilităților cauzale: Frumuseţea 
universală şi divină. Un lucru este urât dacă nu parti- 
cipă decât în mod imperfect la Arhetipul său pur sau 
dacă specia lui nu este conformă perfecțiunii divine. În 
ce priveşte omul -— creatura cea mai complexă în con- 
stituția şi transformările sale — acest adevăr trebuie în- 
teles prin aplicarea sa particulară la aspectele de frumu- 
sețe „interioară“ şi „exterioară“. La speciile non-umane, 
aspectul exterior dezvăluie calitatea interioară a ființei 
sau lucrului, aceasta în vederea caracterului lor pasiv ce 
nu permite dualism existenţial. 

În cazul speciei umane, dotată cu rațiune, voință 
liberă şi aflată într-un raport corştient cu Duhul divin, 
aspectul exterior sau corporal al unei ființe poate ex- 
prima un anumit rezultat static al dezvoltării personale, 
realizat în cursul „vieților anterioare”, în timp ce aspec- 
tul interior — psihic sau spiritual — se poate transforma, 
într-un sens sau altul, în cursul acestei vieţi, fie prin 
virtuți sau cunoaştere, fie, în mod contrar, prin absenţa 
acestora. Într-adevăr, un om se poate naşte urât din 
punct de vedere fizic, în timp ce sufletul său poate dez- 
volta, în timpul acestei vieţi, o frumuseţe etică şi spiri- 
tuală, şi în acest caz este posibil ca frumuseţea lui inte- 
rioară să eclipseze, într-o mare măsură, urâțenia tru- 
pească. Dimpotrivă, există oameni care posedă frumu- 
sețe exterioară — rezultând din „merite anterioare” — şi 
ale căror suflete se corup în această viaţă; în acest caz, 
urâțenia lăuntrică iese în final la iveală şi face ca frumu- 
sețea corporală să fie mai mult sau mai puţin iluzorie. 

Ființa umană este cu adevărat frumoasă atunci când 
în ea generozitatea Îndurării se exprimă prin măsura 
armonioasă a formelor; când întunecimea limitelor ei 
este ştearsă de Lumina Infinitului care țâşneşte din stră- 
fundul său, când Duhul îi pătrunde substanţa şi reve- 
lează, într-un fel sau altul, Plinătatea beatifică a lui Unu. 


Tri-Unitatea supremă sau „esențială“, Kether-Hok- 
hmah-Binah, se revelează prin Triada creatoare, Hesed- 
Din-Tiphereth, iar aceasta se manifestă prin tripla sa 
Putere executivă: Netsal-Hod-Yesod. Această Putere 
universală este constituită dintr-o emanaţie a Îndurării, 

dintr-o emanaţie a Rigorii şi dintr-un Act creator, conser- 
vator şi distrugător, care le sintetizează şi peniru care 
ele reprezintă Atribute antinomice şi complementare. 

Emanaţia Îndurării este sephira Netsah, „Victoria” 
divină. Este „Puterea masculină”, activă şi pozitivă a 
Creatorului, care produce toate lumile manifestate, dând 
viață tuturor ființelor şi lucrurilor, prin „extindere, mul- 
tiplicare şi forță”. Prin Netsah, „Frumuseţea“ trans- 
cendentă a lui Dumnezeu, Tiphereth se răspândeşte în 
toată creația. Netsah iese din Tiphereth ca un Flux nesfâr- 
şit de Viaţă pură, făcută din Lumină şi Fericire, şi umple 
toate lucrurile născute din „multiplicarea“ iluzorie sau 
cosmică a lui Unu. 

Această multiplicare nu vine din Netsah, ci din Ema- 
nația ei opusă şi complementară, Hod, „Gloria” divină. 
Aceasta țâşneşte odată cu Netsah, într-o singură lrum- 
pere indistinctă din Tiphereth; şi chiar această primă 
lrumpere este cea numită Netsah, în timp ce Emanaţia 
distinctivă care iese din Tiphereth este Hod, Puterea 
„feminină“, receptivă şi negativă a Creatorului, cea care 
separă, formează şi transformă toate lumile produse 
indistinct de către Netsah. „Gloria” lui Dumnezeu iese 
din „Victoria” Sa pentru a proiecta aparența multiplă a 
lui Unu în mediul cosmic şi pentru a resorbi această 
aparenţă în Unu. 

Acestea sunt cele două Atribute sau Puteri ale 
Actului etern al lui Dumnezeu; acest Act creator şi 
distrugător este el însuşi un Arhetip particular, adică 
Yesod, „Fundamentul” Existenţei cosmice. Zoharul spune 
că unirea Emanaţiei clare şi active, Netsah — care se si- 
tuează pe partea dreaptă sau pozitivă a Arborelui 
sephirothic - cu Emanaţia întunecată şi negativă, Hod — 
ce se găseşte pe partea stângă sau negativă a aceluiaşi 

Arbore -— face să apară cea de a noua sephira, Yesod — 
„Temelia” lumii create; şi atunci când, unite în Yesod — 
care rămâne în „Coloana din Mijloc” — „Lumina“ mas- 
culină a lui Netsah umple şi împlineşte cu „preaplinul” 
ei, sau revărsarea sa creatoare, obscuritatea sau „vacui- 
tatea” „femeii“ sale, Hod, echilibrul cosmic, se stabileşte. 

Într-adevăr, Yesod este Echilibrul etern şi imuabil 
între emanația „plină“ şi expansivă a lui Netsah şi ema- 
nația „vidă” şi restrictivă a lui Hod, sau între manifes- 
tarea şi resorbția tuturor lucrurilor. Este Actul unic ce 
revelează şi reintegrează simultan tot ce este emanat şi 
manifestat şi din această cauză mai este numit şi Kol, 
„Totul“. Într-adevăr, într-o singură şi unică „clipă 
veşnică”, toate sephirothurile „ies“ din Esenţa divină şi 
„reintră“ în ea, cu toate manifestările lor cosmice; deci 
ele ies fără a ieşi totuşi şi nu există emanaţie şi mani- 
festare decât din punctul de vedere subiectiv şi relativ 
al emanatului sau al manifestatului, în timp ce, din 
punctul de vedere obiectiv şi principial al Fiinţei pure şi 
universale, niciodată vreunul dintre Aspectele sale nu a 
ieşit din ea, după cum din „punct de vedere” supra- 
inteligibil al Esenţei supreme şi non-duale, care trans- 
cende orice subiectivitate şi orice obiectivitate, nu există 
nimic, nici măcar un aspect non-emanat care să se poată 
„asocia”, în vreun fel sau altul cu Ipseitatea sa, singura 
reală. 

În fața lui „Unu fără al doilea”, creaţia, această 
aparenţă a unui „al doilea“, nu ar putea exista în mod 
real. Nu există creație decât din punctul nostru de 
vedere efemer. Dacă, însă, creația nu posedă decât o 
existență „inexistentă“, această „inexistență” nu este 
totuşi neantul pur şi simplu. Ea este „marea iluzie”, te- 
sută de miriade de umbre fugitive ai căror martori sun- 

tem noi. Acest miraj înşelător al Cosmosului, această 
imensă fantasmagorie, cu toate lumile, ființele şi lu- 
crurile sale, se produce prin „multiplicarea“ ireală a lui 
Unu. 

Netsah, Fluxul plin şi continuu al posibilităților 
manifestabile — Flux care „nu seacă niciodată”, în cir- 
cuitul său ce poartă toate lucrurile de la Unu la Unu — 
umple „Receptacolul“” său, Hod; iar vacuitatea lui Hod 
înfăşoară şi separă fiecare „scânteie“ ascunsă în Influ- 
xul luminos şi indistinct al lui Netsah. Atunci, acesta 
din urmă pătrunde cu emanaţia sa neîntreruptă interfe- 
rențele produse de Hod şi asigură astfel înlănțuirea 
cauzală a tuturor posibilităților iluzoriu separate. Dato- 
rită acestei continuități! în manifestarea lucrurilor — 
continuitate menținută prin toate separaţiile cosmice — 
există urmarea logică a reflectărilor sau „imaginilor“ lui 
Dumnezeu şi mulțimea lor sfârşeşte prin a se reintegra 
în Unitatea Sa. 

Să adăugăm că Netsah şi Hod reprezintă în special 
sursele Revelaţiei profetice. „Gândirea“ lui Dumnezeu 
se exprimă mai întâi prin Verbul său increat, Tiphereth, 
căreia Netsah îi este revărsarea de Lumină pură şi spi- 
rituală; Hod este refracția şi reverberaţia acestei lumini, 
iar Yesod coborârea ei în substanța receptivă. Cu alte 
cuvinte, Netsah primeşte lumina lui Tiphereth, iar Hod îi 
dă aparenţa de forme multiple şi sacre, forme pe care 
Yesod? i le inspiră omului prin intermediul ultimei se- 
phira, Malkhuth, Prezenţa reală a lui Dumnezeu. 


' Să ne amintim că Netsah se traduce fie prin „victorie“, fie prin 
„constanţă” sau „perpetuitate“. 

2 Yesod este numită şi Tsedeq, „Dreptatea“, pentru că îşi 
manifestă cele două Aspecte antinomice, Netsah şi Hod, într-un 
complementarism perfect; orice Îndurare şi orice Rigoare care 

Tri-Unitatea supremă şi misterioasă numită Mi 
(„Cine?”: Suprainteligibilul) este: 


„obiectul real al căutărilor (spirituale); şi după ce 
omul a cercetat, şi-a dat silința să mediteze şi să urce 
până la limita extremă a cunoaşterii, sfârşeşte prin 
(a cobori din nou şi) a se opri la Mah („Cum?”: Inte- 
ligibilul). «Ce ai înţeles? Ce ai căutat? Căci totul este 
la fel de misterios ca înainte»". (Zohar 1, 1b) 


Înainte, în timpul şi după orice căutare spirituală, omul 
se găseşte în fața singurului şi aceluiaşi Mister: „Unul 
fără al doilea”. Dar acest Mister este un mister pentru 
singurul motiv că există „alteritate”; ea, creatura, este 
cea care ascunde Unitatea divină şi pune întrebarea 
„cine“ şi „ce” sunt eu? Fără „alteritate” nu există nici 
„cine“ nici „ce“, nici mister: nu există decât singurul 
Real în Ipseitatea sa non-duală şi absolută. 

Aşadar existența unui „al doilea” în sânul lui „Unu 
fără al doilea” face singurul Real misterios; în definitiv, 
toate căutările spirituale duc la întrebarea: oare în 
virtutea lui „ce“ se concretizează existența cosmică? 
Kabbala răspunde: acest „ce“, Mah, este Imanenţa divi- 
nă, ultima sephira, Malkhuth, „Regatul“ lui Dumnezeu, 
care produce, înglobează şi pătrunde toată creaţia. 
Malkhuth, care se situează la extremitatea inferioară a 
„Coloanei de Mijloc”, este nu numai „Recipientul” tu- 
turor emanațiilor sephirothice ale „părții drepte”, lumi- 
noasă sau inteligibilă şi ale „părții stângi“, întunecoasă 


apar în creație nu exprimă decât dreptatea lui Dumnezeu şi 
realizează echilibrul universal. 

sau ininteligibilă, dar şi cea a sephirothurilor centrale, 
din care cea superioară este Kether, Principiul supra- 
inteligibil. Altfel spus, Malkhuth este „Coborârea“, Sche- 
Khinah sau Omniprezenţa Supremului, ce se manifestă, 
pe de o parte, prin emanații inteligibile şi unite în Spi- 
ritul universal şi, pe de altă parte, prin emanații ininteli- 
gibile a căror obscuritate se concretizează în substanța 
creatoare. 

Astfel Malkhuth are un aspect esențial, un aspect 
spiritual şi un aspect substanțial; în Esenţa Sa, ea este 
suprainteligibilă şi identică cu „Cine? (Mî): Ea este 
„Sfârşitul care se uneşte din nou cu Începutul” şi, prin 
aceasta, „Cauza Cauzelor”, care este de necunoscut; în 
spiritualitatea sa, ea este inteligibilă: ea este „Lumina 
lumii”, numită „Aceasta“ (Eleh); în substanţialitatea sa, 
ea este ininteligibilă: ea este „Firmamentul care nu are 
nici o lumină de la el însuşi“, acel „Ce?“ (Mah) al în- 
tregii substanţe. 

Or, deşi Malkhuth este atât Prezenţa lui Mî cât şi a 
lui Eleh, ea este numită Mah, pentru că în sine ea este un 
Principiu pur receptiv şi ininteligibil, o „oglindă“ goală 
ce reflectă, în mod simplu, tot ceea ce este „sus“, în 
Lumea divină, şi „jos“, în creaţie. Ea nu manifestă nimic 
care să nu fie strict conform „intenţiilor Regelui” divin; 
iată de ce „toate Puterile Regelui îi sunt încredințate” şi 
ea este „Mijlocitoarea perfectă pe lângă Rege”. Aşa cum 
am spus, ea nu este doar „Martorul” fidel al oricărei 
emanațţii transcendente, dar şi al oricărei manifestări 
cosmice şi ea este cea care atrage Îndurarea şi Rigoarea 
în lume; căci „Mah va fi egala ta: Ea va avea sus aceeaşi 
atitudine pe care tu o vei avea jos”. 

În calitate de Principiu pasiv şi receptiv, spre care 
tinde influxul tuturor emanațiilor sephirothice, sephira 
Malkhuth este numită „Femeia“ sau „Soţia Regelui divin”: 

„Regina”. În calitate de Cauză generatoare, care mani- 
festă prin reproducere cosmică tot ce a „moştenit“ de la 
„Tatăl”, de la „Mama supremă” şi de la „Fiul“, ea este 
numită „Mama inferioară“; iar sub aspectul său de 
substanță increată, „pură şi insesizabilă“, ea poartă 
epitetele de „Fiica” şi de „Fecioara lui Israel”. În sfârşit, 
în măsura în care ea manifestă, în sânul Cosmosului, 
Unitatea emanaţiilor divine - sau a anumitor aspecte 
ale lor —, a căror Coborâre sau Revelaţie directă o 
reprezintă în acest caz, ea este numită Schekhinah, „Ima- 
nența” sau Prezenţa reală a lui Dumnezeu; iar când 
Imanenţa ia forma Trupului mistic al lui Israel, ea poartă 
numele de „Comunitatea lui Israel”. 

Malkhuth, „Mama inferioară” este, din punct de ve- 
dere cosmologic, ceea ce Binah, „Mama supremă“, este 
din punct de vedere ontologic; ca şi aceasta din urmă, 
ea este, pe de o parte „oglindă“ şi, pe de altă parte, 
„prismă” a emanației divine. Pe de o parte, ea îi trimite 
înapoi „Regelui“, Tiphereth, toată Iradierea pe care o 
primeşte de la el prin intermediul Actului său, Yesod; şi 
astfel ea se află într-o uniune eternă cu el, „Soţul“ ei 
care, la rândul lui, este unit în mod infinit cu „Coroana 
supremă”, Kether elyon. Pe de altă parte, ea proiectează 
influxul „Regelui“ dincolo de Unitatea cauzală sau se- 
phirothică şi creează prin aceasta Cosmosul; şi în mani- 
festarea sa cosmică, „coboară“ ea însăşi, în calitate de 
Imanenţă, în creat pentru a-l lega din nou de Originea 
lui transcendentă. 

În acest timp, luând în considerare Atributele şi 
principalele Moduri de activitate ale lui Malkhuth, nu 
am răspuns încă la întrebarea referitoare la ce este 
această sephira în calitate de Substanţă. Or, ea nu este o 
substanţă distinctă, ci Principiul nediferenţiat şi increat 

al oricărei substanţe, Principiu ce nu iese, de nici un fel, 
din Unitatea infinită şi indivizibilă a Cauzelor crea- 
toare: ea le învăluie rămânând totuşi ascunsă în ele, 
precum „Aerul foarte pur şi insesizabil”. 

Ce este acest „Aer“ care nu e respirabil, asemeni 
celui care ne înconjoară? Este Avir, „Eterul” universal, 
Chintesenţa celor patru elemente subtile sau cereşti şi a 
celor patru elemente corporale sau pământeşti. lar Ete- 
rul, el însuşi, ce este oare? Nu-i altceva decât recepti- 
vitatea infinită a „Inteligenţei” divine, Binah. „Tatăl” 
(Hokhmah) este spiritul ascuns în „Cel Bătrân de zile” 
(Kether) în care este conţinut acest „Aer foarte pur” 
(identic cu Binah): 


„Eterul universal învăluie emanaţia inteligibilă a lui 
Hokhmah, de la prima sa ieşire din «Cel Bătrân de 
zile»: el se uneşte cu Flacăra (spirituală) ce iese din 
Lampa strălucitoare (şi supremă), 


pentru a o urma de-a lungul coborârii sale către posi- 
bilitatea cosmică şi pe tot parcursul său prin Cosmos. 

„Sus“, Eterul este receptivitatea infinită a lui Binah, 
în virtutea căreia Dumnezeu se revelează Lui însuşi; 
„jos”, el este Receptivitatea cosmică a lui Malkhuth, ce 
se concretizează în substanța creatoare. Altfel spus, 
ceea ce este Receptivitate pură în Binah şi Contracţie 
creatoare în Din, devine Vacuitate cosmică în Hod şi 
sfârşeşte prin a fi Substanţă insesizabilă şi cauzală în 
Malkhuth. Acest proces de „substanţializare“ principială 
işi are punctul de plecare, pozitiv, în Hokhmah, a cărei 
Plinătate luminoasă se manifestă prin Hesed, pentru a-şi 
primi de la Tiphereth Forma universală şi se manifestă 
prin Netsah ca „Viaţă a lumilor”, viață pe care Yesod o 
comunică lui Malkhuth, Substanţa. 

Şi astfel, toate sephirothurile „coboară“ din Kether, 
într-o co-emanare şi cooperare perfectă, pentru a se 
concentra, în final, în Malkhuth şi a se manifesta, prin 
ea, în mod cosmic. 

În acelaşi timp, am văzut, dacă ne raportăm la Ade- 
vărul pur şi suprainteligibil, nu mai poate fi vorba de 
ceva care să fie emanat sau distinct de Supremul, sin- 
gurul Real, „Unul fără al doilea”. 

CREAŢIA, IMAGINE A LUI 
DUMNEZEU 


Ridicaţi-vă ochii spre ceruri 
Şi priviți cine a creat aceasta! 
(Is 40, 2) 


Tradiţia înfăţişează formele şi legile Cosmosului 
având ca scop principal legarea tuturor lucrurilor de 
Cauza lor primară şi divină şi de a-i arăta astfel omului 
adevărata lor semnificație: ea îi dezvăluie, prin aceasta, 
sensul existenței sale. Or, raportată la „Unu fără al 
doilea”, întreaga existență nu are ființă proprie: ea este 
expresia singurului Real, ansamblul conținuturilor Sale 
manifestabile şi manifestate în chiar sânul Infinității Sale. 
Lucrurile nu sunt decât „văluri”“ simbolice ale Esenţei 
lor divine sau, într-un sens mai direct, ale Aspectelor 
Sale ontologice; aceste Aspecte sunt Arhetipurile veşnice 
a tot ceea ce este creat. 

Dacă înțelegem creaţia în acest fel, ea se revelează 
ca o multitudine de imagini - mai mult sau mai puțin 
desăvârşite — ale lui Dumnezeu sau ale Calităţilor 
Sale, ca o ierarhie de adevăruri — mai mult sau mai 
puţin pure — ce conduc spre singurul Adevăr; căci dacă 
Dumnezeu este Originea primordială şi Prototipul 
suprem al creaţiei, El este şi Scopul său final, aşa cum o 

atestă Proverbele (16, 4) spunând că „YHVH a făcut 
totul pentru El”. 

Singurul Real nu poate altfel decât să lucreze pen- 
tru El şi în El. Dar în lIpseitatea Sa pură, El nu acţio- 
nează, nu vrea şi nu îşi îndreaptă privirea către nimic; 
acolo nu există nici o determinare, a orice ar putea fi, 
nici o distincţie între un subiect şi un obiect, între o 
cauză şi un efect, între un zeu şi o creaţie. În această 
Non-Dualitate, Dumnezeu se odihneşte în El însuşi, 
fără nume şi fără aspect cognoscibil; Cunoaşterea Sa, 
care este identică cu Fiinţa Sa inteligentă şi inteligibilă 
comportând Voința sa cauzală şi eficiența nu „apare” 
decât dincoace de Esenţa sa supremă şi suprainteligi- 
bilă. Ființa, Cunoaşterea, Voința, Manifestarea sa sunt 
Aspecte indivizibile ale Unităţii sale ontologice; această 
Unitate nu este afectată de nici unul dintre atributele 
sale şi nici de vreo manifestare a sa; Unul este ceea ce 
este, se cunoaşte El-însuşi, prin El-însuşi, şi lucrează în 
El-însuşi, fără a deveni un altul decât El-însuşi. 

Lucrarea sa este manifestarea tuturor Aspectelor 
Fiinţei sale în chiar sânul Fiinţei sale. În limbaj sephi- 
rothic se spune că Kether, Principiul suprem, se vede 
prin Hokhmah, „Înţelepciunea” sa sau prima lradiere, în 
oglinda lui Binah, „Inteligența“ sa sau Receptivitatea 
infinită. În această oglindă supremă îşi contemplă cele 
şapte Aspecte senioriale: Hesed, „Îndurarea” sa, Din, 
„Judecata“ sa, Tiphereth, „Frumuseţea“ sa, Netsah, „Vic- 
toria” sa, Hod, „Gloria“ sa, Yesod, „Fundamentul“ cosmic 
sau Actul său veşnic şi Malkhuth, „Regatul” sau Ima- 
nenţa sa. Iradierile Aspectelor sale se reunesc în ultima 
sephira, Malkhuth, ca într-o oglindă inferioară, pentru a 
forma în aceasta imaginea multiplă a ceea ce, în rea- 
litate, nu este decât unul; această imagine a Aspectelor 
infinite şi indivizibile ale lui Unu, este creaţia. 

Lucrurile create emană toate din Fiinţa lui Dumne- 
zeu şi din Cunoaşterea sa; ele sunt esențialmente po- 
sibilitățile sale ontologice şi inteligibile, „scântei” din 
Lumina sa, „ideile” care izvorăsc din „Înţelepciunea” 
sau „Gândirea“ sa, precum tot atâtea „raze” spirituale 
şi existenţiale. 


„Când Dumnezeu a început să creeze universul, 
Gândirea sa a îmbrățișat toate lumile şi prin acest 
Gând au fost create toate, aşa cum este scris (Ps 104, 
24): «Tu le-ai făcut toate cu Înţelepciune». Prin acest 
Gând (Mahaschabah), care este «Înţelepciunea» sa 
(Hokhmah), au fost create şi această lume (pămân- 
tească) şi lumea cerească... 
Toate au fost create într-o singură clipă (clipa veş- 
nică a Actului divin). Şi El a făcut această lume 
(pământească) după chipul lumii de sus (lumile 
cerească şi spirituală, care sunt ele însele «imagini» 
ale lumii infinite a sephirothurilor sau Arhetipurilor 
supreme); astfel, tot ce se găseşte sus îşi are analogia 
în lumea de jos... şi totul formează o unitate (prin 
înlănțuire cauzală a tuturor lucrurilor şi prin iden- 
titatea lor esenţială cu singurul Real)” 

(Zohar, Schemoth, 20 a). 


Cunoaşterea lui Dumnezeu este alfa şi omega operei 
creatoare. În Cunoaşterea pe care Dumnezeu o are 
despre El-însuşi se naşte lumea; şi în cunoaşterea pe 
care lumea o are despre Dumnezeu, ea se resoarbe în 
El. Dumnezeu a făcut totul pentru această cunoaştere ce 
uneşte cu El; orice altă cunoaştere nu este decât un 
reflex trecător al ei. Când lumea îl vede pe Dumnezeu - 
prin om - ea îşi vede Arhetipul suprem, propria Pli- 
nătate increată şi dispare în Esenţa sa, în Infinit. Acest 
act cognitiv şi îndumnezeitor este împlinirea ultimă a 

operei creatoare: pentru aceasta — pentru El - Dumnezeu 
a creat lumea. 

Cunoaşterea divină nu depinde de nici o ştiinţă, 
dar toate ştiinţele depind şi derivă din ea. În faţa lui 
Dumnezeu este suficientă, în principiu, doar recepti- 
vitatea pentru a obține influxul Luminii sale în care 
spiritul poate să-L vadă. O ştiinţă, chiar revelată, aşa 
cum este cosmologia, nu este decât o cale, posibilă şi 
neobligatorie, printre altele, pentru a căuta cunoaşterea 
lui Dumnezeu; este un mod ce ne permite să primim 
Adevărul prin „vălurile” Sale simbolice, anume lumile, 
oricare ar fi importanţa lor. Faptul de a vedea în efec- 
tele cosmice Cauza lor veşnică, îl ridică pe om deasupra 
iluziilor universului fenomenal şi îl apropie de Reali- 
tate. Baal-Schem! a spus: 


„Câteodată omul trebuie să înveţe că există şi alte 
firmamente şi sfere nesfârşit de numeroase, iar el 
se află într-un loc infim al acestei planete. Or, 
universul întreg este nimic în fața lui Dumnezeu, 
Infinitul care a înfăptuit «Contracţia» şi a pus în 
El-însuşi «Locul» pentru a crea lumile. Chiar dacă 
omul a înţeles acest lucru prin mijlocirea spiritului 
său, el nu poate urca spre lumile superioare şi 
aceasta este scris: «Domnul mi-a apărut de departe» 
- el îl contemplă pe Dumnezeu de departe. Dar dacă 
îl slujeşte pe Dumnezeu cu toată puterea sa, omul 
actualizează în el o mare putere, se înalță în spirit şi 


1 Israel ben Eliezer, numit Baal-Schem („Stăpânul Numelui 
Divin”), 1700-1760, a fost cel mai mare sfânt evreu al ultimelor 
secole. A fondat Hasidismul polonez şi ucrainean; acest termen 
provine din cuvântul Hassid, „cucernic față de Dumnezeu”. 
Mişcarea lui s-a desfăşurat către mijlocul sec. al XVIII-lea, în 
Polonia, şi s-a răspândit în toate țările slave; în secolul trecut 
avea aproape patru milioane de adepţi. 


străpunge pe neaşteptate toate firmamentele şi urcă 
dincolo de îngeri, de «roțile cereşti, de serafimi şi 
tronuri»: iar aceasta este «slujirea» perfectă”. 

Când Baal-Schem spune că „Dumnezeu, Infinitul, a 
înfăptuit «Contracţia» şi a pus în El însuşi «Locul» 
pentru a crea în el lumile”, face aluzie la doctrina 
Kkabbalistă referitoare la Tsimtsum. Termenul de Tsimtsum 
poate fi tradus prin „contracție”, „restricție“, „retra- 
gere” sau „concentrare“; el a fost folosit în esoterismul 
iudaic începând cu Isaac Luria (1534-1572) pentru a 
desemna Misterul divin de care depinde creația. 


„Cel Sfânt, binecuvântat fie El, şi-a retras Lumina 
puternică dintr-o parte a Lui însuşi şi a lăsat un gol 
servind de «Loc» pentru expansiunea cosmică; este 
vorba de acea parte a Esenţei divine unde Lumina a 
fost slăbită pentru a le permite sufletelor, îngerilor şi 
lumilor materiale să vieţuiască”. 


Prin acest limbaj simbolic, kabbala încearcă deci să 
exprime geneza misterioasă a finitului în sânul Infinitu- 
lui. În realitate, Dumnezeu, Unul absolut, nu are „părţi”, 
ci o infinitate de posibilități din care singure creaturile 
apar sub aspectul iluzoriu de forme separate; în sine, 
aceste forme se integrează ca arhetipuri eterne în 
Omniposibilitatea lui Unu. Cât despre acea „parte unde 
Lumina a fost retrasă” pentru a face „Loc” Cosmosului, 
ea nu este altceva decât Receptivitatea lui Dumnezeu 
care se actualizează în sânul Plinătăţii sale nelimitate; 
această Receptivitate are un aspect transcendent şi unul 
imanent: „sus“ ea se identifică cu Binah, „Mama supre- 

mă” care este, în eternitate, umplută de Emanaţia infi- 
nită şi luminoasă a „Iatălui” Hokhmah; „jos“, ea este 
Malkhuth, „Mama inferioară“ sau Receptivitatea cosmică 
a lui Dumnezeu. Aceasta absoarbe în acelaşi timp In- 
fluxul sephirothurilor Îndurării, care sunt copleşitoare 
şi luminoase şi pe cel al sephirothurilor Rigorii, care 
sunt întunecate şi goale; iată de ce, spre deosebire de 
Binah care se revelează ca fiind întotdeauna umplută de 
Infinit, Malkhuth sau Imanenţa divină poate să ia, în 
mijlocul plinătăţii sale radioase, aspectul de vid întu- 
necat. Într-adevăr, se spune despre Binah că este „lipsită 
de orice Rigoare, deşi Rigoarea emană din ea”, în timp 
ce Malkhuth primeşte emanațţiile Rigorii împreună cu 
cele ale Îndurării pentru a produce, domina şi ține în 
echilibru Cosmosul, prin întrepătrunderea celor două 
influxuri în acelaşi timp opuse şi complementare. 

Or, Rigoarea care emană din Binah este Din, „Ju- 
decata” sau Discernământul universal, Principiul de 
concentrare, de distincție şi de imitare; el este cel care 
operează „Contracţia” (Tsimtsum) divină în sânul lui 
Malkhuth, Cauza plastică. Sub efectul Tsimtsum, Plină- 
tatea divină se retrage într-o anumită măsură din 
„Mama inferioară” pentru a trezi în ea receptivitatea 
creatoare; când aceasta se actualizează, ea capătă aspec- 
tul de vid sau de „Loc al lumii”, gata să primească ma- 
nifestarea cosmică. Atunci, din germenul existenţial pe 
care Plinătatea divină l-a lăsat în urma retragerii sale, 
asemenea unui „reziduu“ (Reschimu) luminos în mijlo- 
cul vacuității imanente, ţâşnesc toate posibilitățile create. 
Astfel, datorită „Contragerii” divine şi golului ce apare 
în Schekhinah, se realizează dezvoltarea lumii; şi fiecare 
lucru care trăieşte în Imanenţa lui Dumnezeu este o 
mică lume creată după imaginea Macrocosmosului: 


este un vid însuflețit de un „reziduu“ luminos al sin- 

gurului Real, de o „scânteie“ centrală şi divină care pro- 
iectează în el reflexul unui anumit Arhetip etern. 

Kabbala exprimă acelaşi proces cosmogonic şi prin 
alte simbolisme, cum este cel al lui Pargod sau „Per- 
deaua” cosmică. Idra Rabba Kadisha („Marea şi Sfânta 
Adunare”, inserată în Zohar) spune despre „Cel mai 
Vechi dintre cei vechi” că „El a tras înaintea Lui o per- 
dea” prin care a început să se deseneze Regatul Său. 
Această imagine şi cea a Tsimtsum desemnează nu 
numai acelaşi adevăr, dar se completează una pe 
cealaltă dintr-un anumit punct de vedere. Astfel, putem 
spune că, în măsura în care Dumnezeu trage dinaintea 
lui „Perdeaua” sa, El pare că se „retrage“ în El-însuşi. 
„Perdeaua” se ridică în fața sa ca o obscuritate; iar 
această obscuritate nu este, în fond, nimic altceva decât 
Receptivitatea sa cosmică ce lasă să transpară Realitatea 
sa ca o lumină. Dar Lumina sa infinită nu apare prin 
vălul său obscur decât în mod „subțiat”, spart şi limitat; 
iar acest mod este existenţa finitului. 

Dumnezeu este ascuns în tot ce creează El, aşa cum 
lumina unică este închisă în nenumărate reflectări ce al- 
cătuiesc iluzia mirajului. Pentru a insista asupra acestui 
simbolism am putea adăuga că deşertul, unde se pro- 
duce mirajul, exprimă „golul“ sau „locul“ lumii stabilit 
de Tsimtsum,; iar ecranul insesizabil pe care se dese- 
nează formele efemere ce îl derutează pe pelerin este 
imaginea lui Pargod, a „perdelei” sau a „oglinzii“ lui 
Schekhinah. Într-adevăr, din punctul de vedere al lui 
„Unu fără al doilea”, creația, această aparenţă a unui 
„al doilea” şi chiar Cauzele creatoare iau aspectul ilu- 
ziilor existenţiale. Iată de ce kabbala foloseşte, pe lângă 
Tsimtsum şi Pargod, o a treia noţiune pentru a defini 
natura creatului, anume cea de Habel, „Deşertăciunea”, 
extrasă din Ecleziast (1, 2): 

„Deşertăciune a Deşertăciunilor (Habel Habalim)! Totul 
este deşertăciune (Habel)!” 


Zoharul (Schenoth 10 b) învaţă în legătură cu această 
temă: 


„Regele Solomon, în această carte (a Ecleziastului), a 
tratat despre şapte „deşertăciuni” (Habaim) pe care se 
bazează lumea; sunt cele şapte „Coloane” (sephiro- 
thice ale construcției universale) ce susțin lumea în 
raport (cauzal) cu (primele lor efecte create) şapte 
firmamente (subtile) numite respectiv: Vilom, Raqiya, 
Schehagqim, Zebul, Ma'on, Makhon, Araboth. Despre ele 
spune Solomon: «Deşertăciune a deşertăciunilor! 
Totul este deşertăciune!» 

Există şapte firmamente şi alte (planuri existențiale, 
precum cele şapte pământuri şi cele şapte infernuri) 
ce izvorăsc şi sunt legate de acestea; la fel, există 
şapte «deşertăciuni» şi altele ce emană (şi umplu 
toată creaţia). Solomon, în înțelepciunea sa, vorbeşte 
despre toate (ca şi de Cauzele şi Arhetipurile lor, de 
cele şapte sephirothuri constructive). . . ”. 


Kabbala nu spune că cele şapte sephirothuri cos- 
mologice sunt iluzii în sine, deoarece ele reprezintă 
Aspectele creatoare ale aceluiaşi singur Real; totuşi, cât 
timp ele proiectează, în sânul Unităţii Sale indistincte, 
mirajul unei multitudini existențiale, ele se manifestă ca 
tot atâtea principii ale iluziei sau ale „Deşertăciunilor” 
cauzale. Dar dacă le considerăm în funcţie de raportul 
lor cu creaţia, ele se integrează în Unitatea Absolută. 
Atât timp cât Unul se priveşte singur, El nu iese din Tri- 
Unitatea Sa supremă, Kether-Hokhmah-Binah; dar când 
vrea să contemple în El-însuşi posibilitățile sale crea- 
toare, El işi deschide cei „şapte ochi” sau „sephirothuri 


80 


ale construcţiei”, proiectând prin privirile lor toate „de- 
şertăciunile' cosmice. „Deşertăciunea“ se află, după cum 
spune Ecleziastul, „sub soare” — simbol al sephirei Ti- 
phereth, care sintetizează cele şase sephirothuri active 
„ale construcției” — şi ea „se produce pe pământ“: or, 
„Pământul“ este unul din sinonimele lui Malkhuth, 
sephira receptivă şi substanţială a „construcției” cos- 
mice: numai în ea, în Imanenţa divină, se produce, se 
menține şi dispare mirajul creației. lată de ce, Tigqune 
ha-Zohar spune că la începutul Genezei: 


„nu este vorba decât de Elohim (Principiul Ima- 
nenţei) pe care îl desemnează Schekhinah, şi nu de un 
Principiu transcendent, YHVH. Tot ceea ce a fost 
creat, începând cu Hayoth-ii şi Serafimii (îngerii su- 
periori), până la cel mai mic vierme de pământ, 
trăieşte în Elohim şi prin Elohim. . . Creaţia este opera 
lui Schekhinah; ea o îngrijeşte precum o mamă pe 
copiii săi”. 


Toată creația este o proiecție iluzorie a Aspectelor 
transcendente ale lui Dumnezeu în „oglinda“ Ima- 
nenţei sale. Zoharul remarcă faptul că verbul barah „a 
crea”, implică ideea de „a da iluzia“. Dar, chiar dacă 
creatul are o natură iluzorie, el comportă şi o parte de 
realitate; căci orice reflexie a Realului, oricât de în- 
depărtată, spartă şi fugitivă ar fi ea, posedă în mod 
necesar ceva din cauza sa. Chiar dacă se poate spune 
despre creat că este pur iluzoriu, nu am putea exclude 
acel ceva, acea parte de real care îi constituie esența. 
Iluzia însăşi nu este neant pur şi simplu, acesta nepu- 
tând exista, pentru că, existând, el nu ar mai fi neant; 
iluzia este un „amestec” de Real şi efemer sau - conform 
expresiei kabbalistice - un amestec de „Lumină” şi de 
„întunecime”. 

Creaţia este făcută din „vidul întunecos“ pe care 
Dumnezeu l-a stabilit în sânul Plenitudinii sale lumi- 
noase şi pe care l-a umplut astfel cu reflexiile Sale exis- 
tenţiale. Acest „vid întunecos” este „oglinda“ sau planul 
de reflexie cosmică, inerent receptivității lui Schekhinah. 
Într-adevăr, receptivitatea este deopotrivă vacuitate şi 
tenebre; dar, în timp ce natura vidului este transparență 
sau transluciditate, cea a tenebrelor este opacitate sau 
contragere. Astfel, când Influxul creator a sephirothu- 
rilor umple receptivitatea „Mamei inferioare”, vacui- 
tatea sau transluciditatea lui captează Iradierea divină 
şi o proiectează în toate direcțiile Cosmosului, în timp 
ce obscuritatea lui se contrage, se condensează şi se face 
substanţă care învăluie lumina. În condensarea sa primă 
şi cerească, substanța mai este încă subtilă şi străluceşte 
de iradierea pe care nu o învăluie decât uşor; dar ea 
devine opacă şi grosieră în solidificarea sa corporală şi 
terestră, care ascunde lumina de sus, după cum norii 
groşi ascund soarele. 

„Deşertăciunea” lucrurilor constă în această obscu- 
ritate care ia tranzitoriu înfăţişare de substanţă; în 
acelaşi timp substanţa devine o oglindă a Adevărului 
când recunoaştem în formele pe care ea şi le asumă 
expresiile simbolice ale Arhetipurilor eterne, care nu 
sunt altceva decât Aspectele divine. 

Cele zece Aspecte fundamentale ale lui Dumnezeu, 
sau sephirothurile, se manifestă pe planul macrocosmic 
mai întâi sub forma celor zece ceruri. Cele trei sephiro- 
thuri supreme, Kether-Hokhmah-Binah, se revelează prin 
cele trei „Ceruri ale cerurilor”, triplu Principiu imanent: 

Schekhinah-Metatron-Avir. Schekhinah este Imanenţa lui 
Kether, Prezenţa Realităţii divine în sânu: Cosmosului. 
Metatron, manifestarea lui Hokhmah şi aspectul activ al 
lui Schekhinah, este Forma principială din care emană 
toate formele create. Avir, Eterul, este o manifestare a 
lui Binah:! e aspectul pasiv al lui Schekhinah, receptivi- 
tatea sa cosmică ce dă naştere oricărei substanţe create, 
fie subtilă, fie corporală. Triplul Principiu imanent, 
Schekhinah-Metatron-Avir, constituie, în unitatea sa nedi- 
ferențiată, „Lumea Creaţiei” spirituale şi prototipice: 
Olam ha Beriyah. 


Cele şapte sephirothuri ale construcției universale, 
Hesed-Din-Tipheret-Netsah-Hod-Yesod-Malkhuth, ce emană 
din Tri-Unitatea supremă, sunt Cauzele şi Arhetipurile 
celor şapte ceruri create; acestea ies din cele trei „Ceruri 
ale cerurilor” în calitate de grade constitutive ale „Lumii 
Formării”, Olam ha-Yetsirah. În aceasta lume, toate crea- 
turile suferă formarea lor primă şi subtilă: ea se găseşte 
dincolo de spațiu şi timp, în expansiunea şi durata 
indefinită a cosmosului supra-terestru. Olam ha-Yetsirah 
este imperceptibilă din punct de vedere senzorial şi ser- 
veşte ca loc de şedere pentru suflete — înainte sau după 
trecerea lor pe pământ — îngerilor şi spiritelor. 

Între cele şapte ceruri subtile şi cele „şapte pămân- 
turi” ce decurg din ele, se situează, ca alte manifestări 
ale sephirothurilor constructive, cele şapte grade ale 
„Edenului inferior” sau Paradisul terestru, locuit de 
îngeri şi de sufletele preafericite; în această lume inter- 


1 Câteodată Avir este identificat, prin transpoziţie metafizică, cu 
Principiul suprem, Kether; indiferenţierea substanţială a Eteru- 
lui serveşte, în acest caz, de „simbol“ al nedeterminării Esenţei 
absolute. 

mediară se găsesc şi inversiunile tenebroase ale ceru- 
rilor, anume cele şapte infernuri sau locuri de şedere 
ale demonilor şi damnaților. 

Universul corporal, înglobând cele „şapte pămân- 
turi”, este numit „Lumea Acțiunii”, Olam ha-Asiyah: el 
este condiționat de timp, spaţiu, elemente materiale şi, 
din punct de vedere macrocosmic, de percepția senzo- 
rială. Cele şapte pământuri reprezintă tot atâtea stări 
ale Universului nostru; ele sunt descrise ca şapte ținu- 
turi, „suprapuse şi populate toate” ierarhic; unul dintre 
ele, „pământul superior”, este tărâmul nostru, căruia 
celelalte şase îi seamănă fără a-i atinge perfecțiunea; la 
fel, locuitorii lor nu posedă formă umană decât într-o 
manieră incompletă sau dezechilibrată. Pe de altă parte, 
cele şapte sephirothuri constructive — care se mai nu- 
mesc şi cele „şapte zile ale creaţiei“ principiale — se 
manifestă în timp prin următoarele septenare: cele 
şapte zile ale săptămânii; cei şapte ani care formează un 
ciclu „sabatic“; cei „de şapte ori şapte ani” conducând 
de la un Jubileu la altul; cei şapte mii de ani repre- 
zentând un mare ciclu de existenţă; şi cei „de şapte ori 
şapte mii de ani“, ajungându-se la al cincizecilea mile- 
niu, la „marele Jubileu”, în care lumea este reintegrată 
în Principiul divin.! În sfârşit, cele şapte sephirothuri 


l Cifra de cincizeci de mii de ani, ca durată totală a lumii, ve- 
hiculată de Kabbala, trebuie luată ca o expresie simbolică a legii 
care îi constituie fundamentul etern. Această lege rezidă în 
misterul celor şapte sephirothuri constructive, unde fiecare reca- 
pitulează, în felul său, întregul ansamblu. Ne aflăm astfel în fața 
unei unități de „şapte ori şapte” sau patruzeci şi nouă de grade 
sephirothice, care se manifestă prin tot atâtea faze ciclice, având 
ca durată totală cea a existenţei indefinite a Cosmosului; cele 
patruzeci şi nouă de grade ies din Binah şi se întorc în ea. Binah 
este, în calitatea sa de „scop“ al lor, cel de „al cincizecilea” grad 
sau „Jubileul” suprem şi prototipic. 

constructive determină cele şase direcţii ale spaţiului şi 
centrul lor spiritual numit „Sfânta Sfintelor”. 

În toată creaţia, omul este imaginea cea mai desă- 
vârşită a Realităţii universale; el este recapitularea „în- 
trupată” a tuturor gradelor cosmice şi a Arhetipurilor 
lor divine. Într-adevăr, am văzut în capitolul precedent 
că el reprezintă — prin facultățile spirituale, virtuțile 
psihice şi prin formele sale corporale — simbolul cel mai 
evident al celor zece sephirothuri şi că personalitatea sa 
integrală îmbrățişează toate lumile: ființa sa pură şi in- 
creată se identifică cu „Lumea Emanaţiei” sephirothice 
(Olam ha-Atsiluth); spiritul său cu „Lumea Formării“ 
subtile (Olam ha-Yetsirah); iar corpul său cu „Lumea 
Acţiunii” senzoriale (Olam ha-Asiyah). Legea omului, 
Decalogul, este o manifestare a celor zece sephirothuri, 
precum şi „Comunitatea sacră” a lui Israel, care este 
completă numai prin reunirea a zece bărbați evrei. 

Fiinţa umană este „punctul de intersecție” principal 
al razelor sephirothice în sânul Cosmosului; prin ea se 
dezvăluie Bogăția divină, în toată iradierea ei spirituală 
şi prin simbolismul explicit al gândirii, al vorbei, al 
formelor şi gesturilor corporale. Dintre toate fiinţele, 
doar omul -— în starea sa desăvârşită — este chemat de 
Dumnezeu să participe deplin la Cunoaşterea Sa infi- 
nită; şi tot prin intermediul omului Dumnezeu readuce 
totul la El. 


Dacă creaţia este imaginea lui Dumnezeu, cosmo- 
gonia se săvârşeşte — în felul unei proiecţii răsfrânte — 
prin legea inversiunii sau, mai precis, al analogiei 
inverse. Această lege decurge din principiul „contra- 

gerii” divine, Tsimtsum; ca efect al acestei „contrageri“, 
Infinitul, En-Soph, apare ca Nequda, „Punct” cauzal sau 
„Centru” suprem al finitului, iar limitele finitului se 
întind şi iau aspectul unei existențe indefinite. „Con- 
tragerea” sau inversiunea primară se reflectă chiar în 
sânul existenţei, prin actualizarea unei multitudini de 
„puncte centrale”, înconjurat fiecare de o expansiune ce 
îi serveşte totodată de „văl” şi de „oglindă“ a conținu- 
tului său. Toate aceste „centre“ sunt legate între ele şi 
cu „Centrul suprem” prin „Coloana de Mijloc” sau Axul 
universal, care nu este altceva decât „raza“ creatoare, 
ordonatoare şi mântuitoare a Principiului divin. „Sfe- 
rele de activitate” care înconjoară centrii lor respectivi 
sunt toate lumile, mari şi mici, din care se compune 
expansiunea cosmică; fiecare dintre aceste sfere, fie că 
ele iau aspectul de lumi propriu-zise, de ființe sau de 
lucruri, constituie deci „învelişul” sau „scoarța” unui 
astfel de „nucleu“ sau punct de plecare existenţial, cu- 
prins ierarhic în „Coloana de Mijloc”. 

În sfârşit — după cum am spus în capitolul prece- 
dent — fiecare „punct“, ce reprezintă centrul, principiul 
imediat sau prototipul unei astfel de „lumi“, serveşte el 
însuşi drept „câmp de acțiune” unui centru superior şi 
astfel, tot aşa, până la Centrul suprem, care este propria 
sa „sferă de activitate“, cea care le cuprinde pe toate 
celelalte. 

Ne aflăm astfel în fața unei serii nesfârşite de stări 
existenţiale, constituite prin tot atâtea „inversiuni“ sau 
exteriorizări ale respectivelor puncte de plecare. Vedem 
astfel că toate aceste „puncte“ sunt coordonate, conform 
legii cauzalităţii, în Axul universal, care este „descin- 
derea” „Punctului suprem” prin centrul sau „inima“ 
tuturor lucrurilor; astfel, fiecare lucru, în ciuda depen- 


denţei sale de ceea ce îl depăşeşte ierarhic, conține în 

străfundul său „Centrul Centrilor”, Prezenţa reală a lui 
Dumnezeu. Orice lucru creat este, în felul său, o sinteză 
a întregii creaţii, fie că e vorba de un mod conştient, 
dezvoltat sau seminal şi cuprinde, în esenţa sa, însuşi 
Principiul. Principiul sau Centrul universal şi divin nu 
este, aşadar, comparabil unui punct sau ax geometric, 
localizat într-un loc anume:! El este Mijlocul omni- 
prezent. 

Omul pământesc, „ultimul născut” al creaţiei, este 
„Punctul inferior” unde cosmogonia se opreşte în in- 
versiunile sale creatoare pentru a se întoarce către 
„Punctul suprem”. Când această „inversiune a inver- 
siunilor” începe să lucreze în om, se spune că el este 
cuprins de Teschubah, „convertirea“, „căința” sau „în- 
toarcerea” la Dumnezeu. Într-adevăr, când omul „face 
Teschubah” din toată inima sa, din tot sufletul său şi din 
toate puterile sale, el sfârşeşte prin a se absorbi în 
„Sinele” său pur şi divin şi prin a integra — în el însuşi — 
întreaga existență în Cauză. Aceasta îi este dată omului 
prin misterul Persoanei sale interioare şi universale care 
îmbrățişează totul, începând cu „Lumea Acțiunii” 
pământeşti, până la însuşi Principiul „Lumii Emana- 
tiei”; iată de ce „întoarcerea“ voluntară a omului spre 
Dumnezeu o antrenează pe cea a tuturor lumilor. 


„Mare este Teschubah, căci ea aduce vindecarea. Mare 
este Teschubah, căci ea ajunge până la Tronul Slavei. 
Mare este Teschubah, căci ea face să se apropie Mân- 
tuirea.” (Talmud, Yoma 86 a) 


' Trebuie precizat că dacă Centrul divin imanent nu este 
„localizat“ într-un loc anume - pentru că El pătrunde totul — El 
se revelează în acest timp, de preferință într-un loc sau o ființă 
sfințit (ă); prin aceasta reprezintă tocmai expresia vie a Centrului 
Universal. 

Prin absorbţia sa în Dumnezeu, omul actualizează 
Eiberarea universală în el însuşi şi „grăbeşte” prin 
aceasta, Mântuirea cosmică. Aceasta are loc când toată 
multitudinea de manifestări subtile şi corporale s-a 
epuizat în sânul celor două lumi create. Acesta este mo- 
mentul când se produce „marele Jubileu”, Eliberarea 
totală şi finală; este ultima fază a lui Tsimtsum, „in- 
versiunea inversiunilor” care nu este doar „contracția“ 
universului corporal, ci şi a întregii întinderi cosmice: 
„Tretragerea” întregii creaţii în Centrul şi Principiul 
necreat. Atunci toată lumina spirituală imanentă redo- 
bândeşte Strălucirea transcendentă şi toată substanța 
terestră şi celestă este reabsorbită în „Eterul de sus” 
(Avir ilaa), ce se reintegrează veşnic în Esenţa infinită. 
Aceasta este întoarcerea „imaginii“ cosmice în Realita- 
tea divină. 


1 Reintegrarea definitivă a Cosmosului în Principiu, care trebuie 
să se realizeze la sfârşitul a „de şapte ori şapte milenii“ sau mari 
cicluri de existenţă, este prefigurată prin restaurări tranzitorii ale 
stării paradisiace, având loc la fiecare „al şaptelea mileniu” sau 
„mare Sabat” al creaţiei. Aşa cum vom arăta în capitolul dedicat 
Lumii corporale, unul din aceste „momente de repaos” sau 
absorbții vremelnice ale Creatului în Imanența divină, a fost 
ciclul lui Fiat Lux, altul, cel a Edenului adamic; conform Tradiţiei, 
ne găsim la începutul unui nou Sabat cosmic „Domnia lui 
Mesia”. 

ÎMPĂRĂȚIA CERURILOR 


Doamne, Tu eşti nemărginit de mare! 
Tu eşti îmbrăcat cu strălucire şi măreție! 
Ta înveleşti cu lumina ca şi cu o veşmânt; 
întinzi cerurile ca un cort. 

(Ps. 104,2) 


Analiza cerurilor în ezoterismul ebraic se bazează 
pe doctrina sephirothurilor, care sunt Cauzele şi Arhe- 
tipurile lumilor cereşti. Datorită corespondenţelor reale 
între „Modelele“ sephirothice şi simbolurile lor, ca şi 
descrierilor tradiționale ale cerurilor, ne putem face o 
oarecare idee despre aceste lumi; însă aceasta n-ar fi 
decât o slabă reflectare mentală a adevăratei cunoaşteri 
a Împărăției cereşti. Kabbala afirmă că această cunoaş- 
tere se obține doar prin „viziunea inimii”, prin perce- 
perea Spiritului universal care sălăşluieşte în străfundul 
omului. 


„Este Misterul Misterelor, care nu e cunoscut decât 
de adepţii Înţelepciunii interioare — unul dintre aceste 
Mistere, al „Lămpii sacre”! care a ştiut să înfățişeze 
secretele tuturor cerurilor şi să fie oficiant al fiecă- 
ruia dintre ele”. (Zohar, Terumah 164b) 


1 Supranumele lui Rabbi Simeon bar Yohai. 

lată ce dezvăluie Kabbala în legătură cu Misterul 
naşterii cerurilor: 


„Când Unul cel Sfânt urma să dea naştere lumii, El 
s-a învăluit în Lumina originară şi a creat cerurile. 
La început, Lumina era în partea dreaptă (activă şi 
spirituală), iar întunericul în partea stângă (receptivă 
şi substanţială). Ce a făcut atunci Unul cel Sfânt? 
Le-a scăldat una în cealaltă şi a alcătuit cerurile; 
Schamaim (ceruri) este compus din Esch („foc”, Lumi- 
nă spirituală) şi din Maim („apă”, substanţă subtilă). 
Le-a combinat şi le-a armonizat: iar când acestea au 
fost unite, El le-a întins ca pe un cort”. (îbid.) 


Cu alte cuvinte, Kether se învăluie cu prima sa Ema- 
nație cauzală, Hokhmah, pe care o înconjoară cu Recep- 
tivitatea sa, Binah; iar iradierea Principiului activ umple 
receptivitatea Cauzei pasive.! Emanaţia lor comună este 
unitatea increată a celor „şapte sephirothuri ale con- 
strucției” cosmice, fundament etern al celor şapte ceruri 
create. Dar înainte ca cerurile să fie create, Cauzele pri- 
mare şi transcendente se manifestă în tripla lor Ima- 
nență: Schekhinah-Metatron-Avir, Principii imediate ale 
creației, numite „Ceruri ale cerurilor”. Schekhinah sau 
Prezenţa reală a lui Kether se învăluie în Manifestarea 
aa activă şi spirituală, Metatron — Imanenţa lui Hokhmah 
- şi în Receptivitatea aa cosmică şi substanţială Avir, 


! Să precizăm că este vorba de un singur şi unic act principial: 
Hokhmah şi Binah sunt emanate simultan din Kether, receptivi- 
tatea obscură a „mamei“ fiind în întregime umplută de plenitu- 
dinea luminoasă a „Tatălui“: cele două Principii complementare 
nu sunt niciodată, şi în nici un fel, separate. Ele nu sunt cu 
adevărat două: creatura, omul, este cea care le vede din unghiuri 
diferite, pentru că el însuşi este supus distincţiei. În realitate, 
Hokhmah şi Binah sunt Aspecte indivizibile şi inseparabile ale lui 
Kether, Unul. 

Eterul, emanație a lui Binah. Astfel, Schekhinah uneşte 
iradierea spirituală a lui Metatron cu manifestarea sub- 
tilă a lui Avir şi formează cerurile. 


„Şapte ceruri sunt întinse şi acumulate în Tezaurul 
de sus („Lumea Formării” subtile). . . şi deasupra lor 
există un cer („Lumea Creaţiei” prototipice, cea a 
celor trei „Ceruri ale cerurilor”) care nu are nici o 
culoare (nici un aspect distinct) şi nici un loc în 
lumea cunoaşterii (discursivă şi rațională): el se află 
dincolo de câmpul contemplării (creatural): dar 
rămânând el însuşi ascuns, răspândeşte Lumina 
tuturor lucrurilor, făcându-le să parcurgă orbitele 
respective...“ 

Cele zece perdele ale Tabernacolului simbolizează 
cele zece ceruri (iar acestea, cele zece sephirothuri): 
Misterul lor poate fi înțeles doar cu inima (în care se 
află şi se dezvăluie triplul Principiu ceresc: Schekhi- 
nah-Metatron-Avir); cel care înţelege în acest fel (pur 
spiritual sau suprarațional) atinge o mare Înţelep- 
ciune şi pătrunde Misterele Universului... (ibid). 

Conform tratatelor kabbalistice ale „Palatelor” ce- 
reşti (Hekhaloth) — pe care le vom cita în acelaşi timp cu 
textele talmudice ce tratează despre „Lumea de sus” - 
cele şapte ceruri create reprezintă tot atâtea locuri de 
şedere, suprapuse ierarhic, pentru sufletele omeneşti 
inainte sau după trecerea lor pe pământ, ca şi pentru 
îngeri sau spirite. În centrul fiecărui „Palat” stă „Omul 
ceresc” sub forma unei manifestări profetice particu- 
lare; cu alte cuvinte, fiecare dintre aceste ceruri este 
condus de spiritul unui profet ce revelează Divinul în 

lumina sephirei al cărei mesager este, el fiind cel care 
domină un astfel de cer. Acest spirit profetic este în- 
conjurat de toate sufletele omeneşti care îi „aparțin“, 
adică urcă spre Dumnezeu - sau coboară dinspre El — 
pe calea unei Manifestări sephirothice; în funcția sa 
mediatoare, profetul este secundat de îngeri şi spirite ce 
se mişcă în „Palatul” său şi acționează sub influența 
Aspectului divin ce îl caracterizează. Sufletele omeneşti 
înconjoară Centrul divin al fiecărui cer, iar îngerii, ca şi 
spiritele, înconjoară locul de şedere al acestora. Apro- 
pierea ființelor omeneşti de Divin conferă existenţei lor 
cereşti un caracter pur contemplativ şi unificator, în 
timp ce îngerii şi spiritele, țâşnind din Centrul ceresc, se 
îndepărtează relativ de el pentru a executa poruncile 
divine. . 

„Există şapte ceruri sus şi alte şapte jos, care le co- 
respund”; sunt şapte „Palate“ ale „Edenului superior” 
sau ale Paradisului ceresc, cărora le corespund cele ale 
„Edenului inferior“, ale paradisului terestru. Sufletul 
care locuieşte într-un asemenea „Palat“ al Edenului 
inferior contemplă acelaşi Aspect divin ca şi cel care se 
află în „Palatul“ corespondent al Edenului superior, cu 
diferenţa totuşi că el vede Manifestarea sephirothică 
printr-un „văl” care nu mai există pentru sufletul ce se 
găseşte „sus“, şi care se bucură de o viziune mai directă 
a Imanenţei divine. Dar meritul care i-a obținut unui 
suflet un asemenea loc de şedere în Paradisul terestru, 
îl conduce şi la locul de şedere analog din Paradisul 
ceresc, după ce el va fi rămas în Edenul inferior „toată 
durata necesară pentru a se pregăti să urce în Edenul 
superior”. Prin urmare, „Palatele inferioare” sunt consi- 
derate drept anticamere ale „Palatelor superioare”, iar 
ierarhia sufletelor „de jos” este aceeaşi ca şi cea a sufle- 

În ultimă analiză, ierarhia cerească este bazată pe 
„raporturile” eterne dintre Arhetipurile sephirothice; 
dar acest fapt nu este o piedică ca ordinea „de sus” să 
scape, în multe privinţe, raționamentului separator al 
omului. Cerurile sunt gradele bine ordonate ale acestei 
„Scări” care „începe pe pământ şi al cărei capăt atinge 
cerul” suprem, dincolo de care „se află YHVH”; în ace- 
laşi timp, toate ființele simt (în profunzimea lor) o ne- 
voie irezistibilă de a se apropia de „Punctul suprem“, 
asemeni unui înfometat arzând de dorința de a se 
hrăni. Razele (sephirothice) ce izvorăsc din „Punctul 
suprem”, formează la extremitatea lor inferioară un alt 
„Punct“: este „Punctul de jos”, este Elohim (Imanența 
divină); şi totuşi este aceeaşi Lumină ca şi sus, Infinitul 
(YHVH; căci — spune Scriptura - YHVH este Elohim). 
Astfel, „scara“ cerească este ca un cerc al cărui sfârşit se 
uneşte din nou cu începutul, atât de bine, încât sufletele 
celor drepți îl găsesc pe Unu la fel de bine „jos“, ca şi 
„Sus“; şi acesta nu este singurul punct de vedere din 
care superioritatea acestui cer față de celelalte se dove- 
deșşte relativă: este aşa şi pentru că fiecare cer reprezintă 
manifestarea unei Perfecțiuni particulare sau a unei Ca- 
lități „unice” a lui Dumnezeu, calitate ce îmbrățișează, 
în felul său, celelalte Aspecte divine. 

În sfârşit, ierarhia cerească poate fi cercetată, de 
asemenea, folosind simbolismul geometric, sub o formă 
orizontală: se spune că al şaptelea cer le închide pe cele- 
lalte şase în nemărginirea lui, care este cea a „suprafeţei 
apelor”; această suprafață reflectă toate posibilitățile 
cosmice. Din acest punct de vedere, cele şapte „Palate“ 
(sau Hekhaloth) se situează pe unul şi acelaşi plan: 
domeniul ceresc, dar ca „intrări succesive” — şi pornind 
ierarhizate — ale Țintei comune: „Tronul Slavei”. 

La urma urmelor, ierarhia spiritelor profetice şi a 
altor puteri spirituale şi angelice se pierde adesea în 
„Coloana de Mijloc”, unde se integrează în Omnipre- 
zența indistinctă a lui Unu. Ordinea acestei ierarhii se 
complică prin coborârea sau ascensiunea unui profet 
sau înger, pornind de la locul său principal de şedere, 
spre o „regiune” cerească unde apare în lumina unei 
Manifestări divine, alta decât cea care îl caracterizează 
ca propriu. 

În ceea ce priveşte îngerii, Kabbala precizează că 
aceştia: 


„au fiecare o întindere a câmpului de acțiune bine 
limitată, astfel încât nici unul nu poate încălca 
domeniul altuia, nici cât grosimea unui fir de păr, 
fără a fi autorizat pentru aceasta în chip vădit”. 


Tot Kabbala ne învaţă, în acelaşi timp, că ei „urcă şi 
coboară” în vasta Împărăţie a cerurilor: putem întâl- 
ni atât în „regiunile inferioare”, cât şi în „regiunile 
superioare”, „fulgerele” primordiale şi ordonatoare al 
Hayoth-ilor, „masele de cunoaştere“ sau de iluminare 
ale Heruvimilor, „focurile“ purificatoare şi sfinţitoare ale 
Serafimilor, „vibraţiile“ spirituale şi sferice ale Ophanim- 
ilor, ca şi „culorile“, „sunetele“ sau „vocile“ Arhagheli- 
lor, mediatori cereşti prin excelenţă între Dumnezeu şi 
omenire. Mai trebuie adăugat că îngerii, care sunt „fo- 
curi” spirituale când se găsesc înaintea lui Dumnezeu, 
se transformă în „vânturi“ eterate atunci când au o 
misiune de îndeplinit pe pământ, unde creaturile nu 
i-ar suporta în adevărata lor înfățişare.! 


! Cf. Ps. 104, 4: „...El face din îngerii Săi duhuri; şi din slujitorii 
Săi, o flacără de foc”, şi comentariul respectiv din Talmud (Yalqut 
hadasch 115 a). 

Tradiţia subliniază, între altele, că toate puterile 
ingereşti şi manifestările lor multiple sunt înlănţuite 
intre ele, în diferite moduri, şi constituie tot atâtea as- 
pecte ale singurului Act creator, revelator şi mântuitor 
al lui Dumnezeu. 


3 


Schekhinah sau Imanenţa divină îşi exteriorizează, 
prin intermediul Iradierii sale Metatron, toate posibi- 
lităţile cosmice, care sunt, în acelaşi timp, „scântei” 
spirituale şi „germeni“ existenţiali. Ea îi îmbracă astfel 
cu „haina“ lor creată şi cerească, prin prima manifestare 
subtilă şi diferențiată a lui Avir. Aceasta primă expan- 
siune a „apelor“ subtile, ieşite din Eterul indistinct, 
constituie „suprafața“ indefinită a „oceanului” existen- 
tial: al şaptelea cer, manifestare a sephirei Hesed, „Îndu- 
rarea”. În timp ce „Cerurile cerurilor” depăşesc această 
primă întindere cosmică ca un soare imens, neieşind 
niciodată din imutabilitatea lor principială, „suprafața 
apelor” create este mişcată de „Vântul lui Elohim”, Actul 
creator şi răscumpărător al triplului Principiu ceresc; 
fiecare dintre „valurile“ sau „undele“ sale -— suflete, 
spirite sau îngeri — este o vibraţie subtilă locuită şi lu- 
minată de o „scânteie“ spirituală. Acest prim „amestec” 
de Spirit şi substanță a dat celui de al şaptelea cer 
numele de Arabothi!, termen ce se traduce adesea prin 
„nor”, „câmpii” sau „deşert” dar derivă din rădăcina 
ARB, indică un lucru amestecat; am văzut că aceeaşi 
idee se află la baza cuvântului Schamaim, „ceruri“, care 


: Numele de Araboth, ca şi cele ale celorlalte şase ceruri create, pe 
care le vom menţiona - conform Talmudului, Hag 12 — derivă 
din Torah. 


95 


este un compus al lui Esch („foc” spiritual) şi al lui Maim 
(„ape” substanţiale). 


„Este al şaptelea cer şi este numit Araboth (ames- 
tecuri), pentru că este compus din foc şi apă...” 
(Zohar, Terumah 165 a). 


Când vibrația spirituală a Luminii divine coboară 
peste întinderea subtilă a lui Araboth, ea produce în 
aceasta sunetul sau „strigătul” primordial, creator şi 
mântuitor. Fiecare creatură ce apare la „suprafaţa ape- 
lor”, fie ieşind din Dumnezeu, fie revenind din profun- 
zimile „oceanului“ cosmic, „izbucneşte” într-un singur 
„strigăt de bucurie” şi se răspândeşte la nesfârşit ca o 
„undă” în acelaşi timp luminoasă şi sonoră: ea acoperă 
tot planul mării existențiale, toată întinderea lui Araboth, 
luminată de Soarele divin. Fiecare „undă” devine tot 
„oceanul“ cosmic, „oglinda“ întreagă a Dumnezeului 
celui Viu; în timp ce substanţa sa se uneşte cu cea a 
tuturor celorlalte „valuri“, spiritul său, „scânteia” divină, 
se adună la un loc cu Lumina nesfârşită. „Strigătul de 
veselie” ce însoţeşte această unire integrală este invo- 
carea primă şi nearticulată a Numelui universal al lui 
Dumnezeu: emiterea sunetului primordial, efectuat de 
Creatorul în acțiune şi, de asemenea, de toate fiinţele 
care intră în al şaptelea cer. 


„Sfântul Unic, binecuvântat fie El, iubeşte acest cer 
mai mult decât pe toate celelalte şi găseşte plăcere în 
a-L împlini de suprema frumuseţe Aşa este spus 
(Ps. 68, 5):. . . «Faceţi drum celui care înaintează prin 
Araboth. . . bucuraţi-vă înaintea Lui!»... oricine ajunge 
în acest cer, trebuie să se bucure şi să fie fără tristeţe, 
fiindcă aici totul este bucurie pură, fără nici o urmă 
de suferință sau de întunecime.” (Zohar, ibid). 

După ce au cunoscut starea unitivă şi beatifică din 
Araboth, creaturile trebuie să coboare în existența „întu- 
necată” pentru a-şi împlini acolo destinul, „funcția“ lor 
cosmică; întorcându-se din „pelerinajul“ lor şi sosind 
iar în al şaptelea cer, ele sunt absorbite în mod pasiv în 
Dumnezeu, cu excepția celor drepți care contemplă aici 
Misterele supreme şi se unesc cu El într-un mod activ 
şi definitiv; în ce priveşte creaturile care sunt unite cu 
Dumnezeu doar pasiv, ele pot fi reproiectate în Cosmos. 

Să menţionăm că toate sufletele omeneşti — spre deo- 
sebire de alte fiinţe create, al căror raport cu Dumnezeu 
este pasiv — sunt menite să se unească activ cu El; iată 
de ce atunci când revin din „călătoria“ lor cosmică fără 
a fi suficient pregătite pentru integrarea lor în divin, ele 
sunt trimise din nou într-unul din cele şase ceruri de 
sub Araboth, pentru a se apropia de Divin prin inter- 
mediul cutărei Manifestări sephirothice, fie într-un ciclu 
de „transmigrare”, Gilpuh, pentru a repara greşelile 
săvârşite în viața precedentă; ele mai pot fi condamnate 
la o purificare în infern, fără ca aceasta să implice - con- 
form Tradiţiei evreieşti — o „condamnare etenă” pentru 
că, în final, infernul va fi şi el reintegrat în Araboth, 
împreună cu toate celelalte planuri cosmice. 

Într-adevăr, Araboth este cerul în care toate lucrurile 
create ies din Dumnezeu şi reintră în El şi în care ele se 
prezintă în forma lor primordială şi pur luminoasă, în 
acelaşi timp ca şi manifestările originare ale Principiilor 
cosmice. lată de ce Talmudul (Hag 12b) spune: 


„În Araboth sunt Dreptatea (din care decurge echi- 
librul creaţiei), Judecata (sau discernământul primar 
al spiritelor), Dragostea (care uneşte totul cu Dumne- 
zeu), domeniile Vieţii, Păcii şi Binecuvântării; aici se 
găsesc sufletele celor drepţi, spiritele şi sufletele ce 

aşteaptă să fie create (adică cele care irump din Ira- 
dierea divină pentru a fi înveşmântate în substanța 
subtilă), şi Roua (spirituală) cu ajutorul căreia, în 
viitor, Unul cel Sfânt, binecuvântat fie El, îi va învia 
pe cei morţi. Aici locuiesc Ofanimii, Serafimii, sfinţii 
Hayoth, Îngerii oficianți, Tronul Slavei şi Regele, 
Dumnezeul viu, sublim şi exaltat care stă deasupra 
lor în nor, aşa cum este spus: (Ps. 68, 5): «Faceţi 
drum celui care înaintează prin nori (Araboth): Yah 
este numele Său».” 


Araboth, al şaptelea cer sau „al şaptelea grad al 
Tronului” divin, este stăpânit de Mesia, aşa spune Idra 
Rabba Kadischa: 


„Regele Mesia era hărăzit să se aşeze pe al şaptelea 
(grad al cerului sau „Tron”). Mai există şase (grade 
cereşti sau spirituale) şi Duhul celui Vechi de Zile 
(Principiu al tuturor ciclurilor sau stărilor de exis- 
tență), care se găseşte deasupra lor, este al şaptelea 
(este Duhul lui Yah din Araboth”). . . Iar în zilele 
regelui Mesia «nimeni nu va mai avea nevoie să îl 
învețe pe aproapele său» (ler 31, 34), pentru că acest 
Duh ce îmbrățişează toate duhurile va face cunos- 
cute fiecăruia Înţelepciunea şi Înțelegerea, Sfatul şi 
Puterea, Ştiinţa şi Teama de YHVH (cf. Is. 11, 2); căci 
Spiritul este cel care închide în El toate spiritele”. 


Spiritul lui Mesia este al Celui Vechi de Zile, pre- 
zent în mod real în al şaptelea cer: este „Duhul lui 
Elohim” sau al Imanenţei divine ce „pluteşte peste ape” 
şi le iluminează. Forma lui Mesia este aceea a „Omului 
ceresc”, Metatron, „aşezat pe Tron“; iar substanţa sa 

este emanația pură a lui Avir, Eterul. Astfel, Mesia este 
una cu triplul Principiu imanent, Schekhinah-Metatron- 
Avir; el este Mediatorul universal care, din al şaptelea 
cer, intră în „Cerurile cerurilor” — în Sfânta Sfintelor 
cereşti — şi iese de acolo pentru a arăta tuturor lumilor 
create Voința divină. El este cel care, în Araboth, lucrea- 
ză, în numele „Dumnezeului celui Viu”, Actul mântui- 
tor, pe care îl va săvârşi de asemenea şi pe pământ la 
sfârşitul timpurilor. 

Misterul perfecțiunii sale rezidă nu numai în pre- 
dominanța naturii sale increate, dar şi în faptul că na- 
tura sa creată are un caracter pur mântuitor; Mesia 
precede, domină şi mântuieşte toată creația: 


„Când a început creaţia lumii (universale), regele 

Mesia era (deja), fiindcă el apăruse în Duhul (lui 

Dumnezeu) înainte chiar ca lumea să fie creată.“ 
(Talmud, Pesiqta Rab. 152 b) 


El coboară şi urcă prin toate cerurile pentru a-şi 
exercita, cu profeţii care se află în ele, funcţia mântu- 
itoare universală. Această misiune cerească se reflectă, 
pe plan temporar şi terestru, prin succesiunea profeților 
care aduc toți lumina mesianică, dar în mod particula- 
rizat, în funcție de Manifestarea sephirotică ce domină 
cutare fază sau parte a umanității. Numai la sfârşitul 
timpurilor Mesia va cobori pe pământ pentru a-şi re- 
vărsa tot harul şi a lumina lumea întreagă; el coboară în 
lume sub forma a două manifestări diferite: prima oară, 
ca „fiu al lui Iosif” ce trebuie să moară, şi a doua oară 
ca „Fiu al lui David”, învingătorul duşmanilor lui 
Dumnezeu şi mântuitorul „restului oilor Sale”.! 


1 Remarcăm analogia frapantă cu doctrina creştină a lui „Cristos 
îndurerat” sau „răstignit“ și a lui „Cristos biruitor” sau „glorios“, 

Printre sufletele drepţilor care îl înconjoară pe Mesia 
în Araboth, se găsesc şi cele ale profeților; chiar şi atunci 
când aceştia îşi exercită însărcinarea lor spirituală 
într-unul din cerurile inferioare, ei ajung din nou în al 
şaptelea cer prin neîncetata „unire a tuturor Palatelor 
cereşti“. Această unire se realizează în „Coloana din 
Mijloc”, unde locuiesc profeţii, oricare ar fi sfera lor de 
activitate cerească; prin aceasta ei sunt legaţi direct de 
Principiul divin care „rezidă în Araboth”. 

Sufletele profeților, ca şi cele ale tuturor ființelor 
umane care, în puritatea lor primă, îl înconjoară pe Me- 
sia, sunt superioare duhurilor şi îngerilor; ele izvorăsc 
nemijlocit din Schekhinah şi se identifică în mod esențial 
cu Unitatea tuturor sephirothurilor, „Omul principial” 
(Adam kadmon). Nu aceeaşi este situația îngerilor şi a 
duhurilor care, chiar dacă au ieşit din Metatron, nu au 
ca Arhetip respectiv decât unul sau altul dintre sephiro- 
thuri, deci un Aspect particular al „Omului de sus” sau 
al Fiinţei divine, şi nu Unitatea tuturor Atributelor Sale; 
rezultă de aici că „jos” ele nu exprimă decât o anumită 
Calitate a lui Adam kadmon — sau a lui Metatron, care 
este Imanenţa sa -, în timp ce sufletul omenesc în per- 
fecțiunea sa este expresia lui integrală. 

Spiritele sunt particularizări ale iradierii lui Meta- 
tron; lumina lor „incoloră“ şi supraformală, intrând în 
creaţie, se împrăştie în miriade de raze şi scântei; toate 
aceste lumini spirituale se „colorează” urmând calitatea 


cu istoria lui Isus, fiul lui Iosif şi viziunea apocaliptică a „fiului 
lui David” (Apoc. 22, 16); în ce priveşte cuvântul grec Cristos, 
ştim că este traducerea termenului ebraic Maschiah, Mesia, adică 
„Unsul” lui Dumnezeu. După exemplul creştinismului, islamul 
îl identifică pe Isus din Nazaret cu Mesia (El-Masih); în rest, toate 
religiile ortodoxe aşteaptă inscăunarea unui Mântuitor la 
sfârşitul timpurilor, oricare ar fi numele dat „celui ce va veni”. 


100 


funcţiei lor respective, de o anume „nuanţă“ sephiro- 
thică şi strălucesc cu intensitate mai mică sau mai mare, 
fără a căpăta, de altminteri, o aparenţă formală particu- 
lară. Din contră, „îngerii sunt spirite“ care, urmându-şi 
misiunea, sunt înveşmântați în felurite „haine“ cereşti; 
în timp ce spiritele propriu-zise îşi păstrează aspectul 
lor relativ „informal“, îngerii sunt învăluiţi, potrivit 
caracterului „mandatului“ lor, de cele mai diverse apa- 
rențe, determinate de un anumit amestec de elemente 
subtile şi o anumită formă cerească. 


În Araboth, sufletele omeneşti se deschid în Lumina 
celui care este aşezat pe „Tronul Slavei”, în timp ce 
îngerii şi sufletele slujesc la „picioarele Tronului”; or, 
„picioarele Tronului” nu sunt altceva decât cele patru 
„axe” universale periferice, ieşite prin refracție din 
„Coloana din Mijloc”; sunt cei patru Hayoth sau „Fiinţe 
vii” ale viziunii lui Ezechiel, spiritele sau îngerii supremi. 
Ei „poartă Tronul“ şi „sudoarea” lor produce „fluviul 
de foc” (Nahar di-mur), substanţa subtilă în aspectul său 
dogoritor şi „teribil“. Toate celelalte spirite şi ceilalți 
îngeri se grupează sub Hayoth, care determină cele 
„patru puncte cardinale” supreme, adică marginile 
Supra-spațiale ale expansiunii cosmice, din care izvo- 
răsc punctele cardinale ale spaţiului; din Hayoth ies, de 
asemenea, cele patru elemente subtile şi cele patru 
elemente corporale, ca şi toate celelalte cuaternare ce 
condiționează existenţa. 

„Tronul“, în plenitudinea sa, este cristalizarea pri- 
mară şi spirituală a tuturor posibilităților creatoare, îna- 

inte ca ele să se pună în mişcare în sânul Cosmosului. 
Când „Tronul“ îşi ia aspectul dinamic şi Manifestarea 
cosmică începe să se pună în mişcare, divinul se nu- 
meşte divinul „Car“ (Merkabah); atunci cei patru Havyoth 
sau Axele periferice ale Creaţiei țâşnesc din „Tron“, 
devenit „Car“, precum „fulgerul ce aleargă în toate 
direcţiile“, măsurând toate dimensiunile şi toate pla- 
nurile Existenţei manifestate. În aspectul lor de „torţe”, 
de „lumini strălucitoare“ sau de „fulgere” spirituale, 
Hayoth-ii sunt numiţi şi Heruvimi, „cei ce sunt aproape” 
de Dumnezeul viu, adică cei ce emană direct din 
Dumnezeu în act. În timp ce Axele hayotice parcurg 
toate direcțiile Cosmosului, ies şi „Roţile” (Ophanim) sau 
Puterile îngereşti, care contribuie la actualizarea forme- 
lor sferice şi a mişcărilor ciclice ale creatului; vibraţiile 
lor spiralate — asemenea „unei roți în altă roată“ — poartă 
numele de „Bulboane” (Galgalim). 

În afara acestor învățături angelologice ce țin de 
viziunea lui Ezechiel, trebuie menționată şi profeția lui 
Isaia, potrivit căreia Tronul divin este înconjurat de 
Serafimi, „cei care ard”. Serafimii sunt numiţi astfel 
pentru că ei consumă sau purifică cu focul lor spiritual 
tot ceea ce ating; cu ajutorul celor şase aripi ale lor sau 
puteri cereşti — manifestând cele şase „sephirothuri 
(active) ale construcției” cosmice — ei cooperează la 
desfăşurarea a şase faze cosmogonice care evoluează 
începând din Araboth, „Sfânta Sfintelor” sau „Sabatul“ 
ceresc, sub forma celor şase ceruri, a celor şase direcții 
ale spațiului şi a celor „şase zile” sau mari faze ale 
timpului. 

lată revelaţia lui Isaia (VI, 1-3): 


„L-am văzut pe Domnul (imanent, Adonai, sinonim 
cu Schekhinah, care se revelează sub aspectul „Omu- 


102 


lui ceresc“, Metatron) aşezat pe un Tron înalt şi 
ridicat (deasupra creaţiei), iar faldurile Veşmântului 
Său (emanațiile primare ale substanţei increate, Avir) 
umpleau Templul (sinonim al celui de-al şaptelea 
cer). Serafimii se țineau dinaintea Lui (ca tot atâtea 
Manifestări spirituale ale Sale); ei aveau fiecare câte 
şase aripi: cu două îşi acopereau faţa, cu două îşi 
acopereau picioarele şi cu alte două zburau. Îşi stri- 
gau unul altuia (manifestând „Vocea“ nearticulată a 
lui Dumnezeu) şi spuneau (prin articulare revela- 
toare sau emisie a „Verbului” divin): Sfânt, sfânt, 
sfânt este YHVH al Oştirilor (Dumnezeul puterilor 
cosmice)! Tot pământul (creaţia întreagă) este plin 
de Slava Sa (sau Omniprezenţa)!” 


Conform Kabbalei, Isaia a trăit aceeaşi realitate ca 
şi Ezechiel, dar a revelat Lumea Tronului (sau lumea 
îngerească) sub o formă mult mai rezumată decât 
acesta din urmă care, din necesitate ciclică, i-a făcut şi o 
analiză. Dacă Ezechiel descrie îngerii sub forme variate, 
cu înfăţişare omenească sau animală, sau ca pe „cărbuni 
arzători” şi „roți de crisolit” — forme ce simbolizează 
diversele moduri de activitate cerească a lui Dumnezeu — 
Isaia se pare că nu a văzut decât „aripile“ Serafimilor cu 
care aceştia îşi acopereau faţa şi picioarele, în timp ce se 
mențineau în zbor în faţa Tronului divin; putem vedea 
în acest simbolism o indicație a faptului că îngerii nu 
posedă formă propriu-zisă, dar se disting între ei prin 
„facultăţi”, „tendinţe“ sau „atitudini“ principiale. După 
descrierea lui Isaia şi semnificația numelui de Serafimi, 
aceştia pot fi consideraţi ca puteri „dogoritoare” ce se 
întind, datorită „aripilor” sau prelungirilor lor, în toate 
„direcţiile” Cosmosului; conform Tradiţiei, „focul“ lor 
sacru consumă răul, purifică şi iluminează creaturile. 
Dar activitatea esenţială a Serafimilor este afirmarea 

directă a lui Dumnezeu; prin acel „de trei ori sfânt” al 
lor, ei slăvesc tripla sa Tri-Unitate transcendentă: Kether- 
Hokhmah-Binah, Hesed-Din-Tiphereth, Netsah-Hod-Yesod 
şi Tri-Unitatea sa imanentă: Schekhinah-Metatron-Avir, 
cuprinsă în ultima sephira, Malkhuth. 

Creația întreagă este justificată şi susținută de 
această laudă, aşa cum este şi prin cea a tuturor celor- 
lalte creaturi; iată de ce „Serafimii se ataşează de cei care 
sfinţesc, în toate zilele, Numele Stăpânului lor (divin)”. 

În cel de-al şaptelea cer, toate lucrurile manifestate 
sunt „germeni“ cosmici; ele se găsesc în stare de fuziune 
esențială, fără a lăsa loc unei confuzii; separarea lor for- 
mală este prefigurată aici, dar nu şi consumată. Distinc- 
tia efectivă a lucrurilor create începe numai cu al şaselea 
cer, care este o manifestare a sephirei Din, „Judecata“ 
sau Discernământul universal al lui Dumnezeu. 

Talmudul (Hag. 12b) numeşte al şaselea cer Makhon, 
„Loc“ sau „Bază“ şi îl descrie astfel: 


„Makhon conţine rezervele (manifestării purificatoare 
şi expiatorii) de zăpadă, grindină, de rouă vătămă- 
toare, picături rotunde şi dăunătoare pentru plante; 
porțile sale sunt în flăcări”, 


după cum este spus (Deut 28, 12): „YHVH îţi va deschide 
Comoara Lui cea bună”; manifestările Rigorii divine 
sunt în realitate bune, căci Rigoarea nu este altceva 
decât Îndurarea în măsura în care ea neagă orice negare 
a lui Dumnezeu. Cel de-al şaselea cer, care reprezintă 
sfera Discenământului universal, este pentru om, fie o 

comoară de Îndurare pură, fie un izvor al „Bunătăţii 
care pedepseşte”; în ciuda „Judecăţii“ care domneşte 
aici, acest cer este numit de către Kabbala „Palatul În- 
durării“; pe de altă parte, Kabbala îl desemnează ca 
fiind „Palatul Voinţei”, deoarece toate spiritele inferi- 
oare vor să fie unite cu spiritul acestui „Palat” care urcă 
spre Spiritul suprem pentru a se integra în El. 

Unirea spiritelor cu Esenţa lor transcendentă are loc 
prin „sărutul din dragoste” despre care vorbeşte Cânta- 
rea Cântărilor (1,2) şi care semnifică absorbția, aducă- 
toare de fericire, în Dumnezeu; Moise a murit în urma 
acestui „sărut din dragoste“ divin, nu printr-o moarte 
obişnuită; el este cel care stăpâneşte în al şaselea cer, 
numit, din acest motiv, „Palatul lui Moise”. Este cerul 
Legii, care cuprinde, în acelaşi timp, Îndurarea şi Ri- 
goarea lui Dumnezeu; de asemenea, profetul Legii este 
cel care domneşte aici ca reprezentant al lui Metatron. 

Spiritul lui Moise, care umple al şaselea cer, este, 
într-adevăr, un spirit al iubirii, căci el operează, în cel ce 
se conformează Legii, uniunea spirituală cu Dumnezeu; 
în „Palatul“ său nu pot pătrunde decât sufletele celor 
„Zeloşi”, sufletele celor ce îl iubesc pe Domnul cu o dra- 
goste adevărată, cei care, în timpul existenţei pămân- 
teşti l-au preamărit pe Unul, ceas de ceas. Avraam, 
Isaac şi Iacob, deşi prezidează ceruri inferioare, locuiesc 
în al şaselea cer; fiecare păzeşte aici câte o „poartă” ce 
reprezintă, în acelaşi timp, centrii celui de al cincilea, al 
patrulea şi al treilea cer.! Iacob este însoțit cu cele doi- 


! Mai înainte am remarcat că profeții pot avea locuințe cereşti 
multiple, în funcție de care manifestă sephirothuri diferite. La 
fel, pe pământ ei pot exprima alte Aspecte divine decât în cer, 
posibilitate ce rezidă chiar în natura fiinţei umane, reprezentând 
personificarea tuturor sephirothurilor în sânul creatului, fie 
aceasta şi în virtutea faptului că forma corporală omenească este 


105 


sprezece căpetenii ale triburilor lui Israel; de fiecare dată 
când Israel este în primejdie, cei trei Patriarhi imploră 
Schekhinah, ca ea să-şi protejeze poporul. 

Moise, Patriarhii şi celelalte suflete care locuiesc în 
al şaselea cer sunt înconjurați de patru arhangheli: Mihail 
(„Cel ce este asemenea lui Dumnezeu”), Gabriel („Puter- 
nicul lui Dumnezeu”), Rafael („Dumnezeu a vindecat”) 
şi Oriel (sau Nuriel „Lumina lui Dumnezeu“; când îi 
cheamă pe oameni să se întoarcă la Dumnezeu, Oriel ia 
numele de Phanuel, „Întoarceți-vă către Dumnezeu!”); 
Arhanghelii sunt manifestările principale în acest „Pa- 
lat” ceresc al Hayoth-ilor. În timp ce îngerii celui de-al 
şaptelea cer constituie Forțele motrice ascunse ale Cos- 
mosului şi nu se revelează profeților şi sfinților decât 
prin viziuni extatice — adică dincolo de orice percepție 
terestră — Arhanghelii pot lua înfăţişare omenească şi se 
pot arăta oamenilor. Astfel, conform Tradiţiei, Mihail, 
Gabriel şi Rafael sunt cei care i-au apărut lui Avraam 
sub forma a „trei oameni” atunci când acesta stătea aşe- 
zat la intrarea în cortul său „în căldura zilei“, la Mamre; 
i-a primit oferindu-le o masă bună, „iar ei au mâncat”, 
spune Geneza (18, 1-8). Prin această relatare, Scriptura 


făurită după imaginea lui Dumnezeu. Astfel, în misiunea lor 
pământească - care, în conformitate cu legea „extremelor“ ce se 
„ating”, se dovedeşte Calitatea esențială a fiecărui profet — Mesia 
este întruparea lui Hokhmah „Înţelepciunea“ supremă şi Pre- 
zență mântuitoare a lui Dumnezeu; Moise, Binah, „Inteligenţa” 
Sa onto-cosmologică, „Mamă” a Legii lumilor; Avraam, Hesed 
„Îndurarea” sau Dragostea universală; Isac, Din, „Judecata“ 
divină uşurată prin sacrificiul omului şi Iacob, Tiphereth, „Fru- 
museţea“, Armonia şi Unirea tuturor aspectelor transcendente şi 
imanente ale lui Dumnezeu. Ceilalţi profeți reprezintă fie mani- 
festări „minore“ ale susmenționatelor sephirothuri, fie mesageri 
ai sephirothurilor inferioare, fără a mai vorbi de profeții neevrei, 
care exprimă Calitățile divine în cadrul religiilor lor respective. 

lasă să se înțeleagă că apariţia a avut loc în starea de 
veghe a Patriarhului, fără extaz, şi că îngerii nu se dis- 
tingeau ca înfăţişare de simplii muritori. 

Funcţia celor patru Arhangheli este să păzească 
forțele spirituale şi substanțiale ce decurg din cele patru 
„litere“ sau Izvoare divine ale numelui YHVH şi să stea 
în cele „patru puncte cardinale” ale celui de al şaselea 
cer, pentru a observa de aici lumile inferioare. În cali- 
tate de Mediatori prin excelență între Dumnezeu şi 
omenire, ei au ca misiune principală să aducă Revelaţii 
profeților, să-i îndrume pe aceştia, ca şi pe cei drepți, în 
înălțarea lor spre ceruri, să-i inspire în momentele 
decisive ale vieţii lor pământeşti şi să îi protejeze neîn- 
cetat. În aceste funcţii mediatoare, cei patru Arhangheli 
manifestă — după cum indică şi numele respective — 
diferite aspecte ale influenţei cereşti: Mihail, Sfințenia; 
Gabriel, Forţa; Rafael, Milostenia; şi Oriel, Cunoaşterea 
sau, sub atributul de Fanuel, „Convertirea“; în timp ce 
işi îndeplinesc misiunea lor cosmică, Arhanghelii „înalță 
laude în prezența Domnului Slavei”. 

Celor patru Arhangheli, Tradiţia le adaugă alți trei 
care, în diferite texte ezoterice şi exoterice îşi schimbă 
numele; astfel, ei sunt numiţi fie Raguel (ce se răzbună 
pe lumea stelelor), Saraquel (pus peste spiritele copiilor 
oamenilor care păcătuiesc împotriva spiritelor cereşti) 
şi Remiel (pus de Dumnezeu peste cei care înviază),! fie 
Izidqiel, Hamael, Kepharel sau Tsadegiel, Malkhiel şi Kadmiel. 
Funcţia fiecăruia dintre cei şapte Arhangheli este, între 
altele, să vegheze asupra unei zile a săptămânii: Mihail, 
„Prinţul” lor, domneşte în timpul Sabatului şi tot el este 
cel care stă, în acelaşi timp, în centrul celor şase direcții 


1 Cf. Cartea lui Enoh (text etiopian, XX). — Vezi Cartea lui Enoh, trad. 
rom. Alexandru Anghel, Ed. Herald, Bucureşti, 2006 (N.tr.). 

ale spațiului, fiecare fiind păzită de câte unul din cei 
şase Arhangheli. 

Funcţia septuplă a Arhanghelilor devine, prin re- 
fracție, funcţia celor şaptezeci de „Căpetenii” de nea- 
muri pământeşti: conform Talmudului (Targ. jer. 1/Gen. 
11, 6-7), Dumnezeu a pus aceşti şaptezeci de Prinţi ce- 
reşti peste cele şaptezeci de popoare care s-au constituit 
în acelaşi timp cu cele şaptezeci de limbi, în timpul 
construcției Turnului Babel. Din acel moment, fiecare 
popor al lumii a fost cârmuit de către un mare Condu- 
cător ceresc, conform ordinelor Regelui suprem; aceşti 
Conducători îngereşti sunt „Geniile” şi „Avocaţii” po- 
poarelor, ei sunt responsabili în fața lui Dumnezeu de 
cei pe care îi conduc. Astfel, după Talmud (Schir rabba, 
27, b) Domnul nu pedepseşte nici un popor înainte de 
a-l umili pe Îngerul său păzitor; după Tanhuma Beschala 
(13), El nu va judeca popoarele fără a-i judeca mai întâi 
pe Conducătorii lor cereşti. Potrivit Pesiqta (176, a), se 
întâmplă ca aceşti Guvernatori îngereşti să-l acuze pe 
Israel în faţa lui Dumnezeu; atunci, Patronul său, Mihail, 
Arhanghelul suprem, este cel care îl apără. 


7 


Al cincilea cer este o manifestare a sephirei Tiphereth, 
„Frumuseţea” sau Iubirea de Dumnezeu.! Posibilităţile 
„seminale” ale lui Araboth, după discernământul cosmic 
căruia i se supun în al şaselea cer, apar aici în stadiul lor 
dezvoltat: toată mulțime cerească „separată“ se uneşte 


! Kabbaliştii, pentru a indica acest aspect al iubirii, au înlocuit 
adesea numele sephirei Tiphereth cu acela de Rahamim, „Îndura- 
rea” divină. 

într-o minunată armonie şi întrepătrundere sub influ- 
enta Iubirii divine. 

Ființele acestui cer sunt tot atâtea vibrații, luminoa- 
se şi sonore totodată, miriade de „valuri”, fiecare fiind 
colorat într-o altă nuanță şi cântând altfel lauda sa către 
Domnul. Toate aceste unde subtile se întrepătrund pen- 
tru a realiza marea armonie a „sunetelor“ şi „culorilor“ 
cereşti, pentru ca, în final, să se integreze în principiul 
însuşi al acestei uniri: Unul omniprezent. Sufletele 
omeneşti care îşi au lăcaşul aici îşi cântă laudele lor „în 
timp ce pe pământ este zi”: adică în unire cu rugă- 
ciunile ce urcă de aici, jos; iar „în timpul nopții”, adică 
pe timpul fazei cereşti care corespunde inactivității 
pământeşti, ele sunt absorbite în Unul imanent şi se 
odihnesc în acesta în chip preafericit. 

Atunci, îngerii celui de al cincilea cer continuă ado- 
rația „până dimineaţa” — când se reia activitatea ome- 
nească — pentru a fi reabsorbiţi în Dumnezeu „în timpul 
zilei”. Astfel Talmudul (Haq. 12 a), vorbind de al cincilea 
cer pe care îl numeşte Maon, „Locuinţa”, spune: 


„În Maon se găsesc cetele îngerilor slujitori care cântă 
noaptea, dar ziua sunt tăcuţi, întru cinstea lui Israel 
(care atunci îl laudă pe Dumnezeu), după cum este 
spus (Ps. 42, 9): «Ziua, YHVH îmi va dărui Harul Său 
(de a-L afirma în stare de veghe), iar noaptea (în stare 
de stingere) cântecul laudelor Sale va fi cu mine»”. 


Conform Kabbalei, Avraam, „care se găseşte la 
dreapta Spiritului suprem“, prezidează cel de „al cin- 
cilea Palat” ceresc, numit Ahabah, „lubire”. Este primul 
Patriarh care se consacră unirii acestui cer cu Spiritul 
divin, „până într-atât încât acestea două să devină 
unul“. Raportul misterios între Avraam, al cincilea cer, 

şi Arhetipul lor comun, Tiphereth, „Frumuseţea“ divină, 
reiese din cuvintele pe care el i le spune Sarei, soția sa 
(Gen 12, 11): „Eu ştiu că tu eşti frumoasă“. El este cel 
care îl reprezintă în acest „Palat“, pe „Omul ceresc”: el 
personifică aici „Coloana de Mijloc” ce traversează 
Maon-ul, în calitate de „Sabie heruvimică“ sau „Fulger” 
al Cunoaşterii divine; când această „Sabie” spirituală 
străpunge al cincilea cer pentru a marca aici Axul cen- 
tral, ea se înfăţişează ca o manifestare a Rigorii divine 
ce iese din Makhon, lăcaşul Legii mozaice. Dar Avraam 
„Tatăl unei mulțimi” de popoare, transformă prin mila 
sa universală acest „Fulger“ ceresc în „Raze salvatoare”, 
care merg de la centrul lui Maon până la „cele patru 
puncte cardinale” sau marginile creației. 

Patriarhul care locuieşte în „Coloana de Mijloc” 
este înconjurat de patru Heruvimi sau Lumini cognitive 
țâşnind din „Sabia de foc”. Aceste „Raze” heruvimice 
sunt „colorate“ de aceleaşi Calităţi divine care se mani- 
festă prin cei patru Hayoth şi prin cei „patru Arhan- 
gheli”; ele gravitează în jurul Centrului lor comun, 
după modelul spițelor unei roţi, în aşa fel încât culoarea 
fiecărei raze este pătrunsă de nuanţe ale altor culori. 
Prin această interpretare — sau unire fără confuzie -— a 
celor „patru culori fundamentale”, apar, în al cincilea 
cer, toate culorile sau manifestările sephirothice în 
armonia lor perfectă. Kabbala înţelege prin cele patru 
culori fundamentale negrul, albul, roşul şi galbenul sau 
verdele, simboluri ale celor patru sephirothuri „centrale” 
sau „axiale” care le rezumă pe celelalte în „Coloana din 
Mijloc“: Kether, Tiphereth, Yesod şi Malkhuth. Astfel, 
Kether, Principiul suprem şi suprainteligibil, Întuneci- 
mea mai mult decât luminoasă, este „negrul“; Tiphereth, 
cauza mediatoare şi inteligibilă, numită de asemenea 


şi Da'ath, „Omniscienţa”, Lumina universală a lui 

Dumnezeu, este „albul“; Yesod, Activitatea eternă şi co- 
mună tuturor sephirothurilor, sau Actul creator, reve- 
lator şi mântuitor al lui Dumnezeu, este „roşu“; în 
sfârşit, Malkhuth, Receptivitatea sa cosmică, apare ca 
„galbenă“ sau „aurie“, asemenea unui soare ce îşi răs- 
pândeşte Lumina în toată creația, şi „verde” sau „al- 
bastru” atunci când se înfăşoară în Avir, Eterul, şi se 
manifestă ca Substanţă eternă şi creatoare. 

Prin rotația lor, cele patru „Culori“ sau „Raze” he- 
ruvimice iau înfăţişarea a patru „Roţi“ (Ophanim), în 
care „fiecare pare să se afle în mijlocul alteia”. Astfel, 
cei patru Heruvimi, sau „Fulgere” spirituale ale lui Maon, 
îşi abandonează aspectul fulgurant şi se manifestă 
într-un fel care uneşte Ophanimii sau „Vibraţiile” ce- 
reşti: acestea nu sunt doar luminoase sau colorate, dar 
şi sonore, astfel încât întrepătrunderea lor produce în 
acelaşi timp „oceanul“ „nuanţelor” şi „cântecelor“ supra- 
pământeşti care îl slăvesc pe Dumnezeu fără încetare, 
într-o armonie şi frumuseţe de nespus. 

„Al cincilea Palat”, care se numeşte mai întâi Beraga, 
„Fulger“, îşi schimbă numele şi îl ia pe cel de Ahabah, 
„lubire”, din cauza acestei întrepătrunderi beatifice a 
„vibraţiilor” tuturor creaturilor care îl umplu; ele se 
unesc, în acelaşi timp, între ele şi cu Unul prezent în mod 
real, atât de bine, încât Scriptura spune despre acest cer 
(Cânt. VII, 13): „Acolo îţi voi dărui dragostea mea”. 

Datorită „bătăii inimii sale” care îmbrățișează toate 
„direcţiile” lumilor superioare şi inferioare, Avraam 
transformă „Sabia care aruncă fulgere” în „Roată” sau 
Vibraţie mântuitoare; prin Iubirea sa universală, el 
leagă şi uneşte toate lucrurile în Unu. Dar care este 
meritul ce conduce sufletul omenesc în acest paradis de 
frumusețe, iubire şi adorare unificatoare? Prin ce vir- 
tute devine el însoțitorul Patriarhului, al „prietenului 

111 


lui Dumnezeu”, care are puterea să-l înalțe până la Spi- 
ritul suprem? Aceasta se obține prin căință sau moarte 
pentru Slava lui Dumnezeu. 


8 


Gradele cosmice despre care am vorbit reprezintă 
„regiunile superioare” ale Împărăției Cerului, unde 
totul este centrat numai pe afirmarea Creatorului şi a 
Aspectelor sale principale: Îndurarea şi Rigoarea sa, ca 
şi sinteza lor, Frumuseţea sa. În cerurile de care ne vom 
ocupa acum, adorarea lui Dumnezeu nu încetează, dar, 
în acelaşi timp, Voința sa răspunde comportamentului 
creaturilor care, având liber arbitru, ştiu să discearnă 
între bine şi rău. În aceste „regiuni inferioare” cei buni 
sunt răsplătiți, iar cei răi pedepsiţi; multe acțiuni de aici 
sunt justificate prin intercesiunea Mijlocitorilor cereşti. 

Al patrulea cer este o manifestare a lui Netsah, „Vic- 
toria” divină sau Puterea cosmică pozitivă. Talmudul 
(Hag. 12 b) numeşte acest cer Zebul, „Locuinţa”, şi spune 
că este „locul Ierusalimului ceresc şi al Templului („de 
sus”), unde se înalță altarul lângă care stă (arhanghelul) 
Mihail, marele Prinț (ceresc), care aduce aici un sacri- 
ficiu, aşa cum este scris (I Regi 8, 13): 


„Am ridicat o casă ce va fi Locuinţa Ta (Zebul), un 
loc unde vei locui veşnic”. 


Kabbbala distinge, între cele două Tabernacole ce- 
reşti, unul care se situează în centrul celui de al şaptelea 
cer şi altul în centrul celui de al patrulea cer. Centrul 
lui Araboth nu este altul decât Lumea spirituală a lui 
Schekhinah-Metatron-Avir, „Cerurile cerurilor“, unde „L.u- 

mina originară” a Imanenţei divine „exercită funcţiu- 
nea pontificală“” între Transcendenţa lui Dumnezeu şi 
creația sa universală. În centrul celui de al patrulea cer 
se situează Tabernacolul ceresc inferior, al cărui „Stă- 
pân” este Metatron; dar „funcțiunea sacerdotală este 
exercitată aici de către îngerul Mihail, Marele Pontif” 
între Imanenţa divină şi creaturile cerurilor inferioare şi 
ale pământului. 

În timpul acesta, personificarea centrală a lui Meta- 
tron în al patrulea cer este Isaac, al doilea Patriarh al lui 
Israel. De ce este Isaac superior lui Mihail, marele Prinţ 
şi Preot angelic, şi domină, în calitate de „Om ceresc”, 
altarul lui Zebul? Pentru că a acceptat să fie jertfit el 
însuşi lui Dumnezeu, aşa încât meritul său potoleşte 
Mânia divină; astfel, al doilea Patriarh „care stă la stân- 
ga Spiritului suprem”, prezidează al „patrulea Palat”, 
destinat „Justiţiei“, de unde emană toate „hotărârile“ 
cereşti. Isaac se consacră unirii spiritului de „Îndrep- 
tățire” cu Spiritul suprem, „până într-acolo încât cele 
două să fie una singură“; al patrulea cer este în între- 
gime plin de acest spirit şi de aceea Zebul este numit de 
Kabbala, Zekhuth, „Îndreptăţire”. 

Lucrarea lui Isaac constă aşadar în a face să fie ab- 
sorbită „Justiția din care emană hotărârile” prin „Îndrep- 
tățire”, sau Rigoarea lui Dumnezeu prin intermediul 
Îndurării sale. Isaac este înconjurat de sufletele celor 
care au suferit pe pământ din pricina distrugerii 
Templului, pentru cauza lui Mesia, sau care au suferit 
moartea martirilor. Mesia însuşi este cel care introduce 
aceste suflete în Ierusalim şi în Templul celui de al 
patrulea cer, pentru ca Mihail să le prezinte Domnului 
drept ofrandă de ispăşire. 

În „al patrulea Palat” locuiesc şi cei „zece mari 
Învățători ai lui Israel”, care contemplă aici reverberația 

Luminii unice şi universale a lui Dumnezeu, despre 
care Isaia spune (14, 3): 


„nici o privire nu a văzut vreodată un alt Dumnezeu 
în afară de Tine...” 


Pe de altă parte, tot aici îşi află locul cele „şaptezeci de 
lumini” spirituale ce constituie „Tribunalul ceresc” şi 
deasupra cărora se înalță alte două „Lumini“ ce com- 
pletează, în calitate de „Martori“, „Sinedriul de sus”; şi 
deasupra Sinedriului sunt aşezaţi patru Serafimi - mani- 
festări ale celor patru mari cete îngereşti din cerurile 
superioare — care protejează aceste „şaptezeci şi două 
de raze de lumină” din care este compus Tribunalul 
ceresc; aceste lumini au ca Arhetip cele „şaptezeci şi 
două de Nume sacre” ale lui Dumnezeu. 


Al treilea cer este o manifestare a sephirei Hod, 
„Slava” divină. Chiar dacă exprimă Puterea cosmică 
riguroasă, ea este, în centrul său, Îndurare şi Lumină 
pură; într-adevăr, aşa cum am mai spus, Rigoarea lui 
Dumnezeu nu este altceva decât Îndurarea sa atât timp 
cât ea neagă orice negare a Lui; din cauza aceasta ma- 
nifestările centrale ale celui de al treilea cer sunt numite 
Schehaqgim, „Nori” ai Îndurării, în timp ce periferia sa 
este „plină de foc şi flăcări”. Talmudul (Hag. 12 b) nu 
vorbeşte decât de aspecte binefăcătoare, Schehagim, şi 
desemnează întreg al treilea cer prin acest termen: 


„Schehaqim este locul pietrelor de moară ce toarnă 
mana (sau Lumina mântuitoare) pentru cei drepţi, 

căci este spus (Ps 78, 23): «Le-a poruncit norilor (Sche- 
haqim) de sus, a deschis porțile cerurilor şi a făcut să 
plouă peste ei mană ca să-i hrănească»". 


Lumina pură şi mântuitoare pe care Talmudul o 
desemnează în mod simbolic ca „mană“ este numită de 
către Kabbala Nogah, „Claritate”. Este lumina lui Iacob 
sau a lui Israel; de o puritate „incoloră“, ea nu este nici 
„neagră“, nici „albă”, nici „roşie”, nici „verde”. Este 
lumina monoteismului absolut, reflectarea Clarităţii lui 
„Unu fără al doilea”, care eclipsează strălucirea „cu- 
lorii” tuturor Aspectelor sale: orice realitate particulară, 
chiar divină, păleşte în fața singurului Real şi se stinge, 
în mod necesar, în El. „Această Lumină este numită 
pură pentru că este ferită de orice amestec” sau de orice 
asociere a unui „al doilea” cu Unu; dar ea este „inco- 
loră” doar în centrul său: pentru a se comunica lumilor 
condiționate de diversitate, ea este constrânsă să pro- 
iecteze fuse care formează, la plecarea din ea, o jerbă de 
lumini de douăzeci şi două de culori diferite. Sunt cele 
„douăzeci şi două de litere cereşti” ale alfabetului ebraic, 
agenți subtili ai celor douăzeci şi două de Arhetipuri 
spirituale care stabilesc toate raporturile inteligibile 
între manifestările sephirothurilor în sânul Cosmosului. 
Cele „douăzeci şi două de litere” luminoase se combină 
indefinit după „mişcarea Spiritului” şi trasează toate 
cuvintele şi frazele Torei, pentru a se întoarce, în final, 
impreună cu cel care le pătrunde, în Claritatea Unului; 
într-adevăr, revelația monoteismului, oricât de com- 
plexă ar fi ea în învăţăturile sale spirituale şi în po- 
runcile ei, emană din Unitatea „simplă“ şi aduce înapoi 
la Ea. 

Teama de Unul face din al treilea cer o „oglindă“ 
atât de pură, încât manifestările sale spirituale sau 

îngereşti iau un aspect analog celor care se produc la 
„Suprafaţa apelor”. Lumina „incoloră” care emană aici 
din „Coloana din Mijloc” este asemănătoare cu cea a 
Tronului divin în Araboth; sus, ea dă naştere celor patru 
Hayoth sau „Fiinţe” îngereşti supreme, ca şi celor patru 
Ophanim, „Roţi“ sau „Vibraţii“ cosmice primare, iar jos, 
în al treilea cer, dă naştere „Hayoth-ilor sfinţi şi puter- 
nici” şi acelor Ophanim „de culoarea apei” — cu aspect 
incolor şi vibratoriu — care nu sunt altceva decât ma- 
nifestări ale celor de sus. Teama lor de Dumnezeu pro- 
duce alți îngeri, în număr incalculabil, care îl laudă pe 
Domnul şi cântă neîncetat imnuri de slavă pentru El. În 
momentul când rugăciunile de jos ajung în al treilea 
cer, aici se petrece fuziunea tuturor îngerilor, a tuturor 
spiritelor şi a tuturor sufletelor, după exemplul unirii ce 
are loc între toate „undele“ „la suprafața apelor“; toate 
ființele din „al treilea Palat” se unesc atunci în singurul 
Spirit care îşi are locul aici, până la a deveni una cu 
Lumina lui pură, Claritatea imanentă a lui Unu. 

lacob, care este părintele lui Israel, atât după trup - 
dând naştere celor douăsprezece triburi - cât şi după 
spirit — dându-i poporului „numele“ sau corpul său 
mistic — reprezintă personificarea perfectă şi centrală a 
Luminii pure şi unitive a celui de-al treilea cer; el este 
înconjurat aici de „Căpeteniile celor douăsprezece tri- 
buri” şi de sufletele celor care, în timpul vieţii lor pă- 
mânteşti, au fost mâhniți şi au vărsat lacrimi din cauza 
distrugerii Templului; la fel, aici îşi află locul sufletele 
celor care, pe pământ, au suferit nespus de pe urma 
unor boli grave, şi ale celor care au murit înainte să 
devină adulți. Mesia coboară în al treilea cer pentru a 
consola aceste suflete şi pentru a le uni în „Coloana de 
Mijloc” şi a le urca mai sus. Lumina celui de „al treilea 
Palat” nu începe să răspândească Claritatea sa decât în 

momentul în care o licărire slabă de jos ajunge aici. „Este 
flacăra unei aşchii ce aprinde rugul”. Această licărire 
este cea a rugăciunii oamenilor; dacă rugăciunea nu 
urcă la cer, nu există nimic care să poată înlătura Jude- 
cata divină, iar îngerii numiţi „Maeștrii armelor” co- 
boară pe pământ pentru a-i pedepsi pe muritori. Atunci 
nu mai domneşte Centrul îngăduitor, ci Periferia 
riguroasă a celui de „al treilea Palat”: acolo, în această 
periferie, curge „Fluviul de foc” (Nahar di-nur) ce se 
îndreaptă spre infern, unde cade peste vinovați; acest 
fluviu îi pedepseşte şi pe îngerii care şi-au meritat o 
pedeapsă. De altminteri, „regiunea“ periferică sau infe- 
rioară a celui de al treilea cer, este loc de şedere pentru 
îngerii distrugători, care îi chinuie pe cei damnaţi; 
aceşti îngeri, între care se află şi Samael, îngerul morții, 
sunt acuzatorii lui Israel; ei îi pricinuiesc multe suferinţe, 
mai puţin când Israel face penitenţă: atunci îngerii în- 
grozitori nu au putere asupra lui. Într-adevăr, puterea 
penitenței este aşa de mare, 


„încât dacă Israel s-ar căi o singură zi, Mesia, fiul lui 
David, ar veni imediat“. (Talmud, p. Taan. 64 a). 


10 


Cel de a doilea cer este o manifestare a lui Yesod, 
„Fundamentul” cosmic sau lradierea spirituală şi crea- 
toare a tuturor sephirothurilor. Talmudul (Hag. 12b) nu- 
meşte acest cer Ragiya, „Firmamentul”, pentru că aici 
vedem strălucind cu putere reflectările Iradierii divine, 
descrise în următorii termeni simbolici: Raqiya este cel 
ce suportă soarele, luna, stelele şi planetele, aşa cum 
este spus: 

„Dumnezeu le-a aşezat pe întinderea (Ragiya) 
cerului”. (Gen 1, 17) 


Aici se găsesc deci reunite toate luminile ce emană 
Aspecte divine; ele se unesc într-un singur spirit, numit 
de Kabbala Zohar, „Splendoare“ sau „Lumină strălu- 
citoare”. Toate cheile Înţelepciunii sunt păstrate în acest 
cer şi aici sunt împărțite între profeți şi înţelepţi, după 
modurile respective ale „receptivității” lor spirituale; şi 
toate sufletele omeneşti care se înalță spre Suprem pri- 
mesc aici „veşmântul” ceresc, al cărui aspect variază în 
funcție de „meritul“ realizat pe pământ. Spiritele pro- 
fetice şi celelalte suflete care traversează al doilea cer, 
apar aici ca „astre“ pe „firmament“; cel mai mare şi mai 
strălucitor dintre aceşti „luminători” este spiritul lui 
Mesia, „care se află deasupra acestora“; el luminează 
toate sufletele care îl înconjoară. Printre aceste suflete se 
află şi cele ale oamenilor care au suferit în lumea de jos 
„pentru mântuirea lor veşnică”; se află şi sufletele celor 
care i-au mulțumit lui Dumnezeu în fiecare zi, fără a 
neglija vreodată rugăciunea sau au sfințit, din toate 
puterile lor, Numele divin; prin intermediul luminii 
lui Mesia, aceste suflete urcă din acest cer spre cerul 
Suprem. 

În timpul ascensiunii sale cereşti, orice suflet e con- 
dus la „Fluviul de foc” ce înconjoară al treilea cer, unde 
este purificat: sufletele care s-au supus purificării în tim- 
pul vieţii lor pământeşti, ca şi cele pe care Dumnezeu le 
iartă, urcă din acest fluviu şi sunt înveşmântate în haina 
lor cerească, după care sunt date în grija Marelui Preot 
angelic, Mihail; acesta oferă, în Tabernacolul celui de a 
patrulea cer, aceste suflete în chip de jertfă „Celui Vechi 
de zile” şi le face astfel să urce până la Fiinţa divină. 
Dar se spune că, uneori, un suflet se îneacă în „Fluviul 

de foc” din cauza prea marii sale vinovăţii: acolo, el este 
mistuit şi rămâne ca o flacără printre altele, până la 
sfârşitul tuturor ciclurilor existenței, atunci când focul 
infernului va fi stins şi descompus în Avir, „Aerul 
foarte pur şi insesizabil”, pe care îl respiră singurul 
Veşnic. 

Vom vedea că aspectul esenţial al celui de „al 
doilea Palat” este acela al Înţelepciunii. Spiritul care îl 
animă este „Lumina albă” a Cunoaşterii, care permite 
„vederea în toate direcțiile” Realităţii universale; acest 
spirit atotcunoscător şi „alb” este legat de un alt spirit, a 
cărui culoare este „negrul” ce ține de Esenţa mai mult 
decât luminoasă a întregii cunoaşteri. Acest amestec al 
„negrului” este cel care dă nuanţa de „întunecare” — ne- 
limitată şi suprainteligibilă - „albeţei” — sau inteligibi- 
lității —, Luminii celui de al doilea cer, şi care constituie 
Înţelepciunea veritabilă, cea care duce la identitatea 
„mai mult decât conştientă” cu „Neantul” (Ain) care 
este Absolutul. Din această lumină universală şi supra- 
inteligibilă se degajă „Roți” (Ophanimi) sau Vibraţii spi- 
rituale, ca şi Manifestări serafice, purificatoare şi sfin- 
țitoare; dar această „mişcare spirituală” nu îşi are punc- 
tul de plecare doar în Lumina divină imanentă din cel 
de-al doilea cer: ea vine, de asemenea, şi „de jos”, de la 
om. Atunci când glasul rugăciunii sale se aude în ceruri, 
ingerii din toate „regiunile“ se înduioşează; Ophanimii 
sau Vibraţiile spirituale ale regiunilor cereşti inferioare 
se înalță şi toți ceilalți îngeri caută împreună cu ele să se 
apropie de Spiritul suprem care le dă viaţă şi mişcare. 


„Această înălțare (spirituală), căreia îi corespunde 
(aici jos) îngenunchierea (în fața lui Dumnezeu), 
arată momentul în care omul caută să se unească cu 
Stăpânul său (suprem)”. 

Primul cer este o manifestare a lui Malkhuth, „Îm- 
părăţia” divină, în cele două aspecte ale sale, de Ima- 
nență spirituală şi de Principiu substanţial; acest cer o 
dezvăluie sau o învăluie pe Schekhinah, în funcţie de 
predominanţa unuia sau altuia dintre aspectele sale, ca 
răspuns la atitudinea adoptată de om „aici, jos”. Tal- 
mudul (Hag. 12b) face aluzie la acest adevăr atunci când 
spune despre primul cer, pe care îl numeşte Vilon — 
termen ce corespunde latinescului velum „văl“: Vilon 
are funcția de a se înfăşura dimineața (pentru a face loc 
luminii soarelui, simbol al Iradierii divine) şi de a se 
desfăşura seara (pentru a o ascunde), după cum este 
scris:: 


„El întinde cerurile ca pe o pânză uşoară şi le des- 
făşoară ca pe un cort, pentru a-Şi face din ele Locu- 
ința Sa”. (1s 40, 22) 


Kabbala descrie şi ea primul cer sub cele două 
aspecte ale sale, spiritual sau luminos şi substanţial sau 
întunecat. Pe de o parte, ea îl consideră ca fiind „Lăca- 
şul Credinței” sau „Începutul Misterului Credinței”: 
mulțumită translucidității sale, adevărații profeți şi-au 
avut viziunile „ca într-o oglindă fără reflexii”, iar Căpe- 
teniile îngerilor care îşi au sălaşul aici sunt numiți 
„Maeştri ai ochilor”; pe de altă parte, în „regiunea“ sa 
cea mai periferică sau inferioară, primul cer este lipsit 
de orice lumină; îngerii care îl locuiesc seamănă cu nişte 
uragane a căror trecere o simțim, dar pe care nu-i putem 
vedea. Ei sunt inconştienți de propria existență pentru 
că în „regiunea“ lor nu există nici o formă: şi sunt ni- 

miciţi în fiecare zi prin lovituri de fulger imperceptibile, 
pentru a fi reînnoiți în fiecare dimineață. 

Aceste două aspecte, inteligibil şi neinteligibil, ale 
primului cer sunt, de asemenea, descrise în „Tratatele 
Palatelor” cereşti — ca fiind „două spirite”: unul se nu- 
meşte Saphira — pentru că „lumina sa este asemănătoare 
safirului” — nefiind altceva decât Iradierea divină în 
sânul „primului Palat”; celălalt se numeşte Lebanah, 
„Luna” — pentru că este doar receptiv, „luminile sale 
nefiind decât reflecții ale luminilor Saphirei” — este 
identică cu Eterul coborât în primul cer. Or, se spune că 
majoritatea celor care văd lumina lui Lebanah, atunci 
când ea vine de sus pentru a-i lumina, nu se îndoiesc că 
în realitate este vorba de iradierea Saphirei, deoarece 
Lebanah o absoarbe şi o învăluie pe aceasta într-o ma- 
nieră imperceptibilă. Pe de altă parte, mulți oameni ig- 
noră următorul fapt: cu cât omul îşi purifică substanța 
şi îşi concentrează spiritul asupra Celui-singur-adevărat, 
cu atât mai mult Substanţa universală — „Eterul din 
inimă” — devine translucid pentru el şi, în final, Ira- 
dierea divină i se prezintă ochiului său interior fără văl; 
„el vede Lumina Saphirei direct”, în timp ce alții o per- 
cep „aşa cum cineva vede lumina soarelui reflectată de 
apă”. În special datorită rugăciunii omul accede la con- 
templarea imediată a Luminii divine: când Dumnezeu 
o ascultă, 


„Lumina coboară din cer, îl înconjoară pe om, îi 
înveseleşte inima şi îl călăuzeşte la contemplarea 
Misterelor. . . ” 


Rugăciunea nu atrage Harul divin numai asupra 
celui care se roagă, ci are şi o repercusiune universală. 
Astfel, „Spiritul primului Palat are ochii întorşi în sus, 

spre cel de al doilea Palat”, iar „vibraţiile“ sale, sau 
Ophanim, sunt orientate către Hayothuri sau marile 
manifestări spirituale ale celui de al doilea cer, care, la 
rândul lor, stau întoarse către îngerii şi spiritele primu- 
lui cer, şi aşteaptă momentul când rugăciunea omului 
determină „unirea tuturor Palatelor”. Această unire se 
operează în „Coloana“ plasată în mijlocul „Palatului de 
jos” şi urcată până la culmile „Palatului suprem”. Înţe- 
lepții şi cei drepți, la fel ca şi cei convertiți sunt intro- 
duşi în „Palatul de jos” (sau primul grad al Paradisului 
terestru) pentru a contempla aici Misterele divine şi a-şi 
pregăti înălțarea la „primul Palat” al Paradisului ceresc, 
numit Saphira şi prezidat de către Iosif „cel Drept”, fiul 
prea iubit al lui Iacob; de aici, „Coloana de Mijloc” face 
să urce fiinţele — fie progresiv, fie direct, în funcție de 
starea lor de „pregătire“ respectivă — în al şaptelea cer, 
care constituie „Misterul Misterelor” cereşti şi unde 
ajung toate gradele cosmice pentru a nu mai fi decât una. 

Toate creaturile, fie că trăiesc pe pământ sau se bu- 
cură de un lăcaş ceresc, trebuie să se ataşeze „Coloanei 
de Mijloc”, situată în centrul sau în „inima“ stării lor 
existențiale particulare, dacă vor să fie unite cu Spiritul 
suprem, cu Esenţa lor cosmică şi divină, despre care 
Scriptura spune (Ecleziastul 3, 19): „Şi un singur Spirit le 
însuflețeşte pe toate”. Dar să amintim: 


„rugăciunea omului este cea care determină unirea 
Spiritului de jos (imanent în creaţie) cu Cel de sus 
(Spiritul transcendent al lui Dumnezeu), şi prin 
aceasta unirea”. 

LUMEA CORPORALĂ ŞI ABISUL 
COSMIC 


„Aşa vorbeşte YHVH: Cerul este tronul Meu, iar 
pământul scara Mea”. (Isaia 46, 1) 


Acest verset arată poziţia şi legătura ierarhică a lu- 
milor cereşti; mai mult, el arată destinaţia lor comună: 
să servească drept suport spiritual şi substanțial Pre- 
zenței revelatoare şi mântuitoare a lui Dumnezeu. 

„Tronul” este prima cristalizare a tuturor posibilită- 
ților creatoare; el le sintetizează în aspectele lor spiritu- 
ale, subtile, corporale sau prototipice, cereşti sau pămân- 
teşti. Această creație sintetică serveşte drept „vehicul“ 
Imanenţei divine; când Schekhinah coboară în „Carul” 
său până la limita inferioară a întinderii cosmice, toate 
lucrurile create ies din ea şi se dezvoltă pe planul lor 
respectiv de existenţă. 

„Tronul“ este revelația cerească a lui Schekhinah şi 
scara lui Dumnezeu, iradierea sa pământească; în ce- 
ruri, Spiritul se revelează prin substanţa subtilă sau ani- 
mică, iar pe pământ nu numai prin aceasta din urmă, ci 
şi, în plus, prin materia grosieră. Astfel, lumea noastră 
are o triplă natură: Spirit, suflet şi corp; Zoharul (Vaychi 
231 a) face aluzie la acest lucru când spune, înlocuind 
simbolul „Scării” cu cel al „Pietrei fundamentale“, că 
aceasta din urmă este compusă din foc (Lumină spiritu- 

ală), din apă (substanţă subtilă) şi din aer (Eter, Chinte- 
sența elementelor corporale). 

„Scara“ divină sau „Piatra fundamentală” nu este 
altceva decât revelația Tri-Unităţii supreme aici-jos. 
Chintesenţa materială, Eterul indistinct şi ininteligibil 
„simbolizează“ — prin legea „analogiei inverse” — Esen- 
ţa indeterminată şi suprainteligibilă, Kether sau Ain; 
lumina Spiritului imanent manifestă Iradierea cauzală a 
lui Hokhmah; substanţa subtilă a cerurilor şi a sufletelor 
este reflexul cosmic al Receptivității divine, Binah. Dato- 
rită acestor corespondențe, „Piatra fundamentală” care 
se ascunde în centrul sau „inima“ tuturor lucrurilor 
corporale, ca sinteză a lor, devine pentru om „Piatra 
filozofală“” prin care el contemplă Misterele supreme şi 
ajunge astfel la Cunoaşterea divină şi îndumnezeitoare. 


2 


Tocmai am arătat că ezoterismul identifică simbolul 
„Scării” divine cu cel al „Pietrei fundamentale“; apro- 
fundând natura Universului corporal, Kabbala pune 
întrebarea, odată cu Iov (38, 6): 


„Pe ce sunt sprijinite temeliile lui? Sau cine i-a pus 
piatra din capul unghiului?”! 


Zoharul răspunde: 


„Când Unul cel Sfânt, binecuvântat fie El, a purces 
să creeze lumea, El a scos o piatră prețioasă din 


! Un alt verset scripturar ce se referă la „Piatra fundamentală“ 
este cel din Isaia (38, 16): „lată că am pus pentru temelia Sionului 
(sinonim pentru Centrul pământesc) o piatră de încercare, 
unghiulară şi prețioasă care este temelie statornică“. 

Tronul Său de Slavă şi a aruncat-o în nemărginire; o 
extremitate (a acestei pietre) a rămas fixată (în ne- 
mărginire) în timp ce cealaltă extremitate a ieşit de 
acolo; această parte superioară a alcătuit nucleul 
lumii (corporale), punctul de unde a început lumea 
să se dezvolte — întinzându-se la stânga şi la dreapta 
şi în toate direcţiile (spaţiului) — şi prin care este 
susținut. Acest nucleu, această piatră este numită 
Schethiyâh (Temelie), pentru că ea este punctul de 
început al lumii. Numele Schethiyâh este, de altfel, 
compus din Schah „întemeiat“ şi din Yah, însem- 
nând că Sfântul, binecuvântat fie El, a făcut fundația 
şi punctul de plecare al lumii cu tot ce înseamnă 
aceasta” 1. (Pequde 222, a) 


Universul corporal se desfăşoară, aşadar, începând 
de la această „Piatră“, care este prima sa cristalizare cu- 
prinsă în sinteza tuturor posibilităților creatoare: „Tro- 
nul Slavei”. Dumnezeu a desprins aceasta „Piatră“ din 
„Iron“ şi a aruncat-o în „abisul” cosmic; atunci, „una 
din extremitățile ei a rămas fixată pe fundul abisului, în 
timp ce cealaltă ieşea (din abis)”. Tradiţia învaţă prin 
aceasta că, ansamblul posibilităților pământeşti era mai 
întâi cufundat în „haosul“ întunecat; partea lor inferi- 
oară a rămas fixată, şi numai partea lor superioară — cu- 
prinzând posibilitățile de „formare“ - a ieşit din abis, 
pentru a constitui nucleul lumii noastre. 

Kabbala distinge astfel două faze cosmogonice, cea 
de „haos“ şi cea de Fiat Lux. Dar am văzut că, înaintea 
acestor două faze ce evoluează pe planul lumii noastre, 
este operat primul act creator în centrul tuturor lumilor: 


! Zoharul mai menţionează în legătură cu acest subiect (Ps 143, 
22): „Piatra luată (din „Tron” şi aruncată „în abis”) de către cei 
care construiau (Cauzele creatoare sau sephirothurile), a devenit 
piatra unghiulară (Centrul divin de aici-jos)”. 

e vorba de cristalizarea instantanee a tuturor posibili- 
tăților existențiale, „Tronul Slavei”, ce coboară precum 
„Car“ al lui Schekhinah până în profunzimile „abisu- 
lui”. Scriptura vorbeşte despre aceasta creaţie primă, 
centrală şi simultană a tuturor lumilor într-un verset din 
Isaia (48, 13): 


„Da, Mâna Mea este cea care a întemeiat pământul, 
iar Dreapta Mea a întins cerurile; Eu le chem şi ele 
apar împreună”. 


Atunci când creaţia trece de la modul său prim şi 
sintetic la forma sa secundă şi diferențiată, ea nu se 
desfăşoară în acelaşi fel pe plan ceresc şi corporal; evo- 
luția posibilităților terestre se petrece invers şi analogic 
în raport cu cea „de sus”. 

Cele şase ceruri se dezvoltă dincolo de spaţiu şi de 
timp, începând cu Araboth, „suprafaţa“ iluminată a Cos- 
mosului, în timp ce lumea corporală se dezvoltă în spa- 
tiu şi timp începând din „abisul” întunecos şi haotic. 
Evoluţia terestră începe cu şase faze de clarificare mate- 
rială ce duc la o a şaptea, cea de Fiat Lux; numai înce- 
pând de la această iluminare cosmică, posibilitățile 
terestre se cristalizează „în amănuntele lor” prin alte 
şase faze, cele ale formării corporale: sunt cele „şase zile 
ale creației” biblice, ducând la Sabat: faza lumii de formă 
dumnezeiască sau Paradisul terestru. 

Înainte de a intra în aspectul ciclic al clarificării 
materiale, trebuie să luăm în considerație elementele 
corporale aşa cum ies ele din Eter, Chintesenţa lor in- 
distinctă; ele izvorăsc din acesta după exemplul celor 
patru elemente subtile care sunt arhetipurile lor cereşti; 
dar, în timp ce acestea din urmă țâşnesc din Avir în 
calitate de manifestări luminoase, elementele corporale 

ies sub formă demoniacă de „umbre“ sau „adversari“ 
ai arhetipurilor lor. Cu alte cuvinte, elementele „de sus” 
ies din cele patru Hayothuri sau „suporturi ale Tronu- 
lui”, în timp ce elementele „de jos” izvorăsc din „partea 
inferioară” a „Scării” divine; este partea haotică a „Pie- 
trei fundamentale”, imaginea inversă şi întunecată a 
„Tronului“. Elementele obscure exprimă aspectul ininte- 
ligibil al Eterului; ele sunt proiectate în afara lui, într-o 
singură masă confuză ce umple „abisul” acestei lumi. 


„Şi pământul (masa primă şi obscură a elementelor 
corporale) era (mai întâi) inform (Tohu) şi (prin ur- 
mare) vid (Bohu: formă pură, eliberată de lipsa de 
formă a lui Tohu) (Gen 1,2). 


Zoharul (Bereschith 16, a) descrie clarificarea elemen- 
telor corporale sau ieşirea lor din „haos“, explicând urmă- 
torul verset din Gen 1: „Şi întunericul acoperea abisul; 
iar Duhul (sau „Vântul“) lui Dumnezeu plutea pe dea- 
supra apelor. 


„Când acest „Vânt” (spiritual) suflă, el elimină din 
„gunoi“ (sau „pământ“ haotic) un element mai fin 
(elementul „pământ“ propriu-zis), asemănător cu 
zgura unui metal impur, topit şi purificat de mai 
multe ori, până când nu mai rămâne din ea decât un 
element curățat de orice murdărie. Atunci când Tohu 
(„pământul” impur) a fost astfel topit şi purificat. . . 
Bohu, la rândul său, a fost topit şi purificat (până 
când a ieşit din el elementul „apă“, căci de aceea ne 
învață Zoharul, mai departe, Bohu este numit „faţa 
apelor”). . . Iar întunericul (care acoperea abisul) a 
fost şi el, de asemenea, purificat şi conținea elemen- 
tul focului. ... 

(În sfârşit) Vântul („care plutea pe faţa apelor”, 
după ce a ieşit din „abis“ cu celelalte forme elemen- 

tare) a fost purificat (şi el) şi conținea „un murmur 
dulce şi uşor” („vocea lui YHVH”, care umple mis- 
terios elementul aer)”. 


Astfel, în clarificarea şi manifestarea lor succesivă, 
elementele ieşite din aspectul obscur sau ininteligibil al 
Eterului, se ridică treptat către transluciditatea ce reve- 
lează Divinul: într-adevăr, elementul superior, aerul, 
este „membrana de rezonanţă“ cosmică a Verbului re- 
velator şi iluminator de Dumnezeu: îndată ce aerul iese 
din „abis“ şi „pluteşte la suprafaţa apelor” pământeşti, 
universul corporal este gata să primească Cuvântul di- 
vin şi, odată cu el, Marea Iluminare, acel Fiat Lux: „Şi 
Dumnezeu a spus: Să fie Lumină! (Gen 1, 3). 

„Şi a fost lumină”. Atunci când Dumnezeu a rostit 
Verbul Său formator şi mântuitor, acesta s-a revelat ca 
„Lumină (Avr) ce se întinde şi ține de Misterul Eterului 
(Avir)” pentru a manifesta, în ordinea lor desăvârşită, 
toate „amănuntele” universului material şi pentru a pro- 
voca mişcarea armonioasă a corpurilor terestre şi astrale. 
Această mişcare universală se realizează prin interme- 
diul energiilor îngereşti, numite „Roţi“ (Ophanim), şi al 
gravitaţiilor lor spirale, „Vârtejurile” (Galgalim); sunt 
manifestările vibratorii şi sferice ale acelor Hayoth, ieşiţi 
ei înşişi din Verbul divin în act, Metatron. Ele mişcă 
elementele subtile şi corporale până la marginile lumi- 
lor cereşti şi pământeşti: în acelaşi timp, ele antrenează 
aceste lumi în rotația continuă a „Coloanei de Mijloc“, 
Axul spiritual al creaţiei. 

Cele patru elemente materiale, pătrunse de toate 
formele corporale ce le-au fost imprimate de iradierea 

lui Fiat Lux, se unesc în mişcarea lor sacră cu cele patru 
puncte cardinale care le corespund fiecăruia. „Cele patru 
puncte cardinale s-au unit cu cele patru elemente con- 
stitutive ale acestei lumi de jos: focul, aerul, pământul şi 
apa”. Amestecând cele patru puncte cardinale cu cele 
patru elemente, Unul cel Sfânt, binecuvântat fie El, a 
format un singur corp după chipul (lumilor cereşti şi 
spirituale) de sus; într-adevăr, acest corp este compus 
din elemente ale celor două lumi, din cele ale lumii de 
jos (elemente corporale) şi din cele ale lumii de sus (ele- 
mente subtile şi Arhetipurile lor spirituale sau hayotice). 
Rabbi Simeon spune: 


„Luaţi aminte că cele patru elemente primitive (sau 
subtile, emanații substanţiale ale Hayothurilor, care 
au ieşit din cele patru „litere“ ale Numelui YHVH, 
adică din cele patru Aspecte Fundamentale ale 
Întregii-Realităţi divine) implică Misterul (cvadru- 
plu al) Credinței; ele sunt originea tuturor lumilor 
(create) şi ascund Misterul Carului ceresc al Sfinţeniei 
(când, în momentul cosmogoniei, „Tronul“ începe 
să se mişte şi să se transforme în „Car”, cele patru 
suporturi hayothice ale sale devin „Roţile” (Opha- 
nim), iar „sudoarea“ lor sau emanaţia substanțială se 
manifestă sub forma a patru elemente subtile, din 
care sunt create cerurile şi din care izvorăsc, aici jos, 
cele patru elemente corporale). 

De asemenea, cele patru elemente (materiale), focul, 
aerul, pământul şi apa au o semnificație profundă, 
aceeaşi pe care o posedă modelele lor cereşti şi care 
urcă până la cele patru Aspecte ale lui YHVH!. 


! Adică, Y = Kether-Hokhmah; H = Binah; V = Hesed-Din-Tiphereth- 
Netsah-Hod-Yesod; H = Malkhuth; sau Y = „Lumea Emanaţiei” 
sephirothice; H = „Lumea Creaţiei“ prototipice; V = „Lumea 
Formării” cereşti; H = „Lumea Acţiunii” pământeşti. 

Din aceste patru elemente au fost formate aurul, 
argintul, cuprul şi fierul (cele patru metale prin- 
cipale) şi, după ele, alte metale care se aseamănă cu 
ele. Observaţi că focul, aerul, pământul şi apa (în 
starea lor principială, în care se identifică cu cele 
patru Aspecte ale lui YHVH) sunt izvoarele şi ră- 
dăcinile tuturor lucrurilor de sus şi de jos, toate se 
întemeiază pe ele. Cele patru elemente sunt împăr- 
tite (aici, jos) între cele patru puncte cardinale (care 
le corespund, având aceleaşi Arhetipuri ca şi ele): 
focul îşi are locul în Nord, aerul în Est, apa în Sud şi 
pământul în Vest. Cele patru elemente se unesc 
astfel cu cele patru puncte cardinale şi toate sunt 
una. 

Foc, apă, aer şi pământ, aur, argint, cupru şi fier, 
Nord, Sud, Est şi Vest formează împreună doispre- 
zece (cifră ce simbolizează desfăşurarea completă a 
lumii noastre şi se manifestă pe plan temporal sub 
forma celor douăsprezece semne sau constelații ale 
zodiacului), dar nu fac decât unul (lumea pămân- 
tească, în care unitatea spirit — suflet - corp se reve- 
lează prin om) (Zohar, Vaera 23b, 24a). 

Când „a fost Lumină”, toate formele lumii noastre 
s-au desfăşurat după chipul arhetipurilor lor veşnice; 
toate amănuntele universului corporal au fost isprăvite 
în cele „şase zile” sau faze formatoare care au sfârşit cu 
Sabatul, al şaptelea ciclu, reflex terestru al imutabilităţii 
şi al perfecțiunii Principiului creator. 

Prin cele „şapte zile ale creaţiei“ formatoare se ma- 
nifestă cele „şapte sephirothuri ale construcției“; dar 
înainte, ele acționează deja pe planul nostru cosmic prin 

cele şase faze de clarificare elementară, care se desă- 
vârşesc în Fiat Lux, inaugurând un al şaptelea ciclu 
de echilibru perfect între Spirit şi materie. Acest al şap- 
telea ciclu a fost „Sabatul anterior“, în timpul căruia 
„Dumnezeu a văzut că Lumina era bună“; şi numai 
după acest prim „moment de odihnă” a despărţit „Lu- 
mina de întuneric”, făcând astfel să se nască „prima zi“ 
a noii faze septuple şi formatoare. 

Or, cele şapte „cicluri anterioare” sau faze de cla- 
rificare materială sunt misterios desemnate de Scriptură 
(Gen 36, 31-39) ca fiind cei şapte „Regi care au domnit 
în țara Edomului” (ADVM, prefigurare imperfectă a lui 
ADAM, „Regele” lumii noastre) înainte ca vreun rege să 
fi domnit peste copiii lui Israel (care aici înseamnă ai lui 
Adam). Potrivit Scripturii, şase dintre aceşti „Regi“ au 
murit, exceptându-l pe al şaptelea şi ultimul, Hadar, el 
fiind singurul căruia i s-a atribuit o soție, pe Mehetha- 
beel. Siphra di-Tseniutha (Cartea Arcanei)! spune referi- 
tor la acest subiect: 


„Înainte să fi fost „Balanţa” (Echilibrul cosmic con- 
stituit prin cooperarea armonioasă dintre Principiul 
„masculin“, activ şi spiritual, şi Principiul „femi- 
nin”, receptiv şi substanţial), Faţa (Cauzei spirituale) 
nu privea Faţa (Cauzei substanţiale); de asemenea, 
„primii Regi” (sau lumi ale clarificării elementare, 
precedând Fiat Lux) au pierit... ”; 


iar Idra Zutta (Mica Adunare) precizează: 


„Căci lumile primitive au fost făcute fără formare. 
Din această cauză lumile neîmplinite sunt numite 
«flăcări zburătoare», «scântei»... şi nu au putut dăinui 


! Vezi Cartea Misterului Pecetluit (Siphra di-Tseniutha), trad. rom. 
Alexandru Anghel, Ed.Herald, Bucureşti, 2006. 

până când Bătrânul sfânt nu le-a întărit, iar Arti- 
zanul (sau Verbul divin) a dat formă lucrării sale 
(prin Fiat lux); El i-a dat o formă bărbătească şi 
femeiască (spirituală şi substanţială sau activă şi 
receptivă, formă dublă, întrupată de Adam şi Eva şi 
„prefigurată” prin Hadar şi Mehethabeel) şi datorită 
acesteia totul dăinuie (în sânul lumii actuale), chiar 
şi „scânteile” stinse (ale lumilor anterioare şi rea- 
prinse prin Iluminarea formatoare a Cosmosului)”. 


Din aceste texte kabbalistice şi altele similare re- 
zultă că „țara Edomului” era identică cu lumea lui Bohu 
sau a clarificării materiale, care a ieşit din Tohu sau 
„haosul“ primordial; „Regii Edomului“, numiţi „flăcări 
zburătoare”, erau manifestări subtile sau animice care 
căutau zadarnic să se „întrupeze” într-o formă mate- 
rială stabilă, deoarece substanţa grosieră se afla încă în 
stare de constantă transformare elementară; astfel, ei 
nu s-au putut nici să se fixeze în ea, ca suflete ce se 
integrează „organic“ în corpuri, nici să o asimileze, aşa 
cum ingerăm hrana, deşi se spune că „primii şase Regi 
au pierit din lipsă de hrană”. Doar Hadar şi soția lui — 
care reprezintă fiinţele vii ale epocii respective în care 
„excesul de rigoare” încetase, iar clarificarea materială 
luase sfârşit prin Fiat Lux — reuneau spiritul şi substanța 
într-o entitate armonioasă, dar lipsită încă de o formă 
durabilă; ei îi prefigurau pe Adam şi Eva sau omenirea, 
fără a atinge desăvârşirea omului care uneşte într-o 
singură formă stabilă şi simbolică, spirit, suflet şi trup. 
Numai în cele „şase zile ale creației“ formatoare, care 
i-au urmat lui Fiat Lux, toate configuraţiile evanescente 
ale lumilor anterioare au reînviat pentru a fi întipărite 
în formele definitive luate de universul corporal sub 
influența Verbului divin. Această reactualizare a condus 
la plăsmuirea lui Adam care, după exemplul prefigu- 

tării sale, Hadar, a început să domine lumea, în echili- 
brul său perfect sau stare paradisiacă, în „a şaptea zi”. 


Starea terestră a Sabatului primordial, în care au 
domnit pacea şi unirea între Duh şi materie, între 
Creator şi opera sa, este numită de Kabbala „pământul 
superior” sau Tebel; sub Tebel, ea situează alte şase 
„Pământuri”, mai puțin desăvârşite, având aspectul 
diferitelor stări fragmentare „ale pământului superior” 
care, după „căderea” lui Adam, a devenit al nostru. 
Tradiţia referitoare la cele „şapte pământuri” este co- 
mună Talmudului (Esther R. I, 12), lui Sepher Yetsirah (IV, 
3) şi Zoharului (Sithre Torah, apend. sect. Vaychi). Aceste 
„şapte pământuri” nu sunt nici cele şapte planete - 
Schabbathai, Tsedek, Maadim, Hamah, Nogah, Kokhab şi 
Lebanah —, nici diverse „climate“, ci „şapte ținuturi” 
suprapuse ierarhic şi „locuite toate”, şapte stări terestre, 
dintre care cea mai desăvârşită este cea a pământului 
nostru; numele lor — Erets, Adamah, Guee, Neschih, Tsiah, 
Arqa şi Tebe — provin din Sfânta Scriptură, care foloseşte 
unul sau altul dintre nume pentru a desemna pământul. 

După exemplul celor şapte ceruri, cele şapte pă- 
mânturi au ca Arhetipuri eterne cele şapte sephirothuri 
constructive; dar raportul lor cu acestea din urmă nu 
este simplu şi direct ca cel dintre ceruri şi Modelele lor 
transcendente. Cerurile seamănă cu şapte oglinzi pure 
ale Atributelor Creatorului, în timp ce pământurile — 
exceptându-l pe al nostru - sunt planuri de reflexie mai 
mult sau mai puţin terne şi fragmentare, care nu pro- 
duc decât imagini tulburi şi deformate ale Cauzelor lor 

divine. Din contră, Tebel este simbolul perfect şi integral 
al tuturor sephirothurilor constructive iar omul, care îşi 
are locul aici, este imaginea Decadei sephirothice; iată 
de ce Tebel îmbrățişează, într-o armonie totală, toate 
posibilitățile celorlalte şase pământuri. 

Pentru a înţelege „devenirea“ celor şapte stări te- 
restre, trebuie să ne întoarcem la cele şase faze de cla- 
rificare materială care, după cum am văzut, ajung la al 
şaptelea ciclu de echilibru creatural perfect, realizat prin 
Fiat Lux. Acest echilibru se pregăteşte gradat şi se îm- 
plineşte sub influența ordonatoare a celor şapte sephi-, 
rothuri constructive exercitată asupra haosului elemen- 
tar; acesta nu este depăşit decât în momentul în care 
Malkhuth, Schekhinah, „coboară“ de sus, sub Aspectul 
Său de Verb divin: dintre toate sephirothurile creatoare, 
doar ea, ultima, îşi face locuinţa în lumea de jos, pentru 
a face să domnească aici Lumina mântuitoare a „Ceru- 
rilor cerurilor”. 

Între cele şapte cicluri sau lumi anterioare şi cele 
şapte pământuri existente există un raport cosmologic 
evident. Domnia primilor şase „Regi ai Edomului” re- 
prezintă prototipul celor şase pământuri „neterminate“ 
care se situează ierarhic sub pământul nostru, în timp 
ce lumea lui Hadar o prefigurează pe cea a lui Adam, 
Tebel. Cele şapte pământuri constituie aşadar tot atâtea 
reapariții ale „scânteilor stinse” sau ale lumilor ante- 
rioare, dar modificate în lumina stării umane. Totodată 
trebuie adăugat că cele şapte pământuri nu reprezintă 
decât un aspect al reactualizării celor şapte domnii 
anterioare; acestea au fost integrate, în cele „şase zile 
ale creației” formatoare, în toate formele corespunză- 
toare lor în cadrul universului corporal. Dar în măsura 
în care cele şase stări inferioare aspiră la perfecțiunea 


lui Tebel sau la cea de stare umană propriu-zisă, fără a 

putea ajunge la ea, ele, în incapacitatea lor de a ajunge 
la domnia echilibrată a lui Hadar sau a lui Fiat Lux, 
reactualizează cele şase stări anterioare. 

Când Kabbala prezintă cele şase pământuri infe- 
rioare ca şase moduri imperfecte de participare la starea 
umană, ea pune în valoare perfecțiunea acesteia din 
urmă; starea umană apare astfel ca fiind culmea unei 
lungi dezvoltări ciclice şi ierarhice a stărilor terestre 
anterioare şi prezente. Într-adevăr, starea umană se află 
nu numai la sfârşitul evoluției terestre, ci şi al întregii 
cosmogonii: este „scopul“ Operei creatoare. Tocmai în 
această stare umană „Punctul de sus” se face „Punctul 
de jos”, iar Transcendenţa lui Dumnezeu se revelează 
în plenitudinea Imanenţei sale mântuitoare. Omul, „ulti- 
mul creat“, reprezintă deopotrivă sinteza inferioară şi 
simbolul cel mai „explicit” al Întregii Realităţi divine; în 
sânul creatului, Dumnezeu se cunoaşte pe Sine-însuşi 
cel mai bine prin Persoana micro-macrocosmică a omu- 
lui, iar prin intermediul acestuia din urmă toată creația 
va fi reintegrată în Originea ei supremă. 

Cele şapte pământuri duc, în sus, la paradisul 
terestru ce se găseşte în centrul spiritual al lui Tebel. 
Paradisul terestru are el însuşi şapte grade, care se 
ridică de la Tebel până la domeniul Paradisurilor cereşti; 
aceste şapte „regiuni“ ale „Edenului inferior” reprezin- 
tă stările intermediare între universul corporal şi lumea 
subtilă sau cerească. Or, în această întindere între „pă- 
mânt” şi „ceruri“ se găsesc, de asemenea, cele „şapte 
infernuri”, ca tot atâtea „umbre“ sau inversiuni întu- 
necate ale celor şapte Paradisuri terestre. Acestea din 

urmă se ridică de la „zăpada“ — Eterul — ce încoronează 
vârful „muntelui“ pământesc, către „apele“ - substanţa 
subtilă - cerului; cele şapte infernuri, dimpotrivă, sunt 
„locaşurile impurităților”, ale „amestecului“ haotic între 
„apa” cerească şi „zăpada” sau chintesența materială. 
Acest „amestec“ este masa confuză a lui Tohu, „întune- 
ricul ce umple abisul”, adică cel care actualizează limita 
inferioară a Cosmosului, negarea extremă şi iluzorie a 
Infinităţii divine. Duhul „întunecimilor” este Satan, „ad- 
versarul” sau „duşmanul“ lui Dumnezeu şi al omului, 
„contrafacerea” Imanenţei divine sau celălalt „punct de 
jos”, care este într-adevăr „punctul de cădere” cosmic. 
El domneşte în „cuibul de mizerie” substanțială care 
nici nu S-a clarificat în „apa” pură a cerului, nici nu s-a 
limpezit în materia corporală; astfel spus, el este enti- 
tatea elementelor informe, haotice sau demoniace care 
umplu „abisul” infernului. 

Să precizăm că infernul sau lumea lui Tohu se si- 
tuează sub cele şapte grade de clarificare materială, care 
sunt „lumile anterioare”; acestea au ieşit din Tohu, dar 
aparțin domeniului lui Bohu, cel al formării elementare. 
Chiar dacă infernul se identifică cu „haosul“, distingem 
în acesta o anumită ierarhie de stări şi grade; această 
ierarhie este ultima reflectare a Ordinii cosmice proiec- 
tată în sânul dezordinii primordiale a naturii. Aici 
creatul este doar uşor atins de iradierea formatoare a 
Duhului divin; însă nimic nu ar putea exista fără a fi 
conceput şi „atins“ de acest Duh şi fără să posede un 
Arhetip etern. Astfel, chiar şi cele şapte infernuri sunt 
manifestări ale celor şapte sephirothuri creatoare, dar 
sunt manifestări tenebroase, „umbre“ sau imagini in- 
verse ale Modelelor lor luminoase şi transparente. Dacă 
haosul nu ar fi o inversare a Ordinii divine, el ar fi lipsit 


de orice cauză reală, altfel spus ar fi pur şi simplu 

neant; dar acesta nu poate fi, pentru că, dacă ar exista, 
ar înceta să mai fie neant. 

Inversiunea întunecată a Ordinii divine implică 
posibilitatea întoarcerii haosului, a unei „inversiuni a 
inversiunii“, care va fi reintegrarea celor şapte infernuri 
în Cauzele lor prime şi sephirothice. Dar până la această 
resorbție finală, identică cu cea a întregii creații, infer- 
nurile vor contribui, în felul lor negativ, la menţinerea 
ordinii cosmice. 

Pentru a înțelege bine acest rol negativ pe care îl 
are „răul“ sau Satan, trebuie să urcăm din nou până la 
„Cauza Cauzelor”. Aceasta este Realitatea pură şi infi- 
nită, care este plină de Fericire; or, însuşirea firească a 
fericirii este propria conştientizare şi afirmare a ei însăşi 
în sânul Întregii Realităţi divine. Astfel, Kether s-a 
afirmat ea însăşi prin Hokhmah, Emanaţia sa luminoasă, 
şi prin Binah, Receptarea luminii sale; această Afirmare 
primă şi ontologică a fost făcută prin iradierea sa sau 
manifestarea creatoare care, la origine, era „Îndurarea” 
pură, Hesed. Tot aşa, posibilitățile cosmice ieşite din În- 
durarea divină s-au afirmat ele însele, dar, ataşându-se 
de fericirea lor existenţială, ele au uitat Afirmarea pură 
şi divină, Cauza şi chiar Sensul existenţei lor. Propria 
lor afirmare a degenerat în negarea Esenţei lor transcen- 
dente şi a fost nevoie ca Îndurarea divină să ia aspectul 
de Rigoare pentru a nega această negare a lui Dumnezeu. 
Din Hesed a ieşit Din, „Judecata“ tuturor lucrurilor, 
pentru a pune o limită afirmării cosmice; aceasta limită 
este moartea creaturilor şi infernul. Moartea şi infernul 
sunt ținuturile unde domneşte spiritul negativ al lui Sa- 
tan, numit Yetser hara, „tendința rea”, care era ascunsă 
de la început în afirmarea proprie creatului şi îl 
indepărta pe acesta din ce în ce mai mult de Originea sa 
increată. De aceea, Talmudul spune că: 

„Satan, Yetser hara şi Îngerul morţii nu sunt decât 
unul şi acelaşi”. (B., b 16a) 


Într-adevăr, „tendinţa rea” care coboară, separă şi 
limitează, era închisă, de la început, în „tendinţa bună”, 
Yetser tob, care urcă spre Suprem şi Îl afirmă în toate 
lucrurile; acest raport între cele două „tendințe“ opuse 
nu este decât o manifestare a celui dintre Îndurare şi 
Rigoare, din care emană orice negare, este etern cuprins 
în prima cauză a oricărei afirmări. Dumnezeu însuşi 
este cel ce doreşte existența unui Cosmos limitat, în 
sânul propriei sale Ilimitări; şi, pentru a crea finitul, El 
se prefigurează, negându-se pe Sine însuşi prin „con- 
tracția” Sa (Tsimtsum) în sânul Infinităţii sale imuabile. 

Satan s-a născut din această „contragere” sau ne- 
gare iluzorie a lui Dumnezeu, care, în aspectul său 
static, nu este altceva decât sephira Din, „Judecata“ sau 
Rigoarea divină. Or, dacă manifestarea cosmică a lui 
Din apare mai întâi ca o negare a Infinitului, scopul său 
veritabil este negarea oricărei negări şi afirmarea în 
acest mod a singurului Real. În Dumnezeu însuşi acest 
scop este realizat veşnic, deoarece negându-se pe Sine, 
prin Tsimtsum, Dumnezeu îşi neagă propria negare prin 
Infinitatea sa, şi atât de bine încât „contragerea” sau 
negarea Lui este pur şi simplu iluzorie. Doar în „mi- 
rajul cosmic” negarea lui Dumnezeu se concretizează 
aparent şi precede „negarea negării”, care resoarbe orice 
limită în Infinit. Omul a fost creat cu cele „două ten- 
dințe” pentru a nega negarea lui Dumnezeu prin afir- 
marea lui Dumnezeu, pentru a învinge astfel răul prin 
bine şi orice opoziție existenţială prin unirea îndumne- 
zeitoare. Când, în „lumea ce va veni”, omul va realiza 
această lucrare, atunci, spune Talmudul (Suk. 52 a): 

„Sfântul Unic, binecuvântat fie El, va aduce în fața 
sa pe Yetser hara („tendinţa rea”) şi o va da pieirii...” 


Până atunci, „întunericul“ va umple „abisul”, iar 
elementele lor haotice vor urca pe pământ pentru a-şi 
săvârşi aici lucrarea destructivă, de fiecare dată când 
oamenii vor provoca revărsarea Mâniei divine. Satan va 
continua să-şi joace rolul de „duh ispititor” şi de „înger 
al morţii”, ocupându-se de om chiar şi dincolo de mor- 
mânt; sufletul omenesc care, în viața sa pământească, 
şi-a ales drept cale Yeser tob, „tendința bună” şi ascen- 
dentă, se va înălța, datorită ei, către Dumnezeu, dar cel 
care a ales Yetser hara, „tendința rea” şi descendentă, va 
merge cu Satan în infern. 

Căderea sufletului lumii noastre, ordonată divin, 
într-o stare întunecoasă de „abis“ se datorează păca- 
telor ei contra domniei Unului cel Sfânt, domnie la care 
sufletul a avut bucuria de a fi părtaş în timpul vieții sale 
pe pământ; aceste păcate şi căderea ce a rezultat din ele 
nu se anulează decât prin Teschubah, „căința” dinaintea 
morții, care cheamă Iertarea divină. Prin Revelația sa, 
Dumnezeu îi face omului cunoscută Legea universală, 
pentru ca omul să se conformeze acesteia şi să se 
integreze conştient în Ordinea lumilor; cel care este mai 
integrat, deoarece această Ordine manifestă Înțelepciu- 
nea şi celelalte Perfecţiuni ale Creatorului, omul supus 
Legii de sus, poate, în principiu, să acceadă la aceste 
Calități sublime şi să fie absorbit prin intermediul Du- 
hului şi al Îndurării în Cel ce se înveşmântează în ele. În 
orice situație, omul care a primit darurile inteligenţei 
discriminative, ca şi o voinţă relativ liberă, este respon- 
sabil de atitudinea sa în fața Voinţei divine; el va fi 
judecat când viața sa pământească se va fi terminat. 

„Când omul părăseşte această lume, el traversează 
şapte judecăţi: prima este cea în care i se hotărăşte 
moartea, iar duhul se separă de corp; a doua are loc 
când faptele sale merg înaintea lui şi dovedesc că el 
este cel care le-a săvârşit; a treia are loc în clipa 
înmormântării lui; a patra, în mormânt; a cincea, 
corpul este ros de viermi; a şasea, în infern, (pe care 
orice suflet trebuie cel puţin să o „guste” când este 
purificat în Nahar di-nur, „fluviul de foc” subtil); a 
şaptea are loc când spiritul parcurge lumea fără a-şi 
putea găsi loc de odihnă până ce nu va fi împlinit ce 
îi revenea de făcut pe pământi; de asemenea, este 
necesar ca omul să îşi examineze constant faptele şi 
să se căiască în fața Stăpânului său (divin). 
Contemplând aceste şapte pedepse ale omului, regele 
David striga (Ps 103, 1): «Binecuvântează, suflete al 
meu pe YHVH şi tot ce este în mine să binecu- 
vânteze Numele Lui cel sfânt!» Îi spunea sufletului 
său să îl laude pe Domnul înainte de a părăsi 
această lume... şi tuturor organelor dinlăuntru şi 
membrelor trupului să binecuvânteze Sfântul Său 
Nume... înainte de a sosi momentul în care nu vor 
mai fi în stare să binecuvânteze sau să se căiască”. 
(Zohar, Vayaghel 199, b) 


lată de ce „Tratatele Palatelor” laudă soarta celui 
care „ştie să se pună la adăpost de partea cea rea şi de 
tot ce decurge din aceasta”, căci — spun ele — duhul ispi- 
titor are mai multe „grade“ sau aspecte, aceleaşi despre 


! Pedeapsă pe care kabbaliştii o numesc Gilgul, „transmigrarea” 
sufletului, necesară pentru a-şi repara greşelile şi omisiunile 
grave comise în existența sa pământească. 

care vorbeşte şi Talmudul şi care se numesc „Şarpele 
încolăcit” (identic cu „tendinţa cea rea”, Yetser hara), Satan 
(„Adversarul” lui Dumnezeu şi al omului) şi „Îngerul 
exterminator”. 

În legătură cu aceste trei atribute fundamentale, 
Demonul poartă şapte nume: Satan, Necuratul, Duşma- 
nul, Piatra care face să se împiedice, Cel necircumscris 
(netăiat împrejur semnificând aici bestialitatea), Răul şi 
Vicleanul. Acestor şapte nume le corespund celor „şapte 
palate de pe partea impură”, care sunt cele şapte trepte 
ale infernului, unde are loc pedepsirea după moarte a 
sufletelor vinovate; după modelul „părții sfinte” sau al 
Paradisului, „partea necurată” sau infernul este alcătuit 
din „şapte palate” care sunt inversiunile tenebroase ale 
primelor şi se numesc: Puţuri, Prăpastie, Liniştea mor- 
mântului, Vinovăţia, Şeol, Umbra morții şi Pământul 
inferior. Aceste şapte stări infernale se aseamănă cu tot 
atâtea zale ale unui lanț al cărui început se uneşte cu 
sfârşitul.! 

Astfel, „primul palat” este situat la „limita supe- 
rioară a imperiului demonic“, „al doilea palat” este mai 
întunecat decât primul, iar în al treilea „tenebrele 
domnesc cu cea mai mare intensitate”, în aşa chip că, 
începând din acest punct de cădere, treptele infernale 
par să urce din nou spre suprafaţa „abisului“; totuşi, cel 
de „al şaselea palat” le depăşeşte pe toate celelalte în 
răul pe care îl cuprinde, în timp ce al şaptelea ajunge la 
limita superioară a infernului prin „ferestre care se des- 
chid spre Imperiul Luminii sfinte”. Acestea sunt cele 


1 Această dispoziţie circulară a treptelor infernului îşi are arhe- 
tipul în cel al lerarhiei sephirothice, în care „sfârşitul se uneşte 
din nou cu inceputul”: Malkhuth, ultima sephira, identică cu 
Schekhinah, lmanenţa divină, se uneşte veşnic cu Kether, Princi- 
piul suprem. 

„şapte palate” ale „Duhului necurat” despre care Kabba- 
la spune: 


„În timpurile viitoare (în timpul mântuirii univer- 
sale), Dumnezeu îl va face să dispară din lume, aşa 
cum este scris (ls 25, 8): «El va distruge moartea 
pentru totdeauna; Domnul YHVH va şterge 
lacrimile de pe toate chipurile. . . »”. 

MISTERUL OMULUI 


„La început, înaintea creării oricărei forme, El (Dum- 
nezeu) era fără chip şi fără asemănare... Dar după ce 
a făcut Forma (supra-formală şi prototipică) Omului 
ceresc, ea i-a servit drept Car (suport al Imanenţei) 
în care El a coborât (din Transcendenţa sa suprainte- 
ligibilă) pentru a fi cunoscut. .. “ Zohar (Bo 42b) 


Zoharul vorbeşte aici, pe de o parte, de Dumnezeu 
în esenţă, iar pe de altă parte, de Dumnezeu în Act. El 
consideră Fiinţa divină, mai întâi, ca fiind ascunsă în 
Supra-Fiinţă, ca „Mister în Mister” (Sithra go Sithra) sau 
Cauza non-lucrătoare în absoluta Non-Cauză; este Prin- 
cipiul universal, în afara oricărui raport cu creaţia — Prin- 
cipiu indeterminat, pe care nu l-am putea cunoaşte. Ca 
urmare, Zoharul îl înfăţişează pe Dumnezeu în măsura 
in care El iradiază, în calitate de cauză activă, Arheti- 
purile sau „Figurile“ principiale ale tuturor lucrurilor 
create, Arhetipuri care nu sunt altceva decât Unitatea 
indivizibilă a Fiinţei Sale, dar care apar prin „Prisma“ 
sephirothică ca tot atâtea Aspecte ale sale. 

Dat fiind că Aspectele Fiinţei divine constituie, în 
acelaşi timp, Cauzele şi „Modelele“ manifestărilor sale 
cosmice, există un raport analogic între acestea din urmă 
şi Originea lor eternă: ele reprezintă „reflexiile” Sale 

simbolice. Acest simbolism permite contemplarea Prin- 
cipiului ontologic începând cu lucrurile create, „ima- 
gini” mai mult sau mai puţin perfecte ale Fiinţei nece- 
sare. Or, „imaginea lui Dumnezeu” prin excelenţă este 
omul, a cărui ființă integrală rezumă, ea singură, toate 
realitățile cosmice şi Arhetipurile lor increate. Dintre 
toate creaturile, nu există o alta care să manifeste an- 
samblul sephirothurilor într-o manieră atât de sintetică 
şi în acelaşi timp explicită cum este omul; el singur 
încorporează „Figura Totului” — Prototipul universal în 
Totalitatea sa - în timp ce celelalte ființe sau lucruri 
create, fie acestea îngeri, ceruri sau întreg pământul, nu 
exprimă decât în mod parțial Fiinţa divină, sub unul sau 
altul din Aspectele Sale.! „Figura Totului” este in divinis 
Arhetipul propriu omului, Fiinţa sa increată, „Omul de 
sus” (Adam ilaa); în timp ce „imaginea Totului” este ma- 
nifestarea sa cosmică, ființa sa creată: „omul de jos”. 
Dumnezeu a creat lumea şi tot ceea ce există con- 
templând „Omul de sus”, care nu este altceva decât Uni- 
tatea infinită a celor zece sephirothuri. El a creat totul 
după imaginea „Omului“, fiindcă a vrut să fie prea- 
mărit prin „Misterul Omului“; El a vrut ca omul să fie 
pretutindeni, sus şi jos, Expresia, Revelația şi Simbolul 
său; de asemenea, El i-a dat „Omului de sus” stăpânirea 
asupra întregii sale Emanaţii increate, iar „Omului de jos” 


S-ar putea obiecta aici că Metatron, „Îngerul” suprem, mani- 
festă spiritual toate Aspectele ontologice. Aceasta este adevărat, 
dar, aşa cum vom vedea în cele ce urmează, desemnarea lui 
Metatron ca „Înger” nu este decât comparativă şi decurge din 
simplul fapt că el este spirit pur: Intelectul cosmic. Or, acesta nu 
este nicidecum o „inteligenţă separată”, pasivă şi creată, aseme- 
nea îngerilor, ci chiar Aspectul activ şi ordonator al Imanenţei 
divine, de care el nu poate fi separat. El este deci cu adevărat 
necreat şi nu apare sub forma Totalităţii cosmice decât prin 
„învelişul” său, Avir, Eterul, Cauza substanţială a creatului. 

- cu toate că, acesta se afla în starea sa de perfecțiune 
primară - stăpânirea asupra întregii manifestări create. 
Tot ceea ce există, aspiră, conştient sau nu, să se inte- 
greze în ființa universală şi divină a Omului, care leagă 
lumea cea mai de jos de „Sinele” suprem al tuturor lu- 
crurilor; Dumnezeu a dat fiecărui lucru, potrivit capaci- 
tăților sale specifice, puterea de a se înălța, prin transfor- 
mări multiple, până la „Forma” integrală a Omului, care 
este Arhetipul tuturor Arhetipurilor: Fiinţa divină. 

Dar Totalitatea „Omului de sus” depăşeşte chiar şi 
Fiinţa; ea transcende Prototipul suprem, căci nu este 
altceva decât Transcendenţa lui Dumnezeu în cele două 
Aspecte ale sale, cauzal şi non-cauzal: Fiinţa sa şi Supra- 
Fiinţa sa. Esenţa Omului transcendent este Ain, „Nean- 
tul” care este „Absolutul”; iar „Forma“ sau „Figura“ sa 
prototipică este Ehyeh, „Fiinţa“ cauzală. Pentru a expri- 
ma faptul că nu exista creaţie atât timp cât Dumnezeu 
se odihnea în Non-Cauză şi nu se manifesta sub Aspec- 
tul său cauzal, Tradiţia spune că: 


„Izvorul ceresc nu țâşnea peste lume pentru că omul 
era ascuns în Ain”. 


Dar când Omul a ieşit din „Neantul” suprem, el a luat 
aspectul Emanației sephirothice, trecând dincolo de orice 
formă şi aparență cosmică; şi din acest „Om al Emana- 
tiei lipsit de imagine şi de asemănare” a țâşnit Izvorul 
ceresc al Adevărului şi al Vieţii. 


2 


În Esenţă, Omul transcendent este Sinele suprem, 
fără nume, fără aspect, etern ascuns în el însuşi; iar în 
Act el este Soarele Cunoaşterii ce contemplă toate Lu- 

minile inteligibile în Claritatea sa unică şi creează toate 
lucrurile din Scânteile sale indistincte; şi, chiar dacă 
miriade de creaturi izvorăsc din el, el rămâne eternul 
Unu. El este Unitatea sephirothurilor, considerată astfel 
în lumina simbolismului aspectelor spirituale, psihice şi 
corporale ale omului. Acest „Creier ascuns” al său, des- 
pre care nu ştim şi nu vom şti niciodată ce conţine, nu 
este altceva decât Esenţa sa pură, Kether, „Coroana“ di- 
vină, Principiul suprem şi suprainteligibil. „Creierul“ 
său „drept” este „Înțelepciunea” sa ontologică, Hokhmaha, 
prin care Unul se contemplă El-însuşi şi nimic altceva 
decât pe El-însuşi. „Creierul“ său „stâng“ este „Inteli- 
genţa” sa onto-cosmologică, Binah, care îi serveşte de 
„oglindă“ pentru contemplarea unității sale pure şi în 
acelaşi timp de „prismă“ pentru viziunea Unităţii sale 
în toate posibilitățile ei universale în Unitatea sa - vi- 
ziune din care decurge iradierea multitudinii cosmice, 
emanaţia creatoare. Aceste trei „Creiere” ale Omului 
transcendent sunt numite şi cele „trei Capete care nu 
fac decât Unul”: Kether-Hokhmah-Binah. 

„Braţul său drept” este „Îndurarea” sa incomensu- 
rabilă, Hesed, Îndurarea divină, iar „Braţul său stâng” 
este „Rigoarea” sa, Măsura tuturor lucrurilor; Din, Jude- 
cata universală. „Inima“ sau „Trunchiul“ său este Tiphe- 
reth, „Frumuseţea“ supremă sau Iubirea divină, este 
Plenitudinea, Armonia şi Unirea tuturor posibilităților 
increate şi create. „Coapsa lui dreaptă” este Puterea sa 
cosmică pozitivă, Netsah, „Victoria” divină, iar „Coapsa 
lui stângă“ este Puterea sa cosmică negativă sau Hod, 
„Gloria” Domnului. „Organul său masculin generator” 
nu este altul decât Actul său veşnic, creator, mântuitor, 
şi acesta este Yesod, „Fundamentul” lumilor. În sfârşit, 
„Picioarele“ sale sau aspectul său „feminin” reprezintă 


receptivitatea sa universală: Malkhuth, „Regatul“, Recep- 

tacolul increat al Emanaţiilor divine şi Principiul ime- 
diat al Manifestării cosmice. 

Chiar dacă această „Formă” a Omului transcendent 
este în sine „lipsită de chip şi asemănare”, ea produce 
lumini şi forme distincte, ce constituie „reflexiile” sale 
sau „imagini“ simbolice; în aceasta constă toată lucra- 
rea creaţiei, alcătuită din cele trei lumi, spirituală, sub- 
tilă şi corporală, şi sintetizată în cele trei aspecte con- 
stitutive analoage ale „omului de jos”. Într-adevăr dacă 
Tri-Unitatea supremă sau „Triplul Cap”, Kether-Hokhmah- 
Binah, reprezintă Esenţa pură a omului, Triada Hesed- 
Din-Tiphereth sau cele două „Braţe” şi „Trunchiul“ ale 
lui Adam ilaa sunt Cauzele şi Arhetipurile spiritului 
omenesc, ca şi ale Lumii spirituale; din Netsah-Hod-Yesod, 
cele două „Coapse” şi „Organul său masculin gene- 
rator” izvorăsc sufletul omenesc şi Lumea subtilă, iar 
din Malkhuth, „Picioarele“ sale sau „partea sa feminină” 
ies corpul omenesc şi întreaga Lume corporală. Astfel, 
„omul de jos” şi toată creaţia sunt făcute „după chipul 
şi asemănarea” „Omului de sus“, care nu este altul decât 
Dumnezeu. 

Dacă „Omul de sus” este în întregime Transcen- 
denţa divină, cel „de jos” nu constituie, stricto sensu, 
decât individualitatea umană ce cuprinde domeniile 
corporalului şi psihicului. Între planul individual şi pla- 
nul transcendent suprem, se situează Lumea spirituală, 
locuită doar de Imanenţa divină; şi aici se află un al 
treilea aspect fundamental al omului ce leagă ființa sa 
creată de Esenţa sa increată: Omul supraindividual şi 
cosmic. Într-adevăr, după ieşirea sa din Misterul suprem 
şi Emanaţia sa primă, unde se revelează ca Hokhmah, 
Înţelepciunea veşnică, din care țâşnesc toate celelalte 
lradieri divine, „Omul de sus“ se manifestă mai întâi pe 
planul pur spiritual. 

Această primă manifestare, ce transcende orice 
formă şi individuație şi îmbrățişează, ca „Sferă al cărei 
centru este peste tot şi a cărei circumferință nu este 
nicăieri”, orice lucru creat, este Metatron) Omul ima- 
nent şi universal. Metatron este unit cu „lumea creației” 
prototipice (Olam ha-Beryah), umplută doar de Sche- 
khinah; aceasta este Imanenţa indistinctă, omniprezentă 
şi imuabilă a celor zece sephirothuri sau a „Omului de 
sus“. Ea se manifestă prin Metatron, care este Actul său 
cosmic şi „Măsura“ sa pur spirituală, prin care ea de- 
termină formele tuturor lucrurilor create. În acelaşi 
timp, dublul Principiu spiritual imanent, Schekhinah- 
Metatron nu ar putea produce formele create fără con- 
cursul Principiului substanţial, Avir, Eterul universal şi 
nediferenţiat care este „Circumferința” imperceptibilă a 
Lumii spirituale. Această „Circumferință”, deşi exis- 
tentă, nu se află „nicăieri“, adică este dincolo de spațiu 
şi de orice altă dimensiune cosmică; este „firmamentul” 
suprem şi nelimitat ce transcende creația şi constituie 
planul de reflexie în care Metatron îşi proiectează Lu- 
mina şi în care „scânteile“ sale iau formă şi trup. Aceste 
„Scântei” sunt Arhetipurile imanente sau „germenii“ 
spirituali a tot ceea ce există în ceruri şi pe pământ. 
Metatron este „Figura” lor comună şi indistinctă, sin- 
gura radiere creatoare şi mântuitoare a lui Schekhinah; 
iar Avir este „piatra prețioasă” prin care această Lumi- 


! Etimologia acestui nume misterios este încă discutată. Originea 
sa este căutată în cuvântul ebraic nator, „a supraveghea”, în 
cuvântul latin metator, „cel care măsoară”, şi în mater, „mama“ 
sau matrona, „doamna“ divină, epitet al lui Schekhinah, dar şi în 
expresia grecească meta thoronon, „dincolo de Tron” şi, în sfârşit, 
în valoarea numerică a lui Metatron, care este cea a numelui 
divin Schaddai, „Omnipotentul“, Metatron fiind cu adevărat Mani- 
festarea directă şi universală a acestuia. 

nă nediferenţiată a lui Dumnezeu apare ca Plenitudine 
a posibilităților manifestabile. 

Profetul Ezechiel a contemplat prin Avir Plenitudi- 
nea imanentă a lui Dumnezeu, aşa cum Ea se revela ca 
„Om ceresc” sau Metatron aşezat pe Tronul divin: 


„Şi deasupra cerului, care era peste capetele lor, era 
ceva ca o piatră de safir (simbolul lui Avir), în formă 
de tron (elevare metacosmică) şi peste această 
asemănare (arhetip spiritual) de tron, avea asemă- 
narea cu o înfăţişare de om (Metatron care îşi are 
locaşul aici), deasupra (creaţiei) în sus (în Lumea 
Imanenţei divine). Şi am văzut o suprafaţă strălu- 
citoare (Ein Haschmal, care se traduce şi prin „ochi 
[sau privire] arzător” şi semnifică Conştiinţa uni- 
versală şi atotpătrunzătoare a lui Metatron), ca un 
foc (Lumină divină, care străluceşte) înăuntru şi 
împrejur (împrejurul Lumii spirituale sau al lui 
Metatron), de la şolduri până sus („partea” superi- 
oară a lui Metatron, care se uneşte cu Imanenţa şi, 
prin ea, cu Transcendenţa divină) şi de la mijloc 
până în jos („partea” inferioară a lui Metatron, care 
se uneşte cu Avir, Substanța pură şi, prin ea, cu 
creația) am văzut un chip de foc şi strălucire de jur 
împrejurul lui. Această înfăţişare de arc (în cer, 
simbol al „Formei” principiale a lui Metatron), care 
apare printre nori (simbol al lui Avir) într-o zi cu 
ploaie (în momentul Revelaţiei sau al Manifestării 
lui Schekhinah), această strălucire (Iradierea univer- 
sală) împrejur (împrejurul Lumii spirituale, al cărei 
Centru omniprezent este Schekhinah şi a cărei Mă- 
sură sau Formă incomensurabilă este Metatron, Cir- 
cumferinţa sa imperceptibilă fiind Avir) era înfățișa- 
rea (Avir) asemănării (Metatron) Slavei (Schekhinah) 
lui YHVH (ce îmbrăţişează toate sephirothurile, 
toate Aspectele Omului de sus).” (Ez. 1, 26-28) 

Metatron este Dumnezeu în Act; iată de ce Tradiţia 
îl desemnează ca fiind „micul YHVH”, Manifestarea 
universală a „marelui YHVH” transcendent, sau ca 
„Prinţ al Feței” divine (Sar ha-Panim), Revelația primă a 
lui Schekhinah. El este „Îngerul” sau „Trimisul“ (Malakh) 
lui Dumnezeu prin excelență, adică Descinderea sa spi- 
rituală integrală prin intermediul căreia se actualizează 
în lume totalitatea Emanaţiilor sale; este marele Media- 
tor universal. Dumnezeu vorbeşte despre Metatron când 
îi spune lui Moise: 


„Iată, Eu trimit un Înger înaintea ta, ca să te ocro- 
tească pe drum şi să te ducă la locul pe care l-am 
pregătit. Fii dar cu grijă în prezenţa Lui şi ascultă 
glasul Lui; să nu te împotriveşti Lui, pentru că nu vă 
va ierta călcările de lege, căci Numele Meu (sau Ema- 
nația integrală) este în El”. (Exod 23, 20) 


Conform Talmudului (Sanhedr. 38b), cel care îi porun- 
ceşte lui Moise (în Exod 24, 1) să urce către Dumnezeu, 
este tot Metatron: „Şi i-a spus lui Moise: Urcă spre 
YHVH...”. În legătură cu această funcție mediatoare în 
care Metatron manifestă Omnipotenţa divină, Midrash 
rabba (Num. 12) spune: 


„Când Sfântul, binecuvântat fie El, i-a poruncit lui 
Israel să ridice Templul, El le-a dat poruncă îngeri- 
lor ajutători să ridice şi ei unul de partea lor. Acesta 
este Templul «Omului puternic», numit Metatron; în 
acest Templu (ceresc) el aduce ca ofrande sufletele 
oamenilor cuvioşi, ca ispăşire pentru zilele când 
Israel s-a aflat în exil”. 

Metatron, care este „Forma“ supra-formală şi pur 
spirituală din care izvorăsc formele tuturor lucrurilor 
create, este desemnat în primul rând prin numele de 
„Om“ şi apoi prin epitete precum „Roata” (Ophan, Arhe- 
tip al tuturor lucrurilor) sau „Înger” (Malakh, Arhetip al 
tuturor ființelor cereşti);! el este aşa pentru că doar omul, 
dintre toate celelalte creaturi, este apt să se transforme 
spiritual, într-un mod conştient şi activ, în Metatron, 
care îi este Prototip imanent propriu şi căruia cele- 
lalte Arhetipuri cosmice nu îi sunt decât „aspecte“. 
Această posibilitate de transformare spirituală a omului 
individual în Om supraindividual şi universal este con- 
firmată de Tradiţie în relatarea ridicării lui Enoh la cer, 
unde el devine Metatron. 

Zoharul face aluzie la Misterul metamorfozei ființei 
individuale în ființa universală a omului, în următoa- 
rele pasaje: 


„Despre crearea omului (individual) Scriptura spune 
(lob 10, 11): «Tu m-ai îmbrăcat cu piele şi carne, Tu 
m-ai întărit cu oase şi nervi». Ce este, aşadar, omul? 


! Metatron este numit şi „Scribul” divin. El scrie toate Judecăţile 
creatoare ale lui Dumnezeu în „Carte“ sau în „Lumea Creaţiei”. 
„Pana“ sa este „Coloana din Mijloc”, de-a lungul căreia curge 
„cerneala” luminoasă a Emanaţiei divine, coborând din triplul 
„Creier“, Kether-Hokhmah-Binah, ca Omniştiinţă (Da'ath), pentru 
a se strânge în Plenitudinea lui Schekhinah şi a fi gravată pe 
pergamentul pur şi translucid al lui Avir, Eterul generator. Tot 
ce a fost, este şi va fi, se găseşte scris sub forma „literelor cereşti” 
sau a Arhetipurilor spirituale în Cartea divină a lui Metatron. 
Acesta poartă, între altele, epitetul de „Om tânăr” sau veşnic 

„Adolescent“, pentru că el este manifestarea primă, incorupti- 
bilă şi supratemporală a Imanenței divine. El este, în special, 
Revelația primă a Înţelepciunii divine cu privire la Cosmos, Sursa 
oricărei inspiraţii ortodoxe, „Învățătorul tuturor învățaţilor în 
Mischnah (Tradiţia orală). 

Este oare făcut din piele şi carne, din oase şi din 
nervi? Nu, sufletul este cel care îl constituie pe om 
cu adevărat; pielea, carnea, oasele şi nervii nu 
formează decât învelişul, «veşmântul» său, dar nu 
sunt nicidecum omul însuşi. Când omul moare, este 
despuiat de toate aceste învelişuri (iar sufletul său 
continuă să trăiască dincolo de planul corporal)”. 
(Yethro 75b, 76a). 


„“Şi YHVH Elohim l-a luat pe om şi l-a pus în Gră- 
dina Edenului, ca el să o lucreze şi să o păzească». 
(Gen 2, 15). De unde L-a luat? El L-a luat (anume 
trupul lui) din cele patru elemente la care se face 
aluzie în versetul (ibid. 10): «... şi de acolo, (Avir, Eterul, 
Chintesenţa indistinctă a celor patru elemente) se 
împărțea în patru brațe». „Dumnezeu l-a desprins 
pe om de aceste patru elemente (reintegrându-le în 
Eter, care îşi află locul în inima sa şi învăluie sufletul 
său într-o manieră omogenă, străvezie şi indefinită; 
acesta din urmă, eliberat de condiţionările corpo- 
rale, îşi regăseşte astfel „Forma“ supraindividuală 
sau universală: Metatron) şi (Dumnezeu) l-a aşezat în 
grădina Edenului („Lumea Creaţiei” spirituale, um- 
plută doar de Schekhinah); aşa lucrează Dumnezeu 
cu oamenii alcătuiți din cele patru elemente; când 
aceşti oameni se căiesc şi se consacră studiului Torei, 
Dumnezeu îi desprinde de cele patru elemente din 
care au fost alcătuiți.” (ibid. Bereschith, 27a) 


Este vorba nu numai despre cele patru elemente 
corporale, dar şi de cele patru elemente subtile sau psi- 
hice din care este constituită individualitatea umană, 
anume: Nefeş (lit. „vitalitate”), „sufletul animal”; Ruah 
(lit. „aer“, „vânt”), „sufletul mental”; Neschimah (lit. 
„Suflu”), „sufletul sacru”, spiritual; şi Havyah, „sufletul 

(veşnic) viu”. Aceste patru elemente animice ies dintr-o 
singură „Chintesenţă” indistinctă: Yehidah, „Sufletul unic” 
şi divin; ele îşi au pandantul lor macrocosmic în cei 
patru Hayoth sau „Fiinţe vii” şi îngereşti ale viziunii lui 
Ezechiel, care: 


„Sunt la ordinele Căpeteniei (Metatron, Principiul lor 
comun), numită cu Numele Stăpânului: Schaddai 
(Atotputernicul)”. 


Or, atunci când în cadrul transformării spirituale a 
omului cele patru elemente corporale se reintegrează în 
Avir, cele patru elemente psihice, prin răsfrângere 
ascendentă, se repliază, la rândul lor, în Yehidah, „Su- 
fletul unic”, care se identifică în natura sa substanțială 
cu Eterul, iar în natura sa spirituală cu Metatron şi, prin 
el, cu Schekhinah. lată de ce este spus că: 


„atunci când omul va respecta Legea, va stăpâni cele 
patru elemente (corporale şi cauzele lor imediate, 
subtile sau psihice) ce se transformă într-un (singur) 
fluviu (o singură Emanaţie divină: Schekhinah-Meta- 
tron-Avir), din care îi va fi potolită setea (pe toate 
treptele — spiritual, subtil şi corporal — ființei sale 
manifestate)”. 


Desprinzând omul individual de cele patru elemen- 
te corporale şi de cauzele lor subtile, adică retrăgând 
orice diferențiere individuală a omului în centrul său 
unic, Dumnezeu îl transformă în Om supraindividual 
sau universal, al cărui „corp” este Avir, al cărui „suflet“ 
este Metatron şi al cărui „spirit” este Schekhinah. 

Dacă Dumnezeu este Cauza primară a acestei trans- 
formări, omul este cauza ei secundară: el cooperează 
activ la propria sa universalizare şi „sfințire” prin stu- 

dierea şi respectarea Legii revelate, care îl conduce la 
„penitență”, adică ia retragerea tuturor posibilităților 
sale individuale în centrul lor comun şi divin. Este ceea 
ce numim concentrarea spirituală asupra lui Dumnezeu, 
în care omul, prin absorbţia celor cinci simțuri corpo- 
rale şi reculegerea sufletului diferențiat în esenţa lor 
unică, provoacă — în sânul fiinţei sale şi cu ajutorul lui 
Dumnezeu - unirea elementelor corporale şi subtile 
în singura Imanenţă divină; şi această „unire de jos pro- 
voacă unirea de sus“, a ființei imanente cu Transcen- 
dentul. 

Pentru că unirea omului cu Dumnezeu se operează 
prin intermediul mijlocirii „Prezenţei reale”, aceasta 
este înfăţişată din punct de vedere metodic, când ca o 
„Coborâre” a divinului în ființa umană, când ca o 
„Ascensiune” către cel „Prea Înalt”. În cele două cazuri, 
mistica iudaică comportă „moduri de unire” variate şi 
bazate în primul rând pe invocarea Numelor divine cu 
tot ceea ce implică aceasta ca pregătire purificatoare, 
meditație şi concentrare. Pentru a nu cita decât una 
dintre aceste metode, o vom menţiona pe cea cunoscută 
sub numele de „viziunea Carului” divin: aşa cum am 
arătat, „Carul” (Merkabah) este suportul Imanenţei care 
îi permite lui Dumnezeu să „coboare“, pe calea ema- 
nației în Cosmos, şi să „urce din nou“, prin reintegrare, 
în El-însuşi. În sine, este chiar Schekhinah, iar văzută 
„din afară” este învelişul său substanţial, Avir, Eterul, 
ascuns în inimă şi înălțând sufletul prin cele şapte 
ceruri create sau „Palate“ cereşti (Hekhaloth), până la 
„Cerurile Cerurilor”, „Lumea creaţiei” spirituale şi pro- 
totipice. Aici el îşi recâştigă „Forma“ universală, Meta- 
tron, şi se uneşte cu Schekhinah, aşezată pe „Tronul“ sau 

pe „Carul” în repaus. Cei care sunt inițiați în această 

metodă de „ascensiune“ poartă numele de , cei care co- 
boară în Car” (Yorde Merkabah), deoarece iniţiatul tre- 
buie să „coboare“ în străfundurile inimii sale, unde se 
ascunde „Carul” eterat, gata să se înalțe, prin toate ce- 
rurile, către Lumea divină. 

Fiecare înălțare de pe o treaptă cerească (sau „Palat”) 
pe alta necesită o „coborâre“, o „aprofundare“ sau o 
„sondare” corespunzătoare a inimii, adică realizarea 
unei virtuți sau calități spirituale ce reflectă un anumit 
Aspect divin, dominant într-un anumit „Palat“ ceresc. 
Conform unui tratat despre Hekhaloth, Rabbi Akiba îi 
spunea lui Rabbi Ismael!: 


„Când urcam în primul Palat, eram cucernic (hasid), 
în al doilea Palat eram pur (tahor); în a treilea, sincer 
(yaschar: drept, corect, echitabil); în al patrulea, eram 
în uniune cu Dumnezeu (tamim: perfect, întreg, fără 
pată, fără defect); în al cincilea, dădeam dovadă de 
sfințenie în fața lui Dumnezeu; în al şaselea, spu- 
neam Keduschah („de trei ori Sfânt. . .”) în faţa Lui, al 
cărui Cuvânt a creat lumea, ca îngerii păzitori să nu 
îmi poată face rău; în al şaptelea Palat, mă ridicam 
cu toate puterile mele, tremurând din toate mădu- 
larele mele şi spuneam următoarea rugăciune: Slavă 
Ție, care eşti cel Prea Înalt, slavă celui Sublim, în 
locaşurile Măririi!” 


În istoria sacră a lui Israel, Enoh, ca şi Moise şi Ilie, 
figurează printre mulți alți profeţi şi sfinți care au 
realizat, fie în trupul lor spiritualizat, fie doar în su- 
fletul lor - în timp ce trupul rămâne ca lipsit de viață pe 
pământ — „ascensiunea“ cerească care duce la unirea 
omului cu Dumnezeu. 


! Doi mari Maeştri kabbalişti şi Yorde Merkhabath. 

Sufletul omenesc, în Totalitatea sa supra-indivi- 
duală, unde devine una cu triplul Principiu imanent 
Schekhinah-Metatron-Avir, locuieşte dincolo de oricare 
cer creat în „Lumea Creaţiei” prototipice. El este Lu- 
mina divină ce umple această „Sferă al cărei centru este 
pretutindeni şi a cărei circumferință nu este nicăieri”, 
după cum spune Scriptura (Prov 20, 27): 


„Sufletul omului este Lumina lui YHVH”. 


Sufletul care prin coborârea sa în trupul pământesc se 
îndepărtează de forma sa universală, transformându-se 
prin individualizare în sufletul particularizat al cutărui 
om, rămâne legat printr-o „rază” spirituală de Sufletul 
total, care este divin. Prin această „rază“, Sufletul uni- 
versal şi activ, Metatron, îl călăuzeşte pe individul uman, 
după Voința lui Dumnezeu, lăsându-i partea sa de voi- 
nţă liberă, dată de Domnul Prea Înalt, şi datorită acestei 
„raze“ sufletul, după transformarea sa, găseşte din nou 
drumul care îl readuce la Originea sa. 

Omul transcendent, Adam ilaa — numit şi Adam 
Kadmon, „Omul principial” — este Dumnezeu în Esenţa 
şi Emanaţia sa ontologică; Omul imanent, Metatron, este 
întreaga sa Manifestare spirituală; este Omul primor- 
dial. Adam ha-Rischon („Primul Om”) este Manifestarea 
sa, în acelaşi timp supra-formală (spirit), formal-subtilă 
(suflet) şi formal-grosieră (trup), aşadar Personificarea 
sa cosmică, care se identifică şi domeniului universal şi 
— în sânul acestuia - stării individuale. În timp ce Adam 
ilaa, Omul divin şi Manifestarea sa pur spirituală, Meta- 
tron, reprezintă Principii inalterabile, primul om, în sen- 
sul istoric, este supus mişcărilor condiţiilor existențiale 

şi ciclice; dar trebuie precizat că aceasta se întâmplă 
doar în aspectul său individual, în calitatea sa de „om 
de jos”, şi în măsura în care el se rupe de ființa sa 
interioară, universală şi incoruptibilă, Metatron, şi prin 
aceasta de „Omul de sus”, care este una cu Dumnezeu. 
Această disociere este „păcatul originar”, care l-a făcut 
pe primul om să îşi piardă starea de unire permanentă 
cu Dumnezeu şi l-a antrenat în mişcarea existenţei 
individuale ce se derulează prin nenumărate naşteri şi 
morți. 

Zoharul îl caracterizează pe Omul transcendent 
spunând (Terumah, 144, b): 


„Omul sacru şi suprem guvernează totul şi dă hrană 
(spirituală şi substanțială) şi viață (veşnică şi trecă- 
toare) tuturor ființelor”; 


iar despre Omul imanent şi universal afirmă: 


„Unul cel Sfânt, binecuvântat fie El, are un Fiu (o 
Manifestare) a cărui Slavă luminează Universul de 
la un capăt la celălalt; este un Arbore mare şi 
puternic, al cărui vârf atinge Cerul (suprem: Lumea 
sephirothică, Sursa oricărei Lumini spirituale) şi ale 
cărui rădăcini pătrund în Pământul sfințit (Avir, 
Eterul universal, Cauza oricărei substanţe)”. 
(Mischpatim, 105, a) 


În sfârşit, Zoharul vorbeşte despre crearea primului 
om, descriind în ce fel cele patru puncte cardinale se 
unesc pentru a-şi spune unul altuia: 


„Să facem un om după chipul şi asemănarea noas- 
tră, ca el să îmbrățişeze, asemenea nouă, cele patru 
direcții (ale spațiului), ca şi pe cea care urcă şi pe cea 
care coboară.” (Bereschith, 34b) 

Or, cele şase direcții ale spaţiului reflectă toate ex- 
pansiunile supra-spațiale ale Lumii subtile precum şi 
toate „dimensiunile“ spirituale ale Lumii Imanenţei 
divine. Într-adevăr, Dumnezeu a dat trupului, sufle- 
tului şi spiritului omului co-extensibilitatea în cele trei 
Lumi corespondente, co-extensibilitate care manifestă 
Infinitatea „Omului de sus”. Astfel, „corpul primor- 
dial” şi sintetic al omului nu este altul decât Eterul care 
umple tot spaţiul; „sufletul său primordial” şi supra- 
individual are forma macrocosmică a întregii creații, iar 
spiritul său suprauman şi universal posedă „Forma“ 
prototipică a lui Metatron. Altfel spus, omul, pornind de 
la starea sa pământească, unde „trupul său secund” 
este diferențiat, simbolizează în mod explicit Unitatea 
sephirothică, până la Starea supremă, unde el este chiar 
această Unitate — „Figura Totului” —, deţine în perfec- 
țiunea stărilor sale multiple, forma completă a fiecărei 
trepte fundamentale a existenţei. Iată de ce Zoharul (ibid) 
spune că: 


„Divinul Nume de ADaM cuprinde ceea ce este sus şi 
jos, datorită celor trei litere ale sale A(leph), D(aleth) 
şi M(im) final”. 


Misterul Omului nu este altul decât Unitatea tu- 
turor stărilor sale, mister pe care îl putem rezuma în 
cele trei trepte: transcendent-divin, imanent-spiritual şi 
ceresc-pământesc sau psiho-fizic; aceste trepte nu con- 
stituie decât o singură Persoană universală care sinte- 
tizează şi în acelaşi timp „explică“ întreaga Realitate. 
Starea edenică a primului om constă în deplina posesie 
a conştiinţei neîntrerupte care leagă cele trei aspecte sau 
trepte fundamentale ale fiinţei sale universale. În această 
stare, microcosmosul uman se află în unire permanentă 

şi cognitivă cu macrocosmosul şi „Metacosmosul”, 
omul fiind aici ființa centrală a creaţiei, în jurul căreia 
gravitează, ierarhic, toate celelalte ființe cereşti şi pă- 
mânteşti, fiind, în acelaşi timp, creaţia în totalitatea sa 
sintetică, Forma sa prototipică şi Esenţa sa infinită. 

La început, Omul era întreg Universul şi tot ceea 
ce îl depăşeşte pe acesta. El era, în Transcendenţa sa 
pură, „Întunericul mai mult decât luminos” şi, în Starea 
sa ontologică sau cauzală, „Soarele spiritual“ a cărui fie- 
care rază este o emanație beatifică şi îndumnezeitoare. 
În Imanenţa sa, el se situa dincolo de multitudinea de 
forme şi dincolo de orice individualizare. Cuprindea 
toate lucrurile în calitate de arhetipuri spirituale ce nu 
apăruseră încă în chip distinct, ci constituiau o singură 
lumină, ca mii de raze solare într-o zi fără nori. Era un 
singur „Mijloc“ sau „Centru“ omniprezent în care se as- 
cundea Avir, „Aerul foarte pur şi imperceptibil” înain- 
tea actului său de generare a substanţei. Numai ieşind 
din această stare pur spirituală, care este cea a Creaţiei 
prototipice, plină doar de Imanenţa divină şi conținând 
în sinteză „germenii“ existenţiali ai tuturor lucrurilor, 
Omul a apărut în chip distinct şi, odată cu el, toate 
creaturile. 

În starea sa de distincție primară, Omul era ființa 
cea mai misterioasă şi cea mai evidentă, căci el se mani- 
festa, în acelaşi timp, în toate lumile: apărând pe pă- 
mânt sub forma sa exterioară şi „sephirothică”, el depă- 
şea în frumuseţe orice altă creatură, în timp ce „trupul“ 
său interior şi eterat umplea şi hrănea fără distincție 

lumea întreagă; „trupul“ său ceresc sau subtil era la fel 
de mare ca ansamblul cerurilor, căruia el îi reprezenta 
în acelaşi timp „Centrul“, „măsura“ şi „circumferința“, 
traversând cerurile asemenea unui „ax”; fiecare cer era 
ca o parte din el însuşi şi se rotea în jurul „coloanei sale 
de mijloc”, conform unei „mişcări“ supra-spaţiale în- 
scrisă în circumferința sa indefinită. 

Toate creaturile, cereşti şi pământeşti, nu erau decât 
propriile sale aspecte, exteriorizându-se sub forma unor 
co-posibilități ale sale, „separate“ în mod iluzoriu. Cele 
două lumi ale realităților „separate“, una subtilă şi alta 
corporală, erau încă pline de har. Ele se găseau în starea 
lor paradisiacă în care razele Omului imanent iluminau 
pe deplin toate lucrurile create şi în care vibraţiile lu- 
birii sale uneau fiecare creatură cu Arhetipul său divin. 
Existenţa, nu numai pe plan spiritual, dar şi pe treapta 
subtilă şi corporală, era în totalitate plină şi scăldată de 
Prezența revelatoare a lui Dumnezeu; iar această Pre- 
zenţă era Omul însuşi înaintea „căderii“. Omul şi toate 
creaturile care îl înconjurau şi pe care el le cuprindea în 
mod sintetic în Totalitatea sa universală, se aflau în 
starea lor de puritate primară, în dumnezeiasca lor per- 
fecțiune a formei, în sfințenia lor. 

Cât timp „separatul“” nu îl contrazicea pe Unu, ci 
manifesta, prin deiformitatea sa, Voința pozitivă a Cre- 
atorului, întregul Cosmos, cu variațiile sale indefinite, 
constituia o singură Împărăţie beatifică: era „Împărăția 
lui Dumnezeu“ unde Unul se bucura în multiplu, pe 
care îl pătrundea, ilumina şi absorbea în Iubire, şi unde 
multiplul se scufunda în Unul, în extaz şi contopire cu 
El. În această Împărăţie primordială, „separarea” de 
Dumnezeu nu servea decât unirii cu El. Vidul întunecat 
al Cosmosului, manifestat prin Rigoarea ordonatoare a 

Creatorului, nu era decât receptacolul deschis pentru a 
fi umplut de Îndurarea sa înduninezeitoare. 

Diferenţa între separare şi unire, vid şi plin, întu- 
neric şi lumină, rigoare şi îndurare, lume şi Dumnezeu 
era ca şi implicată de emanaţia unitivă a Principiului 
universal, iar condiţiile sau limitările existenţiale — aşa 
cum le cunoaştem şi le îndurăm noi în consecințele lor 
duale şi separative, prin rău, suferință şi moarte —, nu 
puteau încă să se manifeste. 


„Căci (la început) Dumnezeu n-a făcut moartea şi 
nu se bucură nici de pieirea celor vii; căci El a creat 
toate lucrurile ca ele să aibă viaţă (în El); şi toate 
lucrurile lumii (în puritatea lor primară) sunt 
folositoare vieţii; şi în ele nu există nici un principiu 
de distrugere (doar de transformare, fie de indi- 
vidualizare sau de universalizare), iar moartea nu 
pusese încă stăpânire asupra pământului (în starea 
lui primordială)... 
Căci Dumnezeu l-a zidit pe om pentru nemurire şi 
l-a făcut chip al propriei sale Fiinţe. Dar prin pizma 
diavolului (care se opune lucrării unitive a lui 
Dumnezeu) moartea a intrat în lume, iar cei ce sunt 
ai lui (diavolului) au parte de aceasta!. 

(Înţ 1, 13-14; 2, 23-24) 


Într-adevăr, câtă vreme creatul nu s-a împotrivit 
unirii sale cu Increatul, Rigoarea inerentă separativității 
exterioare sau cosmologice nu s-a opus în nici un fel 
Îndurării, imanentă în întreg Cosmosul, ci a rămas 
ascunsă în aceasta. Doar când Satan, „adversarul“ lui 
Dumnezeu, l-a sedus pe om şi l-a făcut să comită „păcatul 
originar” — părăsirea unirii neîntrerupte cu Dumnezeu 


1 Vezi Cartea Înţelepciunii lui Solomon, trad. rom. Alexandru 
Anghel, Ed. Herald, Bucureşti, 2006. 

în favoarea „fructului oprit”: dualismul - au fost eli- 
berate toate puterile antinomice ale Cosmosului, iar 
Rigoarea lui Dumnezeu a ieşit din Îndurarea Lui. 

Rigoarea, principiu separativ, a început să acționeze 
distinct şi în sens invers față de Îndurare, astfel încât să 
nege tot ceea ce îl neagă pe Unul. Astfel, Omul, Mijlo- 
citor universal, a provocat inversiunea completă a celei 
dintâi ordini cosmice: „căderea” creatului. Ceea ce îna- 
inte era unul — chiar şi acolo unde existau aparenţe 
multiple — a fost separat; ceea ce fusese înălțat, a fost 
dat jos; ceea ce era ascuns s-a manifestat, iar ce era 
evident s-a ascuns: interiorul a devenit exterior, iar 
exteriorul s-a retras în interior. Starea de Îndurare a fost 
înlocuită de Rigoare; Binecuvântarea cosmică s-a schim- 
bat în nenorocire: „Pământul va fi blestemat din cauza 
ta. ” „Arborele vieții” — Spirit divin şi îndumnezeitor — 
din care omul şi toate creaturile puteau „să mănânce“ 
după plac pentru a-şi potoli „foamea“ lor de Absolut, a 
fost ascuns conştiinţei lor imediate de către Heruvimii 
care păzesc drumul către Arborele Vieţii cu o Sabie în 
flăcări. „Acum să nu îşi întindă mâna, să nu ia din Ar- 
borele Vieţii ca să mănânce şi să trăiască veşnic.” Pen- 
tru că, gustând din multiplu, din compus, din efemer, 
omul s-a dat, antrenând după el toate făpturile pămân- 
teşti, separării şi morții: „În ziua în care vei mânca din 
el, în mod sigur vei muri.” 

Omul, neţinând cont de acest cuvânt al lui Unu, ci 
încrezându-se în cele ale adversarului său, Satan, a rupt 
unirea sa cu Dumnezeu şi s-a divizat în sine-însuşi. 
Totalitatea ființei sale, care până acum era una cu Îndu- 
rarea, deoarece „Arborele Vieţii” lega totul de Suprem, 
a luat aspectul Rigorii distinctive şi a devenit, în pri- 
vința omului pământesc, o Axă frântă în nenumărate 


grade existenţiale separate unul de celălalt prin câte o 

„moarte“. Adam nu a mai fost Omul universal care 
unea în mod sintetic într-o singură conştiinţă, realitățile 
divino-spirituale, subtil-psihice şi grosier-corporale. În 
momentul în care a început să se hrănească din „Arbo- 
rele cunoaşterii binelui şi răului”, conştiinţa sa „con- 
tinuă”, pătrunzând şi îmbrățişând tot ceea ce este, s-a 
schimbat în conştiinţa „discontinuă“, al cărei conținut 
spiritual-divin nu a rămas în el decât în starea de 
cunoaştere virtuală, în timp ce conţinutul individual- 
uman, care este cel al conştiinţei distinctive şi frag- 
mentare — deci supus erorii - a ocupat în întregime 
cunoaşterea actuală. Intelecția Omului paradisiac şi 
universal, ancorată în Viziunea nelimitată a lui Unu, s-a 
redus la reflecția mentală sau discursivă şi s-a ataşat 
facultăților senzoriale, aducându-i omului simpla per- 
cepere şi asimilarea lucrurilor pământeşti. Până aici, 
Adam, Manifestare integrală a lui Metatron, Intelectul 
cosmic, şi, prin urmare, a „Omului de sus”, era unit cu 
Eva - Personificarea perfectă a lui Avir, Substanţa pură 
şi universală — doar în Schekhinah; împreună reprezen- 
tau, în sânul Cosmosului, funcțiunea Principiului activ 
şi iluminator şi a Principiului receptiv şi generator, atât 
de bine, încât întreaga creație se reproducea fără 
încetare prin unirea lor divină. leşind din această unire 
spirituală, prin abandonarea Imanenţei divine în favoa- 
rea „cunoaşterii unuia şi a altuia”, natura substanțială 
pură şi translucidă a Omului a fost despuiată de Lu- 
mina beatifică şi îndumnezeitoare şi „lăsată goală”, cu 
toate diferenţierile ei subtile şi corporale: „Ochii unuia 
şi ai celuilalt se deschiseră şi ei cunoscură că erau goi”, 
lipsiți de Unitatea imanentă. Astfel au făcut să iasă Ri- 
goarea inerentă naturii substanţiale şi obscure în afara 
Îndurării spirituale care până atunci păstrase în ea 
Rigoarea ca aspect al Îndurării creatoare. 

„Şi YHVH - Elohim îl goni din grădina Edenului 
(starea sa primară), ca să muncească pământul (sub- 
stanța) din care fusese luat (în natura sa creată). 


De atunci, natura creată şi substanțială, stăpânită 
de Rigoare, învăluie şi închide în ea Îndurarea, care s-a 
strâns în ea-însăşi şi s-a retras în partea cea mai intimă 
a creației. Corporalul nu a mai fost înveşmântat în 
Lumină spirituală, fiindcă el s-a ascuns în lăuntrul 
trupurilor, în străfundul inimilor. Vidul pe care Îndu- 
rarea l-a lăsat prin retragerea sa în sânul tainic al crea- 
tiei — vid care nu este altceva decât manifestarea cos- 
mică fundamentală a Rigorii — s-a umplut de substanţa 
diferențiată, natura, în toată evoluția şi gradarea ei 
existențială. Acest vid, această privare de Îndurare sau 
prezenţă a Rigorii, îngăduie în „întunecimile” sale răul, 
ignoranţa, eroarea, sciziunile, opozițiile, ura: toate ema- 
naţiile dualiste ale lui Satan. Acestea au aruncat reali- 
tățile separate care există în sânul celor două lumi for- 
male într-o luptă înverşunată, în care o creatură se 
ridică împotriva alteia: „Cain se aruncă asupra fratelui 
său Abel şi îl ucise” şi se ascunse dinaintea propriei sale 
Esenţe divine strigând: „Mă voi ascunde departe de 
Faţa Ta!” 


„YHVH a văzut că răutatea omului era mare pe 
pământ şi că toate gândurile din inima lui era în 
fiecare zi numai răutate. Lui YHVH i-a părut rău că 
l-a făcut pe om pe pământ şi s-a mâhnit în inima Sa. 
Şi YHVH a spus: Voi şterge de pe fața pământului 
pe omul pe care L-am făcut, de la om până la vite, 
până la reptile şi până la păsările cerului; căci Îmi 

pare rău că i-am făcut. Dar Noe a căpătat îndurare 
înaintea lui YHVH.” (Gen 6, 5-8) 


De ce a găsit Noe îndurare în ochii Celui Veşnic? 
Pentru că era „om drept şi cinstit în vremea sa”, pentru 
că „mergea cu Dumnezeu” şi atrăgea, prin deiformi- 
tatea sa, Îndurarea ce fugea de „pământul corupt”. 
Fiindcă după „cădere” Îndurarea a rămas ca prezenţă 
reală a lui Dumnezeu în mijlocul creaturilor cuprinse 
de slăbiciune, ca Lumină mântuitoare în întunericul 
cosmice, ca să aline, prin intervențiile sale milostive, Ri- 
goarea Legii universale ce ordonează în perfectă măsură 
fluxul şi refluxul naturii şi reacțiile adecvate la acţiunile 
oamenilor. 

Într-adevăr, Îndurarea este Imanența spirituală şi 
supranaturală a lui Dumnezeu în sânul naturii substan- 
tiale şi create, Imanenţă care nu este în nici un fel afec- 
tată de variațiunile existențiale şi constituie legătura 
necesară şi imuabilă între Cauza transcendentă şi efec- 
tele Sale cosmice. Ea îşi are locul în Centrul Cosmo- 
sului, unde se ascunde prima stare sau Lume pur 
spirituală a creaţiei, lume ce se situează, prin „natura ei 
supranaturală”, dincolo de multiplu, de compus sau 
coruptibil, după cum era înainte de „cădere“, în între- 
gime umplută de prezența evidentă a lui Dumnezeu. 
Este „Starea de Har” permanent, în străfundurile celor 
două lumi, subtil-psihică şi grosier-corporală. 

Fără „roua“ dulce, dătătoare de viaţă şi ilumina- 
toare ce picură fără încetare din „Arborele“ Îndurării, 
în cele două lumi inferioare, unde se desfăşoară multi- 
tudinea creaturilor, Legea cosmică, în Rigoarea justiției 
Sale, ar nimici dintr-odată totul, „începând cu omul 
până la vite, reptile şi păsările cerului”, din cauza ne- 
gării pe care omul -— „criteriu“ al existenței create — o 
aduce împotriva propriei sale Realităţi, „Sinele” său pur 

care este Dumnezeu Însuşi. Dar această „rouă” mântu- 
itoare nu cade decât atât timp cât există pe pământ un 
om care să o atragă, căci „tot pământul“, întregul 
Cosmos, nu a fost creat decât pentru om, sinteza sa şi 
mijlocitorul său. Dacă mişcarea naturală a Rigorii este 
de a cobori în creație pentru a o descompune, iar 
tendința naturală a Îndurării este de a fugi din „închi- 
soarea” naturii şi a oricărei substanţe create pentru a 
reintra în Transcendenţa sa infinită, el, omul are funcţia 
de a face să coboare Harul în vidul „privaţiunii” cos- 
mice, al „neantului” pământesc prin Rigoare şi să o facă 
pe aceasta din urmă să urce din nou, împreună cu în- 
treaga natură creată, în Har: el are misiunea de a resta- 
ura şi de a menţine „Starea de Har universal”. 

Atunci când acționează bine şi „merge cu Dumne- 
zeu”, omul atrage manifestarea Îndurării ce vine să îi 
umple vidul interior şi pe cel al întregii lumi, pentru a 
absorbi Rigoarea în Lumina divină. Dar când omul 
acționează rău şi îl părăseşte pe Dumnezeu, Îndurarea 
îl părăseşte şi părăseşte întreaga creație pentru a lăsa în 
locul său „neantul“. Păcătuind, omul atrage „neantul“, 
iar Rigoarea, negând neantul care nu ar putea exista în 
Realitatea-Întreagă divină, îl nimiceşte pe omul păcătos 
şi lumea sa; doar dacă Îndurarea intervine în favoarea 
sa, fie ca „lertare”, atunci când el se căieşte, fie ca „În- 
delungă Răbdare”, când Dumnezeu îi acordă un răgaz 
pentru a se pocăi. 


„Dacă faci bine, nu vei fi bine primit? Dar, dacă nu 
faci bine, păcatul stă culcat la uşă; dorinţa lui se ține 
după tine, dar tu trebuie să-l stăpâneşti.” (Gen 4,7) 


„lată, ţi-am pus azi înainte viaţa şi binele, moartea şi 
răul, căci ţi-am poruncit azi să îl iubeşti pe YHVH 
Dumnezeul tău, să umbli pe căile Lui şi să păzeşțti 

poruncile Lui, legile şi rânduielile Lui, ca să tră- 
ieşti... Dar dacă inima ta se va abate încât nu vei 
asculta şi te vei lăsa amăgit să te închini înaintea 
altor dumnezei şi să le slujeşti, îți spun astăzi că vei 
muri... Alege viața, ca să trăieşti...“ (Deut.30, 15-18) 


Cât timp omul se hrănea din „Arborele Vieţii” al 
Îndurării pure şi unitive, el era totuna cu Unul, nu avea 
nevoie să aleagă între „bine“, care conține Viaţa veşnică 
şi divină şi „rău“, care atrage Rigoarea, distrugerea, 
moartea şi condamnarea; această alegere nu i s-a impus 
decât începând din momentul în care el a ieşit din uni- 
rea sa cu Dumnezeu şi a realizat dualismul intelectual 
şi existenţial, „fructul oprit”. De atunci, hrănindu-se din 
„Arborele cunoaşterii binelui şi răului“, omul a trebuit 
să trăiască diferenţa între unire şi separare, plenitudine 
şi vid, lumină şi întuneric, Îndurare şi Rigoare, Dumnezeu 
şi lume; a trebuit să sufere „neantul“ care separă şi opu- 
ne toate aceste aspecte ale singurei şi unicei Realităţi şi 
să-şi caute paradisul pierdut, Binele său veşnic, prin 
întoarcerea la Unu, care este chiar Esenţa sa beatifică. 
Pentru a regăsi Totalitatea sa universală şi divină, ima- 
nentă în sânul „rupturilor” sale, a fost nevoie ca omul 
să-şi purifice şi să-şi spiritualizeze trupul şi sufletul 
prin supunerea şi conformarea lor față de Voința şi 
Înţelepciunea supreme, să se desfacă, în final, de toate 
legăturile sale pământeşti, de toate stările lui fragmen- 
tare sau individuale. De atunci înainte, pentru a fi una 
cu Unul, pentru a redeveni infinit în Infinit, ființa umană 
a trebuit să se separe de separat şi să moară față de ceea 
ce este muritor şi finit. 

După ce a actualizat domnia Rigorii, omul trebuia să 
țină cont de „preceptele, legile şi poruncile” Domnu- 
lui, care sunt cele ale negării prin care el îl neagă pe 
Dumnezeu. După ce a spart vasul minunat pe care Cre- 


167 


atorul îl alcătuise din substanța cea mai pură şi pe care 
îl umpluse până sus cu Duhul Său - receptacol cosmic 
care nu era altceva decât Omul universal - a fost nevoie 
ca individul uman să adune şi să unească „fragmen- 
tele” sale prin negarea răului şi afirmarea binelui, prin 
concentrarea permanentă a întregii ființe asupra lui 
Unu, şi să devină din nou un vas sacru, gata să pri- 
mească, odată cu lertarea lui Dumnezeu, Influxul său 
iluminator şi mântuitor. 

Când Dumnezeu iartă, Rigoarea sa se resoarbe în 
Îngăduinţa sa, iar omul trece de la starea de păcat cu 
toate consecințele ei obscure, la starea de grație care, în 
plinătatea ei, duce la atingerea Iluminării spirituale, la 
Viziunea beatifică şi îndumnezeitoare a lui Unul. În- 
toarcerea omului la Esenţa sa pură şi divină este marcată 
de aceste două „opriri” principale: „starea primordială” 
său „edenică“, pe care Kabbala o numeşte Sch'mittah, 
„loc de oprire” — stare de deiformitate perfectă, ce im- 
plică Prezenţa evidentă şi permanentă a lui Dumnezeu 
în om şi „starea universală” sau „divină“, numită Yobel, 
„Jubileu” — stare de Iluminare şi de Identitate supremă, 
aceea de unire totală cu El.! Iertarea lui Dumnezeu este 
cea care îi permite omului să ajungă la prima „oprire“, 
iar Influxul total al Luminii Sale este cel care îl duce 
până la „Țintă”. 


! Aceste două „opriri“ principale ale Eliberării spirituale care 
sunt cele ale unirii cu Imanenţa Transcendentă, îşi au expresii- 
le simbolice respective în instituţiile sacre ale Anului Sabatic 
(Sch"mittah) şi ale Anului Jubiliar (Yobel), care se deschid, amân- 
doi, prin sunetul corului ritual, numit „glasul Trâmbiţei” (Kol 
Schophar), care „vesteşte eliberarea deplină”. Este glasul care a 
ieşit din „Trâmbiţa” divină - ca „Sunet primordial” şi mântuitor 
- pe muntele Sinai, atunci când poporul evreu a primit de la 
Dumnezeu revelația Torei. 

ÎNTOARCEREA LA UNU 


Tradiţia revelată este calea pe care Dumnezeu i-a 
trasat-o omului pentru a-i îngădui să-şi regăsească sta- 
rea primară, deiformă şi esențialmente divină; este calea 
reîntoarcerii la Unu. Or, „îndepărtarea“ spirituală de 
Originea divină nu este aceeaşi pentru orice individ 
uman; putem spune chiar că ea diferă pentru fiecare 
om, după modul particular al iluziei sale existenţiale, al 
ataşamentului său față de „alteritatea” creată, care se 
interpune între el şi Ipseitatea divină. Revelația ține 
cont în formulările sale doctrinare şi în economia „mij- 
loacelor harului”, de aceste diferențe de „raporturi“ între 
uman şi Divin, diferențe de înțelegere şi de receptivi- 
tate față de singurul Real. lată de ce formele tradițio- 
nale comportă mai multe trepte de interpretare şi apli- 
care, o multitudine de aspecte exterioare şi interioare 
sau exoterice şi ezoterice. 

Exoterismul ordonează împlinirea formală a Legii, 
care conduce la „mântuirea“ postumă, la o existență 
paradisiacă şi deiformă a ființei umane; este calea des- 
tinată majorităţii credincioşilor, prizonieri ai iluziei 
individualiste sau ritualiste: din această perspectivă, 
întoarcerea la Unu conduce la Paradisul ceresc, unde 

sufletul, eliberat de piedicile corporale, contemplă Pre- 
zența reală a lui Dumnezeu. Datorită punctului de ve- 
dere dualist, pe care cei mai mulți oameni nu ajung să-l 
depăşească în timpul vieții lor pământeşti, exoterismul 
califică această Viziune beatifică, drept una dintre „des- 
fătările” „apropierii de Dumnezeu”. 

Pentru ezoterism, aceeaşi Viziune înseamnă cunoaş- 
terea spirituală ce îl uneşte, fie direct, fie progresiv, pe 
cunoscător de Cunoscut. Cu alte cuvinte, ezoteriştii 
ştiu că, pentru sufletul răsplătit cu cunoaşterea divină, 
„apropierea de Dumnezeu” se transformă în identi- 
ficare reală cu El şi că nu poate fi altfel, din moment ce 
Dumnezeu este cu adevărat „Unul fără al doilea“. Ezo- 
terismul care exprimă „fără voal” Duhul ascuns în spa- 
tele „literei“, vrea să conducă fiinţa de aici-jos dincolo 
de simbolismul formelor sacre şi de dualismul gândirii, 
la această cunoaştere îndumnezeitoare; dar el nu se 
adresează decât celor care, mişcaţi de o receptivitate 
spirituală „de mare forță” — „setea de Absolut” — caută 
Adevărul în unirea cognitivă directă cu „singurul Ade- 
vărat“. Pentru această minoritate — sau această „elită” — 
Paradisul sau starea umană primară nu se găseşte doar 
„dincolo“, ci şi aici-jos, chiar în „inima“ omului; este 
starea sa virtuală de unire cu Dumnezeu. 

Exoterismul — vorbim tot despre Tradiţia iudaică - 
este credința într-un singur Dumnezeu, credință ce merge 
mână în mână cu afirmarea existenței individuale şi 
„extra divine“, în aşa fel încât există un dualism între 
„Slujitor” şi „Domn”. În Tradiţia ezoterică sau kabba- 
listică, acest dualism este depăşit printr-un monoteism 
care ajunge la ultima sa concluzie, la valoarea sa veri- 
tabilă şi infinită, în care Dumnezeu este unul, nu numai 
în „Stăpânirea“ Sa, ci chiar în Realitatea Sa: El este Unul 

in sens absolut, Unul fără al doilea, singurul Real, într- 
atât încât tot ce există este în mod esențial Dumnezeu. 
Dar această concluzie a monoteismului integral şi ortodox 
nu trebuie luată drept panteism în sensul filozofic şi 
curent al cuvântului, căci - am spus-o - Kabbala afirmă 
identitatea „esențială” a tuturor lucrurilor cu Absolutul 
şi nu o „consubstanţialitate” cu El. Absolutul, care este 
Esența pură, comportă, în nelimitarea Întregii Sale 
Realităţi, substanța universală ca posibilitate creatoare. 
Exoterismul numeşte această posibilitate — a cărei na- 
tură rămâne, în definitiv, ininteligibilă — „neantul“ de 
unde Dumnezeu a scos lumea; el vorbeşte despre o 
creatio ex nihilo, dar Kabbala nu poate lua acest „neant” 
în sens propriu, căci acesta, din moment ce Dumnezeu 
scoate ceva din el, implică în mod necesar ceva real. 

Acest „neant“ este într-adevăr Receptivitatea sau 
Vacuitatea divină care, sub influența lui Hokhmah, 
„Înţelepciunea” sau Cauza activă, devine Cauza pasivă, 
feminină sau maternă: Binah, „Inteligența“ creatoare. 
Ca efect al aceleiaşi influențe, ceva din Vidul lui Binah — 
Vid ce se actualizează în Malkhuth, „Mama inferioară” 
sau Cauza imediată a Cosmosului — se „contractă“ şi 
devine substanța creată; această substanţă nu este deci 
altceva decât receptivitate sau vacuitate „solidificată”. 
Or, pentru că substanţializarea implică devenire, sub- 
stanța nu are permanenţă; ea se concretizează în Vid, 
pentru a se dizolva în el. În solidificarea ei, substanța 
este o oglindă întunecată, care primeşte Influxul lu- 
minos al Înţelepciunii divine ce se reflectă în ea, în tot 
ceea ce ea iradiază ca manifestabil şi care ține de creat; 
când substanța se dizolvă şi redevine pură Recepti- 
vitate, aceste reflexe luminoase şi spirituale se resorb în 
Esenţa absolută. 

Astfel, substanța, deşi emană din singurul Real, nu 
este decât vanitate, iluzie ce izvorăşte şi dispare în El ca 
o umbră fugară; ea este această posibilitate ininteli- 
gibilă a lui „Unul fără al doilea”, care Îi permite să ia, 
chiar în sânul Lui, aparenţa himerică a unui „al doilea”, 
a unui „altul decât El”: mirajul unei lumi multiple, al 
unei creații. Ea este posibilitatea antinomică său nega- 
tivă a lui Dumnezeu, ce nu se numeşte Dumnezeu; cu 
siguranţă, în sine însăşi, în starea sa nemanifestată şi 
supremă, ea este Receptivitatea divină, însăşi Cauza 
pasivă, dar în starea sa manifestată, unde există mate- 
rializare, limitare, ea se opune Infinitului; ea se opune 
Lui pentru a-L afirma prin reflexia Luminii Sale şi prin 
negarea ei-înşişi, propria disoluție în El. 

Aşadar, monoteismul ortodox nu numeşte „Dumne- 
zeu” decât Esenţa transcendentă şi Lumina Sa imanentă 
şi increată, Prezenţa Sa reală; numeşte „divine“ toate 
spiritele pure, toate sufletele nemuritoare, toate mani- 
festările ce formează iradierea directă şi iluzoriu „multi- 
plicată” a Imanenţei Sale. Pentru panteism, Dumnezeu 
este substanța pe care o confundă cu Esenţa într-atât 
încât afirmă lucrurile create ca fiind divine, adică Dum- 
nezeu însuşi, în învelişul lor efemer; astfel este abolită 
distincția între bine - spiritual, esențial, Real — şi rău, 
legat de substanţial, de ininteligibilitate, de „vanitate“. 
Or, distincția între bine şi rău constituie chiar baza Legii 
monoteiste şi devine pentru Kabbalist discernerea între 
Real şi ireal, discernământ care îi permite să depăşească 
iluzia existenţială, prin reintegrarea sau disoluția sub- 
stanţei sale în Vidul interior, şi identificarea spiritului 
său cu plenitudinea Esenţei. 

Panteismul pretinde, fără rezerve, că totul este Dum- 
nezeu sau că Dumnezeu este totul. Monoteismul spune: 


în starea lor increată, toate lucrurile sunt Dumnezeu, iar 

în starea lor creată, ele îl manifestă mai mult sau mai 
puțin desăvârşit pe Dumnezeu - până la „contrafaceri” 
obscure - în funcţie de gradul lor de conformitate sau 
non-conformitate cu Divinul. Însă toate lucrurile îl con- 
țin pe Dumnezeu în acelaşi fel în profunzimea lor, chiar 
dacă în starea lor creată ele se „îndepărtează” sau se 
„apropie” de El, în măsura deiformității lor sau după 
cum reprezintă „învelişurile” Sale mai mult sau mai 
puțin directe. Astfel, starea corporală îmbracă starea ani- 
mică, iar aceasta spiritualul, care singur îl „înconjoară“ 
pe Dumnezeu în mod imediat. 

Într-adevăr, Dumnezeu se află în tot, dar manifestat 
într-un fel mai mult sau mai puțin desăvârşit şi 
„ascuns“ în mod diferit de treptele, gradele existenţiale 
ce se interpun între El şi un lucru sau altul. În sfârşit, 
Kabbala afirmă că totul este în Dumnezeu, fie în Pre- 
zența Sa cosmică, fie în Transcendenţa Sa, dar că numai 
în Transcendenţa Sa, în Absolut, totul este El şi El este 
tot, fără nici o diferenţă. 


Tora — depozit de monoteism iudaic, în aspectele 
sale exoterice şi ezoterice - poate fi rezumată la cele 
zece porunci ce „corespund celor zece sephirothuri”. 
Or, toate sephirothurile se integrează în Unul, ele con- 
stituindu-i Atributele infinite şi indivizibile. La fel, tot 
Decalogul se reduce la prima poruncă, cea a afirmării 
Dumnezeului unic: 


„Eu sunt YHVH, Dumnezeul tău, care te-a scos din 
țara Egiptului, din robie. Să nu ai alți dumnezei 
afară de Mine.” (Exod 20, 2) 


173 


Mărturisirea Unităţii divine este aşadar porunca 
esențială a iudaismului!. 

Bahya ibn Paquda, în a sa „Introducere la datoriile 
inimilor”, spune referitor la acest subiect: 


„Unitatea lui Dumnezeu este principiul şi fundamen- 
tul religiei noastre. Credinţa şi necredinţa se disting 
prin mărturisirea perfectă a Unităţii. Ea este prin- 
cipiul real al religiei noastre. Cel ce se abate de la 
mărturisire, îşi nimiceşte lucrările sale şi îşi distruge 
credința. lată de ce primul cuvânt pronunţat pe 
muntele Sinai a fost: «Eu sunt YHVH, Dumnezeul 
tău...; să nu ai alți zei în fața Chipului Meu».” 


Chemarea este şi mai urgentă în fraza: 


„Ascultă Israele, YHVH Dumnezeul nostru este sin- 
gurul YHVH (Schema Israel YHVH Elohenu YHVH 
Ehad)”. (Deut 6, 4) 


! Este motivul pentru care Talmudul spune: „Cel ce se închină la 
idoli respinge cele zece porunci” (Siphre a Numerilor 111, 31, b): 
„Interzicerea idolatriei egalează în importanță toate celelalte 
porunci ale Torei” (Hor. 8, a); şi: „Idolatria este un lucru atât de 
grav, încât cel care o respinge acționează ca şi cum ar cunoaşte 
Tora în întregime” (Hul. 5a) - Şi în Evanghelie, toate poruncile 
Torei sunt rezumate în afirmarea Unului în sine şi în „aproa- 
pele”, în Transcendenţa şi Imanenţa Sa: „Care este prima dintre 
porunci?” Isus a răspuns: „Prima este: Ascultă Israel, Domnul 
Dumnezeul nostru este unul! Să-l iubeşti pe Domnul Dum- 
nezeul tău cu toată inima ta, cu tot sufletul tău, cu tot duhul tău 
şi cu toate puterile tale. A doua poruncă este aceasta: Să-l iubeşti 
pe aproapele tău ca pe tine însuți. Nu există altă poruncă mai 
importantă decât acestea două”. (var. Mat. 22, 40: „În aceste două 
porunci se află întreaga Lege şi Profeţii.” Cărturarul îi spune: 
„Bine, Învățătorule, ai spus adevărul că El este unul şi că nu este 
altul decât El; că a-L iubi din toata inima, din tot duhul, cu toate 
puterile şi a-ţi iubi aproapele ca pe tine însuţi înseamnă mai 
mult decât toate arderile de tot şi jertfele”, (Mc.12, 28-33). 

Această frază - numită din cauza primului său cuvânt, 
Schema — este mărturisirea sacră a Unității divine!, pe 
care evreul trebuie să o repete măcar de două ori pe zi, 
o dată dimineaţa şi o dată seara.2 Or, această mărturisire 
este urmată în Scriptură de porunca: 


„Să-l iubeşti pe YHVH, Dumnezeul tău din toată 
inima ta, din tot sufletul tău, din toate puterile tale.” 
(Deut.6,5), 


ceea ce face ca Zoharul să spună despre cel care măr- 
turiseşte Unitatea divină că el trebuie să o facă „din 
toată inima şi cu toată priceperea; toate mădularele 
trupului său şi toate organele sale trebuie să participe la 
această mărturisire”, care devine astfel concentrarea în- 
tregii ființe asupra lui Unu, concentrare ce îl poate duce 
pe om până la absorbirea sa totală în singurul Real. 


„Fericită soarta aceluia care ajunge să pătrundă 
Misterele Stăpânului său (divin) şi să fie absorbit în 
El, după Lege! Omul ajunge aici mai ales când îşi 
oferă rugăciunea Stăpânului său printr-o concentra- 
re intensă... În timp ce omul îşi mişcă gura şi buzele, 
inima (Spiritul său) şi voinţa lui trebuie să se ridice 
către „Înălțimea Înălțimilor” (Principiul suprem) pen- 
tru a mărturisi astfel (în adevăr) Unitatea a toate, în 
virtutea Misterului misterelor, în care orice idee, 


1 Regăsim aceste două modalități de mărturisire de credință 
monoteistă - unul negativ, prin excluderea „altor zei”, iar celă- 
lalt pozitiv, care îl afirmă pe singurul Dumnezeu - şi în Islam, 
sub forma versetelor coranice: „Nu există alt dumnezeu în afară 
de Dumnezeu” (Lâ ilâha illâ' Llâh); şi „Spune: El este Dumnezeu 
(lit. Divinitatea) unul” (Qul hua'Llâhu ahad). 

2 De când pronunţarea Numelui YHVH a fost interzisă lui Israel, 


i-a fost substituit, în mărturisirea Schema, numele Adonai „Stă- 
pânul Meu”. 

orice voinţă şi orice gând îşi găsesc ţinta, care este 
Misterul Infinitului (En Soph).” 
(Zohar, Vayaqhel 213, b) 


Astfel, mărturisirea Unităţii divine, care este po- 
runca fundamentală a exoterismului iudaic, devine, pe 
calea kabbalistică, concentrarea omului întreg asupra 
lui „Unul fără al doilea”, unirea sa cu Dumnezeu, unire 


ale cărei repercusiuni sunt universale. 

„În toate lucrurile există o «apropiere» (de Dumnezeu) 
pentru cel care ştie cum să împlinească «unirea» şi 
adorarea Domnului; când sacrificiul (spiritual al 
egoului şi al lumii) este oferit (lui Dumnezeu) aşa 
cum se cuvine, toate gradele (existenţiale şi spiri- 
tuale) fuzionează într-o singură Unitate, Lumina 
Feţei (divine) este prezentă (în stare de revelație) în 
lume, în templu (ce semnifică şi Centrul macrocos- 
mic şi inima omului), iar «cealaltă parte» (satanică) 
este învinsă şi complet ascunsă; atunci «partea» 
Sfințeniei domneşte pretutindeni, atât ca Lumină, 
cât şi ca Bucurie. Dacă, dimpotrivă, sacrificiul (de 
sine însuşi şi al lucrurilor către «Unu fără al doilea») 
nu este oferit potrivit regulilor, iar „unirea» nu se 
realizează, Faţa (divină) Se învăluie, iar lumina nu 
mai este prezentă, «Luna» (sinonim al lui Schekhi- 
nah) se ascunde şi domneşte «cealaltă parte», pentru 
că nu există nimeni care să ştie cum să unească cu 
adevărat Sfântul Nume.” Zohar, Tetsaveh 181, b) 


Afirmarea lui Unu, mergând până la unirea cu El, 
este esența monoteismului. „Unirea“ este numită „uni- 
rea Numelui” atunci când Numele divin, invocarea sau 


rugăciunea îi constituie suportul operativ. Literelor Nu- 
melui sacru — sau diferitelor Nume ale lui Dumnezeu, 
reunite într-un anumit mod într-o rugăciune rituală — le 
corespund tot atâtor grade sau aspecte ale Întregii 
Realităţi divine; „a uni Numele” înseamnă a uni, prin 
realizare interioară -— spirituală şi universală — toate 
lumile, mari şi mici, ale singurei Realităţi, toate posibili- 
tățile lui Unu. 

Unirea (Aspectelor fundamentale ale) lui Dumnezeu 
se găseşte complet expusă în cele trei cuvinte: „YHVH 
Elohenu YHVH”; iată de ce Schema, care le conţine, 
reprezintă pentru Israel suportul central al contemplării 
Unităţii. De altminteri, numele lui Israel este unit cu 
„triplul Nume” al lui Dumnezeu; şi, fără a mai vorbi de 
cuvântul Ehad, „Unu”, cuvântul Schema, „Ascultă“, are 
el însuşi o mare putere unificatoare. 

Bahya spune: „Schema („Ascultă”, „Auzi”, „Înţelege”, 
„Supune-te”), acest cuvânt nu vizează auzul, faptul de 
a auzi cu urechea, ci înțelegerea, credința inimii. . . ” 
Conform Kabbalei, puterea unificatoare a cuvântului 
Schema constă în faptul că el „conţine cele şaptezeci de 
Nume divine”, deoarece se compune din cuvântul 
Schem, „Nume” şi din litera `A (yin), a cărei valoare nu- 
merică este şaptezeci. Aşadar, Schema -— ca şi celelalte 
cuvinte ale „mărturisirii” - este un Nume divin, iar 
calitatea sa specifică sau modul său de manifestare 
divină este acela de a face apel la om până la trezirea 
facultăţii sale cognitive. 

Cuvântul Schema este, în acelaşi timp, un cuvânt ros- 
tit de om şi un Nume sau o Putere divină; la fel, cuvân- 
tul Israel semnifică şi omul „care luptă cu Dumnezeu“ 
şi „Sfinţenia“ sau „Înțelepciunea” divină. Israel este deci 
Numele lui Dumnezeu care exprimă nu numai mani- 
festarea Sa pământească sub forma „Poporului ales”, 

dar şi revelarea simultană a celor două Aspecte ale sale, 
„Ssacru” şi „sapienţial“”, care domină sufletul acestui 


popor. 


Rabbi Iosif spune: „Dumnezeu l-a numit pe Israel 
mai întâi „sfânt“ (Kadosch), aşa cum este scris (Deut 
14, 2): „Căci tu eşti un popor sfânt (Kadosch) pentru 
YHVH.” Apoi, l-a numit „sfințenie“ (Kodesch), aşa 
cum este scris (ler 2, 3): „Israel este sfinţenia (Kodesch) 
lui YHVH, pârga venirii sale“. Ce diferenţă există 
între aceşti doi termeni („sfânt” şi „sfinţenie”)? 
Rabbi Abba spune: „Sfinţenia este superioară tutu- 
ror lucrurilor (care emană din Dumnezeu, căci ea 
este numită „pârga Sa”, prima Sa Emanaţie: Hokhmah, 
„Înţelepciunea” supremă); într-adevăr, am văzut că 
atunci când tot ceea ce este „sfânt” se reuneşte, 
poartă numele de „sfinţenie“; căci tot (ceea ce este 
emanat şi este „sfânt“ în esenţa sa pură) este atunci 
adunat în acest loc (sau stare divină) numit „Sfinţe- 
nie” (sau „Înţelepciune)”. 

Rabbi Eleazar spune: „Începutul şi sfârşitul tuturor 
lucrurilor sunt cuprinse în „Sfinţenie”, pentru că 
„Înţelepciunea” supremă (Hokhmah, din care emană 
totul şi la care se întoarce totul) este numită „Sfin- 
tenie”... (Zohar, Ha`azinu 296b, 297a) 


După ce sufletul, în Schema, s-a deschis către Dum- 
nezeu şi unirii cu El, el trebuie să realizeze starea sa 
primă, sacră şi deiformă, Israel, „oglinda“ pură şi goală, 
care nu reflectă „alţi zei” sau iluzii existenţiale, ci con- 
templă singurul Real: YHVH-Elohenu-YHVH. 

YHVH-Elohenu-YHVH. „Aceştia Trei sunt unu. Cum 
ar putea trei nume să facă unul? Doar prin „percepția 
Credinței”: în Viziunea Duhului Sfânt, contemplarea 
„Ochiului ascuns“ (Zohar, Bo 43 b). Conform diferitelor 

învățăminte ale Zoharului, cele trei Nume reprezintă 
Misterul „Vârfului Stâncilor”, Unitatea transcendentă a 
Cauzelor prime sau a sephirothurilor. 

Primul YHVH! este întreitul „Cap” sau Cauza su- 
premă: Kether-Hokhmah-Binah; este Unitatea „Cauzei 
Cauzelor”, a „Cauzei active” şi a „Cauzei pasive”, sau 
„Coroana supremă” a „Tatălui“ şi a „Mamei“; într-un 
sens larg, reprezintă toată Transcendenţa divină. 

Elohenu (Dumnezeul nostru) este „Rădăcina“ sau 
„Izvorul” propriu creației, Unitatea celor şase sephiro- 
thuri active ale „construcţiei“ cosmice: Hesed-Din-Tiphe- 
reth-Netsah-Hod-Yesod; este „Fiul“ despre care Scriptura 
spune (Is. 11, 1): 


„Va ieşi o mlădiţă din trunchiul lui Iesse şi o mlădiţă 
va apărea din rădăcinile sale”. 


„Mlădiţa” care iese din „Fiul” transcendent - „Ră- 
dăcina” sextuplă a tuturor lucrurilor manifestate — este 
Omniprezenţa divină; iată de ce Elohenu semnifică şi 
Imanenţa universală în aspectul său salvator, Mântui- 
rea universală, Misterul lumii viitoare. 

YHVH final este „Cărarea de jos”, ultima sephira, 
Malkhuth, Cauza pasivă şi directă a „construcției” cos- 
mice; este „Fiica” sau „Mama inferioară” a creației, care 
coboară asemenea unei „cărări“ până aici-jos, pentru a 
crea, a pătrunde şi a readuce la Dumnezeu toate lucru- 
rile pământeşti. Astfel, ultimul YHVH reprezintă Ima- 
nența sau Prezenţa reală a lui Dumnezeu câtă vreme ea 
se află şi operează în lumea noastră şi în particular în 
Israel, care pentru ea reprezintă „Comunitatea sacră”, 


1 Chiar dacă Numele YHVH se pronunţă acum Adonai, el se 
scrie întotdeauna sub forma sa proprie, iar conținutul său spi- 
ritual nu s-a schimbat. 


179 


Trupul mistic cu tot ce înseamnă aceasta ca manifestare 
şi mijloace ale harului. Într-adevăr, toate mijloacele ha- 
rului acordate poporului evreu se concentrează în Nu- 
mele sacrosanct YHVH, ce conţine, în stare de revelație, 
Plenitudinea Prezenţei divine pe pământ. 

Astfel, când omul contemplă Schema după conținu- 
tul ei spiritual şi este concentrat asupra ei „cu toată ini- 
ma sa, cu tot sufletul său şi cu toată ființa sa, „Schekhi- 
nah — spune Kabbala - coboară în el şi îl uneşte cu 
Dumnezeu; atunci toate aspectele Realității — de la 
superior la inferior, „de la Infinit la sfârşitul creației” — 
sunt unite. Schema s-a transformat într-un singur cuvânt, 
un singur Nume, un singur Real, Ehad, „Unul”. 

DESPRE MARELE NUME 
AL LUI DUMNEZEU 


Căci de la răsăritul soarelui până la asfințit, 
Numele Meu va fi mare între popoare 
Şi pretutindeni se va arde tămâie în cinstea 
Numelui Meu. . . 

(Malahia 1, 11-12) 


Mărturisirea iudaică de credinţă a Unităţii divine, 
a cărei formulă scripturară — Schema - reuneşte mai 
multe nume ale lui Dumnezeu, reprezintă pentru evreu 
unul dintre „mijloacele de unire” cele mai importante; 
un alt mijloc central sau direct pentru a realiza unirea 
cu Dumnezeu constă în invocarea unuia dintre Numele 
Sale. Tetragrama YHVH - „Cuvântul pierdut” a fost, 
pentru tradiţia lui Israel, Numele mântuitor prin exce- 
lență; îl cunoaştem sub expresia de Schem ha-mephorasch, 
„Numele explicit”, adică cel în care fiecare consoană 
revelează şi simbolizează unul din cele patru aspecte 
sau grade fundamentale ale Întregii Realităţi divine. El 
este desemnat şi prin termenii de „Nume complet” sau 
de „Sinteză a sintezelor”, pentru că el cuprinde toate 
celelalte Nume divine care nu exprimă decât un aspect 
particular al Principiului universal. Dincolo de aceasta, 


el poartă epitetul de „Nume unic”, pentru că este re- 

zervat „poporului unic” şi, mai mult decât atât, datorită 
eficacității sale spirituale incomparabile, ce permite 
actualizarea imediată a Prezenţei divine (Schekhinah). 
Tocmai din cauza acestei revărsări directe a Îndurării 
divine aferentă invocării Numelui YHVH, autoritatea 
tradițională a lui Israel — deja înaintea distrugerii celui 
de al doilea Templu - s-a văzut nevoită să interzică in- 
vocarea Tetragramei, şi chiar simpla ei rostire, popo- 
rului decăzut spiritual. 

Legat de acest subiect, Maimonide spune în al său 
tratat intitulat „Călăuza Rătăciților”: 


„Ni s-a recomandat Binecuvântarea sacerdotală în 
care Numele Celui Veşnic (YHVH) se rostește 
aşa cum este scris (şi nu sub forma de nume de 
substituție) şi acesta este „Numele explicit”. Nimeni 
nu ştia cum trebuie rostit şi prin ce vocală trebuia 
mişcată fiecare dintre literele sale, nici dacă una 
dintre litere trebuia dublată, dintre cele susceptibile 
de a fi; oamenii învățați îşi transmiteau aceste 
lucruri unii altora, vreau să spun modul de a 
pronunţa acest Nume, pe care nu îl dezvăluiau 
nimănui, în afară de discipolii de elită, o dată pe 
săptămână. .. 

Exista, de asemenea, un Nume ce conținea două- 
sprezece litere şi care era inferior în sfințenie Nu- 
melui din patru litere. După mine, cel mai probabil 
este faptul că nu era vorba de un singur Nume, ci de 
două sau trei, care, reunite, aveau douăsprezece 
litere (reprezentând sinteza lor).! Este vorba de 
Numele care îl substituia pe cel (alcătuit) din patru 
litere de câte ori acesta apărea în citire (Torei) aşa 


! Aşa cum este, de exemplu, numele de opt litere: YAHDYNHY, 
care constituie sinteza a două Nume, YHVH şi ADoNaY (Dom- 
nul meu). 

cum îl înlocuim noi astăzi pe cel care începe cu 
(consoane) Aleph, Daleth (ADoNaY, „Domnul Meu”). 
Acest Nume de douăsprezece litere avea, fără în- 
doială, un sens mai restrâns decât cel a Numelui de 
Adonai; nu era interzis să-i înveţi pe alţii şi nu era un 
mister pentru nici un învăţat; din contră, oricine 
putea primi această învățătură. 

Nu acelaşi lucru se întâmpla cu Numele tetragra- 
mat; fiindcă cei care îl ştiau nu îi învățau decât pe 
fiii lor şi pe discipolii lor, o dată pe săptămână. Dar, 
după ce oamenii slabi, învățând acest Nume de 
douăsprezece litere, au început să mărturisească, ca 
urmare a unor credinţe greşite — cum se întâmplă cu 
orice om nedesăvârşit aflat în fața unui lucru 
neconform cu prima idee ce şi-o face despre acesta — 
acest Nume a început să fie ascuns şi nu a mai fost 
făcut cunoscut decât celor mai cucernici membri ai 
clasei sacerdotale pentru a se servi de el binecuvân- 
tând poporul în Templu. Din cauza corupției oame- 
nilor, s-a renunţat la rostirea lui Schem ha-mephorasch 
chiar şi în Templu”. 


Învăţaţii mai spun că: 


„După moartea lui Simeon cel Drept, preoții, frații 
săi, au încetat să mai binecuvânteze cu Numele 
(YHVH), ci au binecuvântat prin acest nume din 
douăsprezece litere.” 


Şi tot ei adaugă: 


„La început, Numele era transmis oricărui om (în 
Israel), dar de când oamenii semeţi s-au înmulțit, nu 
le-a mai fost transmis decât celor cucernici din clasa 
sacerdotală, iar aceştia îl lăsau să fie învăluit (în 
timpul Binecuvântării sacerdotale) în melodiile 
(liturgice) ale Preoţilor, fraţii lor.” 

În acelaşi timp, chiar după distrugerea celui de al 
doilea Templu, invocarea „Numelui explicit” se pare că 
a rămas apanajul sfânt al unor inițiați necunoscuţi, ei 
constituind polii spirituali ai „lanțului Tradiției” ezo- 
terice (Schalscheleth ha-kabbalah). Acesta are ca funcție 
transmiterea inițiatică — şi neîntreruptă de-a lungul 
epocilor — a „Misterelor Torei” ce cuprind, printre alte- 
le, invocarea Numelor sacre. În afara „elitei” extrem de 
restrânsă care deține înalta funcție de a păzi şi de a 
invoca în secret, „Numele complet“”!, nimeni nu poate 
cunoaşte pronunția sa exactă. 

Dacă astăzi ebraizanţii redau Numele de YHVH prin 
„Yehovah” sprijinindu-se pe vocalizarea masoretică 
indicată în Biblii şi în manualele de rugăciuni sau ca 
„Yahveh”, imaginând o anumită modalitate de pronun- 
tare, în mod sigur introducerea vocalelor în Tetragramă 
nu corespunde cu pronunția sa autentică şi de aceea noi 
indicăm acest Nume doar prin cele patru consoane care 
formează baza sa cunoscută. 

Desigur, ignoranţa ce domneşte în legătură cu subi- 
ectul pronunțării „Numelui explicit” nu este efectul 
unei simple „uitări”, nici al unei decizii pur umane, 
luată de aproape două mii de ani. Suprimarea învăţării 
şi pronunțării acestui Nume - prin verdictul Autorității 
tradiționale - are un caracter atât de categoric şi de 
radical în consecințele sale, încât s-a putut spune că 
Însuşi Dumnezeu i-a retras acest Nume masei popo- 
rului lui Israel. Această intervenţie „de sus” nu exprimă 


! Conform cuvântului lui Dumnezeu adresat lui Moise: „Astfel 
le vei spune copiilor lui Israel: „YHVH, Dumnezeul Părinților voş- 
tri, Dumnezeul lui Avraam, Dumnezeul lui Isaac şi Dumnezeul 
lui Iacob, mă trimite la voi. Acesta este Numele Meu în eter- 
nitate; şi aceasta este Aducerea Mea Aminte (Zikhri, invocarea 
lui Dumnezeu) din generaţie în generație” (Exod 3, 15). 

totuşi doar Rigoarea, ci şi Îngăduinţa lui Dumnezeu, 
care a prevăzut că receptacolele umane ale „timpurilor 
de pe urmă”, nemaiposedând „deiformitatea” necesară, 
se vor sfărâma sub greutatea Coborârii Sale fulgeră- 
toare. 

„Numele complet” nu ar putea fi, în epoca noastră — 
desemnată de profeţi ca fiind cea a „sfârşitului timpu- 
rilor” — un mijloc de invocare îndumnezeitoare; în 
consecință, vom lua în considerare substitutele sale 
fragmentare, fără a insista asupra „Numelui de două- 
sprezece litere”, a cărui folosire ritualică a fost de scurtă 
durată. După cum am văzut, el a cedat locul Numelui 
de Adonai, care, de la distrugerea Templului, este rostit 
de fiecare dată când în citirea Torei şi în rugăciunile 
zilnice apare Tetragrama. Să precizăm că substituirea 
cu Numele Adonai nu a fost rânduită decât pentru ri- 
turile exoterice împlinite în Sinagogă, fie în particular, 
şi al căror scop este mântuirea sufletului în sens res- 
trâns, adică în limitele egoului; ea nu vizează invocația 
destinată să conducă fiinţa până la „Locul” suprem 
(ha-Magom), care îmbrăţişează tot ceea ce este. 

Această restricție nu se impune în ceea ce priveşte 
„Numele de două litere”: YH (1), care se pronunţă ca 
Yah (1) şi care nu este altul decât prima jumătate a 
„Numelui din patru litere” YHVH (n); acest nume 
trebuie să aibă, chiar din faptul că se substituie lui 
Schem ha-mephorasch, aceleaşi posibilități ezoterice ca şi 
celălalt, fără a implica totuşi pericolul unei actualizări 
prea bruşte a Divinului.! Aceasta lucru ne apare ca fiind 


1 Gaon („Grandoarea” sau Autoritatea spirituală) Saadya din 
Fayyum a scris în 931, în comentariul său la Sepher Yetsirah: „Când 
spunem că: «YaH are două litere, YHVH are patru litere», în- 
telegem că Numele YaH este jumătatea Numelui YHVH. Or, 
«jumătatea» se spunea în tot locul şi tot timpul, dar «totalitatea» 

evident, pentru că „Numele din două litere” are aceeaşi 
valoare metafizică ca şi Tetragrama din care derivă sau, 
într-o manieră şi mai generală, orice Nume divin care 
nu indică o Calitate specifică prin excluderea altor Cali- 
tăți, se referă la Fiinţa sau la Esenţa lui Dumnezeu. 


2 


Pentru a sesiza mai bine însemnătatea spirituală a 
numelui Yah, trebuie să ne întoarcem la baza metafizică 
a Numelui YHVH, din care el face parte integrantă. Or, 
înțelegerea fundamentului Numelor sacre, aşa cum au 
fost ele revelate poporului evreu, este legată de cele 
zece sephirothuri ce reprezintă ele însele „Nume con- 
templative” ale lui Dumnezeu. Fiecare sephira, deşi este 
sintetic invocată de una din cele patru litere ale Nume- 
lui YHVH, pe lângă aceasta mai posedă un „Nume 
apelativ” particular.! 

După cum am remarcat deja, Ehyeh, „Fiinţa“ este 
Numele specific al lui Kether, în timp ce Yah este cel al 
lui Hokhmah, Emanaţia primă şi indistinctă a Fiinţei; 
Yehovih - YHVH vocalizat ca Elohim, „Dumnezei” - este 
numele lui Binah, căci prin ea, întreaga Realitate, YHVH, 
începe să se reveleze în Emanaţii distincte sau „Dum- 
nezei”; El, „Dumnezeu“ sau Elohai, „Dumnezeul Meu”, 
desemnează Dumnezeul personal sau sephira Hesed, 


nu se rostea decât în Templu, intr-un timp anume, în momentul 
Binecuvântării lui Israel”. lar Talmudul, Eubin, 18 b, afirmă: „De 
când a fost distrus Templu, este suficient pentru toată lumea să 
se folosească numai două litere (ca mijloc de invocare, adică 
primele două litere din YHVH, formând Numele Yah”). 

1 În anumite şcoli kabbalistice, Numele proprii ale sephirothu- 
rilor au servit ele însele de „Nume apelative”. 

„Îndurarea divină; Elohim, „Dumnezei” - Unul în Ma- 
nifestarea Sa distinctivă sau separativă — este Numele 
lui Din, „Judecata“ sau Discemământul universal; YHVH 
desemnează pe Tiphereth, „Frumuseţea” sau Da'ath, 
„Omniscienţa“, Conştiinţa totală a lui Dumnezeu, care 
uneşte Aspectele Sale transcendente (a cărei ideogramă 
este YH) cu Aspectele Sale imanente (simbolizate prin 
VH); YHVH-Sabaoth, „YHVH al Oştirilor”, desem- 
nează Principiul Puterilor cosmice afirmative: Netsah, 
„Victoria” divină; Elohim-Sabaoth, „Dumnezeul Oştirilor“ 
este Numele apelativ al Principiului Puterilor cosmice 
negative: Hod, „Gloria“ divină; El Hai, „Dumnezeul viu” 
sau Schaddai, „Atotputernicul“, este sinonim cu Yesod, 
„Fundamentul“ cosmic, Actul etern creator şi mântuitor 
al sephirothurilor, iar Adonai, „Domnul meu” desem- 
nează Cauza imediată şi „materială“ a Cosmosului: 
Malkhuth, „Împărăţia” lui Dumnezeu. 

Înainte de a explica mai precis conținutul spiritual 
al Numelor YHVH şi Yah cu ajutorul sinonimelor lor 
sephirothice, trebuie să aruncăm o privire asupra 
formei lor exterioare, care are o semnificație particulară 
şi foarte importantă din punct de vedere operativ. 
Aceste două Nume se disting, într-adevăr, în forma lor 
de un Nume precum Adonai prin constituția lor ab- 
stractă şi non-comparativă; valoarea lor ideală nu constă, 
spre deosebire de acesta din urmă, într-o analogie cu o 
anumită stare existenţială, ci doar în simbolismul con- 
soanelor, ca şi în cel al vocalizării şi punctuaţiei, în 
măsura în care acestea sunt cunoscute. Se ştie că literele 
alfabetului ebraic şi modalitatea de a le pronunţa pen- 


! În afara acestei atribuiri particulare legate de Tiphereth, Tetra- 
grama reprezintă „Numele universal” prin excelenţă, cel ce cu- 
prinde toate Numele, toate sephirothurile. 

tru a forma un anumit cuvânt, fac parte din misterul 
limbii sacre care indică, prin toate consoanele şi voca- 
lele sale, ca şi prin semnele de pronunție, Arhetipurile 
eterne sau Aspectele divine. Accesul cognitiv şi ope- 
rativ la aceste mistere este dat prin „Ştiinţa literelor”, 
căreia i se adaugă cea a „cifrelor” prin însuşi faptul că 
fiecare consoană a limbii ebraice reprezintă un număr 
determinat. 

Însă ceea ce ne interesează aici este să arătăm origi- 
nea „ideografiei” sau a „ideofoniei“ sacre, care creează 
Nume precum YHVH şi Yah şi se distinge de deno- 
minarea analogică sau comparativă. Dacă, în ce-l pri- 
veşte pe Dumnezeu, comparația se face mai ales pentru 
Aspectele Sale existenţiale — ea desemnează deci „ra- 
porturile” Sale cu Cosmosul — Numele abstracte şi ideo- 
fonice se referă la Aspectele Sale esenţiale şi integrale, 
ca Transcendenţa Sa, numită Yah, şi Întreaga Sa Rea- 
litate, numită YHVH. Ideofonia permite sintetizarea, 
într-un singur Nume scurt şi armonios, a Atributelor 
divine cele mai diferite, aşa cum le găsim în Tetragramă 
şi, de asemenea, exprimarea Realităţilor ontologice cele 
mai înalte, atingând chiar Inefabilul, cum este cazul 
Numelui Yah. Ea dă astfel celui ce practică invocația, 
posibilitatea, pe de o parte, de a integra imediat în Uni- 
tatea singurului Real toate „antinomiile” aparente ale 
Divinului şi, pe de altă parte, de a depăşi toate com- 
paraţiile sau „imaginea“ cosmică a acestuia din urmă, 
adică de a se absorbi în „Ceea ce este forma fără limită 
şi fără nici o determinare”. Nu vrem să spunem că 
Numele comparative, ca cel de Adonai, sunt lipsite de 
ideofonie sacră; cu toate acestea, valoarea lor operativă 
stă în primul rând în sensul lor literar şi analogic şi 
doar în al doilea rând în valoarea lor ideografică şi 


numerică, în timp ce Numele abstracte depăşesc a priori 

sensul literar şi comparativ de care sunt eliberate pre- 
cum „Ssâmburii” din „coaja“ lor, atât de bine încât nu 
pot fi înţelese într-o manieră discursivă fără ajutorul 
sinonimelor lor sephirothice şi explicative. 

Astfel, litera Yod (Y= *) - din YHVH şi din Yah - se 
arată pe planul discursiv ca ideograma sacră a Unităţii 
indistincte a celor zece sephirothuri — căci Yod are 
valoarea numerică zece — şi în particular a Unităţii 
celor două sephirothuri supreme: Kether, „Coroana“ şi 
Hokhmah, „Înţelepciunea“. Fina extremitate superioară 
alungită sau „coroana“ lui *, care desemnează pe Kether, 
este „Rădăcina“ supremă, cea a Fiinţei (Ehyeh) în sânul 
Supra-Fiinţei (Ain), care Ea însăşi este „simbolizată“ 
prin planul vid, absenţa oricărui simbol. Din această 
extremitate fină ce se pierde în Suprainteligibil, țâşneşte 
prima Emanaţie cognitivă şi activă, Hokhmah — „Tatăl“ — 
indicată prin linia orizontală şi îngroşată a lui * şi 
ajungând la o extremitate fină descendentă ce simboli- 
zează Fiinţa în măsura în care se întoarce spre Manife- 
starea Sa. 

A doua literă a lui YHVH şi a lui Yah este He (H = n), 
numită „Mama“ supremă, sinonim al lui Binah, „Inteli- 
genţa” onto-cosmologică a lui Dumnezeu sau Receptivi- 
tatea Sa, care este Cauză pasivă. Este a doua Emanaţie a 
lui Kether sau a treia sephira, constituind împreună cu 
primele două numele YaH sau „jumătatea transcenden- 
tă” alui YHVH. 

După Zohar, unirea lui Yod — „Tatăl“ sau Principiul 
activ, Hokhmah — şi a lui He — „Mama“ sau Cauza pasivă, 
Binah — îl produce pe Vav (V = 1), numit „Fiul“. Această 
literă are valoarea numerică şase şi reprezintă într-ade- 
văr sinteza metafizică a celor şase sephirothuri active 
ale „construcţiei“ cosmice: Hesed, Din, Tiphereth, Netsah, 
Hod şi Yesod. Vav sau „Fiul“ este, de asemenea, numit 

Da 'ath, „Ştiinţa” universală, Omniscienţa sau Conştiin- 
ţa tuturor Emanaţiilor ontologice şi a Manifestărilor 
cosmice ale lui Dumnezeu care îi „transmite moştenirea 
(sephirothică) Fiicei”. 

„Fiica” este ultimul He din numele YHVH, sim- 
bolul sephirei Malkhuth, „Regatul“; aceasta este ultima 
sephira din cele şapte „sephirothuri ale construcției” 
cosmice, şi anume aspectul lor pasiv: astfel spus, Prin- 
cipiul cosmologic receptiv, Substanţa increată şi crea- 
toare „care este hrănită de către Fiu” sau Mediatorul 
activ, de la care ea primeşte toate Emanaţiile sephiro- 
thice pentru a le proiecta pe planul cosmic. 

Astfel se alcătuieşte divina „Familie”, identică cu 
„Numele complet“, anume: „Tatăl” (Y), „Mama“ (H), 
„Fiul (V) şi „Fiica“ (H), aceasta din urmă fiind insepa- 
rabilă de Vav sau Spiritul universal care, în lradierea lui 
orbitoare, nu s-ar putea manifesta pe planul cosmic fără 
„învelişul” în acelaşi timp protector şi generator al 
Substanţei „pure şi insesizabile”. 

După cum vom vedea, există un paralelism între 
primele două şi ultimele două litere ale Tetragramei, 
„jumătatea sa transcendentă”, YH reflectându-se în 
„jumătatea sa imanentă”, VH. Yod, sau Principiul activ 
ontologic, se manifestă în creație prin Vav sau Prin- 
cipiul activ cosmologic care, din punct de vedere ideo- 
grafic, apare într-adevăr ca o prelungire inferioară sau 
o „coborâre” (*) a „Vârfului suprem” (°). La fel, cei doi 
He din Schem ha-mephorasch, exprimă singurul Principiu 
matern şi receptiv, considerat mai întâi în aspectul său 
ontologic şi apoi în funcţia sa cosmică. De asemenea, Bi- 
nah este numită „He superior” sau „Mama supremă“, iar 
Malkhuth „He inferior” sau „Mama inferioară” sau „Fiica“. 
Să mai adăugăm că litera He are valoarea numerică 

cinci, că cele două „He“, Binah şi Malkhuth dau împreună 
numărul zece, ele fiind cele două „învelişuri” divine ce 
conțin în mod pasiv întreaga decadă sephirothică. 

În sfârşit, în legătură cu simbolismul pe care l-am 
expus, cele patru litere ale Numelui YHVH desemnează 
în special Arhetipurile celor „patru Lumi” sau Grade 
fundamentale ale Întregii Realităţi divine. Yod (Kether- 
Hokhmah) reprezintă Arhetipul lui Olam ha-Amlath, „Lu- 
mea Emanaţiei” ontologice care nu este altceva decât 
Gradul infinit al celor zece sephirothuri. Primul He (Binah) 
simbolizează Arhetipul lui Olam ha-Beriyah, „Lumea Cre- 
ației” ideale, Grad pur spiritual, care este locuit doar de 
Imanența divină (Schekhinah). Vav (Unitatea celor şase 
sephirothuri active ale „construcției cosmice”) este Arhe- 
tipul lui Olam ha-Yetsirah, „Lumea Formării“ subtile, 
cereşti şi animice, Grad cosmic în care îşi află locul, pe 
planuri multiple, îngerii, sufletele şi geniile. „He” final 
(Malkhuth) este Arhetipul lui Olam ha-Asiyah, „Lumea 
Acţiunii” senzoriale sau Universul corporal. 


De când „Numele complet” a fost interzis poporu- 
lui evreu, acesta a folosit mai ales următoarele trei 
Nume care, împreună, înlocuiesc unitatea celor „patru 
litere”: mai întâi Numele Yah, care integrează cele pri- 
mele litere, „jumătatea transcendentă” a lui YHVH; 
după aceea Numele Elohim „Dumnezeu”,! ce cuprinde 
în sine cele şase Cauze active ale construcției cosmice: 
este Imanenţa divină în măsura în care se revelează, în 


! Elohim, în raportul Său exclusiv cu „poporul ales”, este numit 
Elohenu, „Dumnezeul nostru”. 

primul rând în Lumea subtilă, cerească şi animică — ceea 
ce simbolizează Vav; al treilea Nume este Adonai - sub- 
stituție exoterică a Numelui YHVH - care desemnează 
pe Malkhuth, „He final”, Imanenţa divină, câtă vreme ea 
se manifestă în mod particular în Lumea corporală. 

Dar Numele care ne preocupă aici este Yah, a cărui 
natură transcendentă conduce în principiu până la 
starea de Yobel (Jubileu), care este identică cu „Elibe- 
rarea” finală, în acelaşi sens în care o înțeleg hinduşii 
(Moksha). Acest Nume nu pare să reprezinte doar 
„Mijocul de a obține îndurarea” prin excelenţă în ciclul 
final al istoriei evreieşti, dar şi în cel al începuturilor 
acesteia. Într-adevăr, se poate deduce din Scriptură că 
Yah a fost Numele divin folosit în mod special de Iacob 
şi ai săi atunci când YHVH a fost „Numele lui Israel” 
câtă vreme Israel a fost „partea lui YHVH”. lată ce spun 
Psalmii (135, 3-4): 


„Lăudaţi-l pe Yah, căci YHVH este bun! Cântaţi 
psalmi Numelui Său, căci este plăcut! 

Căci Yah şi-a ales pe Iacob, pe Israel ca stăpânire a 
Lui”, 


adică al lui YHVH. În altă parte (Deut. 32, 9) se spune: 
„Căci partea lui YHVH este poporul Lui”. 


Iar Isaia (44, 5) distinge explicit între „Numele lui Iacob” 
şi „Numele lui Israel”: 


„+ +. Altul se va numi cu numele lui Iacob (Yah); iar 
altul va scrie cu mâna lui: «Al lui YHVH sunt!» Şi va 
fi cinstit cu Numele lui Israel”. 


Putem explica această distincţie în legătură cu is- 
toria lui Israel, care îşi închide toate fazele în trei cicluri 

fundamentale: primul ciclu, „patriarhal“, de la Sem 
până la lupta victoricasă a lui Iacob cu Manifestarea 
divină la Peniel; al doilea ciclu, „israelit“, începând cu 
Peniel, unde Iacob şi ai lui au primit numele de Israel, 
până la distrugerea celui de al doilea Templu; şi al 
treilea ciclu, „final“, întinzându-se de la prăbuşirea Slu- 
jirii sacerdotale şi a Teocraţiei până la venirea lui Mesia. 
Or, în timp ce Sem a fost „sămânța“ rasei evreieşti, 
Avraam „Tatăl multor neamuri”, iar Isaac „sacrificiul 
de sine însuşi în faţa lui Dumnezeu”, Iacob a dat naş- 
tere celor douăsprezece triburi şi „trupului mistic” al 
lui Israel; de asemenea, el este considerat Patriarhul lui 
Israel prin excelenţă, şi până la lupta de la Peniel popo- 
rul lui Israel este numit în Scriptură „Iacob“. 

„lacob a fost ales pentru a fi al lui Yah“ adică, pen- 
tru a se înălța în spirit până la Transcendenţa divină. 
Dar la Peniel s-a petrecut o schimbare fundamentală în 
destinul mistic al lui Iacob şi al poporului său, pentru 
că i s-a spus (Gen 32, 28): 


„Numele tău nu va mai fi Iacob, ci Israel (cel ce luptă 
cu Dumnezeu) căci tu ai luptat cu Dumnezeu şi cu 
oamenii şi ai biruit”. 


În limbaj kabbalistic aceasta vrea să spună că, după 
ce „a luptat cu Dumnezeu până la victorie” — absorbția 
în Transcendenţa lui Yah — la Peniel Iacob a izbândit 
şi asupra Manifestării divine numite „om“, adică „des- 
cinderea” lui Dumnezeu în umanitate. Această „co- 
borâre” revelatoare şi mântuitoare este simbolizată în 
ideografia sacră prin Vav (1). În Zohar (Terumah 127 a) 
se spune: 


„Când Vav iese în chip misterios din Yod-He (Yah), 
Israel ajunge la posesia sa prețioasă”, 

la al său corpus mysticum identic cu sephira Malkhuth, 
care este reprezentată de ultimul He din Tetragramă. Şi 
astfel, poporul, datorită luptei sacre a patriarhului său, 
a intrat în posesia realității ascunse în ultimele două 
litere din Schem ha-mephorasch — Plenitudinea spirituală 
(V) şi substanţială (H) a Imanenţei divine -— şi a devenit 
el însuşi, în trupul său mistic, „He final”, „partea lui 
YHVH”. 

Se înțelege aşadar că poporul, în timpul fazei „ia- 
cobite” nu constituia încă „posesia lui YHVH” şi că 
YHVH - „Numele complet” sau Unitatea actualizată a 
Transcendenței (YH) şi a Imanenței (VH) divine - nu 
era „posesia lui Israel”. Poporul lui „Iacob” era centrat 
pe Aspectul transcendent al lui Dumnezeu: Yah. Reali- 
zarea spirituală nu pretindea ca necesară, în acel mo- 
ment ciclic şi în acel mediu, inițierea în Ştiinţele sacre 
(simbolizate prin Vav) şi, pe deasupra, nu pretindea 
Slujirea preoțească la Templu (reprezentată de ultimul 
He din Tetragramă). Numai în momentul în care YHVH 
a stabilit rădăcinile Centrului pământesc al Prezenţei 
Sale în mijlocul familiei lui Iacob — care, chiar prin acest 
fapt, a devenit „Israel“ sau „poporul ales“ — Vav sau 
„Misterele Credinței” i-au fost comunicate prin mijlo- 
cirea patriarhului său. Aceste Mistere, transmise din 
generație în generație „copiilor lui Israel”, s-au pierdut 
în timpul robiei din Egipt, dar au renăscut şi s-au cris- 
talizat definitiv în Revelația sinaitică; iar „He final” al 
lui YHVH, Substanţa pură şi insesizabilă a lui Schekhinah, 
numită „Comunitatea lui Israel”, a intrat în Pământul 
Sfânt şi şi-a aflat lăcaş în Templul din Ierusalim, unde 
Marele Preot a binecuvântat întregul popor prin Schem 
ha-mephorasch. Prin harul „Numelui complet“, „poporul 
ales” a realizat odinioară, pe Pământul Sfânt, „Împărăția 

lui Dumnezeu”; dar, din cauza păcatelor sale, primul 
său Templu a fost distrus, iar Israel a trebuit să îndure 
exilul în Babilon. Zoharul (Schemoth, 9b) spune că: 


„În timpul celor şaptezeci de ani ai acestui exil, Israel 
nu a mai fost călăuzit de Lumina de Sus şi, de fapt, 
în aceasta a constat temeiul (suferinţei) exilului. 
Atunci când a scăpat de puterea Babilonului şi s-a 
întors în Pământul Sfânt, pentru el a strălucit o 
Lumină, dar fără a fi la fel de radioasă ca înainte 
(când Israel a primit Emanaţia spirituală a „Nume- 
lui complet“, ce a fost sfărâmată din cauza păcatelor 
ce au cauzat şi distrugerea primului Templu): nu a 
rămas decât Emanaţia lui „He inferior” (Schekhinah 
sau „Trupul mistic” al lui Israel, identic cu cel al 
celui de al doilea Templu) pentru că nu tot Israelul 
s-a întors la puritatea pe care o avea „poporul ales” 
de altădată. 

Astfel, Emanaţia lui Yod de sus nu a mai coborât ca 
altădată şi nu s-a mai manifestat decât într-o ma- 
nieră restrânsă. De atunci Israel a fost antrenat în 
numeroase războaie, până ce întunericul a acoperit 
pământul, iar „He inferior” a fost întunecat şi s-a 
prăbuşit (astfel încât Israel a fost lovit cu interzi- 
cerea evocării „Numelui complet”). Atunci Izvorul 
superior s-a închis din nou (ca şi în momentul dis- 
trugerii primului Templu), al doilea Templu a fost 
distrus, iar cele douăsprezece Triburi duse în exil 
sub stăpânirea lui Edom!. He s-a exilat şi el... ”, 


! Este numele vechiului ținut Idumeea, situat între Marea Moartă 
şi Golful Elanitic. Or, Edom simbolizează, potrivit Kabbalei, fie 
starea imperfectă sau dezechilibrată a Creaţiei, ce a precedat 
starea sa actuală - manifestare poruncită de Fiat Lux -, fie lumea 
idolatră a Antichității şi, prin extensie, toată civilizația materi- 
alistă, profană sau atee, ca şi cea a lumii moderne. Biblia (Gen 36) 
îl identifică pe Edom cu Esau, care i-a vândut fratelui său Iacob 

Schekhinah a fost „descentralizată“, dispersată împreună 
cu Israel în lumea întreagă. Ea nu a continuat să stră- 
lucească decât prin slabe „reflexe“ peste tot acolo unde 
se găsea o comunitate de evrei ortodocşi; „jarul” său 
sacru a prins din nou viaţă întotdeauna într-o lumină 
crescândă, pentru a-şi recâştiga din când în când adevă- 
rata ei „Măreţie” în sânul elitei. Este vorba de Mequbba- 
lim sau kKabbaliştii inițiați, care au devenit — cu unele 
excepții, precum falşii „mesia” — „stâlpii” poporului exi- 
lat. Dar se pare că aceştia au ajuns o minoritate infimă 
în epoca noastră de triumf al civilizației lui „Edom”, 
această lume modernă care a fost transplantată chiar şi 
în Țara Sfântă. 

David, care, conform Zoharului, a prevestit, prin 
Duhul Sfânt, sfârşitul ultimului exil al lui Israel — care, 
urmându-i pe profeţi, s-a identificat chiar cu „sfârşitul 
zilelor” — a revelat în Psalmul 102, 18:! 


„Să se scrie lucrul acesta pentru generația care va 
veni (sau „ultima”); şi poporul care se va naşte (în 
timpurile „sfârşitului”) să laude pe Yah!” 


Aceeaşi profeție se ascunde într-un verset din 
Malahia (3, 13): 


„lată, vi-l trimit pe Eliyah (Dumnezeul Meu este Yah), 
profetul (al cărui nume revelează ce Nume divin 
trebuie invocat în timpul funcţiunii sale premesi- 


dreptul său de întâi născut - drept ce implica Binecuvântarea 
patriarhală majoră - pentru o „ciorbă de linte“. Astfel, Tradiţia 
evreiască îl opune pe Esau sau Edom lui lacob sau Israel, aşa 
cum tendința animalică şi materialistă a omului se opune ten- 
dinţei sale spirituale şi teomorfe. 

! Acest Psalm este numit „rugăciunea unui nefericit” ale cărui 
zile dispar în fum şi sunt asemenea umbrei la apus - expresie ce 
se referă la sfârşitul „timpurilor“. 

anice şi care reprezintă, dincolo de manifestarea lui 
individuală, nu numai tipul „eternului Maestru al 
Maeştrilor spirituali”, dar şi orice activitate profetică 
care precede şi pregăteşte în mod imediat actul 
mântuitor universal al „Unsului” lui Dumnezeu) 
înaintea venirii zilei lui YHVH, mare şi de temut”. 


În sfârşit, Zoharul este cel care indică motivul precis 
pentru care — ca şi în vremea lui Iacob - Numele Yah 
reprezintă mijlocul mântuitor prin excelență, de la 
distrugerea Templului până la venirea lui Mesia. Acest 
motiv îşi dobândeşte toată valoarea în zilele noastre, în 
care nici măcar evreii credincioşi se pare că nu mai pot 
trăi la marginea organizării materialiste şi profane a 
lumii moderne, astfel încât nu mai ajung să împlinească 
perfect Legea mozaică, care presupune ca „sferă de 
activitate” fie teocrația, fie o lume tradițional închisă.! 
Or, Zoharul (Terumah 165, b) spune despre Numele Yah: 


„Totul este cuprins în acest Nume: tot ce este sus 
(şi se rezumă în Yod, ideograma Transcendenţei 
pure, Kether-Hokhmah) şi tot ce este jos (şi se gă- 
seşte în starea sa principială şi indistinctă, ascuns 
în „He superior“, Binah, Arhetipul Imanenţei); în el 
sunt cuprinse cele şase sute treisprezece porunci 
ale Torei”. 


! Actualitatea Numelui de Yah reiese nu numai din sentința 
talmudică a lui Erubin (18b) pe care am citat-o, dar, printre 
altele, din formula următoare, care a fost folosită în şcoala 
marelui învățător Isaac Luria (1534-1572) şi care arată că acest 
Nume a făcut obiectul unei metode spirituale în apropierea 
timpurilor moderne: „În intenţia unirii cu Sfântul, binecuvântat 
fie El, cu a Sa Schekhinah, în teamă şi iubire, pentru a unifica 
Numele Yah, binecuvântat fie El, printr-o unire completă”. Să ne 
amintim că termenul „a unifica Numele” înseamnă, în aspectul 
său metodic: a invoca Numele divin. 

Când invocăm acest Nume cu seriozitate este ca şi 
cum am împlini toate poruncile religiei ebraice. Acest 
Nume iartă şi compensează cu milostenie insuficiența 
omului față de Voința divină. lată de ce Psalmistul şi 
„Profetul lui Yah” au strigat: 


„În strâmtorarea mea am chemat pe Yah, şi Yah m-a 
ascultat şi m-a scos la larg.” (Ps 118, 5) 


„Nu voi muri, ci voi trăi şi voi istorisi lucrările lui 
Yah. Yah m-a disciplinat aspru, dar nu m-a dat 
pradă morţii. Deschideţi-mi porțile dreptății, ca să 
intru şi să laud pe Yah.” (Ps 118, 17-19) 


Dumnezeu va putea salva lumea şi Sionul atunci când 
„timpul va ajunge la capăt”, prin Compasiunea Sa şi 
nicidecum prin Rigoarea Sa: 


„Tu Te vei ridica, Tu vei avea milă de Sion; căci tim- 
pul ca să ai milă de el, timpul fixat, a venit!” 
(Ps 102, 14).! 


1 „Căci El priveşte din înălțimea sfințeniei Lui; YHVH Se uită 
din ceruri pe pământ, ca să sudă suspinul celui încătuşat (al 
civilizației „Edomului”) şi să elibereze pe copiii morţii (oamenii 
care au încredere în El şi îl invocă, aşa cum îşi cheamă şi tatăl) 
(Ps. 102, 20). YHVH este îndurător şi milostiv, încet la mânie şi 
plin de bunătate; El nu ceartă necontenit şi nu ține mânia pe 
vecie. Nu ne face după păcatele noastre, nu ne răsplăteşte după 
fărădelegile noastre. Ci cât sunt de sus cerurile față de pământ, 
atât este de mare bunătatea Lui pentru cei care se tem de El; cât 
este de departe răsăritul de apus, atât de mult a depărtat El 
greşelile noastre de noi. Cum se îndură un tată de copiii lui 
(şi Yah este tocmai Numele „Tatălui“ divin, Hokhmah), aşa Se 
îndură YHVH de cei care se tem de El. Căci El ştie din ce suntem 
tocmiți: Îşi aduce aminte că suntem țărână (şi nu putem în nici 
un fel schimba condiţiile ciclice în care ne-am născut şi trebuie 
să trăim)” (Ps 103, 8-14). 

Numele Yah nu posedă defel eficacitatea „descen- 
dentă” a lui Schem ha-mephorasch; el este lipsit de In- 
fluxul direct al lui Vav sau „Dumnezeul viu”, a cărui 
Strălucire spirituală nu poate fi suportată fără prezența 
lui „He final” care este în acelaşi timp Templul cu slu- 
jirea lui preoțească, transmiterea şi realizarea Științelor 
Sacre, funcționarea instituţiilor teocratice şi conformarea 
întregului popor față de Voința divină. Însă motivele 
substituirii Numelui YHVH cu cel de Yah nu sunt doar 
restrictive; căci dacă ele sunt legate din punct de vedere 
ciclic de „sfârşitul timpurilor”, acest sfârşit în sine nu 
are un caracter pur negativ. Dimpotrivă, el precede, 
conform profețiilor, o reînnoire pozitivă, anume crearea 
„unor ceruri noi şi a unui pământ nou” — mai desă- 
vârşite decât cele care există acum, ca şi crearea unui 
nou Ierusalim, ale cărui „locaşuri vor fi sfinte pentru 
YHVH şi nu vor fi nicicând devastate, nici distruse”. 
Prin însăşi faptul că Yah este Numele „ultimei ge- 
neraţii” el este şi cel al întoarcerii la „Începuturi”, la 
Originea perfectă a tuturor lucrurilor. Spre deosebire de 
Tetragramă, a cărei eficacitate este mai degrabă „des- 
cendentă”, revelatoare şi existenţială, Numele Yah este 
într-adevăr cel al „ascensiunii“ şi al „mântuirii“. El este 
chiar Numele „Începutului” şi al „Sfârşitului” oricărei 
Emanaţii ontologice şi Manifestări cosmice a lui Dum- 
nezeu, în timp ce Numele YHVH se identifică chiar cu 
această Emanație şi cu această Manifestare. 

„YHVH superior” şi transcendent se manifestă prin 
„YHVH inferior şi imanent! şi tot aşa, „Yah superior” şi 


! Scriptura indică cele două aspecte ale lui YHVH (în Exod 34, 6), 
când Dumnezeu îi revelează lui Moise Atributele Sale (Middoth) 

ontologic se manifestă prin „Yah inferior” sau Principiul 
cosmic şi, prin aceasta, pentru simplul fapt că nu este 
decât un aspect integrant al lui YHVH, este Aspectul 
divin care îşi păstrează pretutindeni, „în sus” şi „în 
jos”, caracterul lui transcendent. 

Aşadar, dacă „YHVH inferior” semnifică Imanenţa 
divină, „Yah inferior” reprezintă „Imanenţa transcen- 
dentă“. Yod care, sus, în Transcendenţa pură, este unita- 
tea lui Kether şi a lui Hokhmah, semnifică jos, în Centrul 
metacosmic al Lumii, Unitatea lui Schekhinah şi a As- 
pectului său activ, Metatron, Intelectul cosmic, Ordo- 
natorul intern al Creaţiei; în timp ce He care urmează, îi 
reprezintă Aspectul pasiv, Avir, „Eterul“, Chintesenţa 
(He având într-adevăr valoarea numerică cinci) celor 
patru elemente subtile şi patru elemente grosiere; este, 
după cum am văzut, Principiul indistinct al întregii 
substanțe subtile, cereşti sau animice, şi al întregii ma- 
terii grosiere sau corporale. 

Dacă Schekhinah, în măsura în care îşi află lăcaşul în 
Lumea prototipică şi spirituală (Olam ha-Beriyah), este 
„Imanenţa transcendentă” a lui Kether, Metatron este cea 
a lui Hokhmah, iar Avir a lui Binah. Or, aşa cum nu 
trebuie să separăm cele trei sephirothuri supreme, nu 
trebuie să separăm nici Metatron şi Avir de Schekhinah, 
ei fiind respectiv aspectul activ sau ordonator şi aspec- 
tul receptiv sau reproductiv. Aceste trei Principii ima- 
nente constituie indistinct „Yah inferior”, numit de ase- 
menea şi „Cerurile cerurilor“, Unitatea inseparabilă a 
cerurilor opt, nouă şi zece; Yah este „Cel care înaintează 


începând prin a repeta de două ori: „YHVH YHVH El Rahum 
veh -Hanun... ” (YHVH YHVH, Dumnezeu Milostiv şi Plin de 
Îndurare... ). 

în Araboth! (al şaptelea cer): Yah este Numele Său (Ps. 
68, 5) . „Cerurile cerurilor”, identice cu „Lumea Creaţiei” 
prototipice (Olam ha-Beriyah), constituie planul interme- 
diar între „Metacosmosul” sephirothic şi Lumea creată, 
care nu începe decât de la al şaptelea cer, Araboth, 
suprafața apelor inferioare. „Yah inferior” este, aşadar, 
„imanenta transcendentă”, mediatoare între Transcen- 
dența pură şi Imanenţă în măsura în care ea pătrunde 
însuşi creatul şi este desemnată prin ultimele două 
litere ale lui „YHVH inferior”.2 

YHVH, coborând din „Locul” suprem până în Cen- 
trul acestei lumi, aduce secretele tuturor Gradelor divine 
şi cosmice, „Misterele Torei” cu diversele lor haruri; la 


! Să ne amintim că termenul Araboth, care desemnează cel de-al 
şaptelea cer, pe care îl traducem când prin „nor“, când prin 
„Cer“, derivă din rădăcina ARB, care desemnează ceva ames- 
tecat. Într-adevăr Avir, Eterul indistinct, acest „Aer foarte pur şi 
imperceptibil” al celui de al optulea cer, se manifestă în Araboth 
în prima sa diferenţiere, substanță sau „gaz” subtil ce reflectă 
Lumina necreată, „focul“ spiritual, coborând din Schekhinah sau 
din lradierea Sa universală, Metatron sau „suprafaţa apelor” 
străluceşte într-atât în Lumina „focului“ divin încât pare să fie în 
întregime „amestecată“ cu ea. Acest „amestec“ sau mai precis 
această „Imanenţă” a Spiritului în substanţa subtilă care durează 
atât cât e necesar să existe Cosmosul, produce ansamblul celor 
şapte ceruri, Schamaim, termen compus din Esch, „foc“ spiritual 
şi din Maim, „ape“ substanţiale. 

2 Vav din „YHVH inferior” - având valoarea numerică şase —o 
simbolizează Schekhinah care pătrunde primele şase ceruri (din 
cele şapte), constituind „Lumea Formării” subtile (Olam ha-Yet- 
sirah). „He final” din „YHVH inferior” - având valoarea nume- 
rică cinci — reprezintă pe Avir, Chintesenţa aşa cum a coborât ea 
în cerul cel mai de jos pentru a-şi avea locaşul aici, ca Eterul sau 
Principiul indistinct al celor patru elemente constitutive ale lui 
Olam ha-Asiyah, „Lumea Acţiunii” senzoriale sau corporale; astfel, 
„He final“, locuind în cerul cel mai puţin înalt, nu este altceva 
decât Centrul imediat şi omniprezent al lumii noastre. 

fel, şi cele „patru litere” ale sale formează Numele reve- 
lator prin excelenţă. Yah domneşte la „suprafața apelor“, 
acolo unde încep şi se sfârşesc „cerurile şi pământul”, 
adică ansamblul lumii create „într-o singură clipă”; aici 
ies toate creaturile din Dumnezeu şi se întorc în El, într-un 
singur „strigăt de bucurie“, care nu este altul decât „sune- 
tul primordial”. Numele Yah este articulaţia revelată 
a acestui „strigăt“ sau „sunet” nearticulat şi universal 
ce manifestă şi resoarbe Cosmosul întreg; este numele 
Bucuriei creatoare şi mântuitoare. Şi psalmistul strigă: 


„Deschideţi drumul Celui care înaintează în Araboth: 
Yah este Numele Său. Bucuraţi-vă înaintea Lui!” 


Comentând, Zoharul (Terumah, 165b) — ne spune că: 


„Bătrânul Bătrânilor” (Principiul suprem) înaintează 
în Araboth (El este cu adevărat prezent) în sfera lui 
Yah, care este Misterul primordial ce emană din El, 
adică Numele inefabil Yah; acesta nu este identic cu 
El (Supremul), ci este un fel de văl care emană din 
El. Acest văl este Numele Său, Carul Său care, el 
însuşi, nu este manifestat (în Cosmos dar tronează 
la „suprafața apelor”). Este Marele Său Nume. . . 
Când toate lucrurile sunt în acord cu acest Nume, 
armonia este deplină şi toate lumile se bucură la 
unison”. 


Yah, în Aspectul său imanent este Cauza imediată a 
Cosmosului, Cauza ce transcende toate efectele sale: ea 
se ascunde în Lumea prototipică, ca Lumină increată şi 
infinită. Dar Iradierea sa îi traversează învelişul, Eterul, 
într-un „sunet“ care nu este altceva decât „Cuvântul“ 
revelator, creator şi mântuitor; este „Glasul“ Creatoru- 
lui, „sunetul primordial” care produce cele două Lumi 
inferioare, cea a „Formării” subtile şi cea a „Acţiunii“ sen- 

zoriale. Este „Glasul lăuntric” ce rezonează atât de bine 
până în străfundul tuturor lucrurilor, încât se spune că: 


„Cerurile spun Slava lui Dumnezeu, iar firmamen- 
tul spune lucrarea Mâinilor Sale. Ziua vesteşte 
aceasta unei alte zile, noaptea îl face cunoscut unei 
alte nopţi. Nu este limbă, nu sunt cuvinte şi totuşi 
glasul lor este auzit: răsunetul lor străbate pămân- 
tul întreg, şi glasul lor ajunge până la marginile 
lumii...” (Ps 19, 2-5) 


„Glasul lăuntric” şi divin este într-adevăr Lumina 
lui Dumnezeu însuşi, Lumina infinită care, prin 
refracția sa în Eter, s-a transformat în „sunet“ revelator, 
creator şi mântuitor. Aici este „Numele” universal al lui 
Dumnezeu, Nume care înăuntru este Lumina Sa, iar în 
afară, Vocea Sa emisă spontan şi în nenumarate feluri — 
articulate sau nearticulate — prin „tot ce are în suflet”. 
lată de ce psalmistul nu invită doar oamenii la invo- 
carea Numelui universal, pentru Slava „Celui Numit” 
şi mântuirea lumii, ci tot ceea ce el vede că e însuflețit 
de Numele universal; el merge chiar până la a îndemna 
„Cerurile cerurilor” la aceasta invocare pentru că de 
aici, chiar din Yah, coboară într-adevăr Glasul Său pen- 
tru a răsuna la „suprafața apelor” - unde încep cerurile 
create - şi a se răspândi în toată Creaţia, până în „abi- 
surile” pământeşti. 


„Lăudaţi pe Yah! 

Lăudaţi pe YHVH din ceruri! 
Lăudaţi-L în locurile cele înalte! 
Lăudaţi-L, toți îngerii Lui! 

Lăudaţi-L, toate oştirile Lui!. . . 

Lăudaţi-L, scare şi lună! 

Lăudaţi-L, toate stele luminii! 

Lăudați-L, ceruri ale cerurilor şi voi, ape, 
care sunteţi deasupra cerurilor!. . . 

Lăudaţi pe YHVH de pe pământ, voi, monştri din 
mare şi adâncuri toate, 

foc şi grindină, zăpadă şi ceaţă, 

vânturi aducătoare de furtună, care împliniţi 
poruncile Lui, 

munți şi dealuri toate, 

pomi roditori şi cedri toţi, 

fiare şi vite toate, 

târâtoare şi păsări înaripate, 

împărați ai pământului şi popoare toate, 

prinți şi toți judecătorii pământului, 

tineri şi tinere, 

bătrâni şi copii! 

Să laude Numele lui YHVH! 

Căci numai Numele Lui este înălțat. 

Măreţia Lui este mai preus de pământ şi de ceruri...”! 

(Ps 148) 


Pentru Regele-profet, sinonimul acestei laude uni- 
versale este fie chemarea „Marelui Nume”, Yah, fie cea 
a „Numelui complet”, YHVH; şi el îşi începe îndemnul 
cu cuvintele: „Lăudaţi-L pe Yah! Lăudaţi-L pe YHVH...” 
Această invocație universală se face prin multitudinea 
indefinită a modalităților pe care Vocea divină le alege 


! Text preluat din Biblia sau Sfânta Scriptură, trad. D. Cornilescu, 
Bucureşti, 1921. 

2 Numele Yah este articulaţia directă şi sintetică a „sunetului pri- 
mordial”, în timp ce Numele YHVH este articulaţia sa indirectă 
şi „explicită“; orice Nume sacru reprezintă, de altfel, o articulare, 
mai mult sau mai puțin explicită a Vocii divine, dar într-un grad 
mai mic față de Numele YHVH. 

prin „organele“ sale, creaturile. Cu toate acestea, acolo 
unde toate lumile, ființele şi lucrurile ies imediat din 
Unitatea lor primordială şi divină, adică din Yah „care 
înaintează în Araboth”, nu există decât un singur mod 
de invocare, un singur sunet, un singur strigăt care ex- 
primă bucuria unirii miriadelor de creaturi cu Unul, 
cu Unicul. Căci acolo unde toate ființele ies din Dum- 
nezeu, ele intră din nou, fără întârziere, în El; aici, la 
„Suprafața apelor”, în al şaptelea cer, Araboth, tot ceea 
ce se separă de Domnul nu o face decât pentru a se 
uni cu El. 

Fiinţele ies ca tot atâtea „scântei” din Iradierea lui 
Schekhinah, adică din Metatron, „Soarele“ divin care le 
conţine pe toate ca Arhetipuri imanente şi neseparate. 
Părăsind această Lume luminoasă, unde totul este una 
cu Dumnezeu, „scânteile” se înfăşoară cu manifestarea 
diferențiată a lui Avir, adică a „apelor“ subtile ale celui 
de-al şaptelea cer, la suprafața cărora „vântul lui Elohim” 
suflă şi produce nenumărate „unde“. Acest „vânt” nu 
este altul decât Duhul cosmic, Metatron, care pune în 
mişcare pe Avir, Substanţa universală, pentru ca ea să 
producă „unde“ subtile, adică suflete animate, fiecare 
dintre ele iluminate şi locuite de o „scânteie“ spirituală, 
o „fiinţă vie”. Fiecare „undă“ ce apare la „suprafaţa ape- 
lor”, fie ieşind din Dumnezeu, fie revenind din profun- 
zimile „oceanului“ cosmic, izbucnește într-un singur 
strigăt de bucurie şi se deschide în mod indefinit pentru 
a cuprinde întreg planul mării existenţiale, toată întin- 
derea lui Araboth. 

Acesta este întrecut de al optulea cer, Avir, Eterul 
indistinct şi translucid care este pătruns în întregime 
de [radierea Soarelui spiritual, Metatron, atât de bine 
încât acel firmament apare el însuşi ca un singur soare, 
iluminând „suprafața apelor” de la o margine la alta. 

Am spus că fiecare „undă“, producându-se pe această 
suprafață, se deschide instantaneu în invocația supremă 
şi devine toată această întindere nesfârşită, această 
„oglindă” imensă care este atât de plină de Lumină 
divină încât se confundă prin „fuziune esenţială”, şi nu 
prin „confuzie calitativă”, cu „Faţa strălucitoare” a lui 
Yah, aplecată peste ea. Fiecare ființă se uneşte astfel cu 
întreaga Existenţă şi totodată cu Originea infinită a 
Existenţei. 

Dar, dacă se spune că această unire integrală se 
realizează chiar în clipa în care ființa creată iese din 
Fiinţa increată, ne putem întreba cum va cobori în 
cerurile inferioare şi aici jos, ca individ sau lume sepa- 
rată? Această coborâre se face astfel: „vârful fin supe- 
rior” al fiinţei create, care este „scânteia“ sa spirituală 
sau divină, se găseşte în al şaptelea cer, în contopire 
constantă cu Lumina infinită a lui Dumnezeu, în timp 
ce prelungirea sa inferioară - care înăuntru este o 
vibrație spirituală, iar în exterior o „undă“ subtilă — 
începe prin a se deschide la „suprafața apelor” pentru a 
cobori în sânul „oceanului“ cosmic şi a parcurge în el 
drumul ce îi este predestinat. Din acest punct de ve- 
dere, ființa umană se aseamănă cu o literă a alfabetului 
ebraic, care, plecând din punctul său superior, se des- 
chide mai întâi sub forma unei bare orizontale, pentru a 
se îndrepta apoi, într-un fel sau altul, către limita sa 
inferioară. Tot aşa cum literele, fiind pronunțate, se re- 
întorc la originea lor - Lumea tăcută a Verbului increat 
şi creator - la fel, ființele animate sau „unde“ subtile, 
ieşind odată cu „sunetul primordial” din Liniştea di- 
vină şi vibrând prin ceruri până aici-jos, se reîntorc din 
punctul lor limită terestru către punctul lor de plecare 
ceresc, de care nu s-au separat niciodată şi care se află 
el însuşi în unire permanentă cu Dumnezeu. 

Am văzut că toate fiinţele create, fără excepţie, ies 
din Originea lor divină prin intermediul aceleiaşi invo- 
cații - „sunetul primordial” - şi reintră în Ea prin ace- 
laşi „strigăt de bucurie”. Acest sunet, deopotrivă cre- 
ator şi mântuitor, se face auzit atunci când vibrația 
Luminii divine cade peste prima întindere cosmică şi 
subtilă a Eterului, adică pe „suprafața apelor”. Fiecare 
dintre aceste „unde” care se formează aici „izbucneşte” 
cu adevărat de bucurie şi nu mai este decât o exclama- 
ție de mare veselie ce se răspândește peste toată întin- 
derea lui Araboth; fiecare ființa nu este aici decât o 
„voce” care tresaltă de fericire, unită cu toate celelalte 
„Strigăte” într-o singură „Voce a lui YHVH” ce „răsună 
peste ape“ (Ps 29, 3). 

Această „Voce“, acest sunet prim şi universal, ex- 
primat în acelaşi timp de Creator şi de toate creaturile 
Sale, este simbolizat în ideofonia sacră prin vocala a; 
aceasta iese din Y (od) — din Unitatea Schekhinah-Metatron 
- pentru a se întinde indefinit până la marginile „ocea- 
nului” existențial prin H(e) sau Avir, „Aerul pur şi im- 
perceptibil” venind din Gura lui Dumnezeu. Aceasta 
este geneza Marelui Nume divin, Yah, despre care se 
spune (Ps 150, 6): 


„Toate sufletele îl vor lăuda pe Yah! Halaluyah (lău- 
dat fie Yah)!”! 


' Apocalipsa Sfântului Ioan (19, 6-7) face, de asemenea, aluzie la 
invocarea lui Yah de către „apele“ oceanului cosmic; el vorbeşte 
despre „rumoarea“ lor care „rosteşte” Halaluyah şi de bucuria 
mântuitoare ce însoţeşte această invocație: „Şi am auzit ca un 
glas de mare mulțime, ca vuietul unor ape multe, ca bubuitul 
unor tunete puternice, zicând: „Aleluia! Domnul, Dumnezeul 
nostru, Cel Atotputernic, a început să împărăţească. Să ne bucu- 
răm şi să ne înveselim şi să-l dăm slavă...” 

Dumnezeu, invocând Numele Său creator şi mân- 
tuitor, face să iasă din El şi să reintre în El tot ce există; 
şi invocând Numele Lui odată cu El, fiecare ființă se 
naşte din El, trăieşte cu El şi se uneşte cu El. 


Să ne amintim că Halaluyah reprezintă o formă de invocare a lui 
Yah nu numai în iudaism, ci a devenit, prin intermediul 
Psalmilor, o laudă adusă lui Dumnezeu şi în Tradiţia creştină. 

CONCLUZII 


Unirea cu Divinul a fost prefigurată prin cea pe 
care a trăit-o Israel pe muntele Sinai în timpul Reve- 
lației lui Dumnezeu. Toate gradele existenţiale, de la cel 
mai înalt până la cel mai de jos, i-au apărut poporului 
ales ca integrate şi transfigurate în unica „Slavă“ sau 
Omniprezenţă a lui Dumnezeu, iar Aceasta ca fiind 
infinit unită cu Esenţa Lui transcendentă: totul nu era 
decât una, în evidenţa înlănţuirii cauzale şi universale 
a lucrurilor, şi identitatea lor esenţială cu Supremul. 
Aceasta este viziunea lumii pentru cel care îl cunoaşte 
pe Dumnezeu şi aceasta este starea universală realizată 
prin Mântuirea finală. Marele învățător kabbalist Moise 
de Leon a vorbit despre aceasta în lucrarea sa Sepher 
ha-Rimmon: 


„Fiecare lucru este legat de altul, până la veriga cea 
mai joasă a lanţului, iar adevărata Esenţă a lui 
Dumnezeu este şi deasupra, şi dedesubt, în ceruri şi 
pe pământ, şi nimic nu există în afara Lui. Este ceea 
ce vor să spună înţelepții când afirmă: Atunci când 
Dumnezeu le-a dat Tora Israeliţilor, El le-a deschis 
cele şapte ceruri şi ei au văzut că acolo, de fapt, nu 
exista nimic altceva decât Slava Sa (sau Prezența); El 
le-a deschis cele șapte lumi (sau „pământuri”) şi ei 
au văzut că acolo nu exista nimic altceva decât Slava 

Sa ; El le-a deschis cele şapte abisuri (sau infernuri) 
în fața ochilor şi ei au văzut că acolo nu era decât 
Slava Sa. Meditaţi asupra acestor lucruri şi veți 
înțelege că Esenţa lui Dumnezeu este legată de toate 
lumile şi că toate formele de existență sunt legate 
unele de altele, dar că ele decurg din Existenţa şi din 
Esenţa lui Dumnezeu.” 


Dumnezeu este „Unu fără al doilea” şi nu ar putea 
fi altceva decât El însuşi, în El însuşi şi în tot ceea ce, 
din puterea Lui, poate lua aparenţa unui „altul decât 
El”. Dacă ar fi vrut „un alt lucru“, El nu ar fi fost Unul, 
unicul Real. lată de ce Fiinţa Sa şi tot ce înseamnă 
aceasta, tot ce există, nu doreşte altceva decât pe El. Iar 
aceasta este adevărat pentru cea mai infimă dintre crea- 
turi, fie că are conştiinţă sau nu. Tot ce caută un lucru 
însuflețit este El, oricare ar fi mijlocul de participare 
la Realitatea Sa. Dar „iluzia“ creaturii constă în a lua o 
participare tranzitorie drept întreaga Realitate, în a con- 
funda finitul cu Infinitul. 

Voința veritabilă şi divină a creatului se exprimă în 
setea de Absolut, dorința sa de eliberare dincolo de orice 
limită, căutarea unicului Adevăr şi a unicului Real. Infi- 
nitul Însuşi este cel care Se caută prin finit. 

Totuşi, dacă divinul „Sine“ Se doreşte în sânul 
„eu”-lui, nu orice individ uman este receptiv la această 
„cercetare a lui Dumnezeu”, sau nu în acelaşi grad. Ade- 
vărata înţelepciune nu se găseşte decât în apropierea 
celui care îşi îndreaptă, în acelaşi timp, gândul şi voința 
sa — toată ființa sa — către Real. Manifestă Înţelepciunea 
supremă doar acela care este simultan „Fiinţă“, „Gân- 
dire” şi „Voinţă“. Această căutare divină îl conduce pe 
om la identificarea calităților şi a ființei sale cu Perfec- 
țiunile şi Fiinţa lui Dumnezeu, ea conducând la „îndum- 

nezeire“. Dar iudaismul, a cărui perspectivă tradițio- 
nală este dominată de teama de Dumnezeu - teamă 
care încearcă să împiedice orice confuzie între finit şi 
Infinit — înlocuieşte această noțiune prin acea de „sfin- 
tire”; datorită sfințirii, omul se purifică şi se pătrunde 
de Divin, pentru ca Acesta să îl facă să-şi depăşească 
limitele şi să îşi „elibereze” esența. 


„Fiţi sfinţi, căci Eu sunt sfânt, Eu, YHVH, Dumnezeul 
vostru.” (Lev 19, 2) 


Toate Perfecțiunile lui Dumnezeu pot fi rezumate 
în Sfințenia Sa, care pe plan uman se manifestă ca Arhe- 
tip al „deiformității” şi ca Esenţă a „îndumnezeirii”. 
Omul „exterior” sau individual este o „formă“, el nu ar 
putea fi, aşadar, niciodată mai mult decât „deiform”. Dar 
omul „interior“ depăşeşte forma individual-umană; fiin- 
ta noastră intimă este pur spirituală şi de natură univer- 
sală; ea poate să se „totalizeze”, să se „îndumnezeiască“ 
până la unirea cu Esenţa. 

Astfel, sfințirea implică, dincolo de aplicaţiile sale 
parțiale şi pregătitoare, unirea omului cu „Unul cel 
Sfânt”. Or, se pune problema dacă este posibil să acce- 
dem la această sfințire într-o lume „edomită” aşa cum 
este a noastră: Zoharul (Schemoth, 7b) răspunde: 


„Nenorocire celui care va trăi în epoca aceasta şi 
fericit cel ce va trăi în această epocă. . . şi va rămâne 
tare în Credinţă, căci el va vedea Lumina beatifică a 
Regelui (divin)!” 


Zoharul vorbeşte aici de epoca în care timpul se va 
apropia de „sfârşitul“ său şi, prin aceasta, de venirea lui 
Mesia. În acest moment ciclic care, după toate Tradițiile 
ortodoxe, este cel pe care îl trăim, Îndurarea divină tre- 

buie să vină să compenseze obscuritatea spirituală prin 
haruri „care să aline”: de acum, credința statornică în 
Dumnezeu valorează pentru om mai mult decât toate 
faptele cucernice, aşa cum trebuiau împlinite în epocile 
anterioare pentru a dobândi veşnica „bucurie pe care o 
dă lumina Regelui.” 

Tot astfel, Misterele Înțelepciunii divine, care timp 
de secole nu au fost transmise decât „de la gură la 
ureche” în sânul „elitei“ diverselor culturi sacre, sunt 
destăinuite din ce în ce mai mult printr-o literatură tra- 
dițională care se naşte pe pământul tuturor religiilor 
din lume. lată ce spune Zoharul (Vayera, 118a): 


„Unul cel Sfânt, binecuvântat fie El, nu vrea ca Mis- 
terele să fie destăinuite în această lume; dar, când se 
va apropia timpul mesianic, până şi pruncii vor 
cunoaşte Misterele Înțelepciunii. . . în acel timp Mis- 
terele noastre vor fi răspândite în toată lumea, aşa 
cum este scris (Înț.3, 9): «Căci atunci le voi da 
popoarelor buze curate, ca să invoce toate Numele 
lui Dumnezeu şi să Îl servească într-o supunere 
desăvârşită». 


Numai prin supunerea față de singurul Adevăr şi 
de unicul Real omenirea îşi va afla mântuirea şi cei 
cărora le este sete de El vor fi dăruiți cu Prezenţa Sa reală 
şi îndumnezeitoare prin invocarea Numelui Său, aşa 
cum spune psalmistul (145, 18): 


„Dumnezeu este aproape de toţi cei care Îl cheamă, 
de toți care Îl cheamă în adevăr.” 

TABEL DE TRANSCRIERE 


Am ales pentru prezenta lucrare una dintre modalitățile simple de 
transcriere a alfabetului ebraic pe care cititorul o găseşte în tabelul de mai 
sus, tabel ce cuprinde şi valoarea numerică a literelor. Pentru transcrierea 
vocalizării ne-am conformat pronunției sefardice sau orientale. 


0 a 


> 
v 
n 
3 

- 
y 


SI k O 


g J 


8 
gu (în fața lui e sau 
i) 
d 
h 


v (u, 0, când are 
funcție de vocală) 

z 

h (h, când este 
inițiala cuvântului) 
t 

y (izolat sau în fața 
unei vocale, altfel I) 


q (k când are 
funcție de inițială) 
r 


S 
sch 


th (t, când are 
funcţie de iniţială) 


guturală simplă şi 
scurtă, pronunţată 
conform vocalizării 
respective. 

b (conform practicii 
sefardice) 

8 

d 

h (guturală simplă) 
w englezesc (u; o; 
conform vocalizării) 
z 

h (guturală empatică) 
t (linguală emfatică şi 
scurtă 

y sau I 

kh (palatală spirantă 
K (palatală oclusivă) 


Guturală amfatică şi 
sonoră pronunțată 
conform vocalizării 
respective. 

Colecţia 


Pentru a înţelege premisele intelectuale ale Kabbalei sau 
ezoterismul ebraic, trebuie să ne lăsăm pătrunşi de ideea că 
doctrinele sale au ca punct de plecare contemplaţia spirituală, 
inspiraţia pură sau „intuiţia intelectuală“ şi nu activitatea 
autocrată a rațiunii. 

Adevărul nu ar putea fi găsit doar prin gândire, adică prin 
intermediul unei facultăți care, datorită naturii sale dualiste, 
nu poate depăşi cu totul abisul propriilor îndoieli. În schimb, 
omul nu poate găsi Adevărul fără ajutorul gândirii, pentru că 
el este o ființă gânditoare şi dacă gândirea nu ar avea nici un 
raport cu Adevărul, omul nu ar avea nici o legătură conştientă 
cu el. Un lucru este sigur: noțiunea mentală de Adevăr există; 
gândirea îl opune erorii şi îl identifică cu conceptul de Real. 
Aceasta indică, ad extra, un raport între gândire şi Adevăr, 
„raport“ care, ad intra, nu este altceva decât Spiritul. Spiritul 
este acela care conduce la Adevăr. Gândirea este linia de unire 
între om şi Spirit, dar în acelaşi timp se interpune între ei ca 
un obstacol din cauza dualismului său „organic“, ale cărui 
expresii sunt îndoiala şi eroarea; de asemenea, gândirea nu ar 
putea să depăşească eroarea şi să se integreze în Adevăr fără a 
se conforma Spiritului şi, în final, să dispară în el. 

